
Radioaktív hulladékok elhelyezésének 
szeizmotektonikai problémái 


Seismotectonic problems of radioactive waste disposal 

Bada Gábor 1 - Horváth Ferenc 1 - Tóth László 2 - Tóth Tamás 1 

(12 ábra) 

Abstract 

We present a study that addresses the seismicity and tectonic problems of the site selection of 
radioactive waste depositories. First a brief summary on the legal aspects of the issue and the 
definition of several basic seismotectonic terms are provided. Then the present-day tectonics and 
geodynamics of the Pannonian basin and its wider geological environment are discussed. The 
principal aim of the paper is to assist current investigations on the site selection of a proper and saíe 
radioactive waste depository in Hungary. 

Due to a change of the tectonic régimé started at the end of the Pliocene, the crust of the Pannonian 
basin system is intensely deforming at present time. Considerable tectonic stresses are being 
accumulated and released either by the large-scale folding of the lithosphere associated with late- 
stage subsidence anomalies or by active faulting represented by earthquake activity. Several actíve 
faults are identified by means of ultrahigh resolution seismic profiling and microseismic monitoring. 
The lack of large magnitude earthquake events (M L >6) indicates the low rheological strength of the 
hot Pannonian lithosphere on one hand and the frequent occurrence of pre-existing fractures in its 
rigid basement on the other hand. 

Site selection of waste depositories is strongly influenced by the tectonic stability of the area. At the 
end of our study a summary is given on the primary elements and methodology of the estimádon of 
tectonic stability through a set of simple rock mechanic calculations. 

Manuscript received: 7 12 1999 


Összefoglalás 

A radioaktív hulladéktárolók telephelyének kiválasztására vonatkozó hazai és nemzetközi jogi 
szabályozás rövid áttekintése, valamint néhány fontosabb szeizmotektonikai fogalom definíciójának 
ismertetése után a Pannon-medence jelenkori tektonikai viszonyait tárgyaljuk. A bemutatott adatok 
és következtetések a nukleáris hulladékok hazai elhelyezésének tektonikai és szeizmológiai 
problémáinak elemzéséhez és megoldásához nyújthatnak elméleti hátteret 

Tanulmányunkban kimutatjuk, hogy a pliocén korszak végén elkezdődött szerkezeti stílusváltás 
következtében hazánk földkérge napjainkban is intenzíven deformálódik. A Pannon-medencében 
jelenleg is jelentős tektonikus feszültségek halmozódnak fel. Ezek részben a litoszféra nagyléptékű 
meghajlása, részben pedig vetődések létrejötte és reaktiválódása útján szabadulnak fel. 
Nagyfelbontású folyóvízi szeizmikus szelvények, valamint a mikro szeizmikus megfigyelő hálózat 

1 ELTE Geofizikai Tsz. 1083 Budapest, Ludovika tér 2, e-mail: bada@vackor.elte.hu 

2 MTA Geodéziai és Geofizikai Kutató Intézet, 1112 Budapest, Meredek u. 18. 

által gyűjtött és a történelmi földrengés adatok segítségével több aktív törésvonal vált azonosíthatóvá. 
A nagy magnitúdójú (M L >6) rengések hiánya egyrészt a teljes litoszféra alacsony reolőgiai 
szilárdságának, másrészt a rideg aljzat nagymértékű töredezettségének tudható be. 

A radioaktív hulladékok biztonságos elhelyezésére kijelölt területek tektonikai stabilitása alapvető 
fontosságú. Dolgozatunk végén a stabilitás főbb tényezőit és azok vizsgálatának fontosabb 
módszertani elemeit tekintjük át egyszerű kőzetmechanikai számítások alapján. 


Bevezetés - nemzetközi és hazai jogi szabályozás 

A nukleáris létesítmények, így a radioaktív hulladékok elhelyezésére szolgáló 
tárolók telephely kiválasztásának földtani szempontjait és követelményeit a 
Nemzetközi Atomenergia Ügynökség (NAÜ) és a hazai jog is behatóan 
szabályozza. A legfontosabb irányelv szerint - ahogyan azt az 1996. évi CXVI. 
törvény (atomtörvény) pontosan megfogalmazza - „... a biztonságnak minden 
más szemponttal szemben elsőbbsége van". A nukleáris biztonságról a NAÜ 
keretében, Bécsben, 1994. szeptember 20-án létrejött nemzetközi egyezményt 
kihirdető 1997. évi I. törvény 14. cikke szerint az összes szükséges intézkedést 
meg kell tenni, hogy az „elemzések, megfigyelések... igazolják, hogy a nukleáris 
létesítmény fizikai állapota... mindenkor megfeleljen... az előírt nemzetközi 
követelményeknek". 

Mivel a radioaktív hulladéktárolók feladata a keletkezett hulladékok bizton¬ 
ságos elhelyezése, a telephely kiválasztásánál minden olyan földtani folyamatot 
és paramétert vizsgálni szükséges, melyek érdemi hatással lehetnek a radioaktív 
izotópokat visszatartó földtani gátak fizikai állapotára, esetleges sérülésére (ld. pl. 
IAEA 1995; Kastenberg & Gratton 1997). Ezen folyamatok közül kiemelkedő 
fontossággal bír a vizsgált terület földrengés-veszélyeztetettsége és tektonikai 
stabilitása. Ez tükröződik a nemzetközi szabályozásban és gyakorlatban is, ahol a 
NAÜ ajánlásai és előírásai az irányadók. A tektonikai folyamatok (törések, 
nyírásos zónák térbeli elhelyezkedése és esetleges aktivitása, a beágyazó 
kőzettest töredezettsége és kőzetmechanikai paraméterei) valamint a földrengés 
tevékenység (forrászónák helye és lefutása, a különböző magnitúdójú rengések 
gyakorisága, visszatérési ideje és fészekmechanizmusa) beható elemzése tehát 
feltétlenül szükséges (IAEA 1981a, 1981b). Hasonlóképpen, a hazai atomtörvény 
62/1997. IK2M végrehajtási rendelete részletes útmutatást nyújt a radioaktív 
hulladékok elhelyezésére szolgáló létesítmények telephelye földtani alkalmas¬ 
ságának vizsgálati szempontjairól. A szeizmotektonikai kutatások alapvető 
fontosságát igazolja pl. a rendelet 11. paragrafusa. Ez kimondja, hogy egyrészt 
„telephely nem jelölhető ki olyan törésszakaszon, ahol az utolsó százezer évben 
felszíni elmozdulás volt", másrészt pedig a „potenciális telephely kijelölését 
követően mérőhálózatot kell telepíteni és folyamatosan üzemeltetni legalább 
három éven át". A rendelet a kis- és közepes aktivitású hulladékok mélységi 
tárolói szempontjából „igen fontos, feltétlenül és behatóan vizsgálandó földtani 
adottságok" közé sorolja a vetőket, redőket, rátolódásokat; a földrengések aktív 
és potenciális fészeköveit; a potenciálisan aktív töréseket és a természetes repe- 
dezettséget. Ezen szerkezeti elemek közvetett módon befolyásolni képesek a 
telephely környezetének hidrodinamikai tulajdonságait is, hiszen pl. egy 

földrengés következtében felnyíló törés vagy repedés mentén gyors 
folyadékáramlási övék (ún. „fást path" -1. North 1997) létrejötte lehetséges. 

Tekintettel a téma kiemelt fontosságára, tanulmányunkban kísérletet teszünk a 
hazánk környezetében észlelhető szeizmicitás, valamint a jelenkori tektonikai 
aktivitás és stabilitás áttekintésére. Reményeink szerint ezzel érdemben járulunk 
hozzá a radioaktív hulladékok hazai elhelyezésével kapcsolatos még nyitott 
problémák elemzéséhez és megoldásához. 


Szeizmotektonikai vizsgálatok alapjai 

A hazai adatok és szeizmotektonikai modellek ismertetése előtt célszerűnek 
látszik néhány alapvető fogalom tisztázása, definiálása. A megfelelő szakkifeje¬ 
zések pontatlan használata gyakran okozhat felesleges szakmai félreértéseket. 

Aktív vető (active fault): olyan törés, amely mentén a geológia közelmúltban 
elmozdulás történt és a jövőben ismételt elmozdulás valószínűsíthető. Rögtön 
egy fontos megjegyzés: a magyar szakirodalom vető alatt gyakran csak a 
normálvetőket érti. Véleményünk szerint ez szükségtelen megszorítás; az el- és 
feltolódások ugyancsak ebbe a kategóriába sorolandók. Az aktív vető megha¬ 
tározása két fontos kritériumot nyújt, melyek további diszkussziót igényelnek. A 
geológiai közelmúltra nem létezik pontos, nemzetközileg is elfogadott definíció. 
Egy vető aktívvá minősítése esetén meg kell adnunk azt az időtartományt is, 
amely időszak alatt a törés mentén elmozdulás történt. Ez lehet pl. az elmúlt 10 3 , 
10 4 (holocén), 10 5 , 10 6 év vagy akár a teljes negyedidőszak is. Ez a megfontolás 
igaz a vető esetleges jövőbeni reaktiválódására is: a szeizmotektonikai modellek 
egyik legfontosabb feladata a töréses deformáció, a földrengések visszatérési 
idejének meghatározása. Az aktív vetők tovább is osztályozhatók. A japán 
gyakorlat (Huzita et al. 1992) pl. különbséget tesz a teljes vagy csak az alsó kvarter 
összletet érintő tektonikus vetők, valamint a vulkáni működéshez és a kiemelt 
topográfiájú területek gravitációs széteséséhez köthető atektonikus törések közt. 
A nukleáris létesítmények biztonsági kérdéseiben irányadó meghatározást a 
NAÜ 1979-ben adta meg (IAEA 1979). Eszerint az a vető aktív, amely a felszínen 
vagy annak közelében az ismétlődő működésre utaló bizonyítékokat szolgáltat 
kb. félmillió évre visszamenőleg oly módon, hogy további mozgásokra is lehet 
számítani. Egy másik fontos szempont szerint egy törést akkor is aktívnak kell 
tekintenünk, ha bizonyíthatóan szerkezeti kapcsolatban áll egy másik, aktív 
vetődéssel úgy, hogy a felületen vagy annak közelében egyik működése a másik 
működését előidézheti. 

A törések általában szakaszosan, bizonyos időközönként működnek. Ha a vető 
síkja mentén felhalmozódó nyírásos feszültség meghaladja a törési sík nyírási 
szilárdságát, akkor a törés működésbe lép, azaz a sík két oldalán lévő kőzet¬ 
blokkok egymáshoz képest elmozdulnak. A deformáció stílusát és lefolyását tehát 
két tényező, a feszültségtér jellemzői és a kőzettest, valamint a törési sík 
kőzetmechanikai, ún. Teológiai tulajdonságai határozzák meg. A feszültség 
felhalmozódásának ideje és mértéke döntő fontosságú. Ott, ahol viszonylag 
gyorsan nagy feszültségek tudnak felhalmozódni, a tisztán töréses alakváltozás 

az uralkodó. Ezt a folyamatot legtöbbször földrengések kipattanása kíséri 
(szeizmoaktív vető - seismoactive fault). Ha a törés és környezete alacsony szilárd¬ 
ságú (pl. nagy’ mélység, magas hőáram, vizes oldatok jelenléte), a deformáció 
részben vagy jellemzően képlékennyé válik (aseismic slip). Ugyanazon vető 
mentén is előfordulhat, hogy bizonyos szakaszokon pusztító rengések pattannak 
ki és a mikroszeizmikus aktivitás elhanyagolható (ld. Szent András-törésvonal 
dél-kaliforniai szakasza - Hutton et al. 1991); míg másutt csak egészen enyhe 
rengések észlelhetők (1. Szent András-törésvonal közép-kaliforniai szakasza - 
Hill et al. 1991), sőt bizonyos szegmensek teljesen csendesek (seismic gap). Ezek 
a törések is aktívak, bár nem szeizmoaktívak; az uralkodó deformáció mechaniz¬ 
mus a képlékeny nyírás ill, kúszás (creep). 

Szeizmoaktív törések a legritkábban fordulnak elő önmagukban, általában 
vetőzónákban csoportosulnak (szeizmikus zóna). Az egyes vetők és a vető¬ 
rendszer háromdimenziós képe a rengések hipocentrumainak minél pontosabb 
meghatározásával adható meg. Ez a feladat jóval egyszerűbb olyan szeizmikusán 
rendkívül aktív területek esetén, mint pl. a Déli-Alpokban található Fríuli 
szeizmikus zóna (1. ábra). A szelvényen jól látható, hogy’ a szeizmoaktív vetők egy 
viszonylag keskeny zónában, a visszatorlódásos (back-thrust) szerkezetű Déli- 
Alpok déli frontján csoportosulnak (Slejko et al. 1989; Del Ben et al. 1991). Az alpi 
orogén egységek ezen a területen tolódnak az északi irányba mozgó Adriai- 
mikorlemez északi peremére. Számos vető a felszínen is észlelhető elvetést hoz 
létre: ezek az un. kapabilis törések (capable faults). A legdélibb és egyben 
legaktívabb feltolódás azonban nem fut ki a felszínre, bár a felszínen egy jól 
azonosítható boltozatot hoz létre. Ezek a felszín alatt elvégződő törések az ún. 
vakvetők (blind fault). Az ábrán az is jól érzékelhető, hogy pusztán az epi¬ 
centrumok (a rengések felszíni vetülete) elemzésével a vetők valós elhelyez¬ 
kedése, geometriája ezen a területen nem határozható meg. A frontális lapos 
feltolódás ugyanis olyan alacsony szögben dől, hogy a szerkezethez köthető 
rengések epicentrumai egy’ mintegy 20 km széles sávban jelentkeznek. Vak¬ 
vetőkkel természetesen eltolódásos zónákban vagy akár normálvetős területeken 
is találkozhatunk. 

A fentiek arra figyelmeztetnek, hogy 7 még a Friuli zónához hasonlóan jól ismert 
és igen intenzíven deformálódó területeken sem egyszerű precíz szeizmoiektonikai 
modelleket kidolgozni. Az ilyen modellekhez - ahogy a név is utal rá - nélkülöz¬ 
hetetlen a földrengés tevékenység és az aktív tektonikai folyamatok minél 
pontosabb ismerete és - ami legalább ilyen fontos - azok kapcsolatának meg¬ 
értése. Tisztázni kell a földrengések magnitúdó szerinti gyakoriságát, visszatérési 
idejét, forrásparamétereit és fészekmechanizmusát. Szükséges a szeizmoaktív 
törések azonosítása, az aktív töréses övék geometriájának pontos meghatározása, 
a kőzettestek feszültség állapotának és kőzetmechanikai paramétereinek, 
töredezettségének vizsgálata. Csak ezen információk minél teljesebb begyűjtése 
után lehetséges a nukleáris létesítmények, így a radioaktív hulladéktárolók 
telephelyének kijelölését döntően befolyásoló földrengés-veszélyeztetettség és 
tektonikai stabilitás megítélése. A következőkben bemutatjuk, hogy milyen hazai 
adatokra támaszkodhatunk a Pannon-medence központi része szeizmo- 
tektonikai modelljének kidolgozásához. 



1. ábra. A Friuli szeizmikus zónában a dél-alpi orogén egységek déli irányban az észak felé mozgó Adriai-mikrolemezre tolódnak (Del Ben et al. 1991 nyomán). 

Az aktív törések legtöbbje a felszínig hatol, a legintenzívebb szeizmicitást mutató frontális feltolódás viszont még a felszín alatt elvégződik (vakvető). Aktív 
törések: FS: Fella-Sava vonal, G: Gorizia vonal, ID: Idrija vonal, P: Pordenone vonal, PÁL: Periadriai vonal. Rí: Rijeka vonal 

Fig. 1 In the Friuli seismic zotte the South Alpine orogenic wedges are backthrusting on the northward drifting Adriatic mkroplate (after Del Ben et al. 1991). The majority 
of active faults reach up to the surface, whereas the seismically most active frontul thrust is farming ablindfault. Active faults: FS: Fella-Sava fault, G: Gorizia fault, ID: Idrija 5o 
fault, P: Pordenone fault, PÁL: Periadriai lineament, RÍ: Rijeka fault 

A Pannon-medence jelenkori geodinamikája 

Legújabb ismereteink szerint a húzásos eredetű Pannon-medence és a 
környező orogén hegyláncok jelenleg döntően kompressziós erőhatások alatt 
állnak (Horváth & Cloetingh 1996; BADa et al. 1999; Gerner et al. 1999). A 
medencerendszerre ez idő szerint három irányból is aktív nyomófeszültség, 
kompresszió hat (2. ábra). Ezek közül a régiótól délre elhelyezkedő Adriai- 
mikrolemez forgásából fakadó, a Dinári-hegység peremére ható aktív nyomás 
tűnik a legfontosabbnak (Bada et al. 1998). Ezen a vidéken intenzív deformáció 
tapasztalható, az aktív törésvonalak - többnyire fel- és eltolódások - pontosan 
kijelölhetők (Slejko et al. 1989, Del Ben et al. 1991; Gerner et al. 1999). A geo- 
dinamikai képet tovább árnyalja a tény, hogy egyúttal a Nyugati- és a Keleti- 
Kárpátok bizonyos részei is - igaz, kevésbé intenzíven - deformálódnak. A Cseh- 
masszívum irányából a nyugat-európai feszültség-provincia hatása érződik 
(Müller et al. 1992), emiatt a szlovák és morva Kárpátok nyugati oldalán ENy- 
DK-i kompresszió figyelhető meg. Az egykoron aktív kárpáti szubdukciós 
folyamatok végleges lezáródása miatt a Vrancea-zóna felől nagyjából ENy-DK-i 
irányú nyomás hat, ami lényegesen befolyásolja a Keleti-Kárpátok és az Erdélyi¬ 
medence feszültségállapotát és deformációs képét. Lényeges a medence¬ 
rendszert körülölelő hegyláncok gravitációs (helyzeti) energiatöbbletének hatása 
is: az ebből fakadó kompressziós erőhatások főképp a Pannon-medence nyugati 
részén fejtenek ki jól észlelhető hatást (Bada et al. 2000). 

A húzófeszültségek teljes megszűntével tehát a rendkívül kivékonyodott 
kérgű medence tovább már nem képes tágulni, így fokozatosan összenyomódik, 
invertálódik. Valószínűleg ennek tudható be a térségben a földkéreg nagy 
hullámhosszú gyűrődése is: miközben a Nagy- és a Kisalföld tovább süllyed, a 
medence peremi és központi területei (pl. a Dunántúli-középhegység) ki¬ 
emelkednek (Horváth & Cloetingh 1996). Ezzel párhuzamosan a Déli-Alpok és 
a Dinaridák vonulata északias irányban, a Pannon-medence belseje felé mozog. 
Emiatt a Pannon-medence aljzatát alkotó ALCAPA egység északkeleti irányban 
nagyjából az Északkeleti-Kárpátok ívére merőlegesen sodródik néhány mm/év 
sebességgel (Grenerczy et al. 1999). Ez a deformációs sebesség jóval nagyobb a 
korábban feltételezettnél. A deformációs és feszültségtérre vonatkozó numerikus 
modellszámításaink (Bada et al. 1998, 2000) bizonyos, a probléma jellegéből 
fakadóan korlátozott érvényű jóslások megtételét is lehetővé teszik. Eszerint a 
Pannon-medence további térrövidülést fog elszenvedni, így - legalábbis a 
geológiai időskálán vett - közeljövőben a környék szeizmicitása, földrengés 
tevékenysége is egyre intenzívebbé válhat. 


Magyarország nagytektonikai környezetének szeizmotektonika jellemzése 

Szeizmicitás a Pannon-medencében 

Hazánk nagytektonikai környezetében, a Pannon-medencében és a környező 
hegységekben napjainkban is aktív tektonikai folyamatok zajlanak, emiatt 
bizonyos tektonikai egységek egymáshoz képest törésvonalak mentén elcsúsz- 

2. ábra. A Pannon-medencére a húzóerők megszűntével napjainkban három irányból is aktív 
kompresszió hat, melyek közül az Adriai-mikrolemez forgásából eredő nyomás a legfontosabb (Bada 
et al. 1998). A Dinaridák és az Alpok erőteljesen, a Nyugati-Kárpátok és a Vrancea-zóna kisebb 
mértékben deformálódik. Néhány fontosabb, aktívnak tartott törésvonalat és azok kinematikai 
értelmezését is feltüntettük. 1, molassz öv, 2. flis öv, 3. harmadidőszaknál idősebb képződmények, 
4. neogén vulkánitok, 5, Eurázsiái előtér, 6. eltolódás, 7. normálvető, 8. antiklinális és feltolódás. MMZ. 
Mur-Mürz-Zilina szeizmikus zóna, PÁL. Periadriai vonal, Z. Zágráb vonal 

Fig. 2 At present time the Pannonian hasin of extensional origin is affected by active compressíon from three 
different directions. Ámorig these, the most essential appears to be the " Adria-push" associated with the 
counterclockwise rotation and northward drift ofthe Adriatic microplate (Bada et al. 1998). The most intensely 
deforming areas are the Dinaric and Alpine chains, whereas the Western Carpathians and the Vrancea zone in 
the Eastern Carpathians dejorm less severaly. Several important active faults are alsó indicated. 1 Molasse beit; 
2 Flysch beit; 3 internál pre-Tertiary unit; 4 Neogene volcanite; 5 Eurasian foreland; 6 strike-slip fault; 7 normál 
fault; 8 anticline and thrust fault. MMZ: Mur-Miirz-Zilina fault system; PÁL: Periadriatic lineament; Z: 
Zagreb fault 

hatnak. Ezeket a mozgásokat gyakran kíséri földrengések kipattanása: a térség 
szeizmícitásának elemzésével az aktív törésvonalak bizonyos feltételek mellett 
kijelölhetők, a szerkezeti egységek laterális elmozdulása meghatározható. Az 
aktív tektonikai folyamatok jellegét legjobban tehát az adott terület szeizmicitás 
képe mutatja. A vizsgált területen a komolyabb rengések túlnyomó többsége a 
3-5 közötti magnitúdó tartományba sorolható (3. ábra). Ennél erősebb szeizmikus 
események csak viszonylag ritkán és térben lokalizáltan fordulnak elő (Déli- 
Alpok, Délkeleti-Kárpátok). Ezek alapján a Pannon-medence térségét a szeiz¬ 
mikusán közepesen aktív területek közé kell sorolnunk. A tektonikai aktivitás 
átmenetet képez a lemezperemi (pl. Japán, Andok) és a lemezen belüli területek 
(pl. Ukrán pajzs, Orosz tábla) között. 



magnitúdó tartomány 


3. ábra. Műszerekkel észlelt földrengések magnitúdójának gyakorisága a Pannon-medence térségében 
(3d<M). A rengések túlnyomó többsége a 3d<Md<5 magnitúdó tartományt képviseli, így - átlagban - 
a terület tektonikusán közepesen aktívnak tekinthető 

Fig. 3 The Pannonian region is characterised by médium levet seismicity zvith the occurrence of earthquakes 
generálig in the magnitude rangé of 3 to 5.5. The diagram shows the statistica! anaiysís of instrumental events 
(3d<M)' 

A Pannon-medence és környéke szeizmicitását (4. ábra) és a felszabaduló 
szeizmikus energiát (5. ábra) ábrázoló térképeken jól látható, hogy a legmten- 
zívebben az Adriai-tenger peremi vidékei deformálódnak. A Déli-Alpok területén 
az északi irányú térrövidülés az uralkodó (1. 1. ábra). A Dinári-hegységben, külö¬ 
nösen annak északnyugati vidékén, jobbos eltolódásokat észleltek transz- 
pressziós jelleggel, az aktív kompresszió itt is szembetűnő (Sleiko et al. 1989; Del 
Ben et al. 1991; Polinski & EisbaCHER 1992; Vrabec 1994). Ezek alapján egyetértés 
mutatkozik abban, hogy a megfigyelt deformációs képért legelsősorban az 
Adriai-mikrolemeznek az óramutató járásával ellentétes forgása és az Európához 

képest északias mozgása tehető felelőssé. Ez az észak felé sodródó, viszonylag 
merev, kontinentális kérgű blokk folyamatos nyomást fejt ki mind az Alpok, 
mind pedig a Dinaridák láncolatára. Független adatokra támaszkodva Anderson 
& Jackson (1987) és Ward (1994) egyaránt meghatározta az Adriai-mikrolemez 
Európához képesti forgásának rotációs pólusát. A két vizsgálat meglepően 
hasonló, épp ezért nagyon meggyőző eredményt hozott. Eszerint Adria Euler- 
pólusa nagyjából a Nyugati-Alpok alatt, kb. az északi szélesség 45°-án és a keleti 
hosszúság 6-10°-a között található. 

A Déli-Alpokhoz és a Délkeleti-Kárpátok viszonyítva a Pannon-medence belső 
(hazai) területein gyengébb a tektonikai aktivitás. A szeizmicitáskép (4. ábra) és a 
számítások (5, ábra ) viszont egyértelműen mutatják, hogy a Pannon-medencében 
a Kárpátok orogén ívéhez, és különösen az aszeizmikusnak tekinthető Kelet- 
Európai táblához viszonyítva nagyságrendekkel nagyobb energiák szabadulnak 
fel a földrengések során. Ennek alapján a Pannon-medencét feltétlenül a tektoni¬ 
kusán aktív területek közé kell sorolnunk. A mérsékeltebb aktivitás miatt persze 
sokkal nehezebb precíz szeizmotektonikai modelleket kidolgozni - így pl. aktív 
vetőket kijelölni mint a medence déli peremvidékein. A nehézségek ellenére 
lehetséges néhány szeizmoaktív zóna behatárolása. Horváth (1984) szerint ezek 
a nyírási övék korábbi, főképp neogén szerkezeti elemeknek feleltethetők meg: 
ezek reaktiválódásához köthető a magyarországi földrengések zöme. Vannak 
kivételek is, ahol rendkívül fiatal törésvonalakhoz kapcsolódó szeizmoaktív 
zónák körvonalazhatók. Jó példa erre a Komárom és Berhida közötti szerkezeti 
zónában tapasztalható földrengés tevékenység. Az első és alapjaiban mindmáig 
jónak tartott regionális szeizmotektonikus modellt Gutdeutsch & Aric (1988) 
dolgozta ki, melyet tovább finomított Gerner et al. (1999) legújabb dolgozata. 
Szerintük a Pannon-medence térségében található néhány merev blokk egymás¬ 
hoz képest szeizmoaktív vetők mentén csúszik el. Ezen törések többsége már a 
Pannon-medence korábbi története során is aktív volt. Jó példa erre a Keleti- 
Alpokból induló, a Bécsi-medencét déli oldalról határoló és nagyjából Zsolnánál 
elvégződő Mur-Mürz-Zilina szeizmikus zóna. Az ALCAPA egységet délen a 
szintén aktívnak mutatkozó Periadriai és Zágráb vonal határolja. Utóbbi 
folytatása valószínűleg a Kapós vonalban keresendő. Ez a törés tovább 
nyomozható Paks környékétől egészen Kecskemétig (Pogácsás et al. 1989; 
Detzkyné Lörincz 1996; Tóth & Horváth 1999). A szerzők fontos megállapítása 
tehát, hogy az igen aktív dinári fronttól távol is észlelhető ezen kéregblokkok 
mozgása illetve kismértékű deformációja. 

A magyarországi szeizmológiai hálózat detektálási és helymeghatározási 
képessége az ország nagy részén a legutóbbi időkig nem ment az érezhető 
földrengések szintje alá. Ezért a Pannon-medence térségének szeizmicitásáról 
alkotott képünk addig csaknem kizárólag a történelmi rengések epicentrum 
eloszlásán alapszik. A régi rengésekről csak makroszeizmikus adatok állnak 
rendelkezésre. A makroszeizmikus anyag minősége térben és időben nagyon 
heterogén. Mivel mindig településekhez kötött adatokról van szó - melyben 
tükröződik az adott kor településszerkezete és település sűrűsége -, a 
makroszeizmikus epicentrumok meghatározása igen bizonytalan. Ez az 
értelmezésben könnyen oda vezethet, hogy az ismert szeizmicitást nem 

5. ábra. A földrengések során felszabaduló kumulatív energia a Pannon-medence térségében. A z 
árnyékolás mértéke arányos az adott terület aktív deformációjának mértékével. A medence a 
Dinaridáknál kevésbé, a Kárpátokhoz és az európai előtérhez viszonyítva viszont sokkal 
intenzívebben deformálódik (Gerner et al. 1999 nyomán). Alp: Alpok, CsM: Cseh-masszívum, Din: 
Dinaridák, EM: Erdélyi-medence, KAR: Kárpátok, MP: Mőziai-platform, PM: Pannon-medence 

Fig. 5 Seismíc energy release in the Pannonian region (after Gerner et al. 1999). The degree of shading is 
proportional to the intensity of present-day deformation. In accordance with the seismicity distribution, it 
appears that the most actively deforming areas are the Dinaric - Southern Alpine beit and the Vrancea zone in 
the Carpathians. Note that deformation is more intense in the Pannonian basin than in the surrounding 
Carpathian beit. Alp: Alps, CsM; Bohemian Massif, Din: Dinarides, EM: Transylvanian basin, KAR: 
Carpathians, MP: Moesian platform, PM: Pannonian basin 

<—i. ábra. Földrengések epicentrumai a Pannon-medence térségében. A körök nagysága a rengések 
magnitúdójával arányos, A vastag vonalak néhány jelenleg is aktívnak tartott törésvonalat 
ábrázolnak. A terület legintenzívebben deformálódó zónája a Déli-Alpok és a Dinárí-hegység, 
valamint a Délkeleti-Kárpátok térsége. A Pannon-medence - legalábbis a Kárpátok és a Kelet-Európai 
táblához képest - tektonikusán közepesen aktívnak tekinthető. Alp: Alpok, CsM: Cseh-masszívum, 
Din: Dinaridák, DK: Déli-Kárpátok, EM: Erdélyi-medence, KÉT: Kelet-Európai tábla, KK: Keleti- 
Kárpátok, MP: Mőziai-platform, NyK: Nyugati-Kárpátok, PM: Pannon-medence 

Fig. 4 Seismicity pattern of the Pannonian region mcluding historical earthquakes. Size ofdrcles is proportional 
to the calculated magnitudes. Heavy lines indicate active faults, dotted lines mark political boundaries. Intense 
deformation is observed in the Southern Alps, the Dinarides and in the Southern part ofthe Eastern Carpathians, 
From the viewpoint of contemporary deformation, the Pannonian basin is considered as a semi-active area. 
Tedonic units: Alp: Alps, CsM; Bohemian Massif, Din: Dinarides, DK: Southern Carpathians, EM: 
Transylvanian basin, KÉT: East European platform, KK: Eastern Carpathians, MP: Moesian platform, NyK: 
Western Carpathians, PM: Pannonian basin 

6. ábra. A Pannon-medence térségében 50 éves időszakok alatt észlelt földrengések száma a XVIII. 
század elejétől napjainkig. Háromszáz év alatt két nagyságrendnyit nőtt az egységnyi idő alatt 
megfigyelt rengések mennyisége 

Fig. 6 Number of earthquákes observed in 50 year time intervals since the beginning of the 18 th century. Note 
that since then the number of observed events increased by two orders of magnitúdó 

lehetséges ismert tektonikai vonalakkal kapcsolatba hozni. Másfelől pedig minél 
távolabbi múltba tekintünk vissza, annál hiányosabb a történelmi rengések 
adatbázisa (6. ábra). Az ábrán - amely 1700-tól napjainkig 50 éves időszakonként 
összegzi a Pannon-medencében észlelt földrengések számát - jól látszik, hogy az 
utóbbi 300 évben két nagyságrendnyit nőtt az észlelt rengések mennyisége. Ez 
természetesen nem azt jelenti, hogy a tektonikai aktivitás ilyen mértékben nőtt: 
a hálózat észlelési képessége javult ugrásszerűen. A 6. ábra arra is figyelmeztet, 
hogy a néhány száz évnél nagyobb visszatérési idejű, azaz a ritka és igazán nagy 
intenzitású rengésekről nincsenek megbízható, közvetlen információink. Ezt 
fontos észben tartani, ui. több helyről (pl. Kalifornia, Kína, Rajna-árok) ismertek 
olyan szeízmoaktív törések, amelyek mentén a földrengések visszatérési ideje 
néhány ezer vagy tízezer év is lehet. 

A szeizmotektonikai modellek pontosítása szempontjából az utóbbi évtized 
legnagyobb áttörését a Paksi Atomerőmű környezetében telepített mikro- 
szeizmikus megfigyelő hálózat kiépítése jelentette (Tóth et al. 1998). A hálózat 

elsősorban a magyarországi és a határmenti területek földrengéseit hivatott 
megfigyelni. Három év (1995-1998) adatai állnak rendelkezésünkre (összesen 
több, mint 130 rengés), amelyekből megállapítható, hogy a hálózat alkalmasnak 
bizonyult a M L >2 földrengések azonosítására és hipocentrumának meghatá¬ 
rozására. A rengések nagy része eddig is ismert zónákhoz, aktív törési övékhez, 
azaz tektonikai zónákhoz köthető (pl. Mur-Mürz-Zilina vonal, Berhida- 
Komárom szeizmikus zóna, Kapós vonal, Dunaharaszti és Kecskemét környéke). 
A szeizmogén kéreg vastagsága max. 20 km, a rengések több mint fele a 10-15 
km-es mélységtartományhoz kötődik. 

Egy szeizmoaktívnak tartott törés aktivitásának megítélésében döntően fontos 
a területre vonatkozó magnitúdó - gyakoriság kapcsolat tisztázása. A szeizmo¬ 
lógiában jól ismert összefüggés szerint egy adott térségben a rengések száma a 
magnitúdó csökkenésével exponenciálisan növekszik az alábbi összefüggés 
szerint: 


lóg N(m) = a - bm (1) 

ahol N(m) az olyan földrengések száma, melyek magnitúdója nem kisebb, 
mint m. A történeti szeizmicitás ismerete és a mikroszeizmikus monitorozás 
eredményének kombinációja lehetővé tette egy megbízható földrengés 
gyakorisági összefüggés meghatározását egészen széles, 1,5<M<5,5 magnitúdó 
tartományban. A 7. ábrán jól látható, hogy a történelmi rengések csak M>4 ren¬ 
géseknél követik a logaritmikus gyakoriság eloszlást, míg a paksi mikro¬ 
szeizmikus megfigyelő hálózat adatai már M>1,5 rengéseknél illeszkednek a 
görbére. Ebből egyrészt az következik, hogy az észlelt történelmi rengések 
valószínűleg alulreprezentáltak, azaz számos rengést nem érzékeltek. Másrészt 
pedig az is kiderül, hogy igazán korrekt visszatérési időket csak a mikro¬ 
szeizmikus megfigyelő hálózat segítségével lehetséges kiszámolni. 

Aktív törésrendszerek kimutatása 

Tekintettel arra, hogy még a mikroszeizmikus monitorozás során észlelt 
földrengések hipocentrumainak meghatározása is átlagban 2-5 km-es hibával 
terhelt, a szeizmoaktívnak vélt törésvonalak pontos helyének és geometriájának 
meghatározására kiegészítő földtani vizsgálatokat kell elvégezni. Ennek egyik 
leghasznosabb módja a felszín alatti rétegek szerkezetét leképző szeizmikus 
szelvényezés. Amennyiben a mérést folyóvízen vagy tavon végzik, a felbontás 
akár egy nagyságrenddel is jobb lehet, ezenkívül a legfelsőbb rétegek települése 
és tektonikai elemei is jól tanulmányozhatóvá válnak. A módszer hasznát, 
használhatóságát és korlátjait az ELTE Geofizikai Tanszéke által mért dunai és 
tiszai szelvény bemutatásával szemléltetjük, melyeken sikerült leképezni egy a 
Duna-Tisza közét keresztül szelő aktív vetőzónát (TÓTH & Horváth 1997,1999). 

A szerkezetföldtani gyakorlatban egy vető működésének korát a törés által 
még érintett és a már nem érintett rétegek korának meghatározásával és össze¬ 
vetésével szokás becsülni. A módszer sajnos több hibával is terhelt. Ha pl. az 
1 . ábrán látható, nyilvánvalóan aktív, de csak a mezozoos rétegeket érintő vak- 

7. ábra. A magyarországi és a határmenti területek történelmi (1-4) és a paksi mikroszeizmikus 
megfigyelő hálózat által 1995 és 1998 között regisztrált és azonosított (5) lokális földrengések 
magnitúdó - gyakoriság eloszlása (logaritmikus skála) (Tóth et al. 1998 nyomán) 

Fig. 7 Diagram shoiving the local magnitude - frequency (logarithmic scale) distnbution of historical 
earthquakes (no. 1-4) in and around Hungary and events observed by the microseismic monitoring network 
(no. 5) located around the Paks Nuclear Power Plánt site (after Tóth et al. 1998) 

vetővel van dolgunk, akkor szakmai baklövés volna azt állítani, hogy a szerkezet 
a harmadidőszaktól kezdődően inaktívvá vált. Problémák adódhatnak akkor is, 
ha a rétegsor hiányos: ekkor a vető korát csak tág határok között adhatjuk meg. 
Gyakran fordul elő, hogy egy aktívan süllyedő medence legfelső, fiatal és még 
konszolidálatlan üledékei csak plasztikusan tudnak deformálódni, így az egyéb¬ 
ként aktív törések még a felszín alatt elvégződnek, eltűnnek. 

A szeizmikus szelvények értelmezésénél feltétlenül szükséges a fenti elvi 
megfontolásokat figyelembe venni. A paksi atomerőműtől kb. 7-9 km-re, a Paks 
feletti Duna szakaszon mért Duna-207 jelű szelvényen (8. ábra ) jól látszik, hogy a 
pannon (s.l.) rétegösszlet erősen deformált, számos törés jól azonosítható. A 
pannon rétegekre diszkordánsan települő dunai alluviális üledékek viszont nem 
tektonizáltak. A pannon (s.l.) sorozat legfiatalabb rétegeit a pliocén korú Toronyi 
Formáció képviseli (Jámbor 1989), míg a dunai hordalékos összlet maximális kora 
mintegy 50 000 év (Hertelendi et al. 1989). Mivel a törések egészen a diszkor- 
dancia felületig felhatolnak, megállapíthatjuk, hogy a paksi törésrendszer 
posztdatálja a pliocén Toronyi Formációt és láthatólag nem volt aktív a legutolsó 

50 ezer év során. Minthogy a pliocén és legfelső pleisztocén rétegek között több 
millió évet átfogó üledékhiány van, a vetők negyedidőszaki működését csak 
valószínűsíteni lehet, bizonyítani azonban nem. 

A negyedidőszaki tektonikai aktivitás bizonyítására egy olyan terület 
vizsgálata nyújt lehetőséget, ahol a pannon és a kvarter rétegek közti üledék¬ 
hézag jelentősen kisebb, ideális esetben nem is létezik: a Nagyalföld területén. A 
terület ma is a Pannon-medence süllyedő része, központi szektorában a 
pannon/kvarter rétegsorban nincs jelentős időrétegtani hiány. Ezt a dévaványai 
és vésztői magnetosztratigráfiai szelvények bizonyítják, amelyek az átfúrt 
mintegy 1200 m vastag legfelső üledékes rétegsorában az összes pleisztocén és 
pliocén korú mágneses térfordulást kimutatták (Rónai 1981). A Tiszán 1996-ban 
végzett nagyfelbontású szeizmikus szelvényezés során egy folytonos szelvényt 
regisztráltunk Szeged és Kisköre között, melynek egy mélységmigrált részlete 
látható a 9. ábrán. A Tisza-40/96 szelvény 1100 m hosszan, a Tisza martfűi 
kanyarjától közvetlenül északra mérődött. A szeizmikus szelvény közvetlenül a 
mederfenéktől 500 méteres mélységig képezi le az üledéksort. A szelvény¬ 
részleten élesen kirajzolódik egy vetőzóna felső része, mely oldalelmozdulásra 
utaló negatív virágszerkezetet mutat. A szelvény felbontása a legfelső rétegekben 
2 méter alatti, ami azt jelenti, hogy két méternél nagyobb függőleges elmozdulás 
még biztosan észlelhető. A szétseprűződő vetők közül a 2185-ös CDP környékére 
eső vetőág egészen 45 méteres mélységig követhető. Ez azt jelzi, hogy ennek a 
vetőzónának még ebben a kis mélységben is egyértelműen 1-2 méteres vertikális 
elmozdulás-komponense van. Fontos megfigyelés, hogy az egyes vetőágak 
mentén észlelhető vertikális elvetés mértéke a mélységgel növekszik. Ez arra utal, 
hogy az oldalirányú mozgás nem egy lépésben, hanem a negyedidőszak során 
ismétlődő jelleggel történt (szinszediment vető). 

A leképzett negyedidőszaki összlet tehát 45 méteres mélységben már biztosan 
töréses deformációt szenvedett el. A szelvényrészlet mentén a kvarter bázisa 350 
méter körüli mélységben található (Detzkyné LŐRINCZ 1996). Feltételezve, hogy ez 
a 2,4 millió éves kvarter/pliocén határnak felel meg és az üledékképződés a kvarter 
során folyamatos és egyenletes volt, a 45 méteres mélység kevesebb, mint 310 ezer 
éves kornak felel meg. Tehát a vetőzóna 310 ezer évvel ezelőtt (késő-pleisztocén) 
még biztosan működött. Ha figyelembe vesszük, hogy a kvarter összlet felszín¬ 
közeli részét olyan alig konszolidált üledékek alkotják, melyekben töréses defor¬ 
máció nehezen vagy egyáltalán nem alakulhat ki, jogosan tételezhetjük fel, hogy 
a sorozat plasztikusan még 310 ezer év után is deformálódhatott. Ezek alapján a 
Tisza alatt kimutatott vetőzóna ágai vakvetőknek minősíthetők (1. még 1. ábra). 

Pogácsás et al. (1989), Detzkyné Iórincz (1996), valamint Tóth & Horváth 
(1997) szeizmikus adatait felhasználva megállapíthatjuk, hogy a három kutatás 
egymástól függetlenül, más és más adatrendszerek vizsgálatával elemezte annak 
a tektonikus zónának három szegmensét amelyen Paks elhelyezkedik. Ez a 
nagyjából EK-DNy-i csapású tektonikus zóna a Duna-Tisza közén több tíz km-en 
keresztül követhető a Dunától egészen a Tiszáig. Figyelembe véve a NAÜ 1979- 
ben kiadott biztonsági normáit (IAEA 1979), megállapíthatjuk, hogy mivel a 
Tisza-40/96 szeizmikus szelvényen leképzett töréses öv aktívnak tekinthető, az 
ezzel szerkezeti kapcsolatban álló paksi vetőzónát szintén aktívnak kell ítélnünk. 


Duna-207/94 szelvény 

8. ábra. A Duna-207/94 szeizmikus szelvény és annak értelmezett változata. A teljes pannon (s.l.) összletet elvető törésrendszer a felső-pleisztocén folyami 
hordalékokat nem érinti (Tóth & Horváth 1999) 

Fig. 8 Duna-2D7/94 high resolution multichannel seismic profile measured at the Paks bend on river Danube and its interpretation. The fault system displacing the whole C> 
Pannonian (s.l.) strata is eovered by the unconformably overlying Pleistocene alluvial sequence (Tóth & Horváth 1999) 

Tektonikai stabilitás vizsgálata 

Aktív tektonikai folyamatok elemzésénél egy adott terület tektonikai 
stabilitását feltétlenül vizsgálnunk kell. Ennek keretében két fő kérdésre keressük 
a választ: számolhatunk-e bizonyos törések létrejöttével vagy reaktivációjával, 
azaz ismételt működésével, és ha igen, mi ezen lineamentumok térbeli 
elhelyezkedése, iránya? A földkéregben ható kőzetfeszültség irányok és 
magnitúdók ismeretében, valamint egyszerű kőzetmechanikai összefüggések 
felhasználásával a kőzettestek tektonikai stabilitása becsülhető. Ebben a 
fejezetben előbb áttekintjük a hazánk területéről származó kőzetfeszültség 
adatokat. Kőzetmechanikai számítások segítségével jó közelítéssel kijelölhetők 
azok a szerkezeti irányok, amelyek mentén a legnagyobb valószínűséggel 
számolhatunk tektonikai aktivitással. Kimutatjuk, hogy az előző fejezetben 
aktívnak minősített vetőzóna ilyen iránnyal rendelkezik, így ezt a szerkezeti 
pásztát tektonikusán instabilnak minősítjük. 

Jelenkori kőzetfeszültség Magyarország területén 

Az utóbbi évtizedben a Pannon-medencében és a környező hegységekben 
(Alpok, Kárpátok és Dinaridák) intenzív vizsgálatok folytak a földkéreg jelenkori 
kőzetfeszültségének meghatározására (Müller 1992; Gerner et al, 1999). Ennek 
oka rendkívül egyszerű, mivel a szerkezetföldtani vizsgálatok fő célja a 
kőzetdeformáció okainak elemzése: a kőzetekre ható feszültségtér a felelős az 
azokban létrejövő alakváltozásért, így pl. a törések, gyűrődések kialakulásáért. 
Tekintettel arra, hogy egy térben változó, nyomásjellegű, anizotrop mennyiségről 
van szó, a kőzetfeszültségeket egy háromtengelyű ellipszoiddal jellemezhetjük. 
Ennek tengelyeit nevezzük főfeszültségeknek (ebben az irányban nyíró¬ 
feszültségek nem ébrednek), amelyeket cl, o2 és ct 3 szimbólumokkal jelölünk, 
ahol ct1>ct2>ct 3. Tekintettel arra, hogy a Föld felszínén a nyírási feszültségek 
gyakorlatilag zérusnak tekinthetők, a három főfeszültség közül kettő mindig a 
vízszintes síkban található, a harmadik pedig függőleges. Ennek függvényében 
beszélhetünk tágulásos (al a függőleges), eltolódásos (a2 a függőleges) és 
kompressziós (a3 a függőleges) feszültségtérről (Anderson 1951). 

A vizsgálatok túlnyomó többsége - így a fúrólyukak faldeformációjának és a 
földrengések fészekmechanizmusának meghatározása, a fiatal törések geo¬ 
metriájának elemzése, mikrotektonikai mérések - a vízszintes síkban ható maxi¬ 
mális főfeszültség irányát (a továbbiakban: S Hmax ) képes meghatározni, amely a 
fentiek értelmében az egyik főfeszültség irányával egyezik meg. A földrengések 
fészekmechanizmusának elemzése alapján kiderült, hogy napjainkban a 
Pannon-medence tektonikai értelemben invertálódik és gyakorlatilag teljes 


<—9. ábra, A Tisza-40/96 szeizmikus szelvény és annak értelmezett változata. A pliocénre folyamatosan 
települő kvarter üledékeket egészen a felszín alatt 45 méterig egy negatív virágszerkezet 
(transztenzíó) törései deformálják (Tóth & Horváth 1999) 

Fig. 9 Tisza-40/96 high resolution multichannel seismic profile measured near the Martfű bend on river Tisza 
imaging a fault zone that clearly crosscut nearly the whole Quaternary strata (Tóth & Horváth 1999) 


604 


Földtani Közlöny 130/4 


területe el- vagy feltolódásos (kompressziós) deformációt szenved. így tehát a 
meghatározott S Hmax irányok azonosnak tekinthetők a legnagyobb főfeszültség 
(ctI) irányával. A Pannon-medence déli régióiban és a délről illetve nyugatról 
szomszédos Dinaridákban és Alpokban az S Hmax irányok viszonylag homogén 
képet mutatnak. A terület jelenleg E-D-i illetve EEK-DDNy-i kompresszió alatt 
áll: ez az irány az Alföld területén EK-DNy-ivá válik (10, ábra). Az intenzív 
szénhidrogén kutatásnak köszönhetően Magyarország medenceterületeiről 
(Nagyalföld és Zalai-medence) bőséggel rendelkezünk feszültség meghatáro¬ 
zások eredményeivel, és mivel az S Hinax irányok viszonylag egységes képet 
mutatnak, extrapolációval az egész ország recens feszültségterét becsülni tudjuk. 
A Duna-Tisza közén aljó közelítéssel EK-DNy-i irányú. 

A kőzetfeszültségek abszolút nagyságának tekintetében lényegesen kevesebb 
adatra támaszkodhatunk. A Pannon-medence területéről eddig mindössze két 
feszültség-magnitúdó került publikálásra Duna-Tisza közi olajos fúrásokban 
elvégzett rétegrepesztés tapasztalatai alapján (Gerner et al. 1999). A két mérés 
közel azonos eredményt hozott: a minimális főfeszültség (a3) nagysága kb. 65 
MPa, míg a maximális főfeszültség (al) magnitúdója kb, 205 MPa-nak adódott. 

Tektonikai stabilitás becslése 

A litoszféra legfelső tartományában (kb. 8-15 km mélységig) a kőzettestek 
ridegen viselkednek, a bennük fellépő erők (feszültségtér) hatására elsősorban 
töréses módon deformálódnak. A törések létrejöttét és a már a kőzetekben meg¬ 
lévő törések menti elmozdulást az ún. törési kritériumok segítségével írhatjuk le. 
Ezek olyan összefüggések, melyek megadják, hogy egy tetszőleges térbeli sík 
esetén az adott síkon ébredő nyírófeszültség és az arra merőleges nyomó¬ 
feszültség között milyen kapcsolatnak kell fennállnia ahhoz, hogy abban a síkban 
törés jöjjön létre vagy a már meglévő törés mentén elmozdulás történjék. Eltoló- 
dásos vagy kompressziós tektonikai stílus esetén (al tengely vízszintes) jól 
alkalmazható a Coulomb-Mohr féle törési kritérium, amely szerint a nyíró- és 
nyomófeszültségek (sorrendben x és an) között lineáris a kapcsolat, azaz: 

x > c + pa n (2) 

ahol c az ún. kohézió és p a súrlódási tényező. A kohézió a már meglévő 
törések mentén elhanyagolható nagyságú; p a kőzetek többségénél 0,5 és 0,8 
közötti értéket vesz fel. 

A törési kritériumokat egyszerűen ábrázolhatjuk egy olyan koordináta- 
rendszerben, amelynek az x tengelyén a nyomó-, míg y tengelyén a nyíró¬ 
feszültségek találhatók. A törési kritérium nem más, mint egy cp meredekségű 
egyenes, ahol p = tgcp. Ugyanebben a koordinátarendszerben ábrázolhatjuk a 
főfeszültségek segítségével egy adott feszültségtér ún. Mohr-körét is: ennek 
középpontja az x tengelyen van (al+a3)/2 értéknél; sugarának nagysága: (al- 
a3)/2. A Mohr-kör segítségével a feszültségi ellipszoidhoz képest bármilyen 
pozíciót elfoglaló síkon kiszámolható mind a síkban ébredő nyírófeszültség, 
mind pedig az arra merőleges nyomófeszültség. 




10. ábra. Maximális horizontális főfeszültség irányok (S Hmax ) Magyarország területén. A főbb trendeket kiemelendő, a térkép feltünteti i z adatokból Hansen 
& Mount (1990) algoritmusa alapján nyert simított és extrapolált irányokat is 

Fig. 10 Maximum horizontul stress (S Hmax ) directions measured in Hungary. In order to highlight the major trends, the map shows the smoothed stress directions obtained 
by the algorithm of Hansen & Mount (1990) 

A törési kritérium és a Mohr-kör együttes ábrázolásával megadható az összes 
olyan sík, amely mentén törés létrejöttével, vagy a már létező törések felúju- 
lásával számolhatunk. A fentiek alapján ui. világos, hogy ha a törési egyenes 
érinti vagy belemetsz a Mohr-körbe, akkor lesznek olyan síkok, melyeken a 
nyírófeszültségek meghaladják a törési kritériumok által megadott nagyságot, 
így ott törés illetve elmozdulás jön létre. Mindezt jól szemlélteti a 11. ábra. A 
Mohr-kört a rendelkezésünkre álló főfeszültségértékek segítségével rajzoltuk fel 
(crl = 205 MPa, o3 = 65 MPa); szimmetria okok miatt csak a kör felső felét 
mutatjuk. A kör középpontja tehát az x tengelyen (ct1+<t 3)/2 = 135 MPa értéknél 
található; a kör sugara 70 MPa. Mivel a már biztosan létező törések esetleges 
aktivitását vizsgáltuk, a kohézió értékét zérusnak vettük. Három törési egyenest 
rajzoltunk fel a leggyakoribb p = 0,5, p = 0,6 és p = 0,7 súrlódási tényezőknek 
megfelelően. 

Az ábrán jól látszik, hogy nagyobb súrlódási tényező esetén (p = 0,7) nincsen 
egyetlen olyan irány sem, amely mentén a meglévő törések reaktivációjától 
kellene tartani. Ha azonban p értékét csökkentjük (kőzetmechanikai szempont¬ 
ból még mindig reális értékre, pl. p = 0,6 vagy p = 0,5 értékekre), akkor a törési 
görbék belemetszhetnek a Mohr-körbe. Természetesen ez jóval szembetűnőbb, 
ha p = 0,5 értékkel számolunk. Az ábráról könnyen leolvasható az a szög¬ 
tartomány is, amelyet az esetlegesen aktívvá váló törések a maximális 
főfeszültség irányokkal bezárhatnak. Ez p = 0,6 esetén még egy viszonylag szűk 
(8°-os) tartományt (((32)/2 = 25,5°-tói (pi)/2 = 33,5°-ig) ( 11b ábra); p = 0,5 esetén 
viszont már egy szélesebb (kb. 30°-os) zónát jelent ((a2)/2 - 16,5°-tól (al)/2 - 
47°-ig) (11c ábra). 

A 11b és 11c ábrák segítségével - és crl irányának függvényében - immáron 
térképi vetületben is jól kijelölhetők azok a szerkezeti irányok, amelyekben 
törések reaktivációja várható. Ez a Duna-Tisza köze esetében (crl itt ÉK-DNy-i 
irányú) egyfelől egy nagyjából É-D-i, másfelől pedig egy KÉK-NyDNy-i csapású 
aktív törési övét valószínűsít (12. ábra). Az előző fejezetben bemutatott, Pakstól 
Kecskeméten keresztül a Tisza martfűi kanyarjáig nyomozható aktív törésvonal 
csapása mindkét számításba vett súrlódási tényező (p = 0,6 és p = 0,5) által 
kijelölt szerkezeti pásztába beleesik. Ezért - a szeizmikus anyagokból szerezhető 
információkkal összhangban - ezt a törési övét tektonikusán instabilnak kell 
tekintenünk. Egyszerű kinematikai megfontolások alapján a vetőzóna mentén 
balos elmozdulást várhatunk a jövőben is. 


11. ábra —> a) A törési kritérium egyenesei három súrlódási együttható esetén, valamint dél-alföldi 
feszültség magnitúdókból nyert feszültségi Mohr-kör, b) p = 0,6 súrlódási tényező esetén cl és az 
esetlegesen reaktiválódó törések közti szög 02/2=25,5° és 01/2=33,5° között változhat (sötét szürke 
szögtartomány), c) p = 0,5 súrlódási tényező esetén Cl és az esetlegesen reaktiválódó törések közti 
szög a2/2=16,5° és al/2=47° között változhat (világos szürke szögtartomány) 

Fig. 11 a) Failure criteria in the case of three different values of the coefficient of internál friction (m) and the 
Mohr cirde based on stress magnitude measurements carried out in the Great Hungárián Piain. b) Assuming p 
= 0.6, the angle between al and the potentially readivating faults ranges between 02/2=2 5.5° and 01/2=33.5° 
(dark grey shading). c) Assuming p = 0.5, the angle between al and the potentially readivating faults ranges 
<3.1/2-16.5° és al/2-47 0 (light grey shading) 

A Duna-Tisza közén felújulható 
törések lehetséges csapásirányai 
a súrlódási együttható függvényében 


12. ábra. A Duna-Tisza közén KÉK-NyDNy-i átlagos csapásiránnyal rendelkező, Pakstól Kecskeméten 
át a Tiszán keresztül húzódó nyírási öv tektonikusán instabilnak tekinthető. A szerkezeti öv csapása 
(vastag fekete vonal) ugyanis a kőzetmechanikai számítások során meghatározott azon 
szögtartományba esik, amelyben a már létező törések reaktivációjával kell számolnunk 

Fig. 12 The strike of the fracture zone (simplífied projection is by heavy black line) running frotn Paks through 
Kecskemét to river Tisza is within the instable zone determined by the rock mechanic calculations. Thus, this 
ENE-WSW trending shear zone can be considered tedonically instable where one can anticipate the reactivation 
of pre-existing faults 


Összefoglalás 

Tanulmányunkban összefoglaltuk hazánk aktív tektonikai folyamatainak 
fontosabb jellemzőit. A bemutatott adatok és következtetések elméleti hátteret 
adnak a radioaktív hulladékok elhelyezésére szolgáló tárolótelephelyek 
tektonikai veszélyeztetettségének megítéléséhez. Mivel a Pannon-medence és 
környezete szeizmikusán közepesen aktív területnek számít, precíz szeizmo- 
tektonikai modellek kidolgozása csak nagy körültekintéssel és a lehető legtöbb 
földtani adat bevonásával lehetséges. Rámutattunk, hogy az ilyen modellek 
kidolgozásához nélkülözhetetlen a földrengés tevékenység és az aktív tektonikai 
folyamatok pontos ismerete és azok kapcsolatának megértése. Tisztázni kell a 
földrengések magnitúdó szerinti gyakoriságát, visszatérési idejét, forrásparamé¬ 
tereit és fészekmechanizmusát. Szükséges a szeizmoaktív törések azonosítása, az 
aktív töréses övék geometriájának pontos meghatározása, a kőzettestek 
feszültség állapotának és kőzetmechanikai paramétereinek, töredezettségének 
vizsgálata. Csak ezen információk minél teljesebb megléte és részletes elemzése 

után lehetséges a radioaktív hulladéktárolók telephelyének kijelölését döntően 
befolyásoló földrengés- veszélyeztetettség és tektonikai stabilitás hiteles 
megítélése. 

Abstract 

The development of a biotop is a long process and a number of factors are involved part, such as 
the parent matériái of the soil, the relief, and the climate. The fundamentals of the biotop determine 
the establishment of the flóra and fauna - namely, the biocenesis which is typical in the biotop. This 
is nőt a one-way relation. The inanimate factors and the live biological organisms have an effect on 
each other; this interaction, although its intensity and quality are constantly changing, maintains the 
biological balance. A divergent approach is required to understand this linking-system and, because 
of this, one-by-one selection and research of the factors is practical. 

The area (approximately 5380 km 2 ) where the research took piacé, is the soufh-western margin of 
the Danube-Tisza Interfluve and conform to the agrogeological map namely Kiskőrös. Within the 
framework of the geological mapping of the Great Hungárián Piain, the drilling of 10 m deep 
shallow boreholes was completed according to a regular grid. The near-surface layers were surveyed 
at the respective depths of 0.5 m, 1 m and 1.5 m in order to find the CaC0 3 content. Maps were 
compiled fór the three preferred depths, and with the help of these, the possible occurrence of 
acidification was demonstrated. Based on the CaCOj content, the area was classified intő seven 
categories: acidic, acidified, acidifying, acidic in depth, CaCOj accumulation on the surface, deep 
CaC0 3 accumulation and non acidic geological médium. 

The areas, which belong to the acidifying-category are of high importance, because in those areas 
changes occur possibly right now. If the geological setting does nőt give teáson fór soil-acidification 
or acidified soil, that means it could be caused by human-intervention (fór example the acidifying- 
effect of Chemical fertilizer or the environmental pollution caused by acidic-precipitabon — 
Stefanovits 1990). In the case of pH-decrease caused by agricultural utilization, permanent soil- 
amelioration is necessary fór keeping the productivity, to stop the process or turn it back. Another 
problem is that the increasing soil-acidity intensifies the mobility of the toxic heavy-metals and their 
penetration intő the biological-circle (Máté 1990). 

Besides the above, four area-typical bío-area types were chosen (i.e. sandy, carbonate muddy, salt 
affected and peaty areas), based on the geology. The ecogeology map shows the connection between 
the possible occurrence of the acidification and the bio-area types based on geology. 

Manuscript received: 07 09 1999 


Magyar Állami Földtani Intézet, 1143 Budapest, Stefánia út 14. 


612 


Földtani Közlöny 130/4 


Összefoglalás 

Egy biotóp (élettér) kialakulása hosszú folyamat és tényezők sokasága vesz benne részt a talaj 
anyakőzetétől a domborzaton át az éghajlatig. A biotóp adottságai döntően meghatározzák az ott 
megtelepedő növény és állatvilágot, vagyis azt az életközösséget (biocönőzist) amely jellemző egy 
élettérre. A kapcsolat azonban nem egyirányú. Kölcsönös egymásra hatás figyelhető meg a biotóp 
élettelen tényezői és az ott élő szervezetek között, amely intenzitása és minősége időben változik 
ugyan, de mindvégig megőrzi a biológiai egyensúlyt. Ahhoz, hogy átlássuk ezt a kapcsolatrendszert 
szerteágazó ismeretekre van szükség, így célszerű egy-egy tényezőt kiválasztani és külön 
megvizsgálni. 

A megközelítőleg 5380 km 2 terület, ahol a kutatást végeztük, a Duna-Tisza közi hátság délnyugati 
részén helyezkedik el és a Kiskőrös jelű agrogeológiai térképlap fedi le. Az Alföld földtani térképezése 
keretében tíz méteres sekélyfúrásokat mélyítettünk, meghatározott fúrásháló mentén. Megvizsgáltuk 
a felszín-közeli képződmények CaCOj tartalmát 0,5, 1 és 1,5 méteres mélységből vett minták 
segítségével. A három kitüntetett mélységről térkép is készült és ennek segítségével próbáltuk meg 
ábrázolni a savanyodás lehetséges előfordulását. A mésztartalom alapján hét kategóriába soroltuk a 
területeket: alacsony karbonát tartalmú (savanyú földtani közeg), csökkent karbonát tartalmú 
(savanyodott földtani közeg), csökkenő karbonát tartalmú (savanyodó földtani közeg), mélyben 
alacsony karbonát tartalmú (mélyben savanyú földtani közeg), felszíni mészakkumulációs, mélységi 
mészakkumulációs és nem savanyú területek. 

A savanyodó kategóriába sorolt területek külön figyelmet érdemelnek, mivel itt feltehetőleg 
jelenleg is változások zajlanak. Ha a földtani közeg nem indokolja a talajsavanyodást, illetve a 
savanyodottságot, akkor az emberi beavatkozásra történhetett (pl.: műtrágyázás savanyító hatása, 
vagy a környezetszennyezésből adódó savas ülepedés - Stefanovits 1990). A mezőgazdasági 
hasznosításból eredő kémhatás csökkenés esetében a termőképesség fenntartására rendszeres 
talajjavításra van szükség, a folyamat megállításához, esetleg visszafordításához. Egy másik 
probléma, hogy a talajok fokozódó elsavanyodásának következtében nő a toxikus nehézfémek 
mobilitása, bekerülése a biológiai anyagforgalomba (Máté 1990.). 

Az ökogeológiai térképen négy, a területre jellemző, geológiai szempontból kiválasztott élettér 
típust (homokos, mésziszapos, szikes és tőzeges területek) ábrázoltunk (a kiválasztásnál figyelembe 
vettük az MTA Ökológiai Bizottságának állásfoglalását a biotóp fogalmának definíciójáról 1987). 
Ezután kapcsolatot kerestünk a savanyodás lehetséges előfordulása és a különböző geológiai 
szempontból kijelölt életterek között. 


Bevezetés 

Egy biotóp (élettér) kialakulása hosszú folyamat és tényezők sokasága vesz 
benne részt a talaj anyakőzetétől a domborzaton át az éghajlatig. A biotóp 
adottságai döntően meghatározzák az ott megtelepedő növény és állatvilágot, 
vagyis azt az életközösséget (biocönőzist) amely jellemző egy élettérre. A 
kapcsolat azonban nem egyirányú, Kölcsönös egymásra hatás figyelhető meg a 
biotóp élettelen tényezői és az ott élő biológiai szervezetek között, amely 
intenzitása és minősége időben változik ugyan, de mindvégig megőrzi a biológiai 
egyensúlyt. 

Az ember által nem bolygatott területeken természetes önszabályozó rendszer 
működik, amely változó körülmények között is képes fenntartani az egyensúlyt. 
A mezőgazdasági termelésbe bevont, illetve más módon hasznosított területeken 
viszont nekünk kell megoldani a rendszer szabályozását, ugyanis a gazdál¬ 
kodással törvényszerűen együtt járó gyors változásokhoz az élőlények kép¬ 
telenek alkalmazkodni. Ráadásul a mesterségesen létrehozott és fenntartott 

szántóföldi monokultúrákban a biomassza (termés) kivételével megszakad az 
ökológiai anyagkörforgás (Kácsur 1985). 

Nagyon lényeges tehát, hogy megismerjük az egyes tényezőket és folya¬ 
matokat, így prognosztizálni tudjuk a bekövetkező változásokat és azok ütemét, 
felkészülve a negatív hatások kiküszöbölésére illetve az esetleges rehabilitációra. 

A felszíni-felszín-közeli képződmények savanyodása az egyik ezek közül a 
változások közül. Az edafikus tényezők (MoSER & Pálmai 1992) megváltozása, 
például a talaj karbonáttartalmának csökkenése, maga után vonja mindazon 
tényezők változását, amelyek közvetlen vagy közvetett kapcsolatban állnak a 
vizsgált rendszerrel. Ezért a talajsavanyodás területi ábrázolását vettük az öko¬ 
geológiai mintatérképünk alapjául. A savanyodás lehetséges előfordulása tér¬ 
képét a felszín-közeli képződmények kalcium-karbonát tartalmából vezettük le. 

Jelen cikk - mely a T.025970 számú OTKA pályázat támogatásával készült - 
témája az agrogeológiai szelvényezés szerinti Kiskőrös jelű térképlap felszíni- 
felszín-közeli képződményeinek (0-1,5 méterig) kalcium-karbonát tartalma, ezzel 
összefüggésben a savanyodás lehetséges előfordulása és kapcsolata a jellemző 
életterekkel. 


Vizsgálati eredmények 

A kiskőrösi lap középső és keleti fele kiterjed a Duna-Tisza köze délnyugati 
részére, nyugati harmada pedig átnyúlik a Dunán. Mivel a komplex Alföld¬ 
térképezés csak a Dunától keletre lévő területekre korlátozódott, így a 
térképszerkesztéshez szükséges adatmennyiség is csak ebből a térségből állt 
rendelkezésre. Az ábrázolt térszín nyugati fele a Duna-völgy sík vidékéhez 
tartozik, míg keleti felét a Duna-Tisza közi hátság tölti ki (1. ábra). 

A vizsgált területen, a geológiai adottságok felmérésére, a Magyar Állami 
Földtani Intézet Síkvidéki Osztályának munkája során 829 sekélyfúrás mélyült, 
megközelítőleg 1,5 km-es fúrásközű hálózat mentén. A fúrások feldolgozása 
során a feltárt üledékeket részletesen leírták és megmintázták laboratóriumi 
vizsgálatra. A kapott adatokból szerkesztették meg az Alföld földtani térképe 
atlaszsorozat változatait. A rendelkezésre álló adatokból az 1990-es években a 
Földtani Intézet Agrogeológia Projektjén további agrogeológiai térképválto¬ 
zatokat is szerkesztettünk. Ezek a térképek és a megszerkesztésükhöz használt 
adathalmaz tette lehetővé ökogeológiai értékelésünk megkezdését. 

Az agrogeológiai szelvényezés szerinti Kiskőrös jelű térképlap kilenc darab 
100 000-es térképlap (az Izsák jelű lap teljes egésze, a Ráckeve, Dabas, Cegléd, 
Dunaújváros, Kecskemét, Szekszárd, Kiskunhalas és Kiskunmajsa jelű lapok egy 
része) területére terjed ki (a speciális szelvényezést a program indításakor 
gyakorlati megfontolások indokolták). 

A térképlap egészén a felszín-közeli képződményeket pleisztocén végi, illetve 
holocén laza üledékek alkotják (KUTI et al. 1989, 1991). A felszín-közeli képződ¬ 
mények kőzetkifejlődésében a homok az uralkodó. A homokréteg vastagsága 
eléri, sőt helyenként meghaladja a 10 métert mind a Duna-völgyben, mind a 
hátság területén. A Duna-völgy északi részén a 4-6 méteres homokréteg alatt a 


1. ábra. Magyarország agrogeológiai térképsorozata 
Kiskőrös jelű lapjának topográfiai térképe 

Fig. 1 Topographic map of the Kiskőrös map-sheet, 
Agrogeological maps of Hungary 

talpmélységig felső-pleisztocén kavics található. A Duna-Tisza közi hátság 
területén a 2-6 méter vastagságú felszíni homokréteg durva kőzetlisztre települt. 
Errefelé az sem ritka, hogy a homok és a durva kőzetliszt 2-3 méteres sávokban 
váltakozva fordul elő. 

A homok után az agyag a legjelentősebb felszíni képződmény, de a homokkal 
összevetve alárendelt szerepet játszik. Elsősorban a Duna-völgyben fordul elő, de 
megtalálható a Duna-Tisza közi hátság laposaiban is. Az általában 2-6 méter 
vastagságú felszíni agyagréteg homokra, ritkábban kőzetlisztre települt. Helyen¬ 
ként az is előfordul, hogy az agyag 2-3 méter vastag homok vagy kőzetliszt 
rétegekkel váltakozva települ (Kuti et al. 1996). 

A területen kisebb foltokban kőzetliszt is megtalálható, melynek vastagsága 
elérheti illetve meghaladhatja a 10 métert. Ahol vékonyabb, ott homokra települt, 
vagy 2-3 méter vastag rétegekben homokkal váltakozik. 

A kalcium-karbonát tartalmat 0,5; 1 és 1,5 méteres mélységben mértük és 
külön-külön térképen is ábrázoltuk (2, 3, 4. ábra). Emellett megszerkesztettük a 
felszín-közeli képződmények CaC0 3 tartalmát ábrázoló térképet is (5. ábra). A 
kitüntetett mélységekben mért CaC0 3 -ot mennyisége alapján három kategóriába 
soroltuk: nagyon alacsony (<5%), közepes (5-30%) és magas(>30%). Majd attól 
függően hogy a különböző mésztartalmú rétegek hogyan helyezkednek el 
egymáshoz viszonyítva huszonhét kategóriát tudtunk elkülöníteni. A 
jelmagyarázatban ezt három csoportban elkülönítve ábrázoltuk. A mésztartalom 
eloszlására a változatosság jellemző ugyan, de a legnagyobb összefüggő területen 
a kedvező 5-30% közötti CaC0 3 tartalom fordul elő (Kuti et al. 1996). Jóval kisebb 
térségben, de összefüggő foltokban a lap egészén találhatók kis mészkarbonát 
tartalmú (<5%) területek. A lap északi szélén egy nagyobb és északi harmadában 
néhány kisebb foltban a kalcium-karbonát tartalom 30% fölötti, mindhárom 
mélységben. Ettől eltekintve a nagy mészkarbonát tartalom alárendelt szerepet 
játszik mind a felszíni, mind a mélyebb rétegekben. Jellemző viszont, hogy a lap 
egészén nagy foltokban találhatók olyan területek, ahol a felszíni CaC0 3 tartalom 
nagyon alacsony (<5%), mélyebben pedig közepes (5-30%). 


Az eredmények értékelése 

A kalcium-karbonát tartalom alapján megállapított huszonhét kategóriát - a 
lehetséges savanyodást figyelembe véve - hét kategóriába vontuk össze: 
alacsony karbonát tartalmú (savanyú földtani közeg), csökkent karbonát tartalmú 
(savanyodott földtani közeg), csökkenő karbonát tartalmú (savanyodó földtani 
közeg), mélyben alacsony karbonát tartalmú (mélyben savanyú földtani közeg), 
felszíni mészakkumulációs, mélységi mészakkumulációs és nem savanyú terü¬ 
letek. Ezeket a térképen sraffozással, területfoltosan ábrázoltuk. A térkép jel¬ 
kulcsában az egyes kategóriákhoz tartozó sraffkód mellett feltüntettük a mész¬ 
tartalom vertikális tagolódása alapján jellemző szelvény-típusokat is (6. ábra). 

Az ökogeológia térképen ezen túlmenően négy, a területre jellemző, geológiai 
szempontból kiválasztott élettér típust (homokos, mésziszapos, szikes és tőzeges 
területek) is ábrázoltunk különféle sraffokkal jelölve. A térkép jobb átláthatósága 

4. ábra. A CaCOj eloszlása 1,5 méteres mélységben 
Fig. 4 Distribution of the CaC0 3 content in 1.5 metre-depth 

5. ábra. A felszín közeli képződmények 
kalcium-karbonát tartalma 

Fig. 5 The CaC0 3 content in the near-surface 
sediments 

6. ábra. A savanyodás lehetséges előfordulása a CaC0 3 
tartalom alapján 


Fig. 6 The possible occurrence of acidífication based on the 
CaCOj eontent 

érdekében a savanyodás lehetséges előfordulását itt színskála segítségével 
ábrázoltuk. A homokos területek közül az eolikus és fluvioeolikus térszíneket 
azonos jelöléssel láttuk el, mivel - tapasztalataink szerint - ezek az élőlények 
szempontjából nagyon hasonló életteret jelentenek, és ettől elkülönülő jellel 
ábrázoljuk a folyóvízi homokos területeket, mivel azok a nagyobb humusz és 
nedvességtartalmuk alapján eltérnek az előbb említett területtípusoktól 
(melléklet). 

A közös térképi ábrázolás lehetőséget nyújt arra, hogy összefüggéseket keres¬ 
sünk a savanyodás lehetséges előfordulása és az egyes élettér típusok között. 
Megállapítható hogy az eolikus és fluvioeolikus homok-területek elterjedése nem 
függ össze a lehetséges savanyodási kategóriákkal, így a terület keleti két¬ 
harmadán a felszín kalcium-karbonát tartalmától függetlenül uralkodó. A 
fluviális homok, mint élettér szintén nem mutat specifitást a mésztartalomra. 
Kisebb területen ugyan, de jellemző a térség nyugati harmadára. 

A mésziszap előfordulása más képet mutat. Az előzetes várakozásoknak 
megfelelően megjelenése olyan területekre korlátozódik ahol a felszínen vagy a 
mélyben mészakkumuláció fordul elő, illetve nem savanyúak a képződmények. 
Ilyen mésziszap előfordulások találhatók a vizsgált terület keleti felén, kisebb- 
nagyobb foltokban. Jellemző ezekre a foltokra, hogy a mésziszap megjelenése 
szikesedéssel társul. A térség nyugati felében nagyobb, összefüggő szikes foltok 
találhatók, melyek előfordulása szintén „mészfüggő". Nem találhatók savanyú, 
savanyodott vagy savanyodó felszín-közeli képződményekkel együtt, de 
helyenként felbukkannak mélyben savanyú foltokban. 

Tőzeg főleg a hátság pereme előtt található a régi medrek kavicsa felett (Rónai 
1985). Említést érdemel egy kiterjedt folt Izsáktól nyugatra és egy É-D-i irányú 
sáv Akasztótól délre. Ha összefüggést keresünk a savanyodás előfordulása és a 
tőzeg jelenléte között, látjuk hogy a felszíni mészakkumuláció kizárja a tőzeg 


<— A 6. ábra jelmagyarázatának értelmezése: 

A savanyodás lehetséges előfordulása a felszíni-felszín-közeli képződmények mésztartalma alapján. 
A három kitüntetett mélység (0,5 m, 1 m és 1,5 m) mindegyikében előfordulhat bármelyik CaC0 3 
kategória (alacsony, közepes, magas) - egyszerre természetesen csak egy - és így 27 különböző 
szelvénytípust kapunk (lásd A felszín-közeli képződmények kalcium-karbonát tartalma c. térkép 
jelmagyarázatát). Ezeket a szelvénytípusokat különböző színű négyzettel (CaC0 3 tartalom <5%) 
illetve téglalapokkal (CaC0 3 tartalom 5-30%, >30%) ábrázoltuk. Az egymás mellett szereplő 
különböző mésztartalmak vagylagos előfordulást jelentenek (alacsony vagy közepes mésztartalom a 
mészakkumuláció a felszínen, valamint a felszín alatt kategóriában). A savanyodás szempontjából 
hasonló típusokat összevontuk egy savanyodási kategóriába, de olyan is előfordul, hogy egy 
szelvénytípus jelöl egy savanyodási kategóriát (pl. nem savanyú terület). Savanyú területnek vettük, 
ahol 1,5 méteres mélységig alacsony a képződmények mésztartalma. Savanyodott a terület, ahol az 
alapkőzet (1,5 m-en) közepesen meszes, míg fölötte alacsony a mésztartalom. Savanyodó kategóriába 
soroltuk, ahol a fölső fél méteres réteg alacsony mésztartalmú, alatta mindkét mélységben közepes 
illetve közepes és alacsony a mésztartalom. Mélyben savanyú a terület, ha a középső vagy a legalsó 
rétegben alacsony a CaC0 3 tartalom. Minden olyan terület ahol a legfelső rétegben a mésztartalom 
magas (9 típus), a mészakkumuláció a felszínen kategóriába tartozik. Ha a középső vagy az alsó, 
esetleg mindkettő réteg magas mésztartalommal jellemezhető (10 típus), akkor ott mészakkumuláció 
található a felszín alatt. Ahol mindhárom rétegben közepes a CaC0 3 tartalom, ott nem savanyú 
területről beszélünk. 

megjelenését. Ettől eltekintve a kalcium-karbonát tartalom nem befolyásolja 
ennek az élettérnek a megjelenését. 

Az eddigiekben ismertettük ökogeológiai kutatásunk első eredményeit. A 
továbbiakban folytatni kívánjuk a savanyodás és a geológiai szempontból 
kialakított életterek összefüggéseinek vizsgálatát más megközelítésben, valamint 
újabb területeket szeretnénk bevonni a kutatásba. Véleményünk szerint a 
továbblépéshez más tudományterületen dolgozó szakemberek (ökológus, 
botanikus, agrármérnök) bevonására is szükség van, hogy minél komplexebb 
vizsgálatok készüljenek és eredményeinket minél szélesebb körben megismerjék. 

A klímaváltozások és az üledékes ciklusok 
kapcsolata a Körös-medence negyedidőszaki 
folyóvízi rétegsoraiban 

Climate controlled sedimentary cycles in the Quaternary 
fluvial sequence of the Körös basin 

Nádor Annamária 1 - Müller Pál 1 - Lantos Miklós 1 - Thamóné Bozsó Edit 1 - 
Kercsmár Zsolt 1 - Tóthné Makk Ágnes 1 - Sümegi Pál 2 - Farkasné Bulla Judit 1 - 

Nagy Tiborné 1 

(4 ábra) 

Tárgyszavak: negyedidőszak, folyóvízi üledékképződés, paleoklíma, mágneses szuszceptibilitás, 

Milankovic ciklusok 

Key words: Quaternary, fluvial sedimentation, palaeoclimate, magnetic susceptibility, Milankovic cycles 


Abstract 

The Pannonian basin contains the thickest continuous Continental Pleistocene sedimentary record 
in Europe. The sedimentary cycles of this 400-500 m thick fluvial sequence were studied in two cored 
boreholes (Dévaványa D-l. and Vésztő V-l.) in the Körös basin, at the southeastern part of the 
Pannonian basin. Different parameters (average grain size, magnetic susceptibility (MS), 
mineralogical maturity, palaeontologícal data including pollens and gastropods) showed a cyclical 
distribution in the studied boreholes. The few m scale lithological variations of the average grain size 
proxy represent the autocycles of the fluvial sequence, while its smoothed curve corresponds to the 
climate controlled allocycles. Pollen and gastropod data, as well as mineralogical maturity, showed 
that the high values of magnetic susceptibility correspond to warm climate periods, while the low 
susceptibility values refer to cold climate periods, It was discovered that a 40 000 year cyclicity 
characterises the older Pleistocene strata (older than 1 Ma), while the cyclicity is about 100 000 years 
in the younger Pleistocene, similar to the Ő 16 0/S 18 0 oxygen isotope variations of the maríné ODP 677 
site. Despite a striking difference between the Continental fluvial sequence of the Pannonian basin, 
and the matiné oxygen isotope variations in the ODP 677 borehole, the good correlation between the 
number of the cycles, and the variance of the proxies suggest that the sedimentary cycles in the D-l. 
and V-l. boreholes correspond to orbitally forced 5 th order Milankovic cycles. The fuil correlation of 
the MS and the oxygen isotope proxy of the ODP 677 site further supports the idea that magnetic 
susceptibility is a good paleoclimate indicator in fluvial environments. Comparing the grain size 
distribution and the climate changes, it was discovered that sandy parts characterise warm climate 
periods, while fine-grained parts correspond to cold climate intervals. The studied boreholes 
represent the Central part of the basin, where sedimentation was subordinate due to low average 
discharge during the cold climate periods. Although seasonal floods with high peak discharge 
temporarily deposited a large amount of coarse-grained debris in alluvial fans at the basin margm, 
only fine-grained dispersed sediments írom glacial outwash reached the distal parts of the basin. 
However, during the warm climate periods, due to the higher average discharge and transport 
capacity, the rivers incised in the hínterland areas, and deposited their sandy sediments in the distal 

1 Magyar Állami Földtani Intézet, 1143 Budapest, Stefánia út 14. 

2 Szegedi Tudományegyetem, Földtani- és Őslénytani Tanszék, 6701 Szeged, Ff. 658. 

parts of the basin. The full correiation of the magnetic susceptibility and the maríné oxygen isotope 
proxies shows that sedimentation was continuous, at least on the scale of Milankovic cycles. 

Manuscript récéi ved: 16 05 2000 


Összefoglalás 

A Körös-medencében mélyített Dévaványa D-l. és Vésztő V-l, fúrások pleisztocén/ folyóvízi 
eredetű üledékes rétegsorának paraméterei (szemeseméret-eloszlás, mágneses szuszceptibilitás, 
ásványtani érettség, fauna és flóra) ciklikus eloszlást mutatnak. A kapott ciklusokat 
összehasonlítottuk az ODP 677-es mélytengeri fúrás ö ls O izotóp eloszlásával. A ciklicitás jellegében 
és időbeli változásában a két távoli környezet ellenére feltűnő egyezést találtunk: a kb. IMa évnél 
idősebb szakaszon a 40 000 éves, míg a fiatalabb szakaszon a 100 000 éves periódus jellemző. A 
ciklusok számának, periodicitásának és alakbelí lefutásának nagyfokú hasonlósága alapján 
bizonyítottnak látjuk a vizsgált folyóvízi rétegsorok ciklusszintű folyamatosságát, valamint azt, hogy 
az üledékes ciklusok változásai döntően éghajlat-függőek voltak, s ezért jól korrelálhatok a sarki jég 
pillanatnyi tömegétől függő mélytengeri izotóp-értékekkel. Azonos klimaszakaszokban éles 
üledékképződési és litológiai különbség van a medence háttér- és peremterületei, valamint központi 
süllyedéke között. A vizsgált fúrások rétegsora által képviselt medence belseji területeken, 
véleményünk szerint, a melegebb és csapadékosabb interglaciális szakaszokban a megnövekedett 
folyóvízi üledékszállítást döntően homokos üledékek jelzik, míg a hideg és száraz glaciálisokban a 
folyóvízi üledékfelhalmozódás alárendelt, és inkább finomszemű üledékekkel jellemzett volt, 
ellentétben a peremeken kiépülő, szezonális áradások által lerakott durvaszemű hordalékkúpokkal. 


Bevezetés 

A negyedidőszak rétegtani és kronosztratigráfiai beosztása, az egyes klíma¬ 
szakaszoknak az üledékösszletben való elkülönítése mind a mai napig 
ellentmondásoktól terhes. Ennek talán egyik fő oka az, hogy a negyedidőszak 
kutatás klasszikus területein, tehát az eljegesedett hegyvidékeken és az egykori 
jégpajzsok területén az üledékképződés epizodikus volt, és az egyes jeges 
szakaszok az előző glaciálisok és interglaciálisok üledékeit, illetve geomorfológiai 
nyomait sokszor teljesen eltüntették. Az Alpok területére és környékére a Penck 
& Brückner (1909) féle, elsősorban a hegylábi területeken észlelt teraszmorfo¬ 
lógián alapuló négyosztatú (günz, mindéi, riss, würm) eljegesedés és az azzal 
korrelált beosztás sokáig elfogadott séma volt, amelyet később WOLSTEDT (1958) 
két, még korábbi jeges időszakkal (biber, duna) kiegészített. A glaciálisokat 
később további jeges és meleg szakaszokra (stadiális és ínterstadiális) osztották. 
Ezt a további bontást legrészletesebben a würm glaciális esetében tudták 
elvégezni, amelynek üledékei a 14 C módszerrel még korolhatóak. Az időben 
visszafelé haladva a szárazföldi rétegsorok esetében a finomabb rétegtani és 
kronosztratigráfiai tagolás a kormeghatározó módszerek behatárolt alkalmaz¬ 
hatósága miatt azonban egyre pontatlanabbá válik. 

Amikor a 80-as években áramlani kezdett az információ a zömében folyamatos 
üledékképződést reprezentáló mélytengeri fúrómagokból, kiderült, hogy a jég 
előrenyomulása és visszahúzódása sokkal nagyobb frekvenciájú volt, mint az a 
Penck & Brückner (1909) féle modell szerint várható lett volna. A gyorsabb 
változásokat a tengeri bentosz foraminifera héjakon mért oxigén izotóp arányok 
változása tükrözi (Shackleton & Opdyke 1976; Backman & Shackleton 1983; 

Shackleton & Hall 1983; Pisias et al. 1984). Az erre alapozott oxigén izotóp 
sztratigráfia áttörést hozott a negyedidőszaki klímaváltozások értelmezésében. 
Ennek lényege, hogy a glaciálisokban az óceán vizéből könnyebben elpárolgó 
5 16 0 izotóp befagy a kontinentális jégtakaróba, következésképp az óceán vize a 
nehéz 5 18 Ó-ban relatíve dúsul. Az óceáni áramlások ezt a megváltozott izotóp- 
arányt viszonylag gyorsan és egyenletesen szétterítik az óceáni medencékben, 
így ez globálisan jelentkezik. Mivel az óceáni medencékben, különösen a száraz¬ 
földi jégtakaróktól távoli Csendes-óceáni területen, a mély fenékvíz hőmérséklete 
és sótartalma közel konstansnak vehető, a 5 16 0/5 18 0 arány leginkább a száraz¬ 
földön tárolt jégmennyiséggel tekinthető arányosnak. 

A mélytengeri üledékeket alacsonyabb és magasabb 5 16 0/5 18 0 arányú 
szakaszokra osztják, amelyek ciklicitása a Milankovic (1930) által számított, majd 
Bacsák (1940, 1942) által tökéletesített modell szerint a Föld keringési pályaelem 
változásaival kiválóan korrelál. Az elmúlt 1 millió évben alapvetően a 100 000 
éves, míg ez alatt a 40 000 éves ciklusok látszanak jól ( 1. ábra). Erre alapul az a ma 
már széleskörűen elfogadott elmélet, amely szerint a negyedidőszaki klíma- 
változásokat alapvetően a Milankovic ciklusok szabályozzák (Hays et al. 1976; 
Imbrie & Imbrie 1980; Imbrie et al. 1984; Berger 1984; Ruddiman et al. 1986; 
Martinson et al. 1987; Berger 1988). Berger et al. (1999) számítógépes modellje jó 
magyarázatot ad a ciklusok idejének periódusváltására. A pliocéntől a jelenkorig 
csökkenő légköri C0 2 mennyiség 240 ppmv érték fölött a 40 000 éves ciklus, ez 
alatt a 100 000 éves ciklus érvényesülését okozza. A C0 2 tartalom feltehetően 
mintegy 1 millió éve szállt ez alá az érték alá. Berger et al. (1999) szerint a magas 
atmoszferikus C0 2 tartalom esetén az északi féltekén képződött kicsiny 
jégsapkát bármely, viszonylag kis mértékű, tehát sűrűn előforduló besugárzási 
maximum meg tudta olvasztani. A 0 és 1 millió év közötti időszakban viszont 
nagy jégsapkák képződtek a lecsökkent C0 2 tartalom (csökkenő üvegházhatás) 
miatt. Ezeket a nagy jégtömegeket a gyakori, viszonylag kisebb besugárzási 
maximumok csak kis mértékben tudták redukálni, s csak a legnagyobb, mintegy 
100 000 évenként előforduló besugárzási maximumok, tehát a nagy excentricitás, 
a nagy tengelyhajlási szög és az északi félteke napközelség egyidejűségei vezet¬ 
hettek jelentős olvadáshoz. 

A folyamatos mélytengeri magok mindazokat a nagyfrekvenciájú klíma- 
változásokat rögzítik, amelyek a hiányos kontinentális rétegsorokban nem 
ismerhetők fel, ezért a tengeri oxigén izotóp emeletek és a klasszikus konti¬ 
nentális négy-, vagy hatosztatú glaciális beosztás csak nehezen (Pécsi 1991; 
Kijkla & Cílek 1996), vagy egyáltalán nem korrelálható egymással, bár 
önmagában mindkét tagolás helytálló (1. ábra). 

Ugyanakkor az elmúlt évtized során a szárazföldi környezetben is egyre 
inkább törekedtek a nagyfelbontású klímarekonstrukciók készítésére, és a 
globális változásokat tükröző tengeri oxigén-izotóp emeletekkel való korre¬ 
lációra. A löszsorozatok, noha a klímaváltozásokat jól mutatják, nem tekint¬ 
hetőek folyamatos üledékképződés során kialakult szelvénynek. A nagy- 
felbontású klímarekonstrukciókra mindezidáig a folyamatos, tavi rétegsorok 
tűntek a legalkalmasabbnak (Hooghiemstra & Van't Veer 1999; Thouveny 1999; 

1. ábra. A pleisztocén korbeosztása és mágnesen polaritásváltásai, valamint a klímaváltozások 
kapcsolata tengeri és a kontinentális környezetben, A S 18 0 görbén a számok az oxigén-izotóp 
emeleteknek felelnek meg. A görbe jobb oldalán levő páratlan számmal jelölt csúcsok a meleg-, míg a 
bal oldalon levő csúcsok a hideg klímaszakaszokat jelzik 

Fig. 1 Chronology, magnetic polarity changes of the Pleistocene and the correlation of climate changes in 
Continental and maríné settings. Numbers on the 5 ls O proxy refer to oxygene isotope stages. Odd numbers on 
the right hand side correspond to u/arm climate periods, while peaks on the lejt hand side refer to cold climate 

Tzedakis 1999; Watts et al. 2000), de az esetek nagy többségében ezek csupán a 
negyedidőszaknak utóbbi néhány százezer éves szakaszait képviselik. 

Európában egyedülálló módon, a Pannon-medence pleisztocénben is süllyedő 
részmedencéiben ugyanakkor a teljes negyedidőszaki rétegsor megtalálható 
amelynek folyamatossága a mélytengeri üledékképződéssel összevethető 
mértékű (Nádor et al. 1999a, c). A DK-Alföld nagyvastagságú alluviális összle- 
tének megismerése a 19. század közepén kezdődött meg az Alföld rossz 
minőségű, ivásra alig, vagy egyáltalán nem alkalmas felszíni vizeinek pótlására 
telepített artézi kutak mélyítésével (Wolf 1866; Hauer & Richthofen 1859; 
Halaváts 1896). Ezek a 100-300 m mélységű kutak a teljes szelvényű fúrás 
ellenére is lehetővé tették a többszáz méteres pleisztocén sorozat homok, 
kőzetliszt, agyag, a peremi területeken pedig még a kavicsrétegekkel tarkított 
kifejlődésének megállapítását, és a kísérő fő faunaelemek - elsősorban a 
molluscák - megismerését. 

A 20. század 60-as éveiben a DK-Alföldön megsokszorozódott az artézi kutak 
száma, és egyre nagyobb mélységre hatoltak. A mag nélküli fúrásmód miatt csak 
a 60-as évek közepe táján általánossá vált karotázs szelvényezés tette lehetővé a 
pleisztocén rétegsorok sok bizonytalansággal terhelt korrelációját (Urbancsek 
1977, 1981). Ezek a vizsgálatok, továbbá a rétegsorok szedimentológiai elemzése 
(Molnár 1965a, b, 1973) feltárta a pleisztocén összlet ciklusos, pontosabban 6-10 
üledékképződési félciklusból való felépítettségét. Ezeket azonban nem sikerült 
egyértelműen a nyugat-európai alpi korbesorolással párhuzamosítani. Az 
egyidejűleg folyó mollusca és gerinces paleontológiái vizsgálatok (Krolopp 1970; 
Kretzoi & Krolopp 1972) ennek a rétegösszletnek a hiányos voltát - a középső¬ 
pleisztocén tagok fejlődéstörténeti okokból való kimaradását - állapították meg a 
vizsgált területen. 

A DK-alföldi pleisztocén rétegsor megismerésében döntő fordulatot jelentettek 
a Magyar Állami Földtani Intézet alapfúrásai (Rónai 1972, 1985) (Dévaványa, 
Vésztő, Komádi, Szarvas, Mindszent, Csongrád). Ezek egyrészt végig magvételes 
mélyítési módszerükkel, másrészt sokoldalú szedimentológiai és paleontológiái 
vizsgálataikkal, továbbá két rétegsor (Dévaványa D-l. és Vésztő V-l.) részletes 
paleomágneses mérésével az itteni pleisztocén összlet néhány alapvető 
tulajdonságát tisztázták. A leglényegesebbek ezek közül az alábbiak: 

1. A DK-alföldi 400-600 m vastag pleisztocén összlet folyamatos alluviális 
üledékképződés eredményeként alakult ki. 

2. A pleisztocén, homokosabb kifejlődés alsó határa a Gauss/Matuyama paleo¬ 
mágneses átfordulás időhorizontja (Cooke et al. 1979) közelében van. 

3. Az alapfúrások pleisztocén rétegeinek palinológiai elemzése (MiháLTZNÉ 
Faragó 1982) lehetővé tette 11 - a nyugat-európai palinológiai tagolással korrelál¬ 
ható - éghajlat-fejlődéstörténeü szakasz felismerését. A szarvasi fúrásban a 
félciklus kezdő nagyobb homokrétegek (Franyó 1981) a pollenek által jelzett 
hideg klímaszakaszokkal lényegében egybeesnek (Jámbor 1998), igaz, hogy a 
legerőteljesebb würmi lehűlést ilyen homokréteg nem jelzi a rétegsorban. 
Ugyancsak a közvetlen korreláció ellen szól, hogy az összletben a fél méternél 
vastagabb homokrétegek száma, sokkal több, mint a mikroflóra váltásokkal 
kimutatható pleisztocén lehűlési szakaszok száma. 

Az Alföld negyedidőszaki képződményeinek kutatása a Magyar Állami 
Földtani Intézetben 1999-ben újraindult. A korábbi adatok újraértelmezése és új 
vizsgálatok alapján a pollenzónák által reprezentált, átlagosan 200-300 ezer évet 
felölelő egységeken belüli finomabb üledéktani, illetve ehhez köthető paleo- 
klimatológia tagolást sikerült elvégezni a Dévaványa D-l, és a Vésztő V-l. fúrás 
anyagán, amelynek előzetes eredményeit Nádor et al. (1999a, b) ismertette. 


A DK-Alföld késő-neogén fejlődéstörténete 

A Magyarország keleti részén elterülő Nagy Magyar Alföld egy, a Kárpátok 
képződésével kapcsolatos ívmögötti medence, a Pannon-medence része, 
melynek fő tektonikus süllyedése a kora-miocénben kezdődött, s a késő¬ 
miocénben termikus süllyedéssel folytatódott (Horváth 1993). A késő¬ 
miocénben a medencét jelentős méretű és mélységű tó, az ún. Pannóniái tó 
töltötte ki, amelyet ÉNY- és ÉK-felől progradáló deltarendszerek töltöttek föl, így 
a pliocén elejére a környezet lényegében alluviális síksággá változott (Pogácsás 
et al. 1988; Magyar et al. 1999). A medence jelentős részén a süllyedést több 
inverziós esemény szakította meg, egy korábbi a középső-késő-miocén határ 
közelében, és egy későbbi a miocén-pliocén határon (Horváth & Cloething 
1996). 

A Pannon tó feltöltődésével egy közel kiegyenlített felszínű síkság maradt 
vissza, amelyből középhegységeink a pleisztocén során egyre jobban kiemel¬ 
kedtek. Az Alföld DK-i részét nagy, mocsaras, vízzel borított területek uralták, 
mivel ez volt a legmélyebben fekvő, továbbra is folyamatosan süllyedő terület. Az 
ártéri üledékeken általában talajosodás indult meg, amely 300-800 m vastag 
tarkaagyag lerakódását eredményezte (Nagyalföldi Tarkaagyag). A Körös¬ 
medence területén a pliocénben kezdődő tarkaagyag képződés hosszan tartott a 
pleisztocénben is (Rónai 1985). 

A pliocén tarkaagyag összlettől a sokkal homokosabb, ciklusos felépítésű 
pleisztocén folyóvízi összlet általában jól elkülöníthető. A biológiai váltás az 
egyes folyóvízi fáciesek térben és időben eltérő megjelenése, valamint ismét¬ 
lődése miatt nem szükségszerűen esik szorosan egybe a plio-pleisztocén krono- 
sztatigráfiai határával (2,58 Ma). A pleisztocén során a fő erózióbázis továbbra is 
az Alföld folyamatosan süllyedő DK-i részén volt, ezért a legvastagabb, és 
folyamatosnak tartott pleisztocén üledéksorozatot itt találjuk, míg a peremek, 
illetve a medencét tagoló belső hátak felé a kivékonyodó, diszkordanciákkal 
tagolt rétegsorok a jellemzőek (2. ábra). 

A pliocén, majd a negyedidőszak során a korábbi, egységesebb medence¬ 
süllyedést kis kiterjedésű, helyi süllyedékek kialakulása váltotta fel és a medence 
egyes feldarabolódott részei külön-külön süllyedtek, A legnagyobb kiterjedésű 
süllyedéses terület az Alföld középső és keleti része volt, amit É-ról a Baján 
keresztül húzódó Ér-Berettyó-Körös vonal, K-en az Erdélyi-középhegység, D-en 
a Verseci-hegység, a Deliblát és a Fruskagora-hegység É-i szegélyén végig futó 
törésvonal határol. Ezen belül is a Berettyó-Hármas-Körös és az alföldi perem 
közé zárt terület különálló pleisztocén medence volt, melynek határát E-on a 

szatmárnémeti-bajai főtörés (ma: Mecsekalja vonal alföldi folytatása), D-en a 
Fehér-Körös menti törések, K-en az Erdélyi-középhegység NY-i peremén futó 
ÉÉK-DDNY-i irányú törések adják (Sümeghy 1944) (2. ábra). Az így meghatározott 
Körös-medence negyedidőszaki fejlődését, a határait jelentő tektonikai vonalak 
működése nagymértékben befolyásolta. A tektonikai vonalak mentén létrejövő 
oldalelmozdulások és normál vetődések következtében a Körös-medence a 

2. ábra. A negyedidőszaki rétegek vastagsága az Alföld területén (Franyó 1992 nyomán). A tektonikai 
vonalak Rumpler & Horváth (1988) után módosítva 

Fig. 2 Thickness of Quaternary sediments on the Great Hungárián Piain (after Franyó 1992). Tectonic lines 
modified after Rumpler & Horváth (1988) 

pleisztocénben is aktívan süllyedő térszín maradt, amelynek területén a 
negyedidőszaki medenceinverzió hatása nem mutatkozik, így az üledék¬ 
képződés folyamatosnak vélt, legalább is a mágneses rétegtan felbontó- 
képességének szintjén (Cooke et al. 1979; Rónai 1985). 

A Körös-medence pleisztocén üledékei főleg kőzetliszt és agyagrétegek 
váltakozásából állnak, a finomhomokos rétegek alárendeltek. Ezek anyagát a 
Tisza-vízvidéki folyók rakták le. Az üledék ásványi összetétele alapján a Körösök 
és a Berettyó ősei (Molnár 1980), a hordalékkúpok elhelyezkedése szerint 
viszont még az Os-Tisza is jelentős mennyiségű üledéket szállított ide (Borsy 
1992). A folyók durva törmelékanyaga az Erdélyi-középhegység lábánál a 
hirtelen eséscsökkenés miatt a szerkezeti elemek által határolt üledékfogó 
csapdában rakódott le, ezért a Körös-medence területét már csak finomszemű 
üledékek érték el (Rónai 1985; Thamóné Bozsó & Kercsmár 2000). A finom szemű 
üledékes rétegek a Mezőtúr-Túrkeve-Bucsa-Darvas-Komádi-Zsadány- 
Sarkad-Keresztúr-Doboz-Békés-Mezőberény-Gyoma községeket összekötő 
vonal területén belül helyezkednek el. Ugyanakkor e területtől néhány km-re K- 
re durva kavicsos, durva homokos üledékek találhatók (Sümeghy 1944). 


Vizsgálati módszerek 

A Körös-medence negyedidőszaki képződményeinek üledékes ciklusait, 
valamint a klíma és az üledékképződés kapcsolatát az 1970-es években mélyült 
két alapfúrás, a Dévaványa D-l. és a Vésztő V-l. részletes és sokrétű vizsgálata 
alapján tanulmányoztuk. Alapvető kérdésünk az volt, hogy a korábban leírt 6-10, 
átlagosan 50-80 m vastag üledékképződési félciklus felismerésén (Franyó 1977; 
Rónai 1985) túlmenően lehetséges-e a fúrások maganyagának részletesebb 
ciklussztratigráfiai tagolása, meghatározható-e a ciklusok jellege és hierarchiája, 
és végül milyen a kapcsolat az üledékes ciklusok és a pleisztocén éghajlat- 
változások között. 

Tekintettel a két fúrás folyamatosnak tartott rétegsorára, elszakadva a korábbi 
klasszikus értelmezésű glaciális-interglaciális tagolástól, a klímarekonstrukciót a 
tengeri magokhoz hasonló nagyfrekvenciájú klímaváltozások (100 000 és 40 000 
év) kimutatásával kíséreltük meg. Mindezen célkitűzésekhez olyan para¬ 
métereket vizsgáltunk, amelyek az üledékképződésben, valamint az éghajlatban 
bekövetkezett változásokra feltehetően érzékenyen reagálnak és azokat meg¬ 
felelő felbontásban dokumentálják, figyelembe véve, hogy a vizsgált két fúrásban 
1 m üledék átlagosan 5 000 évet reprezentál. 

Szemcseméret eloszlási paraméterek 

A fúrások lemélyítésekor igen részletes, 0,5-1 m mintavételi sűrűséggel 
szemcseméret eloszlás vizsgálatokat végeztek. Ezek alapadatait számítógépre 
vittük, és a lehetséges szemcseméret eloszlási paraméterek (homok-, kőzetliszt-, 
agyag-százalék, osztályozottság, mértékadó szemcsenagyság, stb.) közül az 
üledékes ciklusok jellemzésére a szemnagyság változásokat egy paraméterrel 

legjobban reprezentáló átlagos szemcseméret értékeket (Mz) (Folk & Ward 1957) 
alkalmaztuk. Az Mz kitérések amplitúdója a ciklusok kijelölésénél - számításának 
logaritmikus jellege következtében - jól kezelhetőnek bizonyult. 

Ásványtani vizsgálatok 

A klímaváltozások hatását a mállással szemben ellenálló és a kis stabilitású 
ásványok aránya, elsősorban a kvarc/(fÖldpát+kőzettöredék) arány, az ún. 
ásványtani érettség segítségével lehetett vizsgálni. Azonos lehordási területről 
származó homokok közül azok az érettebbek, amelyek melegebb és csapa¬ 
dékosabb éghajlaton képződtek, mivel az intenzívebb mállás hatására kevésbé 
stabil ásványaik lebomlásával relatíve növekszik bennük az ellenálló ásványok 
részaránya. Hűvösebb és szárazabb klímán viszont éretlenebb homokok 
képződnek az instabilabb ásványi alkotók megőrződése miatt. A szállítás és a 
diagenezis is befolyásolja az érettség alakulását, de ezek a tényezők jelen esetben 
a hasonló szállítási távolság és a kisfokú diagenezis miatt nem tekinthetők 
meghatározónak. A homokok ásványtani érettségét csak a vésztői fúrásban 
lehetett meghatározni, mivel csak onnan készült könnyűásvány vizsgálat. 

Mágneses szuszceptibilüás 

A mágneses szuszceptibilitás (MS) a Föld jelenkori, vagy az üledék lerakódása 
idején ható mágneses térerőtől teljesen független skaláris mennyiség, és azt 
mutatja, hogy az üledékben levő szemcsék mennyire mágnesezhetőek. A szusz- 
ceptibilitást az üledékben levő mágnesezhető szemcsék mennyisége, mérete, 
alakja szabja meg, és első közelítésben ez nagyrészt a mágnesezhető szemcsék 
mennyiségével arányos. A mágnesezhető szemcsék azonban nemcsak az ún. 
ferromágneses ásványokat jelentik, mint pl. a magnetit és hematit, hanem az 
olyan Fe 2+ , Fe 3+ és Mn 2+ tartalmú ún. paramágneses ásványokat is, mint pl. 
egyes agyagásványok, vas- és mangán karbonátok, stb. Mindebből látszik, hogy 
a szuszceptibilitást alapvetően az üledék ásványi összetétele, az allochton és 
autochton komponensek aránya és diagenetikus állapota határozza meg, éppen 
ezért az értelmezés minden esetben az egyedi sajátosságokon kell, hogy 
alapuljon. Az üledék ásványi összetételét, szemcseméretét azonban a klimatikus 
hatások nagymértékben befolyásolják, éppen ezért a litológiai paraméterek 
változását leképezve az MS közvetve a klímaváltozásokra vonatkozó információt 
is hordoz. 

Heller & Liu (1984) a kínai Lu-csuan löszszelvény vizsgálata során arra a 
következtetésre jutott, hogy a mágneses szuszceptibilitás a löszben kisebb, a 
paleotalaj rétegekben pedig nagyobb, és a szuszceptibilitás szelvénye hasonlít az 
óceáni üledékek oxigén izotóp (8 ls O) szelvényére, a löszszelvények mágneses 
szuszceptibilitása tehát a paleohőmérsékletet tükrözi. Azóta számos tengeri, tavi 
és lösz rétegsor szuszceptibilitását mérték meg, és azt találták, hogy az MS 
összefügg az üledék keletkezési környezeti hőmérsékletével. A löszszelvé¬ 
nyeknél a nagy MS értékek jelzik a magasabb hőmérsékletet, ez azonban nem 
általános, például a Buck-tó (Oregon, USA) középső-pleisztocén üledékeiben a 

nagy szuszceptibilitású zónák a hideget jelző pollen zónákkal esnek egybe 
(Rosenbaum et al. 1996), tehát fordítva, mint a löszszelvénynél. A hőmérséklet és 
az MS öszzefüggésére ennek megfelelően nincs egységes magyarázat. A 
löszszelvényekben a szuszceptibilitás változásának fő oka Maher & Thompson 
(1995) szerint az igen kicsiny (<0,03mm) ferrimágneses szemcsék megnövekedett 
mennyisége a paleotalajokban. Ezek a szemcsék a talaj képződése folyamán 
helyben keletkeztek. A Buck-tó szelvényének kis szuszceptibilitású üledékei 
talajból és erősen mállott kőzetekből jöttek létre a meleg időszakokban, míg a 
hideg klímában lerakodott rétegek magas szuszceptibilitását valószínűleg üde 
vulkáni kőzetekből származó nagy mennyiségű magnetit okozza (Rosenbaum et 
al. 1996). 

A Dévaványa D-l . és Vésztő V-l. fúrások teljes pleisztocén rétegsorából és a 
pliocén Nagyalföldi Formáció felső részéből 1 m-ként összesen 813 db mintát 
gyűjtöttünk. A mintákat a magok középső, nem, illetve valószínűleg kevésbé 
oxidálódott részéből vettük és 2,5 x 2,5 cm-es kocka alakú műanyag dobozba 
tettük. Néhány réteg anyaga a fúrás óta megbámult vagy megsárgult, de ezek 
mintái nem ütöttek el a szomszédos pontoktól. A minták mágneses 
szuszceptibilitását egy SI-2 szuszceptibilitás mérő műszerrel mértük meg a 
Magyar Állami Földtani Intézet és az Eötvös Loránd Geofizikai Intézet közös 
magnetosztratigráfiai laboratóriumában 1999-ben. Folyóvízi üledékek szuszcepti- 
bilításáról eddig nem ismertünk eredményt. 

Őslénytani adatok 

A fúrások paleoklíma szempontú értékelésénél a korábbi mollusca (Krolopp in 
Rónai 1985) és pollen (Miháltzné Faragó 1982) adatokat értékeltük újra. A 
palinológiai alapon történő klímarekonstrukciónál a szárazföldi lágyszárú 
növények (Non Arbor Pollen - NAP) és a vízi növények adatainak hiánya miatt 
csak a fás szárúak (Arbor Pollen - AP) képviselői kerültek kiértékelésre. A 
fúrásokban előforduló növényeket klimatikus igényeik szerint három csoportra 
különítettünk el: (1) Tercierből áthúzódó szubtrópusi klímaigényű elemek, (2) 
Meleg-mérsékelt klímaigényűek, (3) Hűvös - hideg éghajlat alatt is élő taxonok. 
A hőmérsékleti kategóriáknál a szélső határértékeket vettük figyelembe. A pollen 
adatok értelmezésénél problémát jelentett a korábbi nagy mintavételi távolság, 
sok esetben az összevont pollenlisták 20-50 m-es szakaszokra vonatkoztak, amely 
az általunk vizsgálni szándékozott nagyfelbontású klímaszakaszokból többet is 
lefedhetett. Ezért az értelmezésnél elsősorban a molluscák őskörnyezeti újra¬ 
értelmezésére támaszkodtunk, mivel ezek adott fúrásmélységre vonatkozva 
szolgáltattak információt. 

A vízi mollusca faunaelemzéseknél kiemelkedően fontosak a tafonómiai 
sajátosságok, a bemosódás, a másodlagos áthalmozódás lehetősége, illetve ennek 
a felismerése. A vízi puhatestűek igen jelentős része az élőhelyén akkumulálódott 
elem, de ezek mellett jelentős bemosódott faunarész is található (szárazföldi 
fauna). A szárazföldi fauna elsősorban vízparti sás - gyékény - nádas övből került 
elő, vagyis az allochton elemeknél minimális és a vízi fauna beágyazódásával 
egyidős, szingenetikus behordódási távolsággal kell csak számolnunk. A 

mollusca fauna jelentős részének héjanyaga vékony, ezért idősebb korú héjjak 
fiatalabb szintbe történő bemosódása minimális mértékű lehetett és a paleo- 
ökológiai - paleoklimatológiai értékelést nem zavarta meg. 

Bár a vízi fauna jelentős része tág tűrőképességű fajokból áll, s ezért pontosabb 
őshőmérsékleti meghatározásra kevésbé alkalmas, de ismeretesek olyan mollusca 
fajok, amelyek esetében pontosan megadható az egykori vízhőmérséklet, a 
szaporodáshoz szükséges jégmentes periódus időtartalma. Paleoklimatológiai 
értékelésünk kiindulási alapjának a mai tenyészidőszaki vízhőmérsékleti 
(10-20 °C közötti a nagyobb, síksági helyzetű folyóinknál) és jéggel borítottsági 
(1-4 hónap) viszonyait vettük és az ettől hidegebb, azonos és egyértelműen 
melegebb szakaszokat értékeltük ki az elemzéseknél. Csak azokat a szinteket 
vettük figyelembe, ahol jelentős mennyiségű mollusca fauna került elő. 


Eredmények 


A fúrások üledékes ciklusai 

A vizsgált két fúrás képződményeinek szemcseméret eloszlási jellemzőjét 
(átlagos szemcseátmérőjét), valamint mágneses szuszceptibilitás értékeit 
fúrásonként ábrázoltuk (3. ábra). A fúrások polaritás zónáit (Cooke et al. 1979) 
korreláltuk Berggren et al. (1995) polaritás-idő skálájával. A pleisztocén aljának a 
hazai gyakorlatnak megfelelően a Matuyama kron kezdetét (2,58 Ma) fogadtuk 
el. Az ábrán feltüntettük az adott mélységekhez tartozó mágneses fordulóknak 
megfelelő korokat is. A mágneses fordulók közötti szakaszban további biztos 
koradat nincs. Az értelmezésnél első közelítésben kompakciómentes egyenletes 
üledékképződést tételeztünk fel. 

A ciklusok szedimentológiai értelmezése 

Folyóvízi rétegsorok esetében a ciklicitást egyrészt a folyó medervándorlásából 
adódó autociklusok, másrészt a külső tényezők (tektonika, klímaváltozások) 
hatását tükröző allociklusok együttese alkotja. Uralkodóan meanderező folyók 
esetében litológiailag egy, a mederüledékektől az ártéri üledékekig finomodó 
félciklus az elemi egység. Egy-egy ilyen övzátony sorozat vastagsága közelíti az 
egykori folyó mélységét is, azaz pl. a recens Körösök esetében ez kb. 3-5 m. Az 
autociklusos medervándorlás átlagos időbeli tartama 10 2 -10 4 év, míg a döntően 
éghajlat változásokat tükröző 4-5. rendű Milankovic ciklusok 10 4 -10 6 év 
időtartamúak, s ezen ciklusok ülepedési rátája átlagosan 10' 1 ~10 -2 m/ka 
nagyságrendű, A tektonikai és eusztatikus változásokat tükröző medencekitöltő 
komplexumok 3. rendű szekvenciái már 10 6 -10 7 év nagyságrendűek (Miall 
1991). 

A D-l, és V-l. fúrások átlagos szemcseátmérő (Mz) és szuszeptibilitás 
görbéinek ciklikusos jellege nyilvánvaló (3, ábra). A görbék alakelemzése többek 
között azt mutatja, hogy az Mz-görbék „fogazottabbak" a szuszceptibilitás 
görbékhez viszonyítva, amely a fúrásszelvényeken néhány m-es litológiai 
változatosság formájában jól felismerhető. Ez értelmezésünk szerint az észlelt 

autociklusokat jeleníti meg. Ennél azonban egy nagyságrenddel nagyobb 
ciklicitás is felismerhető, amely 15-20 m-ként uralkodóan homokosabb, illetve 
pelitesebb szakaszok váltakozásából adódik, ezt mutatja a 3. ábrán az Mz simított 
görbéje, ami az MS görbével jól korrelálható és értelmezésünk szerint a 
klímaváltozásokat tükröző allociklusokat jelenti, amelyek periódusideje a 
fúrásokban is 10 4 -10 5 év nagyságrendű. Az allociklusként értelmezett homokos- 
pélites szakaszváltások kétféleképp értelmezhetőek: (1) vannak szakaszok, ahol 
vagy az egymásba vágódó medrek a gyakoriak (homokos szakaszok), míg előtte 
és utána finomszemű üledékekkel jellemzett ártéri viszonyok dominálnak, (2) 
időszakonként homokos medrek - aleuritos ártéri üledékek gyakoriak, ezt 
követően pedig aleuritos medrek és agyagos-aleuritos árterek épülnek, azaz az 
üledékgyűjtőbe érkező üledék átlagos szemcsemérete váltakozik időszakosan. A 
ciklusok paleoklimatológiai értelmezése ez utóbbi esetet valószínűsíti. 

Az Mz és MS görbék feltűnő jellegzetessége, hogy a Jaramillo mágneses 
alemelet teteje (0,99 Ma) fölött nagyobb periódusidejű, alatta pedig kisebb 
periódusidejű ciklicitást mutatnak. A periódusidő valószínű értékét a szusz- 
ceptibilitás görbén a maximumok számának és az időtartamnak a hányadosával 
közelítettük. A Jaramillo mágneses alemelet tetejéig (0,99 Ma) a Dévaványa D-l. 
fúrás 0-147 m-es szakaszán és a Vésztő V-l. fúrás 0-180 m szakaszán az MS és Mz 
görbéken egyaránt 10-12 maximum mutatkozik, (a maximumok helyének 
kijelölésében bizonyos szubjektivitás elkerülhetetlen). Kisebb amplitúdójú 
különbségek az üledékképződési környezetből adódó változékonyságból 
eredhetnek, de az MS és Mz görbék párhuzamos összevetése meggyőzően adja a 
10-12 csúcsot. Ez a felső 1 Ma évre kb. 100 000 éves periódusidőt ad. A fúrások 
alsó szakaszára (0,99-2,58 Ma év) hasonló megközelítéssel a csúcsok számából és 
az időtartamból a ciklicitás kb. 40 000 éves periódusidejűnek adódott. 

Berger et al. (1999) számítógépes modellvizsgálatái szerint a pleisztocén során 
a csökkenő légköri C0 2 tartalom vezérelte a kb. 40 000 éves (precessziós) perió¬ 
dusról a 100 000 éves, a pályahajlás által meghatározott ütemre való váltást, 
hozzávetőleg 1 millió évvel ezelőtt. 

A ciklusok paleoklimatológiai értelmezése 

Az üledékes ciklusok paleoklimatológiai értelmezéséhez felhasználtuk a 
rendelkezésre álló pollen és mollusca adatokat is. A Dévaványa D-l. és Vésztő V- 
1. fúrások rétegsora viszonylag szegény volt ősmaradványokban, ezért azok a 
teljes ciklusok értelmezéséhez nem használhatók fel. Ugyanakkor a szemcse¬ 
méret eloszlási- és mágneses szuszceptibilitás görbék jellegzetes pontjainak, 
elsősorban szélső értékeinek paleoklíma szempontú értelmezéséhez a konkrét 
fúrásmélységre vonatkozó pollen- és puhatestű adatok különösen jól felhasz¬ 
nálhatók voltak (2, 2. táblázat). 

A pollenek alapján a Dévaványa D-l. és Vésztő V-l. fúrásban előforduló fás 
szárú taxonok klimatikus igényeik szerint csoportosítva a következők voltak: 

1. Szubtrópusi, tercier elemek: 

- Gymnospermae: Cédrus sp., Podocarpus sp., Tsuga sp., Sciadopytis sp., 

Taxodiaceae 

A Dévaványa D-l. és Vésztő V-l. fúrások 
hőmérséklet jelző pollen előfordulásainak 
mélységei 

Depth of climate indicator pollen in the 
Dévaványa D-l and Vésztő V-l boreholes 

1. Táblázat - Table I 


- Elegyes lombosok: Nyssa sp., 

Cyrillaceae, Engelhardia sp., Araliaceae, 

Symplocaceae 

2. Meleg-mérsékelt klimaigényű elemek: 

- Gymnospermae: Pinus haploxylon 
typ., Abies sp., Picea sp., Ephedra sp. 

- Elegyes lombosok: Platanus sp., 

Rosaceae, Rhus sp., Hippophae, 

Magnoliaceae, Acer sp.. He sp., 

Rhamnus sp., Rubus sp., Tilia sp., 

Oleaceae, Ulmus sp., Zelkova sp., Celtis 
sp., Carpinus sp., Ostrya sp., Pagus sp., 

Quercus sp., Castaneae, Juglans sp., 

Pterocarya sp., Carya sp., Myrica sp., 

Populus sp. 

3. Hidegtűrő elemek; 

- Gymnospermae; Pinus cembra, 

Pinus silvestris, Tsuga canadensis, Larix 
sp. 

- Elegyes lombosok: Alnus sp., Salix 
sp., Betula sp. 

A puhatestű fauna Összetételének 
hőmérséklet és nedvesség-igény sze¬ 
rinti megoszlása többek között azt 
mutatta, hogy az enyhe éghajlatot 
kedvelő és nedvességigényes faunacsoportok jó egyezést mutatnak a jól 
osztályozott homokcsúcsokkal. Ezeben a mélységközökben különösen a Valvala 
naticina (Mke.), Sphaericum rivicola (Lám.) és a Lithoglyphus naticoides (C. Pfr.), 
folyóvízi fajok dúsulása figyelhető meg, melyek a jól mozgatott, tisztavizű, 

homokos aljzatot kedvelik. 



Dévaványa (m) 

Vésztő (m) 

Lehűlés 

3,15-3.7 

21.4- 23,7 

59.6- 64,4 

68 

91.4- 105,6 

1 13,23-114 

195.6- 198,1 

220 

252,8-260 

280.6- 288 

14,51-18 

49 

128,3-135,5 

143 

205,9-210 

345 

414.5- 424,1 

434.5- 442 

Felmelegedés 

16,75-18,5 

27.5- 36,5 
42-52.2 

71.6- 76 

78,5-82 

119,4-124,6 
162-168,2 
235-242 
395,1-402,1 

7.7- 10 

41.7- 44 

58 

59 

65 

78.7- 82,6 

139 

157,5-164,2 

278-282 

431,1-433,9 


A Dévaványa D-l. és Vésztő V-l. fúrások 
hőmérséklet jelző molluszka előfordulásainak 
mélységei 

Depth of climate indicator molluscs in the 
Dévavánmya D-l and Vésztő V-l boreholes 

II Táblázat - Table II 



Dévaványa(m) 

Vésztő (m) 

Maival azonos 

őshőmérsékletü 

szakasz 

13 2-15,6 

16.75- 17,5 

21.75- 22,2 
35,1-37,1 

57,4-59.2 

71,6-72,6 

82,0-84,6 

140,0-140,81 

173,4-174,7 

358,9-359,3 

Mainál hidegebb 

őshőmérsékleti 

szakasz 

29,4-30,4 

64,7-66,0 

154,3-154,8 

162,5-164,0 


A hűvös, száraz-hűvös nedves 
átmenetre utalnak a tág tűrő¬ 
képességű fajok: Succinea oblonga 
(Drap.), Succinea elegáns (Risso), 
Succinea putris (L.), Pupilla 
muscorum (L.) és a melletük jelen¬ 
lévő hűvös, nedvesigényű fajok 
egyre nagyobb számban való 
megjelenése: Carychium minimum 
(Müll.), illetve a Clausilidae-k. 

A Dv-1. és V-l. fúrásokban a 
hőmérséklet igény szerinti a 
puhatestű fajok az alábbi csopor¬ 
tokba oszthatóak: 

Melegigényű molluszkák: 

- víziek: Sphaerium rivicola (Lám.), Valvata piscinalis (Müll.), Valvata naticina 
(Mke.), Bithynia tentaculata (L.), Lythogliphus naticoides (C. Pfr.), Lymnaea 
stagnalis (D.), Theodoxus prevostianus (C.Pfr.), Corbicula fluminalis 

- szárazföldiek: Vallonia enniensis (Gredl.), Chondrula tridens (Müll.), Vertigo 
pygmaea (Drap.), Cochlicopa lubrica (Müll.), Succinea elegáns (Risso.) 

Hideg, hűvös igényű molluscák: 

- víziek: Pisidium amnicum (Müll.), Valvata pulchella (Stud), Stagnicola palustris 
(Müll.), Physa fontinalis (L.), Planorbis planorbis (L.), Charychium minimum 
(Müll.) 

- szárazföldiek: Succinea oblonga (Drap.), Columella edentula (Drap.), Clausilia 
dubia (Drap.), Trichia hispida (L.) 

Az MS görbéken az őslénytani vizsgálatok klíma szempontjából értelmezett 
eredményeit jelekkel tüntettük föl (3. ábra). A vizsgált fúrási rétegsorok esetében 
a mágneses szuszceptibilitás magas értékeinek nagy része egybeesik meleg 
klímajelző pollen- és mollusca előfordulásokkal, míg néhány alacsony 
szuszceptibilitás érték hideg klímát jelző őslénytani adatokkal korrelál, amely azt 
igazolja, hogy a vizsgált rétegsorokban az MS magas értékei meleg, míg alacsony 
értékei a hideg klímát jelzik. Ennek alapján az MS görbe klímajelző szerepét az 
őslénytani adatokkal nem igazolt csúcsokra extrapolálva általános érvényűnek 
tartjuk. 

A klímaváltozások nyomonkövetésére a vésztői fúrás homokjainak kvarc/ 
(földpát-t-kőzettöredék) arányának alakulásából megállapítható, hogy a mele¬ 
gebb és csapadékosabb klímára utaló magasabb érettségi indexszel jellemezhető 
homokok általában a mágneses szuszceptibilitás pozitív csúcsaira ill. azok 
közelébe esnek (3. ábra). Ezek a homokok a cluster-analízis szerint többféle 
lehordási területekről származnak (Thamóné Bozsó & Kercsmár 2000), ezért nem 
azonos forráskőzeteik miatt érettebbek. 

A mágneses szuszceptibilitás görbék ciklussztratigráfiai és paleoklíma értel¬ 
mezéséhez a fúrásokban vizsgált őslénytani és ásványtani adatokon túlmenően 
az egyik legpontosabb globális paleoklíma indikátorral, a tengeri oxigén 
izotópgörbével való korrelációt is felhasználtuk. Az eddigi legteljesebb, 
nagyfelbontású pleisztocén oxigén izotóp (8 ls O) szelvényt a Csendes-óceánon 


3. ábra. —> Az átlagos szemcseátmérő és a mágneses szuszceptibilitás alakulása a Dévaványa D-l. és a 
Vésztő V-l. fúrásokban, valamint az ODP 677-es fúrás oxigén izotóp eloszlásának korrelációja. A Mz 
görbe vékony vonala az eredeti adatokat, míg a vastagabb vonal a szauszceptibilitással jobban 
korreláló simított változatot mutatja, a szagatott vonallal jelzett szakaszon nem volt adat. A 
szuszceptibilitás görbe jobb oldalán szereplő betűk a meleg klímát jelző pollen (P) és puhatestű (G) 
előfordulásokat jelzik, míg a bal oldalon találhatóak (P, G) hideg klímára utalnak. A Vésztő fúrásban 
az Mz görbe mellett található pontok az ásványtani érettséget jelzik 

Fig. 3 Average grain size and magnetic susceptibility in the Dévaványa D-l and Vésztő V-l boréholes, and their 
correlation with the axygen isotope proxy of the maríné ODP 677 site. The thin line of the average grain size 
proxy shows the original dala, ívhile the smoothed curve correlates better with the susceptibility. The iotted line 
show parts where there were no data. P and G letters on the right hand side of the susceptibility proxy refer to 
warm climate indicator pollen and gastropods, while the same letterts on the left hand side show cold climate 
indicator species. In the Vésztő borehole the dots next to the average grain size show mineralogical maturity 

mélyített (É 112', NY 83°44') ODP 677-es fúrásból kapták (Shackleton et al. 
1990). A szuszceptibilitás mérések oxigén izotóp görbéhez történő időbeli 
illesztéséhez szintén a mágneses polaritásváltások időpontját használtuk fel. Az 
oxigén-izotóp görbe és a mágneses szuszceptibilitás görbe összehasonlítása a 
csúcsok helyének, alakjának, amplitúdójának, szimmetriájának vizsgálata 
alapján történt. A Dévaványa D-l. és a Vésztő V-l. fúrás magjain mért mágneses 
szuszceptibilitás és az ODP 677-es fúrás oxigén izotóp görbéjének lefutása feltűnő 
egyezést mutatnak a ciklusok száma és az ütem hosszabb idő alatti alakulása 
tekintetében, az 1,0 Ma-nél fiatalabb szakaszon 100 000 éves ciklicitás, míg az alatt 
közel 40 000 éves periódus látszik (3. ábra). A S ls O szelvény csaknem összes 
ciklusát (emeletét) azonosítani tudtuk a szuszceptibilitás szelvényen, bár az MS 
szelvény alakja nem mindenhol azonos a o ls O szelvénnyel (3. ábra). A csúcsok 
túlnyomó részének jó egyezése alapján megerősítést nyert, hogy a mágneses 
szuszceptibilitás görbék ezen két fúrás esetében a paleoklíma változást kellő 
érzékenységgel mutatják. 

A S ls O szelvény nagyobb értékei (a görbén balra) a hideg, kisebb értékei (a 
görbén jobbra) a meleg klímát jelzik a § 16 0/S 18 0 arányban bekövetkezett 
változások alapján. Ez jó egyezést mutat a meleg éghajlatot jelző magas, illetve a 
hideg éghajlatot tükröző alacsony MS értékekkel. A görbék jó korrelációja azt is 
mutatja, hogy a tengeri oxigénizotópok, mint a globális klímaindikátorok alkal¬ 
mazhatók folyamatos kontinentális rétegsorok paleoklíma rekonstrukciójára is. 


Az üledékes ciklusok és a klímaváltozások kapcsolata 

A Dévaványa D-3. és a Vésztő V-l fúrások magmintáin végzett vizsgálatok 
eredményei, különösen a szemcseméret eloszlási paraméterek és a mágneses 
szuszceptibilitás értékei feltűnő, periodikus jellegű ciklicitást mutatnak, amely 
egymáshoz hasonló jellegű. Mivel ezen paraméterek az éghajlatváltozásokra 
vonatkozó információt is hordoznak, kézenfekvő, hogy az éghajlatváltozások 
üledékképződésre gyakorolt hatását, mint az egyik fő tényezőt elemezzük. 
Nyilvánvaló, hogy az éghajlaton kívül számos más tényező összesített hatása is 
tükröződik a paramétereken, beleértve a süllyedésben és törmelékbeszállításban 
történt nagyobb léptékű epizodikus változásokat (Thamóné Bozsó & Kercsmár 
2000), éppúgy, mint a folyók medrének vándorlásából, helyváltoztatásából adódó 
autociklicitást. Az előbbiekre azonban lényegesen hosszabb, az utóbbiakra 
lényegesen rövidebb periódusú változás jellemző, mint az éghajlati ciklicitás 
hossza (Miall 1991). 

Az üledékes ciklusok homokcsúcsai nagyrészt felmelegedést jelző szuszcep¬ 
tibilitás-, illetve oxigén izotóp csúcsokkal esnek egybe (3. ábra), ami durva 
közelítésben azt jelenti, hogy a nagyobb mennyiségű homok lerakódása a meleg 
klímaszakaszokhoz köthető, míg a hideg intervallumok inkább finomszemű 
üledékekkel jellemezhetők. Ez értelmezésünk szerint a következő modellel 
magyarázható: 

A hideg klímaszakaszban a periglaciális területekre jellemzőek voltak az 
erőteljes szezonális áradások, amelyek a fagyaprózódás által keletkezett helyben 

felhalmozódott, nagymennyiségű durva törmeléket a hegységből kiérve a 
medenceperemeken hordalékkúpok formájában rakták le. Ugyanakkor a vizsgált 
két fúrás egy olyan medencebelseji helyzetet tükröz, ahová a lecsökkent 
energiájú időszakos áradások által szállított durva törmelékek már nem jutottak 
el, ezért itt túlnyomórészt ezek finomszemű „maradék" üledékei találhatók 
uralkodóan aleuritos meder- és agyagos-aleuritos ártéri üledékek formájában. A 
glaciálisok végén amikor a klíma a leghidegebb és legszárazabb volt 
(Vandenberghe 1993), a szél tevékenysége felerősödött, a folyóvízi aktivitás a 
minimálisra csökkent, erre az időszakra volt jellemző a kiszáradt medrek 
kifúvása, a folyóvízi üledékek eolikus áthalmozása (Molnár 1973). 

Ugyanakkor a meleg klímaszakaszokban a megnövekedett csapadék miatt a 
folyók vízhozama ugrásszerűen megnőtt, és a hideg klímaszakaszokhoz képest 
vízjárásuk kiegyenlítettebbé vált. A hegységi területen bevágódó folyók átszelték 
a medencéket, ahol lecsökkenő energiájuk következtében fonatos, majd 
meanderező jelleggel szétterítették üledékeiket. Ezért a meleg klímaszakaszokban 
a medence belsejében a nagyobb üledékszállító kapacitással rendelkező folyók 
homokos meder- és durvább szemű ártéri üledékeit látjuk nagyobb számban. 


Az üledékképződés mértéke 

A szuszceptibilitás és az oxigén izotóp görbék korrelációja a ciklus- és klíma¬ 
értelmezésen túlmenően az üledékképződés folyamatosságára és sebességére 
nézve is fontos információt hordoz. A korreláció alapján az MS maximumok 
mélységét a dl80 meleg-csúcsok idejének függvényében grafikonon ábrázoltuk 
(4. ábra). Az így szerkesztett mélység-idő diagram a süllyedés mértékének, illetve 
az üledékképződés sebességének időbeli változását adja meg. A két fúrás üledék- 
felhalmozódási görbéje mintegy 1 Ma-ig közel párhuzamosan fut, majd a vésztői 
görbe konvergál a dévaványaihoz és 0,5 Ma-tól a két görbe nagyjából azonos, 

A korreláció az 1 Ma-nél fiatalabb szakaszon alulról a 15. oxigén-izotóp 
emeletig, felülről a 7. oxigén-izotóp emeletig biztosnak látszik. A 15. és 7. oxigén¬ 
izotóp emeletek közötti szakaszban a korreláció nem ennyire egyértelmű, 
ugyanis a görbék amplitúdói, jelalakja kevéssé hasonlít egymásra és a csúcsok 
korrelációja bizonytalan. Ennek oka, hogy az üledékképződés vagy nem volt 
folyamatos, vagy annyira lassú volt, hogy a maghiányok és az 1 m-es mintavétel 
miatt nem elég részletes az MS görbe. Ez a mélység-idő diagramon az 
üledékfelhalmozódási görbe meredekségének megváltozásában is látszik (4. 
ábra). Ez a szakasz megfeleltethető a Kretzoi & Krolopp (1972) által publikált 
középső-pleisztocén üledékhézagnak. Az MS szelvények alsó részén, az 1 Ma-nél 
idősebb szakaszon nem mindegyik ciklus ismerhető jól fel, néhány közülük a 
szelvényeinken nem jelentkezik, de azért ezen a szakaszon is meglehetősen jó az 
egyezés. A mélység-idő diagram szerint azonban az üledékfelhalmozódás 
egyenletes, nem látszik hiány. Bár az üledékképződést Rónai (1982a) a 
magnetosztartigráfia felbontóképessége szintjén folyamatosnak vélte a két fúrás¬ 
ban, a részletes MS adatok ezt sokkal finomabb felbontásban igazolták a fúrások 
fent említett szakaszait kivéve. 

Összefoglalás, következtetések 

A vizsgált fúrások átlagos szemcseátmérő (Mz) és mágneses szuszceptibilitás 
(MS) görbéi ciklusos jellegűek. Az átlagos szemcseátmérő görbe néhány m-es 
litológiai változatosságot reprezentáló finom fogazottsága a folyók meder- 
vándorlásából adódó autociklusokat jeleníti meg, míg ezek burkológörbéje az egy 
nagyságrenddel nagyobb, a szuszceptibilitással jól korreláló 40 000, illetve 100 000 
éves Milankovic ciklusoknak felel meg. 


Korok (Ma) 

0 0.5 1 1.5 2 2.5 3 



4. ábra. A Dévaványa D-l. és Vésztő V-l. fúrások üledékfelhalmozódási sebessége a mágneses 
szuszceptibilitás mérések alapján. A számok a mágneses átfordulásokhoz köthető oxigén izotóp 
emeleteket jelölnek. A 7. és 15. oxigén izotóp emeletek között az üledékfelhalmozódás mértéke 
megváltozott 

Fig. 4 Sedimentation rate in the Dévaványa D-l and Vésztő V-l boreholes based on magnetic susceptibility 
measurements. Numbers refer to oxygen isotope stages at polarity changes. The sedimentation rate has changed 
between oxygen isotope stages 7 and 15 

A mágneses szuszceptibilitás a folyóvízi üledékekben is jó paleoklíma 
indikátor, amelyet az őslénytani adatok, az ásványtani érettség és a tengeri 
oxigén izotóp görbe jó korrelációja igazol. A vizsgált szelvényekben a szusz¬ 
ceptibilitás magas értékei meleg-, míg alacsony értékei hideg klímaszakaszoknak 
feleltethetők meg. 

A D-l. és V-l. fúrások üledéksorában észlelt ciklicitás változása (40 000, illetve 
100 000 év) igen jól megfelel a Berger et al. (1999) modelljében leírtakkal, a válto¬ 
zásokat tehát az éghajlat közvetítésével a Föld pályaelem-módosulásai és a 
légköri széndioxid tartalom csökkenése együtt okozhatta. 

A szemcseméret eloszlás és paleoklíma adatok összevetéséből azt a követ¬ 
keztetést vontuk le, hogy a homokosabb szakaszok döntő része a meleg 
klímaintervallumokhoz köthető. Ezen időszakok során a háttér területeken 
bevágódó, nagy átlagos vízhozamú és üledékszállító kapacitással rendelkező 
folyók a medence központi részein rakták le homokos meder-, illetve aleuritos 
ártéri üledékeiket. Ugyanakkor a hideg klímaszakaszokban a durvaszemű 
hegylábi törmelékkúpokon túl már nemigen jutott üledék a medence távolabbi 
részeibe, ezért itt az üledékképződés alárendelt, s döntően aleuritos meder- és 
agyagos-aleurítos ártéri üledékekkel jellemzett volt. Ilyen módon markáns eltérés 
tapasztalható a medence központi és peremi részei üledékképződésében a hideg, 
illetve meleg klímaszakaszokban. 

A szuszceptibilitás és tengeri oxigén izotóp görbék csúcsai számának egyezése 
igazolja, hogy a két vizsgált pleisztocén rétegsor folyamatos, illetve legfeljebb a 
Milankovic ciklusoknál kisebb rendű üledékhézagok lehetnek. 

irányainak változása a homokok 

tektonikai háttéresemények alapján 

Abstract 

This study represents a recontsruction of the transport directions of sediments intő the Körös basin 
(SE of Hungary) during the Quaternary. It was carried out on the basis of the rnineral composition of 
detrital sediments, and by studying tectoníc processes of the basin and its source areas. The evaluated 
mineralogical data are írom the earlier examinahons (by microscope) of others, The detrital heavy 
rnineral composition of sand was compared with aleurite samples (fraction 0.1-0.2 mm) by cluster 
analysis írom the Dévaványa (D-l.) and Vésztő (V-l.) cored boreholes, and írom the sediments of 
recent rivers, the origins of which are known. It was assumed, that the sands with similar detrital 
heavy rnineral composition originated from similar source rocks, 

Our results are partly similar to earlier results based on mineralogical data (Molnár 1980; Elek 
1980) and the development of alluvial fans, however, we were able to make a slightly different 
palaeogeographic reconstruction. 

The matériái of Quaternary sand and aleurite layers in the Körös basin came from similar source 
areas to those on the other parts of the Tiszántúl (i.e. E and SE part of the Hungárián Piain), mainly 
from the SE. In the area of the two studied cores, usually different rivers deposited their sediments 
during the Quaternary. Only somé Lower-Pleistocene sands were deposited by the same rivers. 

A hypothetic tectonic model was set up fór the area which is based on tectonic and 
sedimentological data, and on the study of the evolution of basins in a similar tectonic position. The 
tectonic development of the Körös-basin during the Quaternary was determined by changes and 
combinations of tension fields, generated by the geodynamic events which took piacé in the Alps, 
Dinarides and Carpathians. The tectonic changes, mainly the uplift of the hinterland, altered the 
directions of river courses. These changes are alsó reflected in the rnineral composition of the 
sediments. At the beginning of the Pleistocene éra, in the Körös-basin, we can envisage a longitudinal 
river pattern, parallel to the Transylvanian (Apuseni) Mountains. The longitudinal river network was 
determined by NNE-SSW tectonic lines, which resulted from the active uplift of these mountains. 
The rivers, which came from the NE, brought garnet-rich sediments - partly from the source area of 
the recent Berettyó and Sebes-Körös rivers, bút mainly from metamorphíc rocks of the Bihar 
autochton and from the recycling of Paleogene and Neogene sedimentary rocks - as well as chlorite- 
rich matéria! from an uncertain direction. The sediment trap at the foot of the Transylvanian 

Mountains, determined by NNE-SSW tectonic lines, kept back sediments direcüy and simul taneously 
arriving from the SE intő the Körös basin. 

This sediment trap stopped functioning about 1.95 billión years ago, as it fiUed up, or the edge of 
the Transytvanian Mountains was lifted up, From this time sediments, coming from SE, reached the 
area of Vésztő, nearer to the mountains, and somewhat later arrived to the more distant region of 
Dévaványa. These sediments with epidote, amphibole, magnetite and garnet, originated from similar 
source rocks (i.e, sedimentary, metamorphic and volcanic rocks) to the sediments of the recent Fekete- 
Körös river, This change shows that the river pattem has changed from longitudinal to transverse. A 
possible explanation is that the active tectonic uplift of the Transylvanian Mountains stopped, due to 
the completed subduction in the East-Carpathians region, and was replaced by isostatic uplift. The 
matériái, which had arrived from the SE, reached the area of Dévaványa after only a short period. 
After this pyroxene-rich sediments came here from the NNE, mainly from volcanic rocks. Similar 
rocks are found on the source area of the recent Tisza river and its Northern tributariers. In the upper 
section of the studied cores, sometimes garnet-rich sediments arrived from the NE-E and chlorite- 
rich matériái from an uncertain direction. However, in the area of Vésztő, the SE transport direction 
became dominant. At first, sediments with epidote, amphibole, magnetite and garnet arrived here; in 
addition, there alsó came amphibole- and epidote-rich or pyroxene- and amphibole-rich sands 
originating from sedimentary, volcanic and metamorphic rocks. These minerals characterise the 
source area of the recent Fekete- and Fehér-Körös rivers. Probably, these show somé changes in the 
SE source area, in the same way that other source rocks became subaerially exposed. Garnet-rich 
sediments, originating from the NE-E, and sometimes chlorite-rich layers have been deposited at the 
middle section of the Vésztő borehole. 

According to our interpretation, tectonic events might have caused the change in the mineral 
composition of the sediments in the two boreholes about 1.95 billión years ago. Probably tectonic 
movements caused the frequent changes in the transport direction in the middle part of the Vésztő 
borehole, alsó that the sedimentation rate became higher between 1.95 and 1.77 billión years ago, 
rather than earlier. 

Manuscript received: 30 06 2000 


Összefoglalás 

A Körös-medence negyedidőszaki beszállítási irányaira egyrészt a törmelékes üledékes 
képződmények ásványi összetétele, másrészt a medence és lepusztulási területe tektonikai 
folyamatainak elemzése alapján következtettünk. Az ásványtani értékelés a korábbi 
mikromineralógiai vizsgálati adatok felhasználásával készült. Feltételezve, hogy a hasonló törmelékes 
nehézásványi összetételű képződmények hasonló forráskőzetek lehordásából származnak, a 
dévaványai D-l. és a vésztői V-l. számú földtani alapfúrások homok és kőzetliszt rétegeinek 
törmelékes nehézásványi összetételét cluster-analízis segítségével hasonlítottuk össze egymással, és 
az ismert eredetű recens folyóvízi üledékek adataival. Tektonikai modellünk az irodalomból 
megismerhető szerkezet- és üledékföldtani adatokon, valamint hasonló tektonikai feszültségekkel 
rendelkező medencék fejlődéstörténeti jelenségein alapszik. 

Következtetéseink egy része összhangban van az ásványi összetétel adatok korábbi 
kiértékeléseivel (Molnár B. 1980; Elek 1980) és a hordalékkúpok fejlődése alapján megállapított 
ősvízrajzi viszonyokkal (Borsy 1992), más része azonban azoktól eltér. 

A Körös-medencében a negyedidőszaki homokok és kőzetlisztek anyaga - törmelékes eredetű 
nehézásványi összetételük alapján - hasonló lehordási területről érkezett mint a Tiszántúl többi 
részére, különösen pedig a Dél-Tiszántúlra. A vizsgált két fúrás területére többnyire nem ugyanazon 
folyók rakták le hordalékukat és csak az alsó-pleisztocén képződmények között vannak olyanok, 
amelyek ugyanazon folyó üledékeinek tekinthetők. 

A terület negyedidőszaki fejlődéstörténete során - melyet az alp-kárpáti és dinári geodinamikai 
történésektől függő feszültségterek fokozatos változása és egymással való kombinálódása határozott 
meg - a tektonikai változások, elsősorban a háttéremelkedési folyamatok megváltozásából adódó 
vízfolyásirány változások az üledékek ásványi összetételében is tükröződnek. A pleisztocén elején a 
Körös-medencétől K-re, az Erdélyi-középhegység fokozatosan elhaló, de még aktív tektonikus 

kiemelkedése miatti ÉÉK-DDNY irányú tektonikai vonalak mentén az Erdélyi-középhegységgel 
párhuzamos hosszanti folyóvízhálózat tételezhető fel, Az ÉK felől érkező folyók részben a Berettyó és 
a Sebes-Körös mai lehordási területének térségéből, főként a Bihari autochton metamorfitjaiból és 
harmadidőszaki üledékes kőzetek áthalmozásából hoztak gránátban gazdag hordalékot. Ugyanakkor 
bizonytalan irányból, a jelenlegi felszínen alárendelt kloritdús kőzetekből származó üledék is 
megtalálható. Az Erdélyi-középhegység lábánál kialakult ÉÉK-DDNY irányú törésvonalak által 
meghatározott üledékcsapda jelenléte miatt, ebben az időszakban DK felől nem érkezett üledékanyag 
a területre. 

Ez az üledékcsapda kb. 1,95 millió évvel ezelőtt - feltöltődése, tektonikus süllyedésének leállása ill. 
az Erdélyi-középhegység peremének emelkedése miatt - megszűnt, amit ebben az időben a 
hegységhez közelebbi vésztői területre, valamivel később pedig a távolabbi Dévaványa térségébe DK 
felől, a mai Fekete-Körös hordalékának üledékeiből, metamorfitokból és vulkánitokból álló 
forráskőzeteihez hasonló kőzetekből származó epidotos - amfibolos (- magnetites - gránátos) 
üledékanyag érkezése bizonyít. Eszerint ettől az időszaktól kezdve megnőtt a szerepe a hegységre 
merőleges vízfolyásoknak, amit az Erdélyi-középhegység aktív kiemelkedésének lecsengése, és a 
leállt kelet-kárpáti szubdukció aktív feszültségeinek hiányából adódó izosztatikus emelkedés 
okozhatott. A DK felől érkező üledékanyag Dévaványa térségét csak rövid ideig érte el. Ezt ÉÉK felől, 
a Tisza és északabbi mellékfolyóinak mai forráskőzeteihez hasonló kőzetek, főként vulkánitok 
lehordásából származó piroxénes üledékanyag váltotta fel, ugyanakkor továbbra is ÉK-K felől 
származó gránátban gazdag és bizonytalan eredetű kloritdús üledékanyag is lerakodott. Vésztő 
területén viszont a DK-i beszállítási irány vált dominánssá. Az eleinte ide érkező epidotos - amfibolos 
(- magnetites - gránátos) homokokon kívül a Fekete- és Fehér-Kőrös üledékes kőzetekkel, 
vulkánitokkal és metamorfitokkal borított mai lehordási területéhez hasonló forrásterületrőí, 
amfibolos - epidotos, néha pedig piroxénes - amfibolos üledékanyag érkezett, ami a DK-i lehordási 
területen bekövetkezett változásokat, újabb forráskőzetek felszínre, ül. lepusztulási helyzetbe 
kerülését jelezheti. A fúrás középső szakaszán EK-K felől származó gránátos és időnként bizonytalan 
eredetű kloritos homok és kőzetliszt rakódott le. 

A két fúrás képződményei ásványi összetételének 1,95 millió év táján tapasztalt, tektonikai okokkal 
magyarázható változását, a két medence terület üledékképződési ütemének felgyorsulása, majd 
szétválása és a klímától függő ciklusos üledékképződés szabálytalanabbá válása kíséri. 


Bevezetés 

Egy medence morfológiáját és üledékképződését hat fő tényező alakítja ki: a 
tektonika, a klíma, a lehordási terület kőzettani felépítése, a relief ill. a lejtés, a 
medenceterület jellemzői és a hidrológiai viszonyok (Langford et al. 1999). A 
medence rétegsorát a medencefejlődés üteme és jellege, a klímaváltozások 
(csapadékmennyiség, csapadékeloszlás és hőmérséklet), a lehordási terület 
kiemelkedésének gyorsasága, ill. mechanikája és a lepusztuló kőzetek ásványi 
összetétele, továbbá az üledékgyűjtő élővilága együttesen határozzák meg. A 
rétegsort alkotó törmelékes üledékes kőzetek ásványi összetételét is az előbbi 
tényezők alakítják ki, illetve azoktól függően igen lényeges tényezők a szállítás és 
a lerakódás módja, és mindezeken kívül a lepusztuló kőzeteket alkotó ásványok 
szemcsemérete, kémiai és fizikai stabilitása, sűrűsége és alakja, valamint a 
diagenezis körülményei is. 

A törmelékes üledékes kőzetek származásának, azaz forráskőzeteiknek és 
lehordódásuk módjának, ill. irányának meghatározása az üledékes kőzettan 
fontos és izgalmas feladata. Megoldásához többféle módszer kínálkozik. A 
lehordási irányok meghatározásához segítséget nyújt a törmelékes üledékes 
kőzetek vastagságának és szemcseméretének térbeni változása, fáciesének. 

mikrofáciesének, ásványi összetételének, ősmaradványainak és ezek térbeli 
változásának, valamint a medence és lepusztulási háttere tektonikai folyama¬ 
tainak tanulmányozása. Mindezek, a terepi megfigyeléseken kívül üledékes 
kőzettani-, ásványtani és őslénytani vizsgálatok, valamint geofizikai mérések 
segítségével határozhatók meg. 

Az Alföldön a negyedidőszaki lehordási irányok kijelölésében az említett 
módszereket már részben alkalmazták, de átfogó, szintetizáló kiértékelés még 
nem született. Részben ezt tűzte ki célul a Magyar Állami Földtani Intézet 
Medenceanalízis Projektje, melynek e téren elért eddigi kutatási eredményeiről 
szeretnénk most beszámolni, kiegészítve a Körös-medence üledékes képződ¬ 
ményeiről készült részletes ciklussztratigráfiai, ill paleoklimatológiai értékelést, 
amely a Földtani Közlönynek ugyanebben a számában olvasható (Nádor et al. 
2000 ). 

A Körös-medence területén a negyedidőszakban kizárólag tágabb értelembe 
vett folyóvízi üledékképződés folyt, amit a homokszemcsék felületének és alak¬ 
jának pásztázó elektronmikroszkópos vizsgálati eredményei is bizonyítanak 
(BORSY 1992), Elsősorban kőzetliszt és agyag rétegek rakódtak le kevés finom¬ 
homokkal. 

A DK Alföldön zajló negyedidőszaki üledékképződés ciklikusságát már 
Molnár B.(1972), Franyó (1977) és Rónai (1985) is kimutatta. Az újabb kutatások 
szerint ezek az üledékes ciklusok a globális klímaváltozásokkal korrelálhatok. Az 
üledéksorok homokosabb rétegei a csapadékban bővebb, melegebb (ínter- 
gladális) klímaszakaszokban, míg a finomabbszemű, kevésbé vagy egyáltalán 
nem homokos rétegek a hidegebb (glaciális) klíma szakaszok csapadékban szegé¬ 
nyebb időszakában rakódtak le (Nádor et al. 2000). Az üledékképződés jellemzőit 
azonban a klímaváltozások mellett a medence és lehordási területének tektonikai 
feljődéstörténete, illetve a különböző kőzetek lepusztulási folyamatai együttesen 
szabták meg. 

Jelen munkában a Körös-medence negyedidőszaki beszállítási irányaira egy¬ 
részt a törmelékes üledékes képződmények ásványi összetétele alapján, másrészt 
a medence, és üledékeinek fő lepusztulási területe, az Erdélyi-középhegység 
tektonikai fejlődéstörténete alapján kidolgozott tektono-morfológiai modell 
segítségével következtettünk. Az ásványtani értékelés az irodalomban fellelhető 
korábbi mikromineralógiai vizsgálati adatok felhasználásával készült, az 1970-es 
években mélyült és akkoriban igen részletesen vizsgált dévaványai D-l. és 
vésztői V-l. számú földtani alapfúrások homok és kőzetíiszt rétegeinek, valamint 
az ismert eredetű recens folyóvízi üledékek törmelékes nehézásványi össze¬ 
tételének összehasonlításával. Mivel a Körös-medencében jelentős feltárások 
nincsenek, és a szénhidrogén-kutatási céllal készült szeizmikus felvételeknek 
sem megfelelő felbontású a felső, negyedidőszakot megjelenítő szakasza, ezért 
tektonikai modellünk és az abból levont tektono-morfológiai következtetések 
irodalmi üledékföldtani és tektonikai adatokon, valamint analóg feszültség¬ 
terekkel rendelkező medencék fejlődéstörténeti jelenségeinek tanulmányozásán 
alapszik. 

A Körös-medence és környezete negyedidőszaki tektonikája és annak 
geodinamikai háttere az irodalmi adatok alapján 

Az Alföld középső-miocéntől termikusán süllyedő medencéjében (Horváth 
1993; Horváth & Cloetingh 1996; Csontos & Nagymarosy 1999) elhelyezkedő 
Pannóniai-tavat ÉNY és ÉK felől progradáló deltarendszerek töltötték fel (Berczy 
& Phillips 1985; Pogácsás et al. 1988; Jámbor 1989; Müller et al. 1999). A miocén- 
pliocén határon leállt a Pannon-medence egységesebb süllyedése, amit a 
pliocénben és a negyedidőszakban az általános inverzió melletti helyi süllye- 
dékek képződése váltott fel. A legnagyobb süllyedékek az Alföld középső és K-i 
részén alakultak ki. Ezek közül az egyik a Körös-medence volt, melyet északról a 
Mecsekalja-vonal alföldi folytatása a szatmárnémeti-bajai főtörés, délről a Fehér- 
Körös menti törések, keletről az Erdélyi-középhegység Ny-i peremén futó ÉÉK- 
DDNY-i irányú törések határolnak (Sümeghy 1944). Ezek a tektonikai vonalak a 
pleisztocénben is aktívak voltak, melyek mentén a Körös-medence folyamatosan 
süllyedt (Cooke et al. 1979; Rónai 1985, Jámbor et al. 1993), és a folyók is ezekben 
a tektonikusán meghatározott mélyedésekben folytak (Borsy 1992). A Körös¬ 
medence elhelyezkedése, negyedidőszaki képződményeinek vastagsága, finom¬ 
szemű üledékeinek elterjedése, főbb tektonikai vonalai és a kiértékelt két fúrás 
helye az 1. ábrán látható, 

A K és DK alföldi terület tektonikailag szabályozott süllyedését már Sümeghy 
(1944) is felismerte, elsősorban a durva- és a finomszemű üledékek elterjedése 
alapján, ugyanis megállapítása szerint a Körös-medence területén nem rakódtak 
le durvaszemű üledékek, a negyedidőszak során, a Mezőtúr-Túrkeve-Bucsa- 
Darvas-Komádi-Zsadány-Sarkadkeresztúr-Doboz-Békés-Mezőberény- Gyoma 
községeket összekötő vonalon belül (Sümeghy 1944). Nem sokkal keletebbre 
azonban az Erdélyi-középhegység nyugati peremét követve nagy vastagságban 
durvaszemű üledékek, görgeteg, óriáskavics és kavics rétegek települnek, 
amelyek Ny-felé hirtelen megszűnnek és medencebelseji folytatásuk jórészt 
ismeretlen. A kavics rétegekkel részben heteropikusan, részben azok felett 
Sümeghy által „kék homok"-nak nevezett rétegek települnek, melyek a hegység¬ 
peremet elhagyva hirtelen megvastagodnak, majd a medencében agyagos 
rétegekkel fogazódnak össze. Ezen homok rétegek dőlése a medenceperemhez 
érve meredekebbé válik. Ugyanezen rétegek a medencében különböző mélység¬ 
ben találhatók meg: a Nyírségben 5-10 m-rel vannak magasabban mint a Horto¬ 
bágyon vagy a Szatmári-síkságon. Magasan helyezkednek el a Maros hasonló 
korú homokjai a folyó ÉNY-i oldalán és a Nagykunságon is (a Tiszafüred- 
Tiszaroff- Fegyvernek vonalban), ugyanakkor a hasonló rétegek 70-80 m mélyen 
találhatók a Körös-medencében, a Szatmári-síkságon, valamint a Sárréten. 
Mindezeket Sümeghy (1944) azzal magyarázta, hogy a kelet felől érkező folyók 
durva törmelékanyaga - az Erdélyi-középhegység lábánál fellépő hirtelen 
eséscsökkenés miatt - a szerkezeti elemek által határolt üledékfogó csapdában 
rakódott le, melytől a néhány km-re NY-ra elhelyezkedő Körös-medencébe már 
csak a finomszemű üledék jutott el. 

Sümeghy (1944) tektonikai magyarázata szerint a Körös-medence tektonikai 
fejlődése négy fő szakaszból állt. A negyedidőszakra vonatkozó pontok szerint: 

(1) A Tiszai-tömb feldarabolódása és egyes rögeinek süllyedése a pleisztocénben 
is tovább tartott, de nem egységesen mint a pannonban. A pleisztocénben a 
medence egyes feldarabolódott részei külön-külön süllyedtek. Nem süllyedtek a 
peremvidékek, a Krassó-Szörényi-hegység ÉNY-i pereme, a Baja-Kunszent- 
márton főtörési vonaltól (ma: Mecsekalja-vonal alföldi szakasza) É-ra eső része. 
Süllyedt a zagyva-tiszai árok, ahol a rétegösszlet É-ról D-felé fokozatosan 
vastagszik (ma a közép-magyarországi vonaltól É-ra eső terület a középhegységi 



1. ábra. A Körös-medence és környezete negyedidőszaki tektonikai vonalai, negyedidőszaki 
képződményeinek vastagsága és a finomszemű üledékek elterjedési határa (pontozott vonalon belül) 
Sümeghy (1944), Franyó (1992), Rumpler & Horváth (1988) és Jámbor et al. (1993) nyomán. 
Jelmagyarázat: D - Dévaványa; V - Vésztő; a fél nyilak az oldalelmozdulás jellegét mutatják 

Fig. 1 Quaternary tectonic lines, thickness of Quatermry sediment and location offine grained sediments in the 
Körös-basin after Sümeghy (1944), Franyó (1992), Rumpler & Horváth (1988) and Jámbor et al. (1993) 

peremig). Erőteljesen süllyedt a Körösök és a Maros köze. Az óholocénig a tiszai 
és a berettyó-körösi mélyvonal gyűjtötte össze a folyóvizeket. (2) Az óholocén 
tektonika gyökeres változást hozott a geomorfológiai képben. Erőteljesen meg¬ 
süllyedt a zagyva-tiszai árok a Mátra és a Bükk előterében, a Sárrét, a Szatmári¬ 
síkság és a Pécska-lippai terület a Maros folyásánál. Ez a mozgás megváltoztatta 
az addigi folyóhálózatot és a Tiszát a mostani mederbe terelte. A berettyó-körösi 
mélyvonal elvesztette addigi főbb vízgyűjtő szerepét. Ekkor kerültek különböző 
mélységbe az általa azonosnak tartott „kék homok" rétegek. 

A területet érintő tektonikai vonalak későbbi megrajzolását az üledék¬ 
vastagsági adatok és az idősebb, elsősorban felső-pannóniai képződményeket 
harántoló törések felismerése is elősegítette (RÓNAI 1985; JÁMBOR et al. 1993). 

Ma már ismerjük a SüMEGHY által is említett törések valódi jellegét és létrejöttük 
okait. A Pannon-medence arculatát kialakító fő törésvonalak, az Ausztroalpi- 
Dinári lemez késő-paleogénben, illetve kora-neogénben kezdődő szétlapulá- 
sából, egyidejű kelet felé történő kilökődéséből és a külső-kárpáti flismedence 
térségébe való beforgásából erednek (Fodor et al. 1999). A kompressziós árnyék¬ 
ba kerülés utáni jelentős mértékű extenziót, majd a késő-bádeni-kora-szarmata 
kompressziós esemény utáni termális süllyedést, a pliocén végén nagymértékű 
és csökkenő intenzitású máig is tartó inverzió követett, ami az ENY-DK-i, 
valamint É-D-i maximális feszültségvektorokkal jellemezhető kompressziós 
térrel együtt erőteljes regionális kiemelkedést és ezzel egyidejű lokális 
süllyedéseket hozott létre a negyedidőszakban (Csontos el al, 1992; Csontos & 
Nagymarosy 1999; Müller et al. 1999; Horváth & Cloething 1996; Sanders 1998; 
Horváth & Tari 1999; Fodor et al. 1999, Van Balén et al. 1999). A korábban már 
létező vetők reaktiválódtak és oldalelmozdulások menti transztenziós szer¬ 
kezetek jöttek létre. A Mecsek É-i és D-i részén található strike-slip és reverz 
vetőket tartalmazó vetőzóna (Vadász 1935; Wein 1967; Csontos & Bergerat 1992; 
Tari 1992) - a szeizmikus szelvények alapján - ÉK-felé követhető a Pannon¬ 
medencében (Fodor et al. 1999), a Körös-medence irányában. 

A pliocén végétől máig is észlelhető É-D-i, valamint ENY-DK-i kompressziós 
feszültségtér (Csontos & Nagymarosy 1999; Horváth & Tari 1999), és a keleti¬ 
kárpáti szubdukció blokkolódásából adódó regionális izosztatikus emelkedés a 
medenceperemek további emelkedését és a medencebeli területek általános, 
valamint KÉK-NYDNY irányú vetők menti lokális süllyedését eredményezte. 

A Körös-medence tágabb környezetében az Erdélyi-középhegység, a Kárpátok 
és az Északi-középhegység egyaránt jelentős mértékben kiemelkedtek a 
negyedidőszak során, amit a fission track adatok is bizonyítanak (Dünkl et al. 
1994; Sanders 1998). A Körös-medencéhez legközelebb eső fő lepusztulási terület, 
az Erdélyi-középhegység intenzív kiemelkedése a bádeni végén, szarmata elején 
indult meg, a kelet-kárpáti szubdukció kontinens-kontinens kollíziója által keltett 
K-Ny-i kompresszió hatására. Az Erdélyi-középhegység kiemelkedésének 
folyamata a későbbiek során is nagymértékben függött a kelet-kárpáti szubduk- 
ciós zóna fejlődésétől (Sanders 1998), amely más geodinamikai folyamatok hatá¬ 
saival váltakozott illetve kombinálódott. 

Beszállítási irányok a korábbi kutatási eredmények alapján 

A negyedidőszaki lehordási irányokat az Alföldön elsősorban a homokok és 
kőzetlisztek ásványi összetételének vizsgálata alapján többek között Molnár B. 
(1964,1965a, b, 1966a, b, 1980), Elek (1979,1980), Gedeonné Rajetzky (1973,1976a, 
b) és a hordalékkúpok elhelyezkedése alapján Borsy (1989,1992) határozta meg. 

A negyedidőszak során folyamatosan süllyedő Körös-medence területére a 
peremek felől érkező üledékbehordást, az üledékes ciklusok anyagának a 
medence belseje felé megfigyelhető finomodása jelzi (Molnár B 1997), 

Molnár B. a homokok és részben a kőzetlisztek ásványi összetételének vizsgá¬ 
lata alapján megállapította, hogy az Alföldre a Radnai-havasok kristályos alap¬ 
hegységéből érkező nagy mennyiségű metamorf anyagú, illetve kloritot 
tartalmazó felső-pannóniai üledékekkel szemben, a negyedidőszakra a Tisza- 
vízvidéki üledékek jellemzők. Ezek jellegzetes ásványai a hipersztén, az augit és 
a bazaltos amfibol, amelyek a belső-kárpáti vulkánitok lepusztulásából 
származnak (Molnár B. 1966b). Az ásványi összetételük alapján Tisza-vízvidéki 
képződmények a Hajdúságon a legvékonyabbak, majd vastagságuk a Tiszától K- 
re egyre nő, míg legnagyobb vastagságukat Berettyóújfalu-Békés és Füzes¬ 
gyarmat környékén (500 m) érik el (Molnár B. 1980). Ezt Molnár azzal 
magyarázza, hogy a Tisza a negyedidőszak során egyre nyugatabbra vándorolt, 
a mai vízhálózat pedig csak a Günz/Mindel in tér glaciálisban vagy a pleisztocén- 
holocén határon alakult ki (Molnár B. 1997). A Dél-Tiszántúlra a Körösök és a 
Maros hozott üledékanyagot, a Tisza és északi mellékfolyói viszont sohasem 
érték el a Hármas-Körös vonalát (Molnár B. 1980). A dévaványai fúrás (D-l.) 
vizsgálata alapján különböző ásványi összetételű szakaszokat jelölt ki, és 
megállapította, hogy itt a terület mai négy folyója, a Körösök és a Berettyó, ill. 
azok ősei térben és időben váltakozva rakták le üledékeiket, míg végül a Hármas- 
Körös hordaléka zárja a rétegsort (Molnár B. 1980). 

Elek (1980) a vésztői fúrás (V-l.) negyedidőszaki képződményeit 
mikromineralógiai vizsgálatuk alapján két fő szakaszra, azon belül pedig kisebb 
szakaszokra osztotta. Megállapította, hogy a törmelékanyag elsősorban a kiemelt 
szerkezeti helyzetű Erdélyi-középhegység kristályos, vulkáni és miocén üledékes 
kőzeteiből érkezett ide. A fúrás alsó szakaszát 140 m-ig a Sebes-Körös és a 
Berettyó, ill. az Ős-Tisza és Ős-Körös, 140 m feletti részét a Fekete-Körös, majd 
legfelső szakaszát a Sebes-Körös üledékei alkotják. 

Az ásványi összetétel alapján meghúzott pliocén-pleisztocén határ a déva¬ 
ványai fúrásban (Molnár B. 1980) megegyezik a paleomágneses mérésekkel 
megállapított határral (Cooke et al. 1979, Rónai 1985), a vésztői fúrásban viszont 
attól eltér (Elek 1980). 

Borsy (1989, 1992) az Alföldön mélyült fúrások negyedidőszaki rétegsorait 
tanulmányozva kijelölte a folyók egykori hordalékkúpjainak elhelyezkedését és 
megadta azok fejlődéstörténetét. Mindezekből arra a következtetésre jutott, hogy 
a pliocén végén és a negyedidőszak elején az Alföldre ÉK felől érkező Tisza 
mellékfolyóival együtt Szarvas-Csongrád irányába tartott és Szentes környékén 
egyesülhetett a Visegrádi-szoros felől ide érkező Ős-Dunával. Az Északi¬ 
középhegység vízfolyásai benyomultak az Alföld belsejébe, ahol egyesültek a 

Tiszával. Az erősen süllyedő Körös-vidék az egész negyedidőszak folyamán 
mélyebb fekvésű maradt, ahová még a Tisza is sok hordalékot juttatott. 
Tektonikus hatásra a würm jégkorszak idején alapvető változás következett be. A 
würm elején a Tisza és a Szamos elhagyta nyírségi hordalékkúpját és a mai Ér¬ 
völgy környékére került, majd a Körös-vidék süllyedése miatt, oda bevágódva 
több km széles, mély völgyet alakított ki. Nagyjából 20 000 évvel ezelőtt a 
Nyírségtől É-ra és K-re eső területek süllyedése miatt a Tisza elhagyta az Ér¬ 
völgyet, és ÉNY felé fordult a Bodrogköz irányába. A Szamos azonban még egy 
ideig az Ér-völgyben maradt, majd végül fokozatosan kialakult a mai alföldi 
vízhálózat. 

Borsy ősvízrajzi térképeit elemezve a Körös-medence területére a würmig ÉK 
felől érkezett üledékanyag, amit Dévaványa térségébe nagyjából a Berettyó mai 
völgyének vonalában folyó Tisza hozott. Vésztő területe viszont az akkori Tisza 
és az azzal párhozamosan délebbre elhelyezkedő ÉK-DNY-i irányban folyó 
Berettyó, ill. Sebes-Körös között lehetett. A Körösök a DéTTiszántúlra folytak, és 
csak igen rövid közös szakaszuk volt, amely valamivel Szeged fölött érte el a 
Tiszát. A würmben a Körös-medencébe ÉK, KÉK és É felől szállítottak be a folyók 
üledékanyagot. A Tisza ÉK felől, a korábbiakhoz képest kissé délebbre, nagyjából 
a mai Ér és a Sebes-Körös völgyében folyt, melyhez Vésztő táján csatlakozott K 
felől a Sebes-Körös, É felől pedig a Sajó és a Hernád. A Fekete- és Fehér-Körös 
kissé délebben helyezkedtek el, K-Ny-i irányban folytak, a maihoz hasonló 
hosszabb közös szakaszuk után Szentestől valamivel délebbre érték el a Tiszát. 


Alkalmazott módszerek 

A Körös-medence negyedidőszaki lehordási irányaira egyrészt a törmelékes 
üledékes képződmények ásványi összetételéből, másrészt az általunk kidolgozott 
medencesüllyedési és háttéremelkedési tektono-morfológiai modellből következ¬ 
tettünk. Végül e modellt összevetettük az ásványi összetétel alapján nyert 
adatokkal. 

Az ásványi összetétel adatok kiértékelése során a dévaványai D-l. és vésztői V- 
1. számú fúrások korábbi mikromineralőgiai adatai kerültek összehasonlításra 
egymással és a recens folyóvízi üledékek irodalomból ismert vizsgálati adataival. 
A dévaványai fúrás anyagát Molnár B. (1980), a vésztői fúrás mintáit Elek (1980), 
a recens folyók üledékeit Szabó P (1955), Molnár B. (1964), Szabó D. (1967) és 
Gyuricza (in Kuti et al. 1987, Molnár P et al. 1989, 1990) vizsgálta. A terület 
negyedidőszaki képződményei ásványi összetételének általános jellemzéséhez 
Sallay (1984) mikromineralógiai adatgyűjteménye és annak kiértékelése 
(Thamoné Bozsó 1997) szolgált alapul. A felhasznált mikromineralógiai vizsgálati 
adatok a homokok és kőzetlisztek többnyire 0,1-0,2 mm-es frakciójának ásványi 
összetételét adják meg. Ez a frakció jól reprezentálja a teljes kőzetminták 
összetételét (Molnár B. 1971), így alkalmas a homokok és kőzetlisztek össze¬ 
hasonlítására. 

A lehordási területekkel kapcsolatos kérdések megválaszolására elsősorban a 
könnyűfrakciónál sokkal változatosabb nehézfrakció, azon belül is a törmelékes 

eredetű nehézásványi összetétel nyújt segítséget. Ha a lehordási irányokat a 
törmelékes üledékes képződmények ásványi összetétele alapján szeretnénk 
megadni, akkor az üledékek forráskőzeteit kell meghatároznunk, ami azért 
nehéz feladat, mert kevés olyan törmelékes ásvány van, amely csak egyetlen 
kőzetfajtáből származhat, sőt még az olyan ásvány is viszonylag kevés, amely 
csak magmás vagy csak metamorf eredetű. Az alföldi negyedidőszaki üledékek 
vizsgálata esetén könnyebbséget jelent, hogy a pleisztocén ősföldrajzi viszonyok 
a jelenlegihez hasonlóak voltak, így az esetek zömében a lehordási területek 
maihoz hasonló kőzettani felépítése feltételezhető. 

A mai folyók ismert vízgyűjtő területről érkező üledékeinek ásványi össze¬ 
tételét összehasonlítva a mélyfúrások negyedidőszaki anyagának ásványi 
összetételével, azok forráskőzeteire és lehordási területeire következtethetünk. A 
mikromineralógiai adatok összehasonlítása a szokásos táblázatok vagy dia¬ 
gramok segítségével - a sokféle ásvány és a nagy mintaszám miatt - nem 
egyszerű feladat, így az ásványok egymáshoz viszonyított mennyiségi arányait 
csak részben lehet figyelembe venni és ezért nehéz egyértelmű következtetéseket 
levonni. Megoldást egy matematikai statisztikai módszer, a cluster-analízis nyújt, 
amely maga deríti ki a minták hasonlóságának mértékét, csoportszerkezetét, 
jelen esetben az összes minta minden törmelékes nehézásványa darab %-os 
gyakoriságának egyidejű figyelembe vételével. 

A cluster-analízis Ó-KovÁcs L. és Kovács G. „Deli", „Clus" és „Dend" nevű 
számítógépes programjaival készült. A cluster-analízis többféle eljárása közül az 
előzetes próbák után legmegfelelőbbnek az tűnt, amely az ásványi összetétel 
hasonlóságának mértékét az adatok transzformációja nélkül az euklideszi 
távolságok alapján számítja, szórásarányosan súlyoz és a csoportok kapcsolatát a 
súlyozott átlag technika segítségével deríti ki. így egy-egy cluster-csoporton belül 
a minták ásványainak gyakorisági sorrendje és aránya hasonló. 

A cluster-analízissel kapott különböző ásványi összetételű mintacsoportok 
esetében a lehordási irányok meghatározása szempontjából figyelembe kell 
venni azt is, hogy a fúrások rétegsorában felfelé haladva egy új összetételű, új 
ásványokat tartalmazó képződmény megjelenésének több oka is lehet. Ezt 
egyrészt az okozhatja, hogy más lehordási területről érkezett az üledékanyag, 
másrészt az, hogy ugyanazon a lehordási területen, az addigiaktól eltérő, 
felszínre került kőzetek íehordódása indult meg, harmadrészt a diagenetikus 
kioldódási folyamatok miatt is hiányozhatnak bizonyos ásványok a mélyebben 
elhelyezkedő rétegekben (Pettijohn 1975). Az alkalmazott módszer, azaz a 
cluster-analízis előnye, hogy a törmelékes nehézásványi összetételbeli hason¬ 
lóságok, ül. különbözőségek felismerése alapján a lehordási területekre akkor is 
levonhatók bizonyos következtetések, ha a forráskőzeteket nem ismerjük 
pontosan. 

A tektonikai modell esetében egyrészt az irodalomból ismert rétegtani és 
tektonikai adatokra támaszkodtunk, másrészt analógiák segítségével vizsgáltuk a 
terület vízfolyásainak elrendeződése és tektonikai aktivitása közti kapcsolatot. A 
folyók erodáló és üledékképző munkájának fő meghatározó tényezője a klíma 
mellett a tektonika. Mindkettő a folyók geometriáját, szakaszjellegét, és ezzel 
munkavégző képességét határozza meg (Rónai 1959). 


Thamóné Bozsó E, & Kercsmár Zs.: A Körös-medence negyedidűszaki beszállítási irányai 657 


A medence struktúrája, folyóvízhálőzata és a szedimentáció jellege lényeges 
eltéréseket mutat attól függően, hogy a háttér kiemelkedését tektonikus vagy 
izosztatikus folyamatok irányítják. Burbank (1992) himalájai, tektonikailag aktív, 
illetve inaktív szubdukciós terület plio-pleisztocén előtéri-medencéinek 
összehasonlítása nyomán megállapította, hogy ha a kiemelkedést aktív tektonikai 
folyamat irányítja (tectonic loading and uplift), akkor a medence-süllyedék 
keskeny, aszimmetrikus lesz, és az üledékrétegek a feltolódási front felé 
vastagodnak. Az üledékképződés súlypontja a hegylábhoz közel, a proximális 
részen található. A hegységre merőleges, rövid vízfolyások jellemzők, a fő folyó 
vagy folyók pedig a hegységgel párhuzamosan, hosszanti irányban helyez¬ 
kednek el (longitudinal rivers). A keresztirányú folyók szerepe alárendelt, 
jelentőségük főleg a hegylábi törmelékkúpok felhalmozódásában számottevő. Az 
erózió hatására létrejött izosztatikus kiemelkedés (erosional unloading and 
uplift) esetében viszont a korábban erőteljesen süllyedő medence az izo- 
sztatikusan emelkedő hegységgel együtt emelkedik, és megnő a folyóvízi üledék¬ 
képződési terület nagysága. Ekkor a hegységre merőlegesen lefutó folyók 
(transverse rivers) dominanciája jellemző, és nagy méretű hordalékkúpok 
alakulnak ki az előzőnél jóval szélesebb üledékgyűjtő területen. Itt is van 
hegységgel párhuzamos vízfolyás, de szerepe alárendeltebb, mint az első 
esetben. Hasonló következtetésekre jutott Neubauer (2000) is, egy tektonikailag 
aktív himalájai szubdukciós zóna előtéri medencéinek pleisztocén üledék¬ 
képződését tanulmányozva, ahol a medencék között elhelyezkedő hegység a 
szubdukció által generált kompressziós feszültségtér hatására emelkedett ki 
strike-slip vetődés mentén. Bár jelen esetben a medence geodinamikai elhelyez¬ 
kedése nem analóg a himalájai példákkal, a kompressziós feszültségtér és ennek 
hatására bekövetkező hirtelen nagy mértékű kiemelkedés miatt (Sanders 1998) 
feltételezhető a hasonló hegység-medence fejlődéstörténeti kapcsolat. 


Tektonikai modell 

A Körös-medence és környezete plio-pleisztocén fejlődéstörténetét a 
különböző alp-kárpáti és dinári geodinamikai történésektől függő feszültségterek 
határozták meg, fokozatosan váltva egymást, többször egymással kombinálódva. 
A Pannon-medence alatt, a korábban kivékonyodott, majd a pannonban foko¬ 
zatosan ismét megvastagodott litoszféra a pliocén során folyamatos nyomás 
hatására nagy amplitúdójú gyűrődést szenvedett, ami a medenceperemi részek 
és középhegységek emelkedését, valamint a medenceterületek fokozatos 
süllyedését eredményezte. (Horváth 1993; Horváth et al. 1996) Ez a folyamat 
egyre csökkenő mértékben a mai napig tart. Ugyanakkor az Apuliai 
mikrokontinens óramutató járásával ellentétes forgásából adódó és egyre 
növekvő É-D-i kompressziós tér hatására az inverzió folyamata kombinálódott a 
korábbi vetők menti oldalelmozdulásokból adódó transzpressziős szerkeze¬ 
tekkel. A képet bonyolítja, hogy a Keleti-Kárpátokban az alábukó lemezrész 
leszakadása miatt a szubdukció leállt, ami a terület általános izosztatikus 
emelkedését eredményezte. Mindezen feszültségek általános inverziót. 

ugyanakkor reaktiválódott vetők menti lokális süllyedést okoztak a pliocénben és 
a pleisztocén elején. A Körös-medence E-i határát képező Mecsekalja-vonal 
alföldi folytatása valamint a D-i határát alkotó - az előzővel párhuzamos - 
oldalelmozdulás, és az Erdélyi-középhegység NY-i peremén végigfutó EEK- 
DDNY irányú törésvonalak az É-D-i, ill. ENY-DK-i kompressziós tér, valamint a 
Keleti-Kárpátok szubdukciójának leállásából eredő regionális emelkedés hatására 
reaktiválódtak. A Körös-medence és fő lehordási területe, az Erdélyi-közép¬ 
hegység negyedidőszaki tektono-morfológiai modellje a 2. ábrán látható. 

Az Erdélyi-középhegység kiemelkedése nagymértékben összefügg a kétoldali 
orogén ékkel jellemezhető kelet-kárpáti szubdukciós zóna fejlődéstörténetével, 
melynek hatására az Erdélyi-középhegység keletre feltolódott az Erdélyi¬ 
medence szegélyére (Huismans et al. 1997), vagy melyben az Erdélyi¬ 
középhegység az extenziós tektonikával jellemezhető Pannon-medence peremi 
kiemelkedését képezte (Van Balén & Cloething 1994). 

Az Erdélyi-középhegység NY-i peremén található ÉEK-DDNY irányú törés¬ 
vonal jelentős normál komponensű balos oldalelmozdulás lehetett (Rumpler & 
Horváth 1988É Gyórfi 1994), vagy az Erdélyi-középhegység korábbi, Ny-felé 
történő feltolódásának eredményeként jött létre, ami a pliocén végén felújult és a 
pleisztocén elején üledékcsapdaként működött. Ezért az Erdélyi-közép¬ 
hegységből érkező folyók - annak NY-i peremével párhuzamosan - ebben a 
tektonikus vályúban folytak DNY felé (Borsy 1992). 

A kisméretű, de vastag hordalékkúpok és a hegységhez közeli, azzal párhuza¬ 
mosan elhelyezkedő folyók, valamint a peremek durva törmelékes rétegeinek 
hirtelen kimaradása a medence felé - az analógiák (Burbank 1992; Neubauer 
2000) alapján - az Erdélyi-középhegység lassuló, de még aktív tektonikai kiemel¬ 
kedésére utalnak. Az aktív tektonikai vályúnak köszönhetően nem találunk 
durva üledékeket a Sümeghy (1944) által megadott és a Körös-medencét határoló 
körvonalon belül. (1. ábra) 

A Körös-medence É-i határát képező Mecsekalja-vonal alföldi folytatása 
szintén aktív volt a pleisztocén során. Az itteni korábbi vetők oldalelmoz¬ 
dulásként és lapos szögű normálvetőkként újultak fel (Tari et al. 1999), ami a 
pleisztocén térszín tektonikai meghatározottságát adta. Ez nem nagy méretű 

2. ábra —> A Körös-medence és legfontosabb lehordási területe, az Erdélyi-középhegység pleisztocén 
tektonikai modellje Burbank (1992) és Sanders (1998) nyomán. Jelmagyarázat: Al -tektonikai modell 
a kora-pleisztocénben, A2 - az Erdélyi-középhegységgel párhuzamosan elhelyezkedő vízfolyás és a 
Körös-medence tektonikailag meghatározott süllyedéke, B1 - tektonikai modell a középső- és késő¬ 
pleisztocénben, B2 - az Erdéíyi-középhegység közelében inaktívvá vált és feltöltődött vályú, aminek 
következtében a Körös-medencébe juthattak a hegységre immár merőleges lefutású folyók. A 
pontozott területek a finomabb, a karikákkal kitöltött területek a durvább üledékek helyzetét jelzik. A 
fél nyilak a tektonikai mozgások jellegét, a karikás nyilak a terület kiemelkedésének illetve 
süllyedésének mértékét, a vonalkázott nyilak pedig a fő folyók folyásirányát mutatják 

Fig, 2 Tectonic model of Körös-basin and its main source area the Transylvanian Mountains in the 
Quaternary after Burbank (1992) és Sanders (1998). Al: Tectonic model of Early-Pleístocene. A2: 
Longitudinal river network parallel to the Transylvanian (Apuseni) Mountains and the Körös-basin, 
determined by tectínic lines. Bl: Tectonic model in the Middle- and Upper-Pleistocene. B2: Transverse 
river network. Legend: half arrows: tectonic movements; arrows with circles:uplift or subsidens of 
the area; areas with points:fine grained sedimentary rocks; areas with circles: coarse grained 
sedimentary rocks; hatched arrows: main direction of rivers 



Thamóné Bozsó E, & Kercsmár Zs.: A Körös-medence negyedidőszaki beszállítási irányai 659 




































660 


Földtani Közlöny 130/4 


árkokban, hanem a vízfolyások morfológiai irányítottságában mutatkozott meg. 
Ennek megfelelően a pleisztocén elején a Mecsekalja-vonal alföldi folytatásában 
helyezkedett el az É-ról érkező folyók fő vízgyűjtője, az Ős-Tisza, azzal 
párhuzamosan délebbre pedig a Berettyó (Borsy 1992). Ez a hegységgel 
párhuzamos hosszanti főfolyó elrendeződés ugyancsak az Erdélyi-középhegység 
még aktív tektonikai kiemelkedését jelzi ebben az időszakban. 

Később az Erdélyi-középhegység előterének megemelkedése, illetve az 
inaktívvá vált üledékcsapda feltöltődése miatt változás következett be a Körös¬ 
medence és környékének vízrajzi helyzetében. Az Erdélyi-középhegységből a 
Pannon-medence felé tartó folyók korábbi dominánsan hosszanti elrendeződése 
megváltozott, és - akárcsak jelenleg - a hegységről merőlegesen lefutó folyók 
váltak jellemzővé. A Körösök már a Körös-medence területén folytak össze. Az 
Ős-Tisza és Berettyó ezzel „transzverz" folyókká válva kiszélesítették üledék¬ 
lerakó területüket, ami az Erdélyi-középhegység és környezete tektonikailag 
inaktív, izosztatikus emelkedését jelzi, míg ugyanakkor a vetődések által 
meghatározott medencerészek, a folyamatos É-D-i, illetve ÉNY-DK-i kom- 
pressziós feszültségtér hatására reaktiválódó ÉK-DNY és KÉK-NYDNY irányú 
fővetők mentén folyamatosan süllyedtek (Csontos & Nagymarosy 1999, Fodor 
1999). 

A fiatal, pleisztocén végi és holocén eleji tektonikai eseményt az addigra 
uralkodóvá vált É-D-i és ÉNY-DK-i kompressziós tér okozta, melynek hatására a 
korábbi főbb oldalelmozdulások ismét reaktiválódtak, ami a mai vízrajz 
kialakulását eredményezte. Az Alföld folyamatos D-DK felőli emelkedése 
irányíthatta át a Tiszát a jelenlegi helyére. A hordalékkúpok elhelyezkedése 
alapján erre az emelkedésre utal a Körösök és a Maros üledékeinek fokozatos É 
felé vándorlása, valamint a Szegedtől D-re található ó-holocén Tisza-terasz 
képződése is (Sümeghy 1944). 


Az ásványtani kiértékelés eredményei 

A Körös-medence negyedidőszaki homokjai, közel kétszáz minta korábbi 
mikromineralógiai vizsgálati adatai alapján (az ország területéről vizsgált kb. 
2100 db ilyen korú homok mintával összehasonlítva), közepes kvarc- és földpát 
tartalommal rendelkeznek. A környező területek ilyen korú homokjaihoz képest 
lényegesen több agyagásványt, muszkovitot, kloritot, limonitot, leukoxént, 
turmalint, piritet és általában több kőzettöredéket, valamint magnetitet és olivint 
tartalmaznak. Sok bennük a kizárólag és főként metamorf eredetű nehézásvány, 
akárcsak a Duna-Tisza köze és a Dél-Tiszántúl negyedidőszaki homokjaiban, 
valamint lényegesen több mint a Tiszántúl északabbra eső tájainak képződ¬ 
ményeiben. Törmelékes eredetű nehézásványi összetételük eltér a pannóniai 
képződményekétől, a többi tiszántúli terület negyedidőszaki homokjaival mutat 
rokonságot, azon belül pedig leginkább a Dél-Tiszántúl homokjaihoz hasonló, 
mivel leggyakoribb törmelékes eredetű nehézásványaik az amfibolok és a 
gránátok (Thamóné Bozsó 1997). 

A részletes összehasonlítás tárgyát képező dévaványai és vésztői fúrás 
negyedidőszaki homokjainak és homokos kőzetlisztjeinek nehézásványos 
összetétele bizonyos eltéréseket mutat, ami a nehézásványok fúrásonkénti 
átlagértékeiben, 111. gyakorisági sorrendjében is tükröződik (I. táblázat). Ebben 
azonban annak is lehet némi szerepe, hogy nem ugyanaz a kutató végezte a két 
fúrás mikromineralógiai vizsgálatát. A főbb ásványi alkotók közül a dévaványai 
fúrás képződményeiben gyakoribb a klorit, a magnetil, a gránát, a piroxén 
(elsősorban az augit) valamint a másodlagos ásványok és a bazaltos amfibol, míg 
a vésztői fúrás homokjaiban sokkal gyakrabban fordul elő amfibol, epidot, 
limonit és turmalin. 


A dévaványai és a vésztői fúrások negyedidőszaki homokjainak átlagos ásványos összetétele a 

gyakoriság függvényében 

Frequency order of the minerals xvith their average amount itt sattd and silt samples front Dévaványa 

and Vésztő boreholes 


1. táblázat - Table I 


Dévaványa D-1 


Vésztő V-1 

43 darab minta 

darab % 


80 darab minta 

darab % 




kvarc 

62,21 



k 

földpát (összes) 

16,19 



ö 

agyagásvány 

11,23 




plagioklász 

9,67 



n 

ortoklász 

6,06 



muszkovit 

4,71 



y 

ű 

kőzettöredék (összes) 

4,67 



glaukonit, mikroklin, kőzetüveg, 




kalcedon, szericit, horzsakő, 




karbonát, gipsz 

klorit 

22,61 


amfibol (összes) 

22,47 

bontott ásvány 

17,97 


zöld amfibol 

19,33 

magnetit-ilmenit 

11,73 


klorit 

16,36 

amfibol (összes) 

11,38 


epidot 

11,81 

gránát 

10,38 

n 

magnetit 

9,19 

piroxén (összes) 

7,62 

e 

limonit 

8,78 

bazaltos amfibol 

5,97 

h 

gránát 

8,69 

közönséges amfibol 

4,66 

é 

leukoxén 

7,38 

biotit 

4,51 

z 

piroxén (összes) 

4,63 

egyéb csillám 

3,75 


biotit 

4,25 

augit 

3,75 

f 

hipersztén 

3,37 

hipersztén 

3,34 

r 

turmalin 

2,62 

pirít 

3,03 

a 

oxiamfibol 

2,06 

a pátit 

1,42 

k 

pirit 

1,76 

A két fúrás helye, valamint a jelenlegi nagyobb folyók és lehordási területük 
elhelyezkedése a 3. ábrán látható. A fúrások és a mai folyók üledékei törmelékes 
eredetű nehézásványi összetétele alapján készült cluster-analízis szerint a minták 
két fő csoportot, azokon belül pedig alcsoportokat alkotnak. A csoportok és 
alcsoportok jellemzőit, fúrásszelvények menti alakulását, a mai folyóvízi 
üledékek hovatartozását és a fúrásminták anyagának feltételezett beszállítási 
irányait a 4. ábra mutatja be. Az első főcsoportba (I) a közönséges amfibol, a 
rombos piroxén, a gránát, a magnetit és az epidot gyakorisága jellemző. Ide 
elsősorban a recens Tisza-vízvidéki üledékek tartoznak. Ezen a főcsoporton belül 



3. ábra. A Tisza és mellékfolyói jelenlegi lehordási területének vázlatos kőzettani felépítése 
Brezsnyánszky 1989, Fülöp 1989 és Ianovici et al, 1976 nyomán. Jelmagyarázat: 1. a vízgyűjtő területek 
határa, 2. metamorf kőzetek, 3. granitoidok, 4- harmadidőszaki vulkánitok, 5, karbonátos kőzetek, 6. 
flis, 7. molasz 

Fig. 3 Petrographíj of the source areas of Tisza river and its tributaries (after Brezsnyánszky 1989, Fülöp 1989 
and Ianovici et al 1976). Legend: 1 bordér of the source areas, 2 metamarphic rocks, 3 granitoids, 4 Falaeogene 
and Neogene volcanic rocks, 5 carbonates, 6 flysch, 7 molasse 

két alcsoport különíthető el. Az egyikben főként a közönséges amfibol, ill. a 
rombos piroxén gyakorisága jellemző (ía), ide a Tiszának és mellékfolyóinak mai 
üledékei sorolhatók/ a Berettyó és a Sebes-Körös kivételével. Anyaguk 
harmadidőszaki vulkánitokból, üledékes kőzetek áthalmozódásából és meta- 
morfitok lepusztulásából származhat. A Körös-medencébe ilyen üledékanyag 
ÉÉK felől érkezhetett, vagy a Fehér-, Fekete-, ill. Hármas-Körös hordalékaként 
DK-i irányból. Ezen az alcsoporton belül további kisebb csoportok is kijelölhetők. 
Ilyenek a közönséges amfibolos - epidotos homokok, melyek csak a vésztői fúrás 
középső és felső szakaszának anyagában fordulnak elő, de a mai folyók 
üledékeiből hiányoznak. Anyaguk feltehetően DK felől érkezett, mivel a 
közönséges amfibol és az epidot nagy gyakorisága a szintén ebbe az alcsoportba 
tartozó Fekete-, Fehér-, ill. Hármas-Körös mai üledékeire jellemző. Epidotos - 
közönséges amfibolos - magnetites - gránátos üledékek a fúrásokon kívül a 
Fekete-Körös hordalékában és egy zagyvái mintában fordultak elő, melyek itt 
szintén DK felől származhatnak. Rombos és monoklin piroxénes - közönséges 
amfibolos homokok néhány fúrásmintára, valamint a Tisza és annak északabbi 
mellékfolyói, a Szamos, a Bodrog, a Sajó és a Hernád mai üledékeire jellemzők, a 
Körös-medence területére EK-i irányból érkeztek. Közönséges amfibolos - 
piroxénes - epidotos összetételű homokok a fúrásokban nem fordultak elő, de a 
Fekete-, a Fehér-, ill. a Hármas-Körös, a Maros mai üledékeinek zöme, és egy 
tiszai minta ilyen. Rombos piroxénes - közönséges amfibolos összetétel csak a 
vésztői fúrás felső szakaszában, valamint a Tisza és a Fehér-Körös mai horda¬ 
lékában fordul elő. Ilyen üledékanyagot Vésztő területére inkább DK felől a 
Fehér-Körös hozhatott. 

Az első főcsoport másik alcsoportjában (Ib) a homokok nagy gránát tarta¬ 
lommal rendelkeznek. Ide tartoznak egyes fúrás mintákon kívül a mai folyók 
közül a Berettyó, a Sebes-Körös, a Zagyva és a Duna üledékei (valamint egy 
marosi minta). Ilyen anyagot a Körös-medencébe a Berettyó és a Sebes-Körös 
hozhatott ÉK-K felől, az Erdélyi-középhegységből, elsősorban a Bihari-autochton 
metamorf kőzeteiből, valamint harmadidőszaki üledékes kőzetek áthalmoző- 
dásából, 

A második főcsoport (II) homokjaira - akárcsak a pannóniai homokokra és 
homokkövekre - nagy klorit tartalom jellemző. Ezek a fúrásokban gyakoriak, de 
a mai folyók nem szállítanak ilyen összetételű üledéket. Anyaguk a kloriton kívül 
a magnetit, a biotit és a közönséges amfibol gyakori megjelenése alapján 
metamorfitokból, vulkánitokból, granitoidokból és idősebb üledékes kőzetek 
áthalmozódásából származhat, K, DK vagy EK felől is érkezhetett. 

A dévaványai fúrás szelvényében gránátos és kloritos szakaszok váltakoznak, 
valamint két epidotos - közönséges amfibolos - magnetites - gránátos és három 
piroxénes betelepülés is előfordul, szinte mindegyik jelentős közönséges amfibol 
tartalommal. 

A vésztői fúrás alsó-pleisztocén homokjai eleinte váltakozva kloritos, gránátos 
és epidotos - közönséges amfibolos - magnetites - gránátos összetételűek, majd 
a paleomágneses adatok szerint az 1,77 millió évesnél fiatalabbak között az 
előbbieken kívül több amfibolos - epidotos szakasz is előfordul. Az utóbbi 

4. ábra. A dévaványai és a vésztői fúrás homok, ill. kőzetliszt mitáinak, valamint a mai folyók 
üledékeinek csoportosítása törmelékes nehézásványi összetételük alapján készült cluster-analízis 
segítségével 


Fig. 4 Results of cluster analysis based on the detrital heavy mineral composition of sand and silt sanrples front 
Dévaványa and Vésztő cored boreholes and front recent rivers 




















































































Thamóné Bozsó E, & KercsmAr Zs.: A Körös-medence negyedidőszaki beszállítási irányai 665 


összetételű homokok a középső és felső pleisztocén idején uralkodóvá váltak és 
eleinte piroxénes - amfibolos, majd kloritos betelepülésekkel váltakoztak. 

A két, viszonylag közel (kb. 22 km-re) elhelyezkedő fúrásban az egyidős és 
hasonló törmelékes nehézásványi összetételű homokokat ugyanaz a folyó 
rakhatta le, mivel a Körös-medencében a negyedidőszak során egy-egy folyó 
azonos korú üledékeiben a folyásirány menti ásványi összetétel változás nem 
lehetett olyan jelentős, hogy a folyóra jellemző összetételt megváltoztatta volna. 
Nagyobb és hosszabb alföldi folyók esetében is fennmaradnak a hasonlóságok, 
pl. a Tisza egymástól akár több mint 100 km-re vizsgált üledékei mindig az la 
cluster-csoportba, a Duna kb. 150 km-re vizsgált mintái viszont az Ib cluster- 
csoportba tartoznak. A vizsgált fúrások nagyjából egyidős és hasonló törmelékes 
nehézásványi összetételű, azaz ugyanannak a folyónak az üledékei szinte 
kizárólag csak a fúrások alsó-pleisztocén szakaszán fordulnak elő, főként klori- 
tosak, egy esetben gránátosak, két ízben pedig epidotos - amfibolos magnetites- 
gránátos összetételűek. Ezeket a 4. ábrán szaggatott vonal jelzi. A fúrások azonos 
korú képződményei azonban többnyire eltérő összetételűek, ezért nagyrészt 
különböző folyók üledékeinek tekinthetők. 


Az ásványtani kiértékelés eredményeinek összevetése a korábbi kutatási 
eredményekkel és a tektonikai modellel 

A két fúrás mikromineralógiai vizsgálata alapján korábban kijelölt különböző 
ásványi összetételű szakaszok (Molnár B, 1980, Elek 1980) részben a most 
alkalmazott cluster-analízissel is kimutathatók, annak ellenére, hogy a cluster- 
analízis csak a törmelékes nehézásványok figyelembe vételével készült. 
Különösen a vésztői fúrásban 140 m-nél meghúzott határ esetében jó az egyezés. 
Eltérés mutatkozik azonban a fúrások képződményeinek a mai folyók 
üledékeihez való hasonlóságának megítélésében. Ennek ellenére jelen kiértékelés 
alapján is ezen a területen a negyedidőszak során elsősorban a Körösök és a 
Berettyó, ill. azok ősei térben és időben váltakozva rakták le üledékeiket (Molnár 
B. 1980). 

A folyóvízi hordalékkúpok elhelyezkedése alapján rekonstruált ősvízrajzi 
viszonyok (Borsy 1992) részben az üledékek ásványi összetételében is 


Jelmagyarázat a 4. ábrához - Explanation of Fig. 4 

leggyakoribb törmelékes eredetű nehézásványaik mai folyóvízi üledékek 

közönséges amfibol + epidot, gránát, magnetit 

epidot, közönséges amfibol, magnetit, gránát, klorit Fekete-Körös (Zagyva) 
rombos piroxén + monoklin piroxén, közönséges amfibol Tisza, Szamos, Bodrog, Sajó, Hemád 
közönséges amfibol + piroxén, epidot Fekete-, Fehér-,Hármas-Körös, Maros, (Tisza) 

rombos piroxén + közönséges amfibol, epidot, magnetit Tisza, Fehér-Körös 

gránát + magnetit, közönséges amfibol, piroxén Berettyó, Sebes-Körös, Zagyva, Duna, (Maros) 

klorit + magnetit, biotit, közönséges amfibol 


kb. egyidős, hasonló törmelékes nehézásványi összetételű képződmények 

tükröződnek. A hordalékkkúpok elhelyezkedése alapján Dévaványa és Vésztő 
területére ugyanabban az időben más-más folyó szállított üledékanyagot, amit a 
fúrások egyidős képződményeinek nagyrészt eltérő ásványi összetétele is igazol, 
de az azonos korú és hasonló összetételű homokok jelenléte azt is jelzi, hogy 
időnként mindkét területre ugyanaz a folyó szállított hordalékot. 

Az ősvízrajzi kép alapján várható tiszai üledékanyag nem mutatható ki nagy 
mennyiségben a fúrások homokjainak ásványi összetétele alapján, aminek az 
lehet az oka, hogy a „folyó" fogalom eltérő a hordalékkúpok fejlődése és az 
üledékek ásványi összetétele szempontjából. Az előbbiek az üledékek szemcse¬ 
méretének ill. fáciesének változása alapján jelölhetők ki, az utóbbiak esetében 
pedig akkor tekinthetők a minták ugyanazon folyó üledékeinek, ha hasonló 
ásványi összetételűek, ami hasonló kőzettani felépítésű lehordási területről való 
származásukkal magyarázható. A folyó lehordási területének változása, vagy a 
lehordási területen új forráskőzet felszínre kerülése, ill. más kőzetek intenzívebb 
lehordódása esetén viszont úgy tűnhet, hogy más-más folyó hozott a területre 
üledéket. Ugyanez okozhatja azt, hogy az alföldi vízrajznak - a hordalékkúpok 
elhelyezkedése alapján feltételezett - würmbeli gyökeres megváltozása nem 
tükröződik az ásványi összetételben. Bár az is lehetséges, hogy nem készült 
mikromineralógiai vizsgálat a fúrások ezen viszonylag rövid szakaszaiból. 

A hordalékkúpok elhelyezkedése alapján készült ősvízrajz szerint DK felől 
nem érkezett üledékanyag a Körös-medence területére, míg a homokok ásványi 
összetétele alapján viszont igen. Ez az üledékanyag Dévaványa területén kevés. 
Vésztő térségében pedig igen sok. 

Az ásványtani kiértékelés és a tektonikai modell összevetéséből - az üledékes 
kőzettani adatok figyelembe vételével - elsősorban arra a kérdésre keresünk 
választ, hogy mi volt a homokok ásványi összetétele alapján megállapított 
beszállítási irányok változásának oka? 

A pleisztocén elején mindkét fúrásban kimutatható EK felől érkező 
üledékanyagot, az ÉK-DNY irányú reaktiválódott tektonikai vonalak mentén 
haladó folyók rakhatták le. Ekkor DK felől nem érkezett üledék a területre az 
Erdélyi-középhegység lábánál kialakult EEK-DDNY irányú törésvonalak által 
meghatározott üledékcsapda jelenléte miatt, azaz feltételezhető egy, az Erdélyi¬ 
középhegységgel párhuzamos hosszanti folyóvízhálózat, amely az Erdélyi¬ 
középhegység még aktív tektonikus kiemelkedését jelzi. Ennek az üledék¬ 
csapdának későbbi feltőltődésére utal, - a homokok törmelékes nehézásványi 
összetétele alapján - hogy a vésztői fúrásban valamivel több mint 1,95 millió éve, 
a dévaványai fúrásban pedig később (valamivel kevesebb mint 1,95 millió éve) 
DK felől érkező üledékanyag jelent meg. Eszerint ebben az időszakban és a 
továbbiakban a hegységre merőleges vízfolyásoknak nőtt meg a szerepe, ami azt 
jelzi, hogy az Erdélyi-középhegység aktív kiemelkedését izosztatikus emelkedés 
váltotta fel (2. ábra). 

E változáshoz köthető a lehordási irányok sűrű váltakozása is a vésztői fúrás 
középső szakaszán, párhuzamosan más üledékképződési változásokkal. Ezek 
alapján megfigyelhető, hogy a tektonikai folyamatok megváltozásának idő¬ 
szakában és annak környékén a fúrások középső szakaszán kisebb szemcse- 
méretűek az üledékek és megszűnik, illetve zavarossá válik a tengeri oxigén 

izotóp vizsgálatok alapján megállapított klíma ciklusok és az üledékes ciklusok 
közötti addigi jó korreláció. A változást követő szakaszon e korreláció helyre áll, 
míg ugyanakkor eltolódás észlelhető a mágneses szuszceptibilitás relatív 
alapértékében (Nádor et al. 2000). Ez utóbbit vagy a mágnesezhető szemcsék 
méretének jelentős csökkenése, vagy ezen szemcsék mennyiségének megnöve¬ 
kedése okozhatta (Lantos M., szóbeli közlése), ami eltérő forráskőzetekre vagy 
eltérő üledékképződési viszonyokra utalhat. A fúrások középső szakaszán észlelt 
üledékképződési változások összefügghetnek az Alföld egyes területein az 
őslénytani vizsgálatokkal kimutatott részleges vagy teljes középső-pleisztocén 
üledékhiánnyal (Krolopp 1970), annak ellenére, hogy a Körös-medencében 
folyamatosnak tekinthető a negyedidőszaki rétegsor (Rónai 1982; Nádor et al. 
2000). Ezt szintén okozhatta a térség tektonikai folyamatainak megváltozása. 
Továbbá tektonikai változást sejtetnek az üledékképződési sebesség adatok is 
(Rónai 1985; Nádor et al. 2000). Mindkét fúrás pleisztocén eleji, hasonló ütemű 
üledékképződése a paleomágneses adatok szerinti 1,95 és 1,77 millió év között 
felgyorsult, majd a kb, 1 millió évnél fiatalabb üledékek esetében az 
üledékképződési sebesség ellentétesen változott a két területen. Vésztőn közel 
azonos maradt és néha gyorsult, Dévaványán pedig lassult. E jelenség 
magyarázata további vizsgálatokat igényel, de az egyik oka az, hogy a vésztői 
területre 1,95 millió év után - vagyis a transzverz folyók megjelenésével - több 
üledék érkezhetett, mivel közelebb helyezkedett el az Erdélyi-középhegység 
pereméhez, mint a Dévaványa térsége. Kérdés, hogy milyen mértékben süllyedt 
és milyen geometriával rendelkezett a Körös-medence ebben az időszakban? 


Következtetések 

A Körös-medencében a negyedidőszaki homokok és kőzetlisztek anyaga 
- törmelékes eredetű nehézásványi összetételük alapján - hasonló lehordási 
területről érkezett mint a Tiszántúl többi részére, különösen pedig a Dél- 
Tiszántúlra. A vizsgált két fúrás területére többnyire más-más folyók rakták le 
hordalékukat, és csak az alsó-pleisztocén képződmények között vannak olyanok, 
amelyek ugyanazon folyó üledékeinek tekinthetők. 

A terület negyedidőszaki fejlődéstörténete során - melyet az alp-kárpáti és 
dinári geodinamikai történésektől függő feszültségterek fokozatos változása és 
egymással való kombinálódása határozott meg - a tektonikai változások, és 
elsősorban a háttéremelkedési folyamatok megváltozásából adódó vízfolyásirány 
változások az üledékek ásványi összetételében is tükröződnek. 

A pleisztocén elején a Körös-medence területén az Erdélyi-középhegység aktív 
tektonikus kiemelkedése miatt az ÉEK-DDNY irányú reaktiválódott tektonikai 
vonalak mentén az Erdélyi-középhegység NY-i peremével párhuzamos 
hosszanti folyóvízhálózat alakult ki. Az EK felől érkező folyók részben a Berettyó 
és a Sebes-Körös mai lehordási területének térségéből, főként a Bihari autochton 
metamorfitjaiból és harmadidőszaki üledékes kőzetek áthalmozásából eredő, 
gránátban gazdag hordalékot hoztak a medencébe, amihez - bizonytalan 
irányból származó - a jelenlegi felszínen alárendelt kloritdús kőzetekből 

származó üledék is társult. DK felől nem érkezett durvább üledékanyag a 
területre, az Erdélyi-középhegység lábánál kialakult ÉÉK-DDNY irányú aktív 
törésvonalak által meghatározott üledékcsapda jelenléte miatt. 

Ez az üledékcsapda valamikor 1,95 millió év táján - inaktívvá válása és 
feltöltődése, illetve az Erdélyi-középhegység peremének emelkedése miatt - 
megszűnt, amit az bizonyít, hogy a hegységhez közelebbi vésztői területre 
valamivel több mint 1,95 millió éve, a távolabbi Dévaványa térségébe pedig 
valamivel később, DK felől, a mai Fekete-Körös - üledékes kőzetekből, meta- 
morfitokból és vulkánitokból álló - forráskőzeteihez hasonló kőzetekből 
származó epidotos - amfibolos ( - magnetites - gránátos) üledékanyag érkezett. 
Eszerint ebben az időszakban és a továbbiakban megnőtt a szerepe a hegységre 
merőleges vízfolyásoknak, amit az Erdélyi-középhegység aktív kiemelkedésének 
megszűnése okozhatott. A változás oka a keleti-kárpáti szubdukció pliocén 
megszakadása lehetett, aminek izosztatikus emelkedésbe váltása erre az 
időszakra teljesedett ki. A DK felől érkező üledékanyag Dévaványa térségét csak 
rövid ideig érte el. Ezt követően ezen üledékeket EEK felől, a Tisza és északabbi 
mellékfolyóinak mai forráskőzeteihez hasonló kőzetek - főként vulkánitok - 
lehordásából származó piroxénes üledékanyag váltotta fel. Ugyanakkor, 
időnként továbbra is EK-K felől gránátban gazdag és bizonytalan eredetű 
kloridús üledékanyag rakódott le, Vésztő területén viszont dominánssá vált a 
DK-i beszállítási irány. Az eleinte ide érkező epidotos - amfibolos (- magnetites - 
gránátos) homokokon kívül, a Fekete- és Fehér-Körös üledékes kőzetekkel, 
vulkánitokkal és metamorfitokkal borított mai lehordási területéhez hasonló 
forrásterületről, amfibolos - epidotos, néha pedig piroxénes - amfibolos 
üledékanyag érkezett. Ez a DK-i lehordási területen bekövetkezett változásokat, 
újabb forráskőzetek felszínre kerülését jelezheti. A fúrás középső szakaszán 
ÉK-K felől származó gránátos és időnként bizonytalan eredetű kloritos homokok 
és kőzetlisztek rakódtak le. 

A két fúrás képződményei ásványi összetételének 1,95 millió év táján 
tapasztalt, tektonikai okokkal magyarázható változását az üledékképződés 
ütemének 1,95 és 1,77 millió év közötti felgyorsulása kíséri. 

E változásra utal a ciklikus üledékképződés zavarossá válása és a sok helyen 
tapasztalható üledékhiány is ebben az időszakban. 

A továbbiakban tervezzük a Körös-medence negyedidőszaki képződményei 
származásának, lehordási területeinek pontos meghatározásához a fúrások 
homokrétegei és jelenleg még meglévő feltételezett forráskőzetei ásványi 
összetételének részletes összehasonlítását és jellegzetes ásványaik geokémiai, ill. 
ásványtani összehasonlító vizsgálatát és az Erdélyi-középhegység NY-i 
peremvidékének részletes, fiatalkori tektonikai elemzését. 

Gravitációs tömegmozgások a Darnó zóna 
tengeri oligo-miocén üledékeiben: 
a Dubicsány-31 fúrás értékelése 

Gravity mass movements in the Oligocene-Miocene deposits of 
the Darnó zone: a study based on Dubicsány-31 well 

Báldi Tamás 1 - Sztanó Orsolya 1 

Tárgyszavak: gravity mass movements, Oligocene, Lower Miocéné, Darnó zone 


Abstract 

In this study a palaeoecological, sedimentological and stratigraphical analysis of Oligocene- 
Miocene maríné sediments drilled at Dubícsány-31 N of the Bükk Mts. has been carried out, as a 
continuation of a similar work on Oligocene deposits of the S Bükk. 

The Oligocene-Miocene sedimentary sequence of the Dubicsány-31 well is quite diíferent from 
their counterparts. Above the Kiscell Clay tufaceous, glauconitic sands, pebbly mudstones thought to 
correspond to Noszvaj Member may alsó formed by sediment gravity flows. The overlying series 
which is built up of fining upwards cycles of clast to mátrix supported conglomerates, sandstones and 
coal-flakes-bearing silts with brackish molluscs is alsó regarded to be redeposited in origin. This part 
of the succession contains relatively high amount of glauconite, as well as rodolithes. This latter 
commonly occurs at the base of the stage Egerian in the shallow marine Novaj Beds. The following 
very thin Eger Clay unlike elsewhere alsó contains pebbly mudstones. In addition molluscs indicate 
somewhat deeper depth then at the type locality at Eger. Upper Egerian „flabellipecten-bearing silts" 
(equivalents of the Szécsény Schlier) with sandy, pebbly intercalations are following over a 
paracomformify and alsó were formed by sediment gravity flows. The Eggenburgian is represented 
by more or less typical variety of the Szécsény Schlier, though rarely bút alsó containing redeposited 
pebbly mudstones and sands. Faunal assemblages and bathymetric changes correlate well with that 
of the Alsószuha-1 borehole. Thus it is concluded that submarine sediment gravity flows here did nőt 
stop at the end of the Kiscellian stage, bút continued up to the Egerian and Eggenburgian, they reflect 
the tectonical influence of the Darnó fault zone. 

The most important result of this study is revealing the „intra-Egerien denudation". In all of the 
studied sections around the Bükk the signs of a denudational period are evident, the top of the 
Oligocene - shoreface to estuarine sands known from Eger, Kazincbarcika and Mucsony - is missing 
or was eroded to a diíferent extent. The cause of this event may have been a renewed uplift of the 
area, though eustatic fali alsó occurred during the same period. The next relatíve sea-level rise 
occurred in the Laté Egerian (Early Miocéné) producing the unique flabellipecten-bearing schlier, 
parallel with formation of the Bretka Límestone and other glauconitic sands over previously 
exhumed basement heights. Depth indicator fauna of the siltstones points to deepening from deep- 
sublittoral to shallow-bathyal depth in generál, with a decreasing frequency of gravity mass 
movements from Egerian to Eggenburgian. Although the schlier formations indicate deepening most 
likely in connection with renewed basin subsidence, minor variatíons in bathymetric conditions may 
have been the result of eustatic changes (TB 1.4 - 2.1). 


1 ELTE, TTK, Általános és Történeti Földtani Tanszék, 1088 Budapest, Múzeum krt. 4/a 

Gravity mass movements accompaning the deposition of the whole Oligo-Miocene succession in 
the Darnó fault zone are without stratigraphic significance. They only reflect the movements of the 
structural lines triggering frequent redeposition. 

Manuscript received: 10 03 1999 


Összefoglalás 

Ez a tanulmány a dél bükki oligocént értelmező munkánkhoz hasonlóan sztratigráfiai, batimetriai 
és szedimentológia szempontból elemzi a Bükktől északra, a Darnó zónában mélyült Dubicsány-31. 
sz. fúrás rétegsorát. 

A fúrás rétegsora a Darnó zóna szedimentációs viszonyait, s ezen keresztül egyértelműen annak 
tektonikai aktivitását tükrözi. A Kiscelli Agyag felett egy feltehetően gravitációsan átülepített sorozat 
következik, amely a Noszvaji Tagozattal azonosítható. Erre egy ciklikus felépítésű, sok glaukonitot 
tartalmazó, biztosan szubmarin gravitációs áthalmozással képződött összlet települ, mely a benne 
található lithothamnium gumók miatt nem lehet az egri bázisán előforduló novaji szintnél idősebb. 
Erre települ - egyedülálló kavicsos iszapkő fáciesben - ugyancsak törmelékfolyásokkal kísért egri 
molluszkás agyag, melynek makrofaunája a tipikus egrinél valamivel nagyobb vízmélységet jelez. 
Fedője diszkordánsan települő késő-egri „flabellipectenes" slír (Szécsényi Slír legalsó szintje), 
melynek keletkezésében a gravitációs üledékfolyásoknak szintén jelentős szerepe volt, Az elemzett 
fúrási rétegsor az Alsószuha-1. sz. fúrással párhuzamosítható, Szécsényi (Putnokí) Slírrel folytatódik 
az eggenburgiban. Gravitációsan átülepített betelepülések - kavicsos íszapkövek, kavicsos homokok, 
- ritkábban ugyan - de ebben a szinttájékban is előfordulnak. Tehát a tengeralatti gravitációs üle¬ 
dékfolyások itt nem fejeződtek be a kiscelliben, hanem folytatódtak a egri, sőt az eggenburgi során is. 

Vizsgálataink legfontosabb eredménye az „intra-egri denudáció" kimutatása. Úgy tűnik az alsó 
egn (oligocén) legteteje - különböző mértékben ugyan, de a Bükk környéki rétegsorok 
mindegyikében - Egertől Miskolcon át Alsószuháig - erodált és/vagy hiányzik. Ennek oka kiújuló 
tektonikai mozgás és/vagy eusztatikus tengerszint esés egyaránt lehetett. A földtörténet következő 
relatív vízszintemelkedése a felső-egri (miocén, akvitáni) bázisán figyelhető meg: az alaphegységre 
települő Bretkai Mészkő, a „flabellipectenes" slír, ill. a Szécsényi Slír egyéb, alaphegységre 
diszkordánsan települő bázis-rétegeinek képződésével („bretkai transzgresszió"). Az egri-eggenburgi 
makrofauna kitűnően jelzi a fokozatos vízmélység növekedést mélyszublitorálistól sekélybatiálisig, 
csökkenő gyakoriságú gravitációs áthalmozásokkal. Bár a mélyülést kiújuló aljzatsüllyedésnek 
tulajdonítjuk, a slíren belüli kisebb vízmélységingadozások feltehetően eusztatikus hatást tükröznek 
(TB 1.4-2.1). 

A Darnó zóna oligo-miocén rétegsorát szinte végigkísérő gravitációs tömegmozgásoknak rétegtani 
jelentősége, véleményünk szerint nincs, a meginduló aljzatemelkedésből eredő tektonikai 
impulzusok hatását véljük bennük felismerni. 


Bevezetés 

Egy előző tanulmányunkban szubmarin gravitációs tömegmozgással újra- 
lerakódott felső-ki scelli üledékes kőzettesteket ismertettünk a Bükktől délre és 
keletre fekvő területekről (Báldi & Sztanó 2000). A munka folytatásaként hasonló 
fácieseket vizsgáltunk a Bükk E-i előhegyeihez tartozó területen, Putnoktól K-re, 
a Sajó-völgy medencéjében mélyült Dubicsány-31. sz. mélyfúrás felső-kiscelli, 
egri, sőt eggenburgi szakaszain. A délbükki oligocén szelvényekkel összevetve ez 
a rétegsor több meglepetéssel szolgált. A „kettős" Darnó-vonal övezetében 
mélyült (1. ábra). így a Darnó tektonikai zónát kísérő mozgások élénk hatást 
gyakorolhattak a „dubicsányi medence" szedimentációjára. A gravitációs 
tömegmozgások idejének, valamint a képződményeknek némileg eltérő volta - 
helyenként unikális kifejlődése - indokolttá tette azok külön tárgyalását. 

Összehasonlításuk azonban a fent említett noszvaji rétegsorokkal a földtörténeti 
események megítélése szempontjából szükségszerű. 

A fúrási pont a falu közvetlen közelében, attól D-re, a Putnok-miskolci vasút¬ 
vonalon túl, a vasúti pálya és a Sajó közötti keskeny sávban került kitűzésre, a 
folyóparton (1, ábra). 1982-ben mélyítették, első alapos és részletes felvételét 
Radócz Gyulának (1982 kézirat, 1988 kézirat) köszönhetjük. Az ő társaságában 
B.T. 1988-ban újra felvette Rákóczitelepen a teljes fúrt maganyagot, begyűjtve a 
makrofaunát is. A szelvény nannoplanktonját ugyanekkor Nagymarosy András 
(1988 kézirat) vizsgálta meg. 



1. ábra. A Dubicsány-31. sz. fúrás pontjának vázlatos helyszínrajza. 1. A Darnó zóna egyes vonalai, 2. 
vasútvonal, 3. Dubicsány-31 sz. fúrás helye 

Fig. 1 Location map ofthe Dubicsány-31 well. 1. various lines within the Darnó tectonic zone, 2. railroad, 3. 
location of the well 


A Dubicsány-31. sz. mélyfúrás rétegsora 

131,7-514,0 m között a fúrás Szécsényi Slírt harántolt. A korábban elkülönített 
„Putnoki Slír" összevonását a Szécsényi Slírrel már javasoltuk (Báldi 1997). A két 
név mind korát, mind fáciesét tekintve teljesen azonos formációt jelölt. A slírre - 
a vizsgált fúrási szelvényben, talán diszkordánsan - a Zagyvapálfalvai 
Formációnak megfelelő „terresztrikum" települ, majd ez utóbbira az „alsó 
riolittufa" (ottnangi bázisa). A fúrással feltárt Szécsényi Slír mindenben, - tehát 
kőzetét és makrofaunáját tekintve is - teljesen azonosnak látszik a korábbról már 
publikált, az Aggteleki-hegység D-i előhegyeiben, tehát Dubicsánytól alig 14 km- 
re mélyített, Alsószuha-1, sz. fúrás slírjével (Báldi & Radócz 1971). Felső szintfája 
(131,7-350,0 m) - akárcsak az alsőszuhai szelvényben - tipikus slír, a jellemző 
faunával. Szembetűnik azonban egy igen lényeges különbség: a Dubicsányban 
megfúrt slírben kavicsos iszapkő és kavics betelepüléseit találjuk. A slír alsó 
szinttáját Dubicsányban is egy homokosabb, nem tipikus slírfaunát magábazáró, 
a felső-egribe tartozó tagozat építi fel 350-514 m között. 

Bathysiphon 

glaukonit 

Flabellum ’japonicus', nagy Balanus concavus 

2. ábra. Dubicsány-31. részletes szelvénye és faunája (Radócz & Báldi felvétele 1988-ban) 
Fig. 2 Detailed litholcgy, macrofauna and stratigraphy of Dubicsány-31 (after Radócz & Báldi 1988) 

2. ábra (folytatás) - Fig. 2 (cont.) 

131,7-155,0 m között: szürke aleuritban többnyire apró kavicsok szórtan 
fordulnak elő (2. ábra). E szintből Nagymarosy A. (1988 kézirat) NN 2 nanno- 
zónát tudott kimutatni. Makrofaunában elég gazdag: Lentipecten (=„Amussium") 
denudatum (sok, normál méretű és elvétve kettős teknővel betemetett!), Macoma 
elliptica, Limopsis sp., Dentalium sp., Flabellum sp, (magányos korall), elágazó 
bryozoák, nagyobb Balanus cf. concavus Bronn töredékek, melyeket a selfről 
valószínűleg gravitációs tömegmozgás szállított le. 150 m körül max. 1 cm 
átmérőjű agyagosodott, zöld színű tufa-kavics, ill. agyag-kavics és tufa-klasztok 
észlelhetők, egyébként a kavicsok anyaga kvarcit és tűzkő. Glaukonit szemcsék és 
glaukonitosodás nyomai az egész mélységközt jellemzik. 

155,0-170,0 m között kissé kevesebb a kavics, de több a homok a slírben, bár 
montmorillonitosodott tufa-kavicsok észlelhetők. Makrofaunájában Corbula sp., 
gyakori Lentipecten denudatum , Calliostoma sp., Marginella sp., Flabellum sp., 
Turritella sp., Limopsis sp., Volutilithes sp., Dentalium sp. ismerhető fel, 

170,0-250,0 m-ig csak - kisebb szemcseméret ingadozások mellett - slírt 
találtunk, kavics nem fordul elő - kivéve a 190 m körüli szintet, melyben vékony 
aprókavicsos betelepülés található - ugyanitt a Turritella-k áramlás-irányba 
rendezettek a réteglapon, és glaukonitos szint is kimutatható. A makrofauna 
jellemző alakjai: Nucula sp., Bryozoa, Cyclocardia scalaris Sowerby, Dentalium sp., 
Limopsis anomala Eichwald, Flabellum „ japonicum ", Bathysiphon sp. (gyak.), 
Turritella sp. (gyakori, apró termetű), Corbula gibba Olivi, Cadulus gracilina Sacco, 
Lentipecten (-"Amussium") corneum denudatum Reuss. 201-250 m között, a kissé 
homokosabb slírben, feltűnően kistermetű példányok fordulnak csak elő, habár 
maga a L. c. denudatum gyakori. Ehhez hasonló szintet „apró-amussziumos zóna", 
ill. „Hinia-Turritella zóna" néven már leírtunk az Alsószuha-1. sz. mélyfúrás 
Szécsényi Slírjéből (Báldi & Radócz 1971). Thracia pubescens Pultney, Balanus 
concavus Bronn nagy töredékei (a selfről gravitációs tömegmozgással szállíttatott 
le), Pinna sp. egészítik ki a faunalistát. Az egész mélységközre jellemző a maga¬ 
sabb, olykor 80%-ot elérő homoktartalom (2. ábra). 

250,0-328,0 m között típusosabb a slír, pélit-tartalma átlag nagyobb, 300 m körül 
80%-os csúccsal. Kavicsok és más gravitációs tömegmozgásra utaló jelek 
nincsenek. Makrofaunája; Lentipecten (=Amussium) corneum denudatum (igen 
gyakori, és normálisan nagy méretű. 287 m-ben egy példány kettős teknővel 
maradt fenn), továbbá Macoma sp,, Polinices sp., Turricula sp., Conus sp. 

328,0-350,0 m mélységközben kavicsos slír foglal helyet. Apró kvarcit- 
kavicsokon kívül agyag-kavicsok is fellépnek a homokos pélit mátrixban. 345 m 
körül kavicsos iszapkő betelepülését, 350 m-ig homokos és aleuritos kavics 
váltakozását figyeltük meg. 347 m-ben Nucula mayeri, Macoma elliptica , Corbula sp. 
fordul elő, ami még a „valódi" slír-fáciest jelezheti, a kavicsosság ellenére. 
Átmeneti jellegű a fekvőjében található „flabellipectenes, homokos slír" és a 
„lentipectenes (amussziumos) slír" között. 

A 350-514 m közötti szakaszt „flabellipectenes" kavicsos homokos „slírnek" 
neveztük el, és korát késő-egrinek tartjuk. Nagymarosy szerint e szakasz az NN1 
MARTiNi-féle zónába tartozik. Radócz „homokos aleurit"-nak nevezi. Egyes 
szintekben apró-kavicsos, kavicsos (átmérő 1-2 cm). Makrofaunája nem slír- 
fauna [a R. HOERNES-féle Ottnangi Slír faunáját tekintve a szokásos módon 

típusnak]. „Flabellipecten burdigalensis Lám." és alakköre (revízió alatt) a 
legjellemzőbb és leggyakoribb kövülete, Ficus condita Brogniart, F. concinna 
Beyrich, Roxania sp., Flabellum sp. (gyak.), Turritella sp., Turrícula sp., Lucinoma 
borealis L., Bathysiphon sp., Corbula sp., Cassis sp., Dentalium sp., Pelecyora polytropa 
Anderson, Astarte sp., Bryozoa, Teliina sp., Üiscotrochus sp. (-Cycloseris sp.), 
Saxolucina bellardiana (— ottnangensis). A felsorolt taxonok közül a tipikus slír- 
előfordulásokban gyakori, bár más fáciesekben is előfordul a Flabellum sp., 
Bathysiphon sp., Discotrochus sp.(= Cycloseris sp.), Saxolucina bellardiana 
„ottnangensis Összességében a fenti kőzetösszlet - bár granulometrikus 
mutatóiban hasonlít a slírhez, - de attól makroszkóposán eltér (talán kissé 
durvahomokosabb, kötöttebb, stb,). Késő-egri (= akvitánien) korát a pectinidák is 
jelzik az NN 1 MARTlNl-féle zóna mellett. Bár a pectinidák taxonómiai revízió alatt 
állnak, az biztosan állítható, hogy ugyanaz a faj (esetleg fajok) fordulnak elő, 
melyek az Eger és Novaj környéki lelőhelyeken (pl. Wind-féle téglagyári 
szelvényben, valamint Novaj, Nyárjason) már korábbról ismertek voltak, és 
„Flabellipecten burdigalensis Lamarck", „F. telegdirothi Csepreghy-Meznerics" néven 
kerültek leírásra ill. feljegyzésre. 

A revízió főleg a génuszba-sorolást, a faji azonosítást érinti, de európai szinten, 
így pl. a Flabellipecten helyett a korrekt név: Amussiopecten, és nem azonos a 
típuslelőhelyről, tehát az Aquitáni-medencéből Lamarck által leírt típussal, ami 
miatt a jövőben a burdigalensis fajnév helyett a minor Telegdi-Roth, 1914 varietás- 
név - mint senior szinonima - lép hatályba. Hasonlóképp a Flabellipecten 
telegdirothi helyes neve valószínűleg Aequipecten telegdirothi Csepreghy-Meznerics 
lesz. (vö. Mandic in Báldi et al. 1999.) 

A fenti névváltozások azonban nem befolyásolják a tényt, hogy a dubicsányi 
pectinidák azonosak az egri, novaji, stb. pectenekkel. Saját terepi megfigye¬ 
léseink szerint, egy kivételtől eltekintve, mindig kaviccsal együtt temetődtek be a 
pectinidák. így allochton helyzetük aligha kérdéses. Ha viszont áthalmozottak, 
akkor csak fiatalabbak lehetnek autochton lelőhelyeik koránál. A tenger¬ 
mélységet sem jelezhetik pontosan, hiszen a valóságosnál sekélyebbnek 
indikálják az egykori tengert. 

Általában jellemző a 328-514 m közötti intervallumra a kavicsos és kavics¬ 
mentes homokos slír váltakozása. A kavicsos iszapkő kb. hét szintben települ 
közbe. Megfigyelhető, hogy alatta gyakran viszonylag nagy (80%) agyagtartalma 
van a slírnek. A kavicsos slír egy-egy rétegén belül megfigyelhető a kavics 
mennyiségének csökkenése felfelé, és a betelepülés a fedőben átmegy homokos 
slírbe. A kavicsos slír minden bizonnyal törmelékfolyásokkal került a mélybe. Ez 
azért is fontos, mert a pectinidák is gyakran ezekben az átülepített rétegekben 
fordulnak elő. 

514-542 m-es szakaszban az alsó-egri „molluszkás agyag" tagozatának 
kavicsos, kavicsos iszapkő fáciesben kifejlődött változatát észleltük a „flabelli- 
pectenes, homokos slír" fekvőjében. A „molluszkás agyag" a Novaji Tagozat 
„glaukonitos homokkövé"-nek megfelelő összletre (542-636 m) települ. Ez 
utóbbinak kora is kora-egri. Bár a teljes mélységköz egyes szintjeiben a pélit 
mennyisége a MÁFI mérései szerint eléri a 80-90%-ot, ennek ellenére gyakoriak 
az olykor durva-kavicsos betelepülések (2. ábra). Legfeltűnőbb, hogy a kavicsot 

több horizontban is (525 rn-től előbb szórványosan, majd nagy tömegben 538 m 
körül, továbbá 580-590 m, valamint 600-605 m közötti részben) 1-6 cm-es átmérőt 
is elérő lithothamnium gumók (rhodolit) alkotják a pélites masszában. A 
rhodolitos pélitet a kavicsos iszapkő egy sajátos fajtájának, s ilymódon 
törmelékfolyással mélybe került üledékes kőzetnek tartjuk. Ezt alátámasztja az 
514-542 m közötti makrofauna is, amelyet fontossága miatt az alábbiakban 
hiánytalanul közlünk: Nucula nucleus L., Nuculana solymarensis Báldi (sok), N. 
anticeplicata Telegdi-Roth, Yoldia raulini Cossm. et Peyrot, Malletia degrangei 
Cossm. et Peyrot, Glycymeris ex aff. latiradiata Gümbel, Camptonectes (= Palliolum ) 
incomparabilis Risso, Crassatim ex aff. bosqueti Koenen (sok), Venus multilamella 
Lamarck (apró példányok), Cyclocardia scalaris Sowerby, Venus multilamellata 
interstriata Telegdi-Roth (sok), Thyasira cf. vara Korobkov, Corbula gibba Ouvi, 
Hínia schlotheimi Beyrich (sok), Cadulus gradlina Sacco, Turris sp., Aporrhais callosa 
Telegdi-Roth, Polinices cf. catena Da Costa, Ringicula ex aff. paulucciae Morlet. E 
faunában felismerhetők az Egri Formáció molluszkás agyag tagozatának egyes 
elemei. Természetesen van bizonyos mértékű hozzákeveredés is a self kissé 
sekélyebb részeinek faunájából (C. incomparabilis, Cyclocardia scalaris, Glycymeris, 
stb,). A taxonok többsége, így a Malletia, Cadulus, Turris, Hinia schlotheimi, 
Ringicula, Venus multilamellata, Crassatina, stb. jelzi a molluszkás agyagot, és a 
kora-egri kort. E korhatározás kiterjesztése a teljes intervallumra természetesen 
hipotetikus, mivel a molluszkák az 542 m-es szint alatt nincsenek. Mégis e 
rétegösszlet kora-egri korát valószínűsíthetjük a Novaji Tagozatra jellemző 
lithothamniumos „mészkő-termelés" kiterjedt volta miatt. E fácies a Paratethys 
oíigocénjében nagy ritkaság! 

Az 542-572 m-ig terjedő szakaszról, - a rossz magkihozatal miatt - csak 
sejthető, hogy néhol „meszes, kavics-konglomerátum" és 565 m körül szenes 
indikáció alkotja. 572-636 m között ismét tűrhető magkihozatal mellett nyert 
anyagon megállapítható, hogy ciklikus felépítésű. Rétegeinek dőlés-szöge: 20°. 
Az 572-636 m közötti szakaszban durva kavicsos homok, homokos durvakavics, 
kavicsos iszapkő fordul elő egymással és pélittel váltakozva. Felfelé csökkenő 
szemcseméretű kisciklusok ismerhetők fel benne, melyek szintén a gravitációs 
tömegmozgásos eredetet valószínűsítik. Hasonló kisciklusokat mutatott ki 
legutóbb a felső-eocén Piszkei Márgából Sztanó & Fodor (1997) Nyergesújfalu 
mellett. Megemlítendő még a kőszén-nyomok felbukkanása, melyek Radócz 
szerint is allochtonok (? uszadékfából). Szerintünk e kőszén-indikációk is a 
tömegmozgással mélybe szállított terrigén növényi anyagok helyi felhalmozó¬ 
dásaiból keletkezhettek szénüléssel. Ehhez hasonló jelenséget számos helyről 
leírtak, sőt recens tengeralatti kanyonokban, ill. azok torkolatában a folyamatot is 
megfigyelték. így például Shepard et al. (1969) 1097 m mélységben, a dél¬ 
kaliforniai self előtti La Jolla tengeralatti kanyonból írt le terrigén növényi 
maradványokat, uszadékfákat, és a selfről származó barna-algákat. A kanyon 
tengelyvonalában a növényi törmelék elkülöníthető rétegeket alkotott, melyek 
vastagsága elérheti a 4-6 cm-t. Van tehát aktualisztikus példa nyilván még 
számos más lelőhelyen is a növényi anyagok gravitációs tömegmozgások követ- 
kezményekénti akkumulációjára. A dubicsányi szelvény szénzsinóros 
mélységközéből eredő, néhány brakkvízi molluszka lelet ( Potamididae, Theodoxus 

pictus, Mytilus) héjai hasonló szállítási mechanizmus által, talán a növényekkel 
együtt kerültek a mélybe. Megjegyzem, „lignit-lencse" betelepülése valaha 
Noszvajon is megfigyelhető volt a nagyimányi szelvény gravitációsan áthal¬ 
mozott felső-kiscelli rétegsorának mélyebb részén, mely ma már hozzá¬ 
férhetetlen. 

636-770 m: pélit és homok váltakozásából álló, kavics-betelepüléses rétegsora 
van. 670 és 680 m táján erősen tektonizált, „élére állított" rétegekkel, melyeknek 
dőlésszöge: 60-70°. 

636-680 m között monoton, rétegzetlen, kavics-mentes homok, laza homokkő 
alkotja a rétegsort. Emlékeztet egyes cserépváraljai homoktestekre. A homok 
makrofauna mentes. Alján glaukonitos szint húzódik. Valódi vastagsága sokkal 
kisebb 44 m-nél, hiszen a fúrás 70°-os dőlésszögű rétegekben harántolta. 

A 680-700 m közötti intervallumban szürke, zöldes-szürke pélit, Radócz 
szerint „aleurit" észlelhető. Azonban ez a szint igen erősen tektonizáltnak látszik, 
ami csak tetézi a magkihozatali nehézségekből adódó tévedési lehetőséget. 

700-723 m között hasonló körülményeket találtunk, az uralkodó kőzet - már 
amennyi van a maghiányok mellett - itt is tektonizált pélit. 

723-736 m: limonit-konkréciós, kavicsos iszapkő, zöld tufás, kavicsos agyag, 
apró ősmaradvány-töredékekkel és 2 mm átmérőjű foraminiferával, kristály¬ 
szemcsés tufa törmelékkel, homokos aleurit, majd polimikt konglomerátum 
limonit-konkréciókkal. A réteglapok dőlésszöge 736 m-ben ismét csak 10%, ami 
újra megbízhatóbbá teszi a szelvény adatait. 

736-742 m-ben laza, monoton homokkő foglal helyet. De van bőven tufa¬ 
törmelék, glaukonit és kavics. 

742-770 m: pélites homok, homokos pélit. A homokrétegben gyéren oligocén 
sekély-tengeri makrofauna: Laevicardium tenuisulcatum (=„cingulatum") Nysi, Pitar 
beyrichi Semfer, „Pederi sp." fordul elő. Agyagos tufa-betelepülések (10 cm 
vastagságban), valamint 763-766 m között glaukonitos homok feltűnése 
emelendő ki. Glaukonit-szemcsék ugyan 736 és 740 m körül is gyéren 
megfigyelhetők voltak, de mállott tufakristályokkal téveszthetők. 

770-773 m: típusos Kiscelli Agyag, a jellemző foraminifera-faunával. A fúrás 
ebben állt le. 


A fúrási rétegsor értelmezése 

A Dubicsány-31. sz. fúrás szelvénye több tekintetben egyedülálló oligo-miocén 
sorozatot tárt fel. Az adatok értelmezése számos érdekes, új eredményhez 
vezetett, melyeket a 3. ábra foglal össze. 

Rétegtani szempontból a szelvény tagolódása tehát az alábbi, most már alulról 
felfelé haladó sorrendben. 

A tipikus Kiscelli Agyagot (felső-kiscelli) mindössze 3 méter képviseli a fúrás 
talpa felett közvetlenül. E formáció jelenlétéről az adott helyen azonban mi is 
kétséget kizáróan meggyőződtünk, azonfelül ebben RadóCZ is megerősített 
minket (szóbeli közlés). 

3. ábra. A Dubicsány-31. összefoglaló szelvénye és értel¬ 
mezése, a batimetrikus változások feltüntetésével 


Fig. 3 Compréhensive section, interpretation and changes ofpalaeo- 
water-depth ín Dubicsány-31, as compared with bathymetry of 
Alsószuha-1 

770-636 m között az Eger környékéről ismert felső-kiscelli Noszvaji Tagozat 
(Báldi & Sztanó 2000) jellegzetes kifejlődési szintjét véljük felismerni a Kiscelli 
Agyag és az alsó-egri Novaji Tagozat közé ékelve. Dubicsányi vastagsága ugyan 
valamivel tetemesebb (134 m), mint akár Noszvajon, akár Miskolcon, de számos 
bélyege alátámasztja korrelációnkat. (Az is valószínű, hogy a tagozat valódi, 
tényleges vastagsága a fentinél jóvei kisebb, mivel egyes szakaszokban igen 
meredek dőlés észlelhető.) A Noszvaji Tagozatra utaló jellegek között említendők 
a gravitációs tömegmozgással mélybeszállított kavicsok szintjei, a tufatörmelék, 
vékony bontott tufa-betelepülések feltűnése, az elmaradhatatlan limonitosság, 
mely a dubicsányi szelvényben limonit-konkréciók megjelenésében mutatkozik. 
A nehézásvány vizsgálatok itt az eredetre is vetettek némi fényt: 720 m körül 
79-88%-nyi ilmenitet és rodokrozitot mutattak ki. Nyilván a limonitban is bőven 
van Mn. A mangánosság is - az egri analógia alapján - a felső-kiscelli indikátora. 
Viszonylag nagyméretű, de sekélytengeri, normál sósvízi molluszkahéjak 
szórványos feltűnése 750 m tájékán, szintén a Noszvaji Tagozatra utalhat. A 
Glycymeris, Laevicardium, etc. ugyan korban beleillik „a képbe", de nem 
kifejezetten az eger-noszvaji terület ekvivalens szintjének jellemző alakjai, habár 
ott is szórványosan észlelhetők. A Radócz által jelzett „Pecten T ugyan épphogy 
a Noszvaji Tagozat biofáciesére utalna. Mindenesetre e szórványos self-formákat 
a kavicsokkal és talán részben a tufa-törmelékkel és glaukonit szemcsékkel együtt 
a gravitációs tömegmozgások hozták le a mélybe. 

A 636-542 m közötti intervallumban alsó-egri, a Novaji Tagozattal korrelálható 
képződményeket találtunk a dubicsányi szelvényben (Báldi et al. 1999). Míg a 
Bükk D-i előterében, Egerben és Novajon, e képződmény a gravitációs tömeg¬ 
mozgásos eredet legcsekélyebb jelét sem mutatta, addig Dubicsányban az egész 
idetartozó rétegösszletet (kavicsos homok, kavicsos aleurit, amelyben a 
kavicsokat részben lithothamnium csomók „helyettesítik") törmelékfolyással és 
sűrű kavicsárral, vagy zagyárral mélybehalmozott üledékek építik fel. E 
korrelációnak azonban van néhány problematikus pontja. így nem támasztható 
alá makro- és mikrofaunával, nincsenek nagyforaminiferák. Magyarázatra szorul 
a szénzsinórok megjelenése, és a néhány brakkvízi molluszka-héj is. Ez utóbbi 
kérdés azonban aktualiszükus alapon, a La Jolla-i kanyon tömegmozgásos 
üledékeinek, növénytörmelék felhalmozódásainak tanulmányozása alapján, 
továbbá a kisciklusok szedimentológiai vizsgálati eredményei nyomán megoldást 
nyerhet. A szén-indikációkkal együtt észlelt glaukonit- és áthalmozott litho- 
thamnium-előfordulások is alátámasztják magyarázatunkat. Az is feltűnő, hogy 
- különösen makroszkóposán - aránylag kevés a glaukonit. Ez azonban csak 
látszólagos, mert a labor-eredmények szerint 37-51% glaukonitszemcse 
mutatható ki egyes szintekből. Erős érv a Novaji Tagozat mellett a corallinacea 
csomók (lithothamnium gumók) több szintben való jelenléte, mégha áthalmozott 
helyzetben is. Igaz, hogy lithothamnium lencsék a Bretkai Mészkőben, ill. az 
ekvivalens slír bázisképződményekben is bőven előfordulnak (Báldi & Radócz 
1971, Radócz 1973), azonban esetünkben a fedő képződmény, az egri 
„molluszkás agyag" kora e lehetőséget kizárja. 

542-514 m között, alig 36 m vastagságban, az alsó-egri „molluszkás agyag"-ot 
találjuk a novajival korrelálható kavicsos homokkő fedőjében. Dubicsányban 

azonban ez a kifejlődés is eltér az ország egész oligocén medencéjében kiterjedt 
szint átlagos fáciesétől. Sehol sem találtuk ui. eddig gravitációs tömegmozgással, 
főleg plasztikus törmelékfolyással mélybemozgatott változatát. A dubicsányi 
szelvényben azonban a „kavicsos iszapkő" fácies kifejlődése, valamint a 
molluszkás agyag mélyebb szinttájában jelentkező, szintén átmozgatott 
lithothamnium csomók jelzik a tömegmozgások szinte változatlan folytatódását. 
A „molluszkás agyag" melletti legfőbb érv a már ismertetett, 514-542 m között 
talált makrofauna. Ennek rendszertani összetétele, biofáciese eléggé meggyőzően 
hasonló az Eger környékéről, és más régiókból ismert molluszkás agyagokéhoz. 
Igaz, hogy van bizonyos fokú hozzákeveredés is a sekélyself faunájából 
(Glycymeris, Aporrhais , Camptonectes, stb.), de a taxonok többsége, így a Malletia, 
Cadulus, Turris, Hinia schlotheimi, Crassatina , stb. jelzi az kora-egri kort, és 
azonfelül a jelentékeny tengermélységet. A teljes fauna batimetrikus analízise 
alapján a dubicsányi „molluszkás agyag" egykori igen valószínű mélységközére 
a 75-120 m közötti intervallumot kaptuk, a „valószínű mélységközre" pedig 
30-300 m közötti értéket nyertünk. Több, mint valószínű, hogy az Észak-Borsodi- 
medencében a „molluszkás agyag" kissé nagyobb mélységben képződött, mint 
Eger környékén. Összehasonlításul a 3. ábrán a lithothamniumok (corallinaceae) 
jelenkori mélységi elterjedését is mutatjuk, tiszta, meleg és meleg-mérsékelt 
tengerekben, autochton helyzetben az eufotikus övön belül: átlag 15-50 m 
között. Az ábrából is láthatóan a vörös algák jóval sekélyebb tengermélységekben 
élnek, mint amilyenben a „molluszkás agyag" rakódott le. 

514 m-ben egy „láthatatlan", de igen jelentős diszkordancia-felület (para- 
konformitás) választja el az oligocén és miocén rétegeket. „Láthatatlannak" azért 
nevezzük, mert nem hagyott hátra makroszkóposán észlelhető jegyeket. De még 
a labor eredmények sem tükrözik igazán. Egyetlen komoly jelzése talán a fedő 
rétegek bázisának rendkívül magas glaukonit tartalma (28-43%). A kőzettani 
változás sem túl éles: fokozatosan megnő a homok mennyisége az agyag és 
aleurit rovására a diszkordancia felett. Több-kevesebb kavics továbbra is 
keveredik az üledékhez. A makrofauna egy kissé érzékenyebben jelzi a változást: 
a „flabellipectenekben", talán „amussiopectenekben" elég gazdag együttes nagy 
valószínűséggel 62-66 m közötti mélységben élt, „valószínű mélységi 
intervalluma" pedig 50-120 m -re tehető. Mivel az 514-350 m-ig terjedő, fenti, 
flabellipectenes, homokos kavicsos, atipikus slírt is a gravitációs tömegmozgásos 
üledékek jellemzik, a molluszkák áthalmozását is fel kell tételeznünk. így a 
valószínű intervallumnak inkább a mélyebb részét lehet reális becslésnek 
tekinteni. A diszkordancia jelentős hézagot takar: hiányzik az alsó-egrit záró 
csökkentsósvízi, lagunáris tagozat, amit Báldi & RadóCZ (1971) „Mytilus- 
Potamides horizontnak" nevezett el, és amely a Sajóvölgyi-medencében a 
„molluszkás agyagra" közvetlenül települve az alsó-egri felső szintjét alkotja (pl. 
Mucsony-136. sz. fúrás, Kazincbarcika- (Skz) 169. sz fúrás, stb., 4. ábra). Eger 
környékén ugyanez a fácies megfelel az „andornaktályai homoknak" (Báldi & 
Sztanó 2000). Borsodban a molluszkás agyagból is valamennyi lepusztulhatott. A 
hiatus végét a „bretkai transzgresszió" jelzi. Ez az esemény a Miogypsina gunteri 
zónában zajlott le, kora tehát a „világ-skálán" akvitáni, években kb. 23,8 millió év 
Berggren et al. (1995) és Cahuzac & Poignant (1997) szerint (vö. Báldi et al. 


Rögl. 1998 
Berggren et al., 1995 



ifi 

. 2 . 


tfl 

> 

O 

z 


2^ 

c 


£ 


'ÖT 


■o 

iO 


ti 


MA 





4. ábra . Eger környéki kiscelli/egri átmeneti szelvények kronosztratigráfiai korrelációja. Ebben a diagramban a függőleges tengelyen az idő van feltüntetve, 
millió éves egységekben (vö. Báldi & Sztanó 200013. ábrával), k = „k-réteg", M = Myogypsina, g = glaukonit, b = bentonit, o, sz.g.t = gravitációs áthalmozás 

Fig. 4 Chronostratigraphic correlation of Kiscellian/Egerian sections. (Vertical axes in ma, fór legend sec Fig. 5). k = „k-layer", M = Myogipsina, g — gluconite, b = bentonite, 
o, sz.g.t. = gravitational redeposition 

1999). Régen - tévesen - „preeggenburgi denudációnak" nevezte Báldi & 
Radócz (1971) a fenti eseményt. Helyesebb azonban az „intra-egri" megjelölés, 
hiszen a kora és késő-egri határon történt meg a bretkai transzgresszió (4. ábra). 

350 m táján a „flabellipectenes homokos slír" felfelé fokozatosan átmegy tipikus 
slírbe, amelyben azonban legalább két szintben felismerhetők a gravitációs 
tömegmozgások jelei. E szinteket főleg „kavicsos slír" jelzi. Az „igen valószínű" és 
a „valószínű" batimetrikus becsléseinket a 3. ábra diagramja jelzi. Ebből kitűnik, 
hogy az „alsó kavicsos slír" képződési mélysége aránylag nem volt nagy, még a 
„valószínű" érték alsó határa is csak 120 m. Vagyis a batimetrikus viszonyok nem 
változtak a „flabellipectenes, homokos slírhez" képest. Hasonlóképp változatlan 
maradt a tengermélység a fekvőjénél jóval agyagosabb „nagy-amussziumos 
zóna" lerakódásának idején is (a fúrásban kb. 320-tól 250 m-ig felfelé). Etológia 
alapján kb. 300 m-nél lehetett a legnyütabbvízi a lerakódás. 

250 m táján aránylag hirtelen tengermélyülést jeleznek a makrofaunák 
batimetriai elemzései. Igen valószínű a 80-140 m közötti mélység, de a 
valószínűség határain belül van a 75-230 m-es tengermélység is. A 3, ábrán 
feltüntettük összehasonlítás kedvéért az Alsószuha-1. sz. mélyfúrás „nagy- 
amussziumos" és apró amussziumos („hiniás-turriteliás") szintjeinek mélységi 
mutatóit, melyek - habár numerikus alapon kerültek kiszámításra - igen jól 
egyeznek a Dubicsány-31. sz. fúrás paleobatimetrikus értékeivel. 

A „felső kavicsos slír" (170-131,7 m között a fúrási szelvényben) a legmélyebb 
tengeri fácies az egész dubicsányi szelvényben („igen valószínű tengermélység": 
120-155 m, „valószínű tengermélység": 50-200 m ). Ugyanakkor a diszpergált 
kavicsok, a Balanus concavus sekélyselfről mélybeszállított néhány töredéke, a 
160-220 m közötti magas homoktartalom jelzi az egykori gravitációs tömeg¬ 
mozgásokat. Valószínű, hogy a tufa és a glaukonit tartalmú szintek a kavicsokat 
szállító törmelékfolyással együtt a selfről kerültek le a mélyebb régióba. A selfen 
a Pétervásárai Homokkő glaukonitjai képződtek nagy tömegben, valamint a 
legalsó riolittufa tefrája halmozódott fel a transzgresszió idején (istenmezejei 
bentonit) (vö. Báldi 1997). 


A dubicsányi szelvény korrelációja Bükk környéki oligo-miocén 
szelvényekkel és a fontosabb földtörténeti események 

A Dubicsány-31. rétegsorának lerakódása idején lejátszódott eseményeket 
összefoglalva az alábbiakat állapíthatjuk meg időrendben. 

Az átlagos Kiscelli Agyag képződését a késő-kiscelli korszak végefelé 
megszakította a tengeralatti tömegmozgások hatására képződő, Noszvaji 
Tagozatnak megfelelő, limonitos, tufa-törmelékes, nagy-molluszkás, erősen 
kavicsos, glaukonitos péHt és homokösszlet szedimentációja. Ez az esemény 
korrelálható az Eger környékén és a Miskolc-8. sz., valamint a Cserépváralja-1. sz. 
fúrás szelvényeiben észlelt hasonló változással (4. ábra) (BÁLDI & Sztanő 2000). Az 
egri-miskolci szelvényekben a Noszvaji Tagozat kisebb szubmarin törmelékkúp 
felépülésének és/vagy a self progradációjának, de mindenképp relatív 
tengerszint süllyedésnek a jelzője. A D-Bükkben és Dubicsányban egyaránt 

megjelenő tufásság vulkáni tevékenység élénkülésére és ebből következően a 
tektonizmus erősödésére is enged következtetni, összeségében nem zárható ki a 
tengerszint eusztatikus süllyedése sem (ld. Báldi & SztanÓ 2000,14. ábra). 

A tömegmozgásos üledékképződés Dubicsányban a korai-egriben is folyta¬ 
tódott. Egyedülálló módon mind a Novaji Tagozat (glaukonitos, kavicsos 
homokkő), mind a molluszkás agyag erősen kavicsos (2, 3. ábra), A selfen a 
corallinaceák (lithothamniumok) tömegesen éltek a glaukonitos, kavicsos 
homokkő lerakódása idején. Míg azonban a novaji Nyárjason szabályos, bár 
ingadozó vastagságú mészkő-betelepülést alkotnak, tehát összefüggő biogén 
kőzettestet hoztak létre, addig Dubicsányban gravitációsan mélybe szállított 
csomóikat, törzseiket találjuk kvarcit-kavicsos agyagban diszpergálva (a 
kavicsokhoz hasonlóan). A molluszkafauna batimetrikus elemzése szerint a 
korabeli tengermélység nagy valószínűséggel nem volt kisebb 75 m-nél, 
ugyanakkor a corallinaceák a legtisztább vízben sem élnek nagyobb mennyi¬ 
ségben 50 m-nél mélyebben . 

Rövid lepusztulási időszak miatt nincs dokumentum az alsó-egri magasabb 
részét alkotó brakkvízi, ún. „andornaktályai homokról", amit korábban 
Mytiluszos-potamideszes szintnek is neveztünk (Báldi & RadóCZ 1971). Ez a 
tagozat Dubicsány környékén is kifejlődhetett, hiszen egyes környező fúrá¬ 
sokban, főleg brakkvízi molluszkákkal telt pélites, finomhomokos rétegösszlet 
formájában észlelhető. így alig 6 km-rel keletre, Kazincbarcikán, az Skz-169. sz. 
mélyfúrásból (4. ábra), továbbá a Múcsony-136. sz. fúrásból (Báldi & RadóCZ 1965, 
1971; Báldi 1983, 1973) tudtuk korábban e brakkvízi szintet leírni. Eger környé¬ 
kén is hiánytalanul elterjedt az „andornaktályai homok". Csak denudációval 
magyarázhatjuk dubicsányi hiányát. 

A „bretkai transzgresszió", mely a kora- és késő-egri határán következett be a 
Miogypsina gunteri zóna idejének kezdetén, gyakran alaphegységen hagyta hátra 
mészkőből és/vagy glaukonititből, konglomerátumból és breccsából álló bázis¬ 
képződményét. Bretkán, valamint a Gömör-Tornai-Karszt D-i szegélyén Trizs, 
Imola, Égerszög, stb. vidékén, illetve az Alsószuha-1. sz., Serényfalva-2. sz., a 
Csízfürdői-1. sz. mélyfúrások Szécsényi (=Putri oki) Slír összletének bázisán 
észlelhetők az alaphegységre túlterjedő transzgresszióval települő fenti felső-egri 
fáciesek (4. ábra) (Vanová 1959; Vanova in Báldi & SENES 1975, Papp 1975, Less 
1991). 

Megjegyzendő, hogy kimutatható a régióban egy idősebb, a kora-egrit beve¬ 
zető transzgresszió is, amely igen hasonló fácieseket hagyott hátra, és amelyet 
LESS eredményei alapján (Less 1991) „csókási transzgressziónak" nevezhetünk. A 
Miogypsinoides complanata, tehát a miogypsinidák feltűnése jelzi a csókási 
transzgresszió dátumát, amit BERGGREN és más, fent már idézett szerzők nyomán 
27,1 millió évre helyezhetünk. A novaji tagozat bázisa tehát 27,1 millió éves. Ez 
egyben az egri/kiscelli határ időpontja is (BÁLDI et al. 1999). A „csókási túlterjedő 
transzgressziónak" a bükki Kisfennsík Csókás nevű lelőhelyén kívül a 
Budikovany lepidocyclinás mészkőben, és talán a Rudabánya mellett mélyült Rb- 
390. sz. fúrásban feltárt glaukonitos durva homokkő és márga triászra települt 
összletében találhatjuk dokumentumát. Ez utóbbi képződmény litho- 
thamniumos mészkőlencséket, lepidocyclinás-nummuliteszes mészkő-betelepü- 

léseket tartalmaz (leírásukat Szentpetery 1988, kézirat adja). Less szerint (szóbeli 
közlés) a lepidocyclinákhoz társuló Nurnmulites kecskeméti LESS, a Miogypsinoides 
complanata és a formosensis hiánya ellenére is jelzi a csókási transzgressziót, illetve 
a novaji szintet folyamatos szelvényekben. 

Az NN 1 MARTlNí-féle nannoplankton zóna alsó határa Nagymarosy szerint 
épp a „flabellipectenes homokos slír" bázisával esik egybe. Ez összhangban van a 
nagyforaminifera zonációval. Az NN 2 zóna alsó határát a fenti „homokos slír" és 
az „alsó kavicsos slír" közé helyezi Nagymarosy. 

Berggren et al. (1995), Cahuzac & Poígnant (1997), Báldi et al. (1999), Rögl 
(1998), Steininger (in Bernor, Fahlbusch & Ritschel 1996) és mások szerint az 
NN 2 bázisa 23,2 millió éves, míg az NN 1 bázisa 23,8 millió évre tehető. Az NN 1 
zóna alsó határa egyidős a Mio. gunteri zóna és az akvitáni emelet alsó határával. 
Az NN 2 zóna alsó határa még az akvitánin belül húzódik. Egyidejűsége az 
eggenburgi alsó határával vitatott (Báldi et al. 1999). A pectinidák alapján nem 
egyidős az eggenburgi alsó határával. Rögl & Steininger feljebb már hivatkozott 
javaslata szerint az eggenburgi emelet alsó határa az akvitáni/ burdigáli 
fordulójával azonos és az NN 2 zóna középtáján, 20,5 millió évnél vonható meg. 

A 23,8 millió évvel ezelőtt lejátszódott bretkai transzgressziót követően 
megkezdődött a dubicsányi vidéken a Szécsényi Slír lerakódása (3, 4. ábra). E 
folyamat a késő-egriben és az eggenburgi kezdetén (kb. ? 21 millió, vagy 23,2 
millió éve) 30-120 m mély, viszonylag sekélyebb tengerben, de ugyanakkor szinte 
állandósult gravitációs tömegmozgások, főleg kavicsos agyag folyások kísére¬ 
tében zajlott. Ezért a slír kőzete, sőt a mélyebb rétegekben faunája is, atipikus 
(„flabellipectenes homokos, kavicsos slír"). Később, még az NN 2 kronon belül 
(valamikor 23,2 és 20 millió év között), a tenger határozott kimélyülése 
következett be. Eredményeként tipikus slírfácies alakult ki, és hosszabb időre 
(első ízben a késő-kiscelli óta) megszűntek a gravitációs tömegmozgások a 
dubicsányi területen is. Valószínűleg egy relatív tengerszint emelkedés játszódott 
le, amelynek köszönhetően 35-45 méterrel növekedett a vízmélység, 100-150 m 
üledék lerakódása mellett. E transzgresszió, amit „eggenburgi" (vagy „darnói", 
vagy „budafoki transzgressziónak") nevezhetünk, Magyarországon kevés helyen 
volt túlterjedő. (Annál inkább a K-alpi előtér molasszban: Alsó Ausztria, stb.) Ez a 
transzgresszió „hozta magával" a nagy-pectenes faunákat, a budafoki, a 
loibersdorfi és az Ilona-völgyi molluszka-együtteseket. Báldi (1997, 1998) szerint 
talán a Darnói Konglomerátum, az abodi, szendrőládi, szuhogyí, felsőtárkányi, 
stb. ostreás-balanuszos konglomerátum foltok jelzik az eggenburgi transzgreszió 
túl terjedéseit. Ez az „eggenburgi transzgresszió" a Rögl & Steininger javasolta 
határmegvonás szerint (Rögl in Cicha et al. 1998; Steininger et al. 1996) 
valószínűleg egyidejű az akvitáni/burdigáli határával, ill. a késő-egri/ eggenburgi 
határral. Báldi et al. (1999) más megközelítésből talán szerencsésebbnek tartaná 
az egri/eggenburgi határát mélyebben, az NN 2 zóna bázisán megvonni. Ez 
utóbbi esetben a fenti transzgresszió intra-eggenburgi esemény lett volna. 

A „eggenburgi transzgresszió" korban egybeeshet a „legalsó ríolittufa" (Báldi 
1997) képződésének szintjével, vagyis az istenmezejei bentonit-telep létre¬ 
jöttével. Mindennek ellenére, eredményeink szerint a tenger mélysége a 
dubicsányi területen igen nagy valószínűséggel legalább 120-155 m között volt. 

de elérhette lefelé a 200 métert is az eggenburginak ebben a korszakában. A 
fejlődés további menetét újabb, ezúttal késő-eggenburgi korú diszkordancia teszi 
követhetetlenné. A viszonylag magas tengerszint ellenére a korszak vége felé a 
„felső kavicsos slír-fácies" megjelenése jelzi a gravitációs tömegmozgások 
kiújulását. Ennek tektonikai (tehát helyi) oka is lehet, mivel tufatörmelék, agya- 
gosodott tufakavicsok keverednek a felső szinttájban a slírhez. Az ugyanitt 
gyakori glaukonit szemcsék lehet, hogy arról a sekélyvizű platóról kerültek a 
mélybe, amelyen a Pétervásárai Homokkő glaukonitja halmozódott fel. 

Ebben az időszakban hasonló gravitációs tömegmozgások dokumentumait a 
dubicsányi régión kívül eddig egész Magyarországon nem találtunk. Egyetlen 
igen valószínű kivétel lehet a Sajóvelezd-42. sz. fúrás „amussziumos szintje" (a 
fúrás 250-515 m közötti szakasza) (Báldi & Radócz 1971). Habár e fúrás alig 2 km- 
re van a Dubicsány-31.-től, tehát a „dubicsányi terület" fogalma bátran kiterjeszt¬ 
hető rá. A slírben, itt is annak alsó és felső szintjeiben bőven vannak durva 
homokos, és kavicsos betelepülések. Ugyanakkor tipikus slír-faunát észleltem (B. 
T.) ugyanitt. A jelentékeny tengermélységet, amit most, a fauna újravizsgálata 
után is 100-365 m közöttire becsülünk, különösen jól jelzik az olyan génuszok, 
mint a Yoldia, Bathyarca, Propeamussium, Laternula , Cuspidaria, Pholadomya, 
Scaphander, Cylichna, Aturia, Plabellum. Annak idején nem találtunk kielégítő 
magyarázatot a slír felső szinttájának kavicsossága, tufássága ellenére jelenlévő 
batiális faunák együttes előfordulására. Ma meg vagyunk győződve róla, hogy a 
fent hivatkozott sajóvelezdi szint laterális folytatása a Dubicsány-31.-ből leírt 
„felső kavicsos slírnek". A sajóvelezdi szelvény egyben jól kiegészíti a 
dubicsányit. Az előbbiben ui. a batiális „kavicsos amussziumos slír" felfelé átmegy 
a „veneridás’ horizont" (Báldi & Radócz 1971) durva homok és konglomerátum 
öszletébe. Ez a fácies az eggenburgien „nagy-pectenes faunához" hasonló, 
gazdag, új vizsgálataink szerint 15-40 méteres tengermélységben élt 
makrofaunát tartalmaz. B. T. folyamatban lévő vizsgálatai szerint az ipolytarnóci 
tengeri faunával együtt - az utóbbi ott a „lábnyomos" homokkő és az alluviális 
kavics mélyebb fekvőjében települ - az ún. kis-glycymeridás biofácies jellegzetes 
képviselője. Nagy méretű pectenek ritkák és töredékesek, de jelzik az eggenburgi 
kort, gyakoriak viszont a Glycymeris, Venus, Gari, Corbula, Patella, Balanus, stb. 
sekélytengeri nemzetségek. Már 1971-ben is feltűnt az ipolytarnóci tengeri fauna 
és a sajóvelezdi veneridás együttes közötti hasonlóság (Báldi in BÁLDI & Radócz 
1971). A sajóvelezdi veneridás szint az ipolytarnóci és más gazdag makró- 
faunákkal együtt (Ilona-völgy, Tarnalelesz, Bekölce, Nagybátony, stb.) a self és a 
partvidék eggenburgi-végi progradációjának előfutáraként jelenik meg a slír, 
vagy a Pétervásárai Homokkő fedőjében, vagy felső szintjében. 

A dubicsányi „flabellipectenes, homokos slírnek" megfelelő települési 
helyzetben már korábbról is ismertünk hasonló „atipikus slír-összleteket", habár 
ott a gravitációs tömegmozgás vagy nem működött, vagy eddig senki sem 
mutatta ki. Dubicsánytól kb. 12 km-nyire mélyült az Alsószuha-1. sz. fúrás, 
melynek „bretkai bázis-képződményre" települő legmélyebb, homokos, 
glaukonit-zsinóros, kissé tufás legalsó („amussienleere") horizontja korrelálható 
az említett dubicsányi szinttel (3, 4. ábra). De Bohn-Havas (in Szentpétery 1988) 
hasonló „slíroid" képződményt észlelt a Kánó-1. sz. fúrásból is. Mindkét esetben 

a késő-egri (akvitáni) kor megállapítást nyert (Báldi-Beke végzett nanno-fosszília 
vizsgálatokat). 


Késő-egri-eggenburgi relatív vízszintváltozások és azok lehetséges okai: 

diszkusszió 

Az Eger környéki oligocén szelvények vízmélységváltozásait relatív vízszint 
változások tükrében, eusztatikus és tektonikus komponensekre bontva ele¬ 
meztük, és eusztatikus eredetű ciklusokkal korreláltuk (5. ábra ; Báldi & Sztanó 
1999). A késő-kiscelli jelentős mértékű elsekélyülést minden bizonnyal az aljzat 
emelkedése okozta (Báldi & Sztanó 2000, 14. ábra), mely feltehetően a Bükk 
kiemelkedésének kezdetét jelezheti, (vö. Dunkl et al. 1994). Az Egri Formáció 
lerakódása idején, úgy tűnik az aljzat emelkedése megállt, az észlelhető 
vízmélység változásokat az eusztatikus tengerszint és az üledékfelhalmozódás 
tempójának változása okozta (TB1.2 eusztatikus ciklus, Haq 1991). 

Az ezt követő „intra-egri" denudáció - mely a kora-egri rétegsorokat a Bükk 
térségében - különböző mértékben, de mindenütt lepusztította (4. ábra ) vagy a 
feltételezhetően folytatódó kiemelkedés és/vagy a TB1.3 eusztatikus ciklus végét 
jelző tengerszint esés (5. ábra) számlájára írható. Mindenesetre az észak-magyar¬ 
országi oligocénben eróziós réteghiány miatt több szekvencia nem azonosítható. 
A „intra-egri" denudáció erősen változó mértéke inkább a tektonikai faktor 
szerepét jelezheti. Ugyancsak erre utalhat, hogy egy a Bükktől északra futó szeiz¬ 
mikus szelvényen a medencekitöltésben egy feltételezhetően oligocén/miocén 
diszkordanciát észlelt Tari (in Sztanó & Tari 1993). A jelenség esetleg kiterjedt 
voltát sejteti, hogy a Közép-magyarországi vonal környezetében egri (NN 1) 
vagy eggenburgi (NN 2/3) glaukonitos homokkő diszkordánsan települ kiscellire 
(NP 24) vagy alsó-egrire (NP 25) (Nagymarosy et al. 1995). Úgy véljük - bár ennek 
bizonyítása ezen tanulmány kereteit messze meghaladja - hogy az „intra-egri 
denudáció" oka az Alcapa és Tisza egységek rátolódással, pikkelyeződéssel kísért 
(vö. Csontos & Nagymarosy 1998) ütközésének kezdetét jelezheti. 

Relatív tengerszint emelkedés nyomát - a kora-miocén „bretkai transzgresszió" 
a késő-egriben - immár a TB 1.4 szekvencia transzgresszív egységével egyidőben 
(vö. Haq 1991, 5. ábra) láthatjuk. NN 1 korú a sok glaukonitot is tartalmazó 
„flabellipectenes slír" a Dubicsány-31-ben, a nagyforaminiferás Bretkai Mészkő 
(Less 1991) az alaphegységre települ, valamint ugyancsak felismerhető, 
glaukonitos homokkal kísérve az Alsószuha-l-ben, ahol a további mélyülés 
eredményeként slír fedi (Báldi 1983). Mindezt Tari et al. (1993) a paleogén 
medence süllyedésének legkésőbbi fázisaként, a depocenter EK-i eltolódásaként 
tektonikai okokkal magyarázta. 

Mindkét fúrásban felismerhető az ún. alsó amussziumos szint, az erre 
következő hiniás-turritellás szint (Asz-1), illetve a kis Lentipecteriek szintje (Du- 
31) (3. ábra). Bár a Bükk egyes Darnó zóna menti részei továbbra is kiemelt 
pozícióban lehettek, a nagyobb vízmélység visszatérte miatt (felső Amussziumos 
szint), mégis inkább kisebb eusztatikus tengerszint emelkedés (TB 2.1) hatását 
véljük meghatározóbbnak. Ezzel párhuzamosan a Darnó zónától nyugatra a 

5. ábra Az észak-magyarországi oligo-miocénben észlelt relatív vízszint változások és lehetséges korrelációjuk globális vízszintváltozásokkal (Cicha et al. 1998 
korbeosztása alapján, valamint Haq 1991 után, módosítva) 


Fig. 5 Relatíve sea-level changes detected in the North Hungárián Oligocene-Miocene and their comparíson to eustatic changes (chronostratigraphy after Cicha et al. 1998, 
eustatic curve moaified after Haq 1991) 

baiiális slírt felváltotta a sekélyvízi glaukonitos Pétervásárai Homokkő, mely 
eusztatikus tengerszint eséssel hozható kapcsolatba (Sztanó & Tari 1993; SztanÓ 
1994). Ezt követően a homokkő fácieszónáinak vándorlása - aggradáció, majd 
progradáció - eleinte csekélyebb tempójú, majd viszonylag hirtelen bekövetkező 
relatív tengerszint emelkedést indikál, amely így a felső Amussziumos szinttel 
korrelálható. Az NN 2 zóna elején tehát a Darnótől nyugatra és keletre is azonos 
volt a relatív vízszintváltozások iránya, amely arra utal, hogy aljzatuk egységesen 
viselkedett. Később azonban a medence Darnótól nyugatra eső része feltöltődött, 
míg a Darnó zónában illetve attól EK-re feltehetően az aljzat további 
süllyedésének köszönhetően a batiális üledékképződés folyatódott. 


Következtetések 

A tipikus egri kifejlődéstől némileg különböző dubicsányi rétegsor - 
gravitációs áthalmozással kísért Egri Agyag, szintén áthalmozott kavicsos 
flabellipectenes slír (egyedülálló kifejlődések!), kavicsos Szécsényi Slír - 
leginkább a Darnó zóna oligo-miocén tektonikai aktivitását bizonyítja. A 
dubicsányi, alsószuhai slírfaunából egyaránt kimutatható a tenger mélyülése, 
miközben nyugatabbra epizodikus mélyülés után a medence feltöltődésének 
vagyunk tanúi (Sztanó 1994). Ez az Eszakmagyarországi Faleogén Medence 
depocentrumának keletebbre tolódását bizonyítja az eggenburgi során Tari et al. 
(1993) modelljével összhangban. 

Az alsó-egri (íelső-oligocén) nyíltvízi molluszkás agyagra vagy a sekélyebb 
brakkvízi homokos képződményekre több fúrásban is diszkordánsan települ a 
felső-egri (alsó-miocén) slír. Ezzel egyidőben az alaphegység egyes pontjain 
glaukonitos, meszes, nagyforaminiferás bázisrétegekke! települ slír. Minden 
kétséget kizáróan a Bükktől északra bizonyítható, a hegységtől délre 
feltételezhető egy „intra-egri denudáció"-s periódus nyoma. A kiscelli/egri 
határon észlelt aljzat emelkedés (Báldi & Sztanó 2000) már ennek előfutára 
lehetett. 

A Hidasivölgyi Márga Formáció kora és 
képződési környezete 

The age and sedimentary environment of the Hidasivölgy Mari 

Formation 

Key words: Calpíonella Zone, Nannoplankton Zone, Magnetochron, Valanginian, 
Slope and hasin sediments, Mecsek-type atoll, Mecsek Mountains, Hungary 

Tárgyszavak: Calpíonella zóna, nannoplankton zóna, magnetokron, valangini emelet, 
lejtő és medence üledék, mecseki típusú atoll, Mecsek hegység, Magyarország 


Abstract 

The formation circumstances and age of the Hidasivölgy Mail have been pút in different and new 
light thanks to the creation of the Mecsek-type atoll model. In order to clarify the age of the formation 
Calpíonella, Cadosina, nannoplankton and magnetostratigraphic investigations have been carried 
out. As a result a Calpioneilítes darderi (E Calpíonella) Zone, a Calcicaiathina oblongata (CC3 
nannoplankton) Zone, and a M14r-M14n magnetochron (and, via these zones, evidence of Early 
Valanginian age) have been identified. These investigations confirmed the presence of a 
Thurmamiiceras pertransiens Zone recognised by Bujtuf, (1993). There was no querying about the 
development of the Thurmanníceras campylotoxus Zone of Lower Valanginian and Saynoceras 
verrucosum Zone of Upper Valanginian ages, respectively based on ammonite occurrences. The lack 
of these younger beds is due to erosional processes which have more strongly influenced the soft 
marly beds and then the more hard rock types, like lavas or conglomerates. 

According to the microfacies investigations made in thin-sections, the limestone beds of the Hidas 
Valley succession are bioclastic wackestones and spiculitic-radiolarian wackestones/packstones, while 
the prevailing rock type in the Márévár Valley section is bioclastic sandstone of volcanic origin. The 
Hidas Valley sequence was deposíted in the basin or lower part of the slope while bioclastic 
sandstones of the Márévár Valley were accumulated on the higher submarine part of the basalt 
volcanoes (atolls). The majority of biogenic grains originate either from the atoll margin or from the 
lagoon behind it. 

Manuscript received: 13 07 1999 


Összefoglalás 

A mecseki típusú atoll-modell létrehozásával új megvilágításba került a Hidasivölgyi Márga 
keletkezési körülményeinek és korának kérdése. A kronosztratigráfiai kérdések tisztázásához a 
Hidasi-völgy északi oldalvölgyében és a Márévári-völgy bejáratánál feltárt szelvényrészletek 
calpíonella, cadosina, nannoplankton és magnetosztraügráfiai vizsgálatai révén kívántunk közelebb 
jutni. A vizsgálatok eredményeként a Calpioneilítes darderi (E) calpíonella zóna, a Calcicaiathina 
oblongata (CC3) nannoplankton zóna, valamint az M14r-M14n magnetokron, és rajtuk keresztül a 


1 Magyar Állami Földtani Intézet, 1143 Budapest, Stefánia út 14. 

2 MTA Földtani Kutatócsoport, 1088 Budapest, Múzeum krt. 4/a 

kora-valangini alkorszakot sikerült kimutatni. A vizsgálatok megerősítik a Buitor (1993) által 
kimutatott Thurmanniceras pertransiens zóna jelenlétét, ugyanakkor nem zárják ki az ammoniteszek 
által igazolt alsó-valangini Thurmanniceras campylotoxus és a felső-valangini Saynoceras verrucosum 
zónák előfordulását sem. A fiatalabb rétegek hiánya az eróziós hatásoknak kevéssé ellenálló márga 
rétegek lepusztulásával magyarázható. 

A vékonycsiszolatos mikrofácies vizsgálatok szerint a hidasi-völgyi szelvény mészkövei wacke- 
stone/packstone szövetű mikrobioklasztos mikritek vagy szivacstűs-radiolariás biomikritek 2,5-15% 
szilikátos törmelékszemcse (elsősorban vulkanoklaszt) tartalommal; a márévári-völgyi szelvényt 
bioklasztos homokkövek építik fel. A hidasi-völgyi rétegsor medence- vagy platformlejtő-fáciesű, míg 
a márévári-völgyi homokkövek a bazaltvulkánok (atollok) tengeralatti lejtőin halmozódtak fel. A 
biogén szemcsék nagy része az atoil(ok) pereméről, ill. lagúnájából származik. 


Bevezetés 

A Mecsek hegység sajátos megjelenésű alsó-kréta sorozatába tartozó Magyar- 
egregyi Konglomerátum Formáció konglomerátum és breccsa rétegeiben 
felhalmozódott zátony és platform eredetű ősmaradványok vizsgálata során 
(Császár & Turnsek 1996, 1997) világossá vált, hogy a konglomerátum- és 
breccsaképződés nem a kora-kréta folyamán lezajlott általános kiemelkedés és a 
hozzá kapcsolódó lepusztulás, majd egy újabb tengerelöntés eredménye, hanem 
a tengerszint fölé nőtt vulkánok testébe történő abráziós bevágódás és az azt 
követően kialakult keskeny, gyűrű-szerű „platform" peremén létrejött atoll 
jellegű zátonyalakulat rendszeres lepusztulásának következménye. Ezzel 
összefüggésben az is nyilvánvalóvá vált, hogy a sajátos atollszerű alakulatok 
közötti medencében leülepedett Hidasivölgyi Márga jelentős része a fenti durva 
törmelékkel egyidős képződmény. A breccsa és konglomerátum rétegekből 
előkerült makrofauna alapján a képződmény korát az egyes szakértők eltérően 
ítélték meg. Nem kétséges ugyan, hogy az alsó- és középső-kréta képződmények 
esetében a korviszonyok megállapításának legmegbízhatóbb eszköze ma is az 
ammonitesz sztratigráfia, de még a márga és aleurolit tartalmú szelvényeknek 
sem mindegyikéből került elő ammonitesz. Érvényes ez a megállapítás a 
Márévári-völgy bejáratánál lévő strand mögötti szelvényre is, ahol a csupán 
kevés, sekélyvízi eredetű makrofaunát tartalmazó aleurolit két bazalt láva test 
között települ, ezért fiatalabbnak látszik a többi ismert márga tartalmú 
szelvénynél. Ezek a tények késztettek bennünket arra, hogy a Hidasivölgyi 
Márga rétegtani helyzetének tisztázásához a nannoplankton és a radiolária 
vizsgálatok mellett a magnetosztratigráfia nyújtotta lehetőségeket is segítségül 
hívjuk. A rétegtani vizsgálatok mellett mikrofácies és szedimentológiai vizsgá¬ 
latokat is végeztünk. 


A földtani háttér 

A Mecsek hegység földtani felépítésében különleges szerepet játszanak a 
sajátos összetételű kréta képződmények (1. ábra). Az európai lemezről leszakadt 
Tisza egység Mecseki zónájában a gresteni fáciesű liász képződményeket 
követően a kivékonyodó kéreg fölött a dogger és a maim folyamán egyre 

1. ábra. Az alsó- és középső-kréta képződ¬ 
mények rétegtani tagolása a Mecseki Zónában. 
MBF: Mecsekjánosi Bazalt Formáció, HMF; 
Hidasivölgyi Márga Formáció, MCF: Magyar- 
egregyi Konglomerátum Formáció. (A szagga¬ 
tott vonalkázás feltételezett képződményt jelöl.) 

Fig. 1 Stratigraphic subdivision of the Lower and 
Middle Cretaceous formations of the Mecsek Zone, 
MBF: Mecsekjánosi Basalt Formation, HMF: 
Hidasivölgy Mari Formation, MCF: Magyaregregyi 
Conglomerate Formation. (Dashed lines indicate 
assumed formations.) 


Stag e 



mélyebb vízi üledékek rakódtak le (Géczy 1973; Kovács et al. 1989; Császár et al. 
1990), a maim folyamán tufa szórásból származó 1-2 cm vastag szürkészöld 
bentonit közbetelepülésekkel. A Somosi-csörge völgyének a Márévári-völgybe 
való betorkollásánál a Fonyászói Mészkőben cm-es méretű szögletes litoklasztok 
jelzik, hogy már a késő-jura elején sem csupán portufa szórás történt. A Márévári 
Mészkőben gyakori cm-es, sőt dm-es sajátanyagú mészkő- és tűzkőtörmelék az 
üledékgyűjtő aljzatának tagolódását jelzi, ami a riftesedés folyamatának meg¬ 
indulásával hozható összefüggésbe. Valódi riftesedésre azonban csak a berriasi 
folyamán került sor, amikor a Mecseki zóna néhányszor tíz km széles sávjában 
intenzív vulkáni tevékenység kezdődött előbb hyaloklasztit, majd agglome¬ 
rátum- és tufaszórással, továbbá lávaömlésekkel (Bilik 1983; Kubovics & Bilik 
1984; Harangi et al. 1996). A vulkánoknak a tengerszint fölé eső része egyre 
növekvő mértékben esett áldozatául az abráziós lepusztulásnak, aminek 
eredményeként a vulkán lejtőjén növekvő volumenű konglomerátum és breccsa 
halmozódott fel (Császár & Turnsek 1996). Ezzel egyidőben a vulkánok 
tengerszintközeli vízalatti peremén sekélytengeri ősmaradványok, köztük 
zátonyépítő szervezetek telepedtek meg tömeges mennyiségben. A vulkáni lejtő 
peremének túlterhelése következtében a bazalttörmelék az ősmaradványokkal 
együtt gravitációs tömegátrendezéssel a lejtő kevésbé meredek alsó szakaszára, 
esetenként a medencébe telepítődött át. így a nagykiterjedésű vulkánokat a 
Magyaregregyi Konglomerátum Formáció változatos szemcseméretű gyűrűje 
övezte. A vulkánok közötti medence jellegű üledékképződési környezet 
fennmaradásáról a jelen tanulmány tárgyát képező Hidasivölgyi Márga Formáció 
előfordulásai tanúskodnak (Császár 1997). A fentiekben vázolt üledék¬ 
képződéssel egyidőben a Mecseki zóna déli részén húzódó tengeralatti hátságon 
krinoideás mészkő akkumulációja zajlott (Apátvarasdi Mészkő Formáció). A 

hátságról a tengeráramlatok időről időre finomszemcséjű krinoidea őrleményt 
szállítottak a mélyvízi medence peremi részeibe (CSÁSZÁR 1997). 


A Hidasivölgyi Márga Formáció 

A definíció szerint (Bilik & Császár 1996) Hidasivölgyi Márga Formációnak 
nevezzük a Mecsekjánosi Bazalt fölött, esetleg a Magyaregregyi Konglomerátum 
rétegei közé települt, sárgásbarna vagy szürke színű, gyakran bentonitos, 
esetenként makrofaunát is tartalmazó áthalmozott hyaloklasztit, agyagmárga, 
márgás agyagkő és bentonitos agyagmárga rétegeket. Sajnálatos módon 
kimaradt a definícióból, hogy a formációnak szerves tartozéka az aleurolitmárga, 
a homokos, meszes aleurolit, a márga, továbbá a porcelán szövetű mészkő is. 
Utóbbi nem ritkán kovásodott, sőt tűzkő lencséket is tartalmaz. 

A formáció főként a Mecsek hegységből ismert (2. ábra). Mai előfordulásai 
alapján két szintben jelenik meg. Feküje leggyakrabban a Mecsekjánosi Bazalt 
Formáció, bár lejtőláb környéki üledékként előfordulhat a Magyaregregyi 
Formáció fedőjében is (Bilik & Császár 1996). A medencében a két szint egyetlen 
horizonttá egyesülhet. Bonyolult összefogazódásai lehetnek mind a Magyar¬ 
egregyi, mind az Apátvarasdi Formációval. Ez tükröződik a részletes mecseki 
földtani térképezés egyes lapjairól készült magyarázókban is, ahol különböző 
képződményekkel egybevontan került ismertetésre. A Mecsek központi és északi 
részén az ide tartozó képződményt két jelkulcsi elem tartalmazza, de mindkettő 
korát az hauterivi korszakban jelölték ki. A kisújbányai lapon Nagy et al. (1978), 
a kisbattyáni lapon Bilik et al. (1978) „áthalmozott hyaloklasztit, alkálidiabáz- 
törmelékes márga, krinoideás mészkő" és „crinoideás, alkálidiabáz-törmelékes 
mészkő és márga, alkálidiabáz hyaloklasztit betelepülésekkel" képződményként 
említik; az előbbieket a mecsekjánosi Nagy- és Kis-völgyből, az utóbbiakat a 
Hidasi-völgy északi mellékvölgyeiből, a mecsekjánosi Nagy-völgyből, a 
Márévári-völgyből, továbbá a Hosszúhetény XX., XL., a Kisújbánya I., a Magyar- 
egregy XXXII. és XXVI. fúrásból ismerjük. Egyes előfordulásokban jelentős 
mennyiségű ősmaradványtörmelék észlelhető. Földi et al. (1977) hasonló kép¬ 
ződményeket ismertettek növénymaradványok társaságában a Hosszúhetény-É- 
i lapról is. Némiképpen eltérő a kifejlődés a Mecsek déli előterében. Az apát¬ 
varasdi lapon az alábbi képződmények foglalják magukban a Hidasivölgyi 
Márgát is: „szürke, illites, diabáztörmelékes agyag, agyagkő" (Zengővárkony- Zv. 
33. és 34. fúrás); „szürke, meszes, diabáztörmelékes finomhomokkő, durvább 
diabázanyagú homokkő, kőzetlisztes márga-, mészmárga betelepülésekkel" (Zv. 

33., 34., 37. fúrás), „szürke, agyagos, kőzetlisztes mészmárga, aleurolit, agyagos 
mészkő, meszes homokkő- és crinoideás mészkő betelepülésekkel" (Zv.- 33., 34., 

36., 37. és 39. fúrás); továbbá „sárga, krinoideás mészkő, szürke, kőzetlisztes 
agyagmárga, mészmárga, szenesedett növénytöredékekkel"- számos fúrásból 
(HetÉnyi et al. 1968). Az első három képződményt valangini korszakbelinek, az 
utóbbit hauterivinek minősítették. A pécsváradi lapon mindössze egyetlen jel¬ 
kulcsi elem foglalja magában a Hidasivölgyi Márgát: „zöldesszürke mészmárga, 

2. ábra, A Hidasivölgyi Márga Formáció elterjedése és a vizsgált szelvények helye a Keleti Mecsekben 
(Hetényi et al. 1982 nyomán, egyszerűsítve). 1. Miocén képződmények általában, 2. Apátvarasdi 
Mészkő F., 3. Hidasivölgyi Márga F., 4. Magyaregregyi Konglomerátum F., 5. Mecsekjánosi Bazalt F., 
6. Maim és berriasi mészkő, 7, Liász és dogger képződmények. A vizsgált szelvények helyét csillag 
jelzi 

Fig. 2 Extent of the Hidasivölgy Mari Formation and the sites of the sections studied in the Eastern Mecsek, 
(after Hetényi et al 1982, simplified). 1 Miocéné formations, 2 Apátvarasd Limestone Fm, 3 Hidasivölgy Mari 
Fm, 4 Magyaregregy Conglomerate Fm, 5 Mecsekjánosi Basalt Fm, 6 Upper Jurassic and Berriasian limestones, 
7 Lower and Middle Jurassic formations. The studied sections are indicated by asterisks 

márga, crinoideás mészkő betelepülésekkel", melyet a Pécsvárad Pv. XIX. fúrás 
tárt fel (Hámor et al. 1967). 

A szénhidogénkutató fúrások újrafeldolgozása során az Alföld területén is 
sikerült kimutatni Hidasivölgyi Márgát a Gátér Mély-1, Füzesgyarmat-7, Ebes-1 
fúrásokból (Bércziné Makk et al. 1997). 

Ritka kivételtől eltekintve a korábbi munkák nem jelezték elegendő 
pontossággal a gyűjtött ősmaradványok helyét ahhoz, hogy a lelőhelyek a mai 
litosztratigráfiai felosztásnak megfelelően beazonosíthatók lennének. A vulkáni 
törmelékes alsó-krétából az első gazdag és változatos őslénytani adatok 
HoFMANNtól és Vadász tói származnak (Hofmann & Vadász 1912; Vadász 1912). A 
makrofauna adatokat Vadász (1935), Noszky (1948), majd Czabalay (1971) 
bővítette. Az első korall feldolgozást Kolosváry (1954, 1959), az ammoniteszekét 
Horváth (1968) végezte, aki szerint a képződmény kora késő-valangini. A 
legutóbbi korszerű ammonitesz gyűjtés, feldolgozás és sokoldalú kiértékelés 

BujTORnak köszönhető (Bujtor 1993), aki a formáció képződését a kora-valangini 
alkorszak Thurmanniceras pertransiens (Sayn.) zónájának idejében jelölte meg. 

A közelmúltig általánosan elfogadott kora-kréta regressziót, majd újabb transz- 
gressziót hirdető modell alternatíváját - az atoll jellegű szerkezetek és a medence 
fácies folyamatos együttlétét felvázoló modellt - Császár & Turnsek (1996) 
dolgozta ki. 


Vizsgálati módszerek 

A Hidasivölgyi Márga Formációból és a Magyaregregyi Formációnak a már- 
gába befogazódó durvatörmelékes rétegeiből származó makrofauna újravizs- 
gálata - legalábbis áttekintő jelleggel - néhány éve megtörtént (Bujtor 1993; 
Császár & Turnsek 1996). Tanulmányunkban az alábbi ősmaradványcsoportok 
hiánypótló vizsgálatát terveztük: nannoplankton, calpionella, cadosina és radio- 
laria. E vizsgálatokat magnetosztratigráfiai mérésekkel kívántuk kiegészíteni. 

Nannoplankton vizsgálatokra a mészkőpadok alatti márga- és aleurolit 
rétegekből származó 20 db mintából, a szokásos preparátumok alkalmazásával 
került sor. 

A calpionella és cadosina vizsgálatok 31 db vékonycsiszolatból történtek. A 
csiszolatok átnézése során vált bizonyossá, hogy radiolária vizsgálatokra a kova¬ 
vázak feloldódása és kalcittal történt helyettesítése miatt nem kerülhet sor. 

Magnetosztratigráfiai célú vizsgálatokra a hidasi-völgyi szelvény esetében 
mind a mészkő, mind az okker színű aleurolit rétegekből, a márévári-völgyi 
szelvény esetében pedig az egyetlen rendelkezésre álló laza aleurolitból 
gyűjtöttünk mintát. A mintákat bronz alapú gyémántkoronggal vágtuk kocka 
alakúra. A Hidasi-völgyből származó aleurolit minták a vágás során - egy minta 
kivételével - szétestek, így a feldolgozott minták távolsága a mészkőpadok 
távolságával egyezik meg. 

A mintákat a Magyar Állami Földtani Intézet és az Eötvös Loránd Geofizikai 
Intézet közös magnetosztratigráfiai laboratóriumának CCL gyártmányú kriogén 
magnetométerén dolgoztuk fel, amelynek zajszintje 2x10-5 A/m volt. 

A 13 szintből származó 18 db hidasi-völgyi minta egy részét termikusán, másik 
részét váltótérben mágneseztük le több lépcsőben. A 450 °C-os hevítés során két 
minta felrobbant, ezért további termikus lemágnesezést nem végeztünk. A 
minták mágnesezettsége általában két komponenst tartalmazott. A kevésbé stabil 
másodlagos komponens 300 °C hevítés, illetve 30-40 mT lemágnesezés után tűnt 
el. A kétféle lemágnesezésből kapott irányok 10°-on belül megegyeztek. A minták 
mágnesezettsége - az üledék bazalt eredetének köszönhetően - kb. 2 nagyság¬ 
renddel volt nagyobb, mint általában a mészkőé és az aleurolité. 

A márévári-völgyi mintákat termikusán mágneseztük le lépésenként. 


A vizsgált szelvények 

Felszíni körülmények között a Hidasivölgyi Márga csak a Keleti-Mecsek 
középső részén, belső antiklinálisokkal és pikkelyeződésekkel tagolt szinklinális 

szerkezetekben fordul elő (2, ábra). A változó vastagságú képződménynek csak 
korlátozott számú, vizsgálatra is alkalmas előfordulása ismert. Közülük a Hidasi¬ 
völgy északi oldalvölgyében feltárt rétegsornak és a Márévári-völgy strand 
mögötti bevágásának vizsgálatára került sor, az előbbi esetben a Fogarasi Attila 
által felvett szelvény alapján. A Kisújbánya és Püspökszentlászló közötti kocsiút 
által feltárt szelvényből csak makrofauna vizsgálatok történtek (Bujtor 1993; 
Császár & Turnsek 1996). 

A Hidasi-völgy északi oldalvölgye (3. ábra) 

A Fogarasi A. által készített 11,4 m vastag rétegoszlop domináns kőzettípusa az 
általában kis karbonáttartalmú, mállottan okkersárga, friss állapotban szürke 
színű aleurolit és a finomhomokos, gyakran laminált aleurolit, amelyet négy 
kötegbe összevonható 5-30 cm vastag, szürke színű, makroszkóposán pelá- 
gikusnak tűnő mészkőtestek szakítanak meg. A szelvényben - ritka közbetele¬ 
pülésként - 1-2 cm-től 15 cm-ig változó vastagságban különböző szemcseméretű 
homokkő rétegek is települnek, melyek között kivételesen aprókavicsos homok¬ 
kő is előfordul. A turbidit eredetű homokkő a szelvény alsó felében az aleurolit- 
testen belül apró lencséket alkotva is megfigyelhető, 

A szelvény mészkő rétegeiből készült 19 vékonycsiszolat - a két üres minta 
kivételével - a megbízható korhatározáshoz elegendő gyakoriságban tartalmaz 
calpionella és cadosina-féléket, de megtartási állapotuk a préseltség és a loricák 
rendszeres visszaoldottsága miatt viszonylag gyenge. Megoszlásukról a 3. ábra 
nyújt áttekintést, a fontosabb fajok fényképét a 4. ábra szemlélteti. Általánosan 
elterjedt a nagyméretű Tintinnopsella carpathica (Murgeanu & Filipescu), köztük a 
Nagy L által T. perlongának, Tardiné Filácz E. szerint inkább T. longa (CoLOM)-nak 
nevezett forma is. Gyakori még a Calpionellites darderi (Colom) faj, változó 
gyakorisággal jelenik meg a Remaniella (vagy Calpionellopsis?) dadayi Knauer, míg 
viszonylag ritka a Lorenziella sp. és a Tmtinnopsella longa (Colom). Ezek alapján a 
vizsgált rétegsor nem lehet idősebb a Remane et al. (1986) szerinti D3, vagyis a 
GrÜn & Blau (1997) szerinti Dadayi zónájánál (a berriasi legfiatalabb zónája). A 
Calpionellites darderi (Colom) fajnak már a legalsó mintában való előfordulása és 
a Tintinnopsella longa (Colom) jelenléte alapján valószínűbb azonban a réteg¬ 
sornak a Remane et al. (1986) féle Calpionellites (E), illetve minimálisan a Pop 
(1994) és Grün & Blau (1997) szerinti Calpionellites darderi zónába való tartozása. 
Ez utóbbi véleményt erősítik a Carpístomiosphaera valanginiana Borza előfordu¬ 
lásai, továbbá a legalsó rétegekben is fellépő Colomisphaera heliosphaera (Vogler), 
melyek rétegtani terjedelme az alsó-valangini - alsó-albai intervallumot öleli fel. 
A továbbiakban előfordul még a Colomisphaera vogleri Borza, Stomiosphaera sp. és 
egyetlen St. echinata Nowak faj is. 

Nannoplankton vizsgálatokat a mészkőpadok alatti aleurolit és márga 
rétegekből származó 20 (db) mintán végeztünk (3. ábra). A flóra megoszlása 
ugyan szélsőségesen változó - üres, flóra-szegény és flóra-gazdag minták válto¬ 
gatják egymást - de összetétele egységesnek tekinthető (I. táblázat). 

3. ábra. A Hidasi-völgy északi oldalvölgyének rétegoszlopa (Fogarasi A. terepi felvétele) a calpionella, 
a cadosina és a nannoplankton fajok eloszlásával, továbbá a magnetosztratigráfiai mérések 
eredményeivel. 1. agyagos aleurolit, 2. homokos aleurolit, 3. finom- és középszemcséjű homokkő, 4. 
durvaszemcséjű homokkő, 5. mészkő 

F lg. 3 Columnar section of the northern side valley in the Hidas Valley depicted by A. Fogarasi, and the 
distribution of Calpionella, Cadosina and nannoplankton species together with the results of 
magnetostratigraphíc measurements. 1 Clayey siltstone, 2 Sandy siltstone, 3 Fine and medium-grained 
sandstone, 4 Coarse-grained sandstone, 5 Limestone 

1 . 




5 . 6 . 7. 8 . 9 . 10 . 

4. ábra. Calpionella és cadosina fajok a Hidasi-völgy északi oldalvölgyének szelvényéből: 1. 
Tintinnopsella carpathica (Murgeanu et Fiupescu), 250X; 2. Tintinnopsella longa (Colom), 250X; 3. 
Remaniella dadayi Knauer, 250X; 4. Calpionellites darderi (Colom), 250X; 5. Lorenziella sp. 250X; 6. 
Colotnisphaera heliosphaera (Vogler) 250X; 7. Colomisphaera conferta Rehanek, 250X; 8. Colomisphaera 
vogleri Borza, 250X; 9, Cadosina semiradiata (Wanner), 250X; 10. Carpistomiosphaera valanginiana Borza 

Fig. 4 Calpionella and Cadosina species from the northern side vailey of the Hidas Valley: 1 Tintinnopsella 
carpathica (Murgeanu et Fiupescu), 250X; 2 Tintinnopsella longa (Colom), 250X; 3 Remaniella dadayi 
Knauer, 250X; 4 Calpionellites darderi (Colom), 250X; 5 Lorenziella sp. 250X; 6 Colomisphaera heliosphaera 
(Vogler) 250X; 7 Colomisphaera conferta Rehanek, 250X; 8 Colomisphaera vogleri Borza, 250X; 9 Cadosina 
semiradiata (Wanner), 2 50X; 10 Carpistomiosphaera valanginiana Borza, 250X 

A flóra egy része már a legfelső jurában is megtalálható, de nagyobb egyed- 
számban az alsó-krétában figyelhetők meg, mint pl. a Nannoconus steinmanni 
Kamptner és a Zeugrhabdotus embergeri (Noel) fajok. 

A szelvényben az első flóratartalmú mintában (10. réteg) csak szórványosan 
fordul elő nannoplankton (I. és II. fényképtábla és 3. ábra), de a Calcicalathina 
oblongata (Worsley) jelenléte már jelzi, hogy a rétegsor a kora-valangini késői 
szakaszánál nem lehet idősebb. A további mintákból az alsó-krétára jellemző 
számos más alak, mint pl. Micrantholitus hoschulzii (Reinhardt), Stradneria 
crenulata (B ram létté & Martini), Cyclagdosphaera deflandrei (Manivit), Speetonia 
colligata Black, stb. került elő, amelyek erősítik a fent levont következtetést. 

A szelvényből származó nannoplankton fajok sztratigráfiai elterjedését az 5. 
ábra mutatja. Az ezekre épülő biozónák Sissingh (1977) zónabeosztásán 
alapulnak. Ezek szerint a Calcicalathina oblongata (Worsley) jelenléte miatt a 
vizsgált rétegsor nem lehet idősebb mint a CC3-as zóna, mivel a zóna névadó faja 
ennél idősebb rétegekből nem ismeretes. A zóna felső határa a szelvény által 
feltárt rétegsornál magasabb szintben húzódik, minthogy a felső határ megvoná¬ 
sának alapjául szolgáló Cretarhabdus lóriéi Gartner és az hauterivi alakok 
egyaránt hiányoznak a rétegsorból. 

Bujtor (1993) a szelvényben Ptychophylloceras semisulcatum (D'Orbigny) és a 
Thurmanniceras pertransiens zónát jelző Thurmanniceras thurmanni (Pictet & 
Campiche) ammonitesz fajokat azonosított. 

5. flfcra. A Hidasivölgyi Márgában előforduló nannoplankton fajok rétegtani elterjedése 

Fig. 5 Stratigraphic rangé of the nannoplankton species revealed from the Hidasivölgy Mari 
A minták inklinációja a 11. rétegtől a 66. réteg tetejéig végig normál értéket 
mutat (6. ábra). A deklinációk többsége 0° körüli, az irányok átlaga (D=8°, 1=58°, 
k=79, a95 = 6,3°) csaknem pontos tükörképe a Márévári-völgy alsó-kréta 

6. ábra. A Hidasi-völgy északi oldalvölgyének deklináció, inklináció, virtuális földmágneses pólus 
(VGP) számított szélesség és mágneses intenzitás szelvénye. 

Fig. 6 Phts of declination, inclination, calculated latitude of Virtual geomagnetic pole (VGP) and magnetic 
intensity front the northern side valley ofthe Hidas Valley 


kőzeteiből meghatározott 0 = 180°, I=-53° fordított polaritású értékeknek 
(Márton 1986). 

A pólusok egyezése arra utal, hogy a mágnesezettség eredeti. Az inklináció alig 
változik, néhány pont deklinációja azonban jelentősen kisebb, 270° körüli. Ez 
utóbbiakat az átlagszámítás során nem vettük figyelembe. A virtuális földmág¬ 
neses pólus (VGP) számított szélessége is normál polaritást mutat (6. ábra). Az 
itteni kis értékek az anomális deklináció következményei. 

A Márévári-völgyi strand mögötti bevágás (7. ábra) 

A mintegy 13,4 m hosszúságú rosszul feltárt szelvényrészlet két bazalttest 
között települő szürke színű, egyes részein szenesedet! növényi törmelékben 
gazdag, jól felismerhetően vulkáni málladék eredetű meszes aleurolit és aleuritos 
homokkő rétegeket fog közre. A szelvényrészlet keleti legalsó rétegeinek 

7. ábra. A Márévári-völgyi strand mögötti bevágás nyugati végének szelvénye. 1. talaj, 2. 
lejtőtörmelék, 3. Hidasivölgyi Márga F., 4. Mecsekjánosi Bazalt F„ 5. rudista kagyló, 6. szenesedett 
növénymaradvány 

Fig. 7 Cross section of an artificial cutting behind the swimming pool, Márévár Valley. 1 Soil, 2 Scree, 3 
Hidasivölgy Mari Fm, 4 Mecsekjánosi Basalt Fm, 5 Rudist bivalve, 6 Carbonised plánt remnants 

feltártsága annyira rossz, hogy a bazaltláva szálbanállósága is bizonytalan. A 
szelvény sajátossága, hogy kissé finomabb szemcséjű felső szakaszában elvétve 
nagytermetű Toucasia és Ostreidae kagylóteknőket is tartalmaz. 

A szelvény a nannoplankton tartalom alapján két szakaszra tagolható. Alsó 
(1,4^5,8 m közötti) szakasza viszonylag sok, felső szakasza kevesebb, de hasonló 
összetételű nannoplankton együttest tartalmaz (8. ábra, II. táblázat). Ezekben kis 
egyedszámban, de szinte végig megtalálható a Calcicalathina oblongata 


A márévári-völgyi strand mögötti bevágás nannoplankton együttese 


Nannoplankton assemblage of the artificial cutting behind the swimming pool, Márévár Valley 


11 táblázat - Table II 

(m) 

Fajok 

Calcicalathina oblongata 
(Worsley) 

Micrantholithus hoschulzii 
(Reinhardt) 

Watznaueria barnesae (Black) 

Stradneria crenulaia (Bramlette et 
Martini) 

Cyclagelosphaera deflandrei 
(Manivit) 

Nannoconus steinmannii 

Kamptner 

Micrantholithus obtusus Stradner 

Zeugrhabdotus embergeri (Noel) 

Watznaueria sp. 

Dtazomatolithus lehmanii Noel 

(Worsley) faj, amely az alsó-valangini 
CC3 zóna jellemző zónaalkotó faja. A 
flóraegyüttes további, főként az alsó¬ 
krétára jellemző alakjai: Micrantholitus 
hoschulzii (Reinhardt), Nannoconus 
steinmannii Kamptner, Stradneria 
crenulata (Bramlette & Martini), 
továbbá a tithonban és az alsó-krétában 
is rendszerint jelenlévő alakok, mint a 
Cyclagelosphaera deflandrei (Manivit), a 
Zeugrhabdotus embergeri (Noél) és a 
krétában általánosan elterjedt, legellen- 
állóbb faj, a Watznaueria barnesae Black. 

A szelvény laza szerkezetű aleurolit- 
jáből magnetosztratigráfiai vizsgálatra 
gyűjtött négy minta közül kettő a vágás 
során szétesett. A megmaradt két 
minta lemágnesezés utáni irányaik 
nem egyeznek a Hidasi-völgy északi 
mellékvölgyéből származó mintákon 
mért irányokkal. (Deklináció/inkliná- 
ció: 48°/-10° és 320%12°). Az alacsony 
negatív inklinációkból arra következ¬ 
tetünk, hogy a kőzettest már vala¬ 
melyest konszolidált állapotban meg¬ 
csúszott a vulkán lejtőjén. A kőzet 
remanens mágnesezettségét még a 
csuszamlás előtt szerezte (Hámor & 
Lantos 1994) és mivel nem az eredeti 
helyzetet tükrözi, rétegtani. értékelésre 
alkalmatlan. 

Kisújbánya és Piispökszentlászló közötti 
kocsiút bevágása (8. ábra) 

A Horváth (1968) által részletesen 
vizsgált szelvényt az 1980-as évek 
végén felújítottuk ugyan, de állaga a 
90-es évek második felére annyira 
megromlott, hogy újabb jelentős 
mérvű beavatkozás nélkül további 
vizsgálatokra alkalmatlannak bizo¬ 
nyult. Ezért az itteni rétegsor kora 
tekintetében Bujtor (1993) ammonitesz 
vizsgálati eredményeire hagyatkoz¬ 
tunk, aki a Phylloceras (Hypophylloceras) 

ex. gr. thetys (d'Orbigny), Calliphylloceras calypso (d'Orbigny), Haploceras 
(Neolissoceras) salinarum Uhlig, H. (N.) grasianum (D'ORBIGNY), Ptychophylloceras 
semisulcatum (d'Orbigny), Leptotetragonites honnoratianus (d'Orbigny), Kilianella 
lucensis Sayn., Protetragonites quadrisulcatus (d'Orbigny), Lytoceras sp. aff. sutile 
Oppel, Olcostephanus drumensis Kilián, Thurmanniceras pertransiens (Sayn.) alapján 
e rétegek korát is a kora-valangini Thurmanniceras pertransiens zónában jelölte 
meg. A Czabalay (1971, 1991); Császár & Turnsek (1996) által közölt egyéb 
makrofauna rétegtani szempontból másodlagos jelentőségű. 


A Hidasivölgyi Márga kora 

A formációnak a hidasi-völgyi és a Kisújbánya melletti lelőhelyéről származó 
ammoniteszei a kora-valangini alkorszak Pertransiens zónájának fiatalabb 
szakaszán történt keletkezést jeleznek (BüJTOR 1993). Ezekkel az adatokkal 
összhangban vannak a hidasi-völgyi és a márévári-völgyi nannoplankton 
vizsgálati eredmények, amelyek a Calcicalathina oblongata (CC3) nannoplankton 
biozónát, és a hidasi-völgyi calpionella vizsgálatok, amelyek a Calpionellites 
darderi (E) zónát jelölik ki a képződés idejének. A magnetosztratigráfiai vizsgá¬ 
latok valamennyi minta esetében normál polaritást mutatnak. A Calcicalathina 
oblongata az M14r magnetokron idején jelenik meg (Ogg et al. 1991), tehát ennél 
idősebb nem lehet. Gradstein et al. (1994) skálája szerint az M14r-M14n magne¬ 
tokron ugyanakkor korrelál a Pertransiens zónával is, vagyis a formáció vizsgált 
szakaszának kora a legkisebb ellentmondás nélkül jelölhető meg a kora-valangini 
késői szakaszában. Az általunk nem vizsgált Hidasi-völgy déli oldaláról származó 
kis feltárásokból Bujtor (1993) kimutatta még az alsó-valangini Thurmanniceras 
campylotoxus és a felső-valangini. Saynoceras verrucosum zónákat is. 


A Hidasivölgyi Márga mikrofáciesei és képződési környezete 

A képződmény szöveti és mikrofácies jellegeit eddig senki sem vizsgálta. Az 
hauterivi konglomerátumot és homokkövet minden szerző (Hofmann & Vadász 
1912-13; Vadász 1912, 1935; Wein 1967; Horváth 1968) litorális fáciesűnek 
tekintette. 

A valangini cephalopodákat tartalmazó márgát WEIN (1967) batiális üledéknek 
tartotta. 

Horváth (1968) a dominánsan finomszemcséjű törmelékből álló kisújbányai 
szelvényben a kagylók, brachiopodák és tüskésbőrűek mellett a felső-valanginire 
jellemző ammonitesz együttest [Neocomites neocomiensis (d'Orbigny), Lithoceras 
regale Beán, Holcostephanus (Astieria) sp., Acanthoceras hystrichoides Uhlig, A. cf. 
hoheneggen Uhlig] is leírt. Elfogadva a transzgressziós-regressziós modellt a 
különböző üledékképződési környezetből származó ősmaradványoknak, 
valamint a kavics és breccsa anyagnak kevert előfordulásai alapján Horváth 
(1968) ezeket a rétegeket egy szárazulat! „időszakot" követő transzgresszió 
újraülepített termékének tekintette. Az a körülmény, hogy a „transzgressziós 
konglomerátumban" lévő ammoniteszek "a fosszília együttesen belüli furcsa 

elemek" benyomását keltették benne, arról tanúskodik, hogy felismerte az 
állásfoglalásában rejlő ellentmondást. A transzgressziós-regressziós modellt a 
terület térképezői is elfogadták (Bilik et al. 1978; Földi et al. 1977; Hámor et al. 
1967,1974; Hetényi et al. 1968; Nagy et al. 1978). 

A fentiekben már vázolt mecseki típusú atoll modell (Császár & Turnsek 1996; 
Császár 1997) nem igényel sem transzgressziót, sem regressziót, és egyúttal 
feloldja a Horváth által érzékelt ellentmondást is. 

A vékonycsiszolatos mikrofácies vizsgálatok szerint a hidasi-völgyi szelvény 
mészkövei finomszemcsés, wackestone/packstone szövetű, 2,5-15% szilikátos 
törmelékszemcsét (elsősorban vulkanoklasztot) tartalmazó kőzetek, többnyire 
mikrobioklasztos mikritek, ritkábban szivacstűs-radiolariás biomikritek (11I-V. 
tábla, 1-2 fénykép). Ezzel szemben a márévári-völgyi szelvény egészét szilikátos 
törmelékes képződmények, bioklasztos homokkövek építik fel (VI-IX. tábla, 1-2 
fénykép). A hidasi-völgyi minták a Wilson (1975)-féle 1, 2. és 3. standard 
mikrofácies típusba sorolhatók és tipikus medencefáciesű vagy a platformlejtő 
alján képződött üledéknek tekinthetők. Ennél jóval sekélyebb batimetrikus 
helyzetben, bazaltvulkánok tengeralatti lejtőin halmozódtak fel a márévári- 
völgyi szelvény bioklasztos homokkövei. Ezek szilikátos törmelékszemcséit 
túlnyomórészt a bazaltvulkánok szolgáltatták, míg biogén szemcséik nagy része 
a vulkánokat körülvevő sekély, rudistás lagúnából és a lagúna külső peremét 
felépítő, főleg korallokből álló atollszerű képződményekből származhat. A hidasi¬ 
völgyi szelvény anyaga a vulkánok közötti mélyebb medencék üledékének 
tekinthető. 

Táblamagyarázat - Explanation of plates 


I. tábla - Plate I 
Nannoplankton 

1-2. Microstaurus chiastius (Worsley), 2000x, Hidasi-völgy, 60. réteg 
3. Zeughrabdotus embergeri (Noel), 2000x, Hidasi-völgy, 28. réteg 

4-5. Zeughrabdotus embergeri (Noel), 2000x, Hidasi-völgy, 64. réteg 

6-7. Nannoconus steinmannii Kamptner, 2000x, Hidasi-völgy, 17. réteg 

8. Conusphaera mexicana Treio, 2000x, Hidasi-völgy, 62 réteg 

9. Dmzomatholitus lehmanni Noel 2000x, Hidasi-völgy, 26. réteg 
10-11 , Watznaueria barnesae (Black) 2000x, Hidasi-völgy, 62 réteg 

II. tábla - Plate II 
Nannoplankton 

1. Cydagelosphaera deflandrei (Manivit), 2000x, Hidasi-völgy, 26. réteg 

2. Cydagelosphaera deflandrei (Manivit), 2000x, Hidasi-völgy, 64. réteg 

3. Cruciellipsis cuvillieri (Manivit) 2000, Márévári-völgy, 3,6 m 

4. Stradneria crenulata (Bramlette and Martini) 2000x, Márévári-völgy, 3,6 m 

5. Stradneria crenulata (Bramlett and Martini) 2000x, Hidasi-völgy, 64. réteg 
6-7. Micrantholithus obtusus Stradner, 2000x, Hidasi-völgy, 64. réteg 

8. Micrantholithus hoschulzii (Reinhardt), 2000x, Márévári-völgy, 5,8 m 

9. Braarudosphaera reguláris Black, 2000, Hidasi-völgy, 26. réteg 
10-11. Calcicalathina oblongata (Worsely), 2000x, Hidasi-völgy, 64. réteg 

III. tábla - Plate III 

]. Vulkanoklasztban és mikrobiokiasztban gazdagabb (alul), illetve szegényebb (felül) 
mikrorétegek érintkezése. Hidasi-völgy É-i oldalvölgye, 14. réteg. Vékonycsiszolat, 51X, 
nikolok nélkül. 

Microlayers containing more (lower half) and less grains of volcanoclastic and bioclastic origin, 
respectively. Northern s ide valley ofthe Hidas Valley, layer 14. Thin section, 51X, without nicols. 

2. Vulkanoklasztos, mikrobioklasztos mikrit wackestone echinoidea tüske keresztmetszetével, 
néhány calpionellával és „filamentummal", gyakori mikritesedett szemcsével. Hidasi-völgy 
É-i oldalvölgye, 61 réteg Vékonycsiszolat, 51X, nikolok nélkül. 

Mícrobioclastic wackestone with small volcanoclastic as íveli as frequent micritised grains of 
uncertain origin. Well recognimble bioclastic grains are represented by an echinoid spiné, somé 
Calpionélla and a filament. Northern side valley of the Hidas Valley, layer 61. Thin section, 51X, 
without nicols. 

IV. tábla - Plate IV 

1. Aptychus részlete (a nagy, átlósan elhelyezkedő szemcse) és két echinodermata vázelem (a 
kép jobb felső sarkában) vulkanoklasztos, mikrobioklasztos mikritben. Hidasi-völgy É-i 
oldalvölgye, 65. réteg. Vékonycsiszolat, 51X, nikolok nélkül. 

Detail of an Aptychus (big grain in oblique position) and two echinoderm plates (upper right corner 
ofthe picture) in volcanoclastic, microbioclastic micrite. Northern side valley ofthe Hidas Valley, layer 
65. Thin section, 51X, without nicols. 

2. Vulkanoklasztos, mikrobioklasztos mikrit wackestone néhány calpionellával, egy 
„filamentummar, valamint bizonytalan radiolariákkal. Hidasi-völgy É-i oldalvölgye, 29. 
réteg. Vékonycsiszolat, 106X, nikolok nélkül. 

Volcanoclastic, microbioclastic wackestone with somé Calpionélla, a filament and vague radiolarians. 
Northern side valley ofthe Hidas Valley, layer 29. Thin section, 106X, without nicols. 

V. tábla - Plate V 

1. Vulkanoklasztos, szivacstűs-radiolariás mikrit wackestone általános szöveti képe. Hidasi¬ 
völgy É-i oldalvölgye, 27. réteg. Vékonycsiszolat, 51X, nikolok nélkül. 

Photomicrograph illustrating spiculitic-radiolaria wackestone with very fine volcanoclasts. Northern 
side valley of the Hidas Valley, layer 27. Thin section, 51X, without nicols. 

2. Telepes szervezet (szivacs?) töredéke (a kép felső részén látható nagyobb, világosabb szemcse) 
vulkanoklasztos, szivacstűs-radiolariás mikritben. Hidasi-völgy É-i oldalvölgye, 11. réteg 
Vékonycsiszolat, 41X, nikolok nélkül. 

Fragrnent of a colonial organism (a sponge?, the bigger and lighter grain in the upper part ofthe photo) 
in volcanoclastic spiculitic-radiolaria micrite. Northern side valley of the Hidas Valley, layer 11. Thin 
section, 41X, without nicols. 

VI. tábla - Plate VI 

1. Bioklasztos homokkő szöveti képe. A kőzet főleg vulkanoklaszt szemcsékből épül fel. A kép 
közepén egy nagyobb echinodermata vázelem is látható. Márévári strand, 10,0 m. 
Vékonycsiszolat, 41X, nikolok nélkül. 

Photomicrograph iilustrating biodastic sandstone. The most frequent rock farming grain is 
volcanoclast. In the middle of the photo a bigger echinoderm piale can be seen. Artificial cutting behind 
the swimming pool, Márévár Valley, 10.0 m. Thin section, 41X, without nicols. 

2. Gyéren bioklasztos, főleg vulkanoklaszt szemcsékből álló, többgenerációs karbonátos 
kötőanyagú homokkő általános szöveti képe. Márévári strand, 11,0 m. Vékonycsiszolat, 41X, 
nikolok nélkül. 

Photomicrograph showing biodastic sandstone consisting mainly of volcmodasts. Note the scarcity of 
bioclasts and the multiple generations of carbonate cement. Artificial cutting behind the swimming pool, 
Márévár Valley, 11.0 m. Thin section, 41X, without nicols. 

VII. tábla - Plate VII 

1. Átkristályosodott rudista héjtöredék részlete Lithocodium bekérgezéssel. Márévári strand, 
10,0 m. Vékonycsiszolat, 41X, nikolok nélkül. 

Detail of a recrystallized rudist shell fragment, encrusted by Lithocodium. Artificial cutting behind 
the swimming pool, Márévár Valley, 10.0 m. Thin section, 41X, without nicols. 

2. Közelebbről nem azosított mészalga vulkanoklasztos homokkőben. Márévári strand, 8,0 m. 
Vékonycsiszolat 51X, nikolok nélkül. 

Unidentified calcareous alga in volcanoclastic sandstone. Artificial cutting behind the swimming pool, 
Márévár Valley, 8.0 m. Thin section, 51X, without nicols. 

VIII. tábla - Plate VIII 

1. Korall vagy Stromatoporoidea teleptöredék részlete. Márévári strand, 11,0 m. 
Vékonycsiszolat, 41X, nikolok nélkül. 

Fragment of a coral or Stromatoporoidea. Artificial cutting behind the swimming pool, Márévár Valley, 
11.0 m. Thin section, 41X, without nicols. 

2. Általános szöveti kép koralltelep töredék részletével (a kép bal felét kitöltő nagy szemcse), 
vulkanoklaszt szemcsékkel (sötét), egy gastropodával és egy mikrites kérgezésű 
echinodermata vázelemmel (jobb alsó sarok). A kötőanyag mozaikos pát. Márévári strand, 
11,0 m. Vékonycsiszolat, 41X, nikolok nélkül. 

Photomicrograph showing detail of a coral fragment (big grain occupying the lejt half of the 
picture), volcanoclasts (dark grains), a gastropod and an echinoderm plate coated with micrite (lower 
right corner), The cement is mosaic sparite. Artificial cutting behind the swimming pool, Márévár 
Valley, 11.0 rn. Thin section, 41X, without nicols. 

IX. tábla - Plate IX 

1. Marószervezetek nyomai mollusca vagy brachiopoda vázelemen vulkanoklasztos 
homokkőben. Márévári strand, 9,0 m. Vékonycsiszolat, 41X, nikolok nélkül. 

Traces of corroding organisms in a molluscan or brachiopod shell fragment in the volcanoclastic 
sandstone. Artificial cutting behind the sunmmíng pool, Márévár Valley, 9.0 m. Thin section, 41X, 
without nicols. 

2. Hydrozoa (?) töredék (átlósan elhelyezkedő „pontozott" szemcse) vulkanoklasztos 
homokkőben, Márévári strand, 9,0 m. Vékonycsiszolat, 41X, nikolok nélkül. 

Hydrozoan (?) fragment („punctate" grain in diagonal position) in the volcanoclastic sandstone. 
Artificial cutting behind the swimming pool, Márévár Valley, 9.0 m. Thin section, 41X, without nicols. 

I. tábla - Plate I 

II. tábla - Plate II 

III. tábla - Plate III 

V. tábla - Plate V 

VI. tábla - Plate VI 

VII. tábla - Plate VII 

VIII. tábla - Plate VIII 

IX. tábla - Plate IX 

A „budaörsi platform" (felső-ladin-alsó-karni) 
előtéri lejtőfáciese Veszprém környékén. 

A Berekhegyi Mészkő hajmáskéri 
alap szelvényének vizsgálata 

Upper Ladinian-Lower Carnian platform-slope facies in the 
Veszprém area, Transdanubian Rangé, Hungary 

Haas János 1 - Budai Tamás 2 - +Dosztály Lajos 2 - 
Oraveczné Scheffer Anna 3 - Tardiné Filácz Edit 1 

(17 ábra, 8 tábla) 

Key words: platform foreslope, toe-of-slope facies, calciturbidite, microfacies, dolomitization, radiolarians, 
foraminifers, microproblematicum, Laáinian, Carnian, Transdanubian Rangé 

Tárgyszavak: zátonyelőtéri lejtő, lejtőlábi környezet, kalciturbidit, mikrofácies, dolomitosodás, radiolária, 
foraminifera, mikroproblematikum, ladin, karni, Dunántúli-középhegység 


Abstract 

Sedimentological and biostratigraphical studies on the Hajmáskér key-section of the Berekhegy 
Limestone Member of the Füred Limestone Formádon are díscussed in the paper. These studies 
reveal that the thin-bedded limestone and dolomitised limestone succession was deposited at the toe 
of a low-angle platform foreslope, or on the slope aprón, via gravitational redeposition írom the 
marginal "microproblematicum" algae-sponge build-ups of the "Budaörs Platform". The platform at 
the top of the slope may be assigned to the Wetterstein-type rimmed platforms. In the Budaörs 
Dolomité Formádon, only the dasycladacean inner platform and the peritidal algal mát facies of this 
platform were known earlier; evidence fór the reef facies was nőt available. Based on ammonoids and 
radiolarians in the underlying beds, and poor radiolarian and rich foraminifera assemblage within the 
member in the studied section, the age of the Berekhegy Limestone can be shown to be laté 
Longobardian-early Julián. 

Manuscript received: 14 111999 


Összefoglalás 

A cikk a Füredi Mészkő Formáció Berekhegyi Mészkő Tagozatának hajmáskéri alapszelvényén 
végzett szedimentológiai és biosztradgráfiai vizsgálatok eredményeit foglalja össze. A vizsgálatok 
szerint a vékonyréteges mészkő illetve dolomitosodott mészkő, kis hajlásszögű platformelőtéri lejtő 
lábánál, a lejtőlábi törmelékpaláston felhalmozódott, gravitációsan átülepített üledék, melynek 
anyaga a „budaörsi platform" peremén kialakult, főként a „mikroproblemadkum" csoportba sorolt 
algákból és mésszivacsokból álló zátonyokról származik. A lejtőhöz kapcsolódó platform a 


1 MTA Geológiái Kutatócsoport, Eötvös Loránd Tudományegyetem, 1088 Budapest, Múzeum körút 4/a. 

2 Magyar Állami Földtani Intézet, 1143 Budapest, Stefánia út 14. 

3 1021 Budapest, Hűvösvölgyi út 74. 


726 


Földtani Közlöny 130/4 


wettersteini-típusú zátonyperemes platformok közé sorolható, melynek korábban csak 
Dasycladaceae-s, szubtidális belső platform és algaszőnyeges, árapálysíksági fáciesei voltak ismertek 
a Dunántúli-középhegységben a Budaörsi Dolomitból. A Berekhegyi Mészkő kora a vizsgált szelvény 
fekü rétegeiben talált ammonitesek és radioláriák, továbbá a tagozat rétegeiből előkerült szegényes 
radiolária- és gazdag foramimfera-fauna alapján késő-tongobard-kora-juli. 


Bevezetés 

A Dunántúli-középhegység területén a középső-triász elején kialakult 
karbonátos rámpa a pelsoi riftesedés eredményeként tektonikusán széttagolódott 
(Budai & Vörös 1992,1993). A viszonylag kiemelt helyzetben maradt blokkokon 
platformok, közöttük árkok, mélyebb medencék alakultak ki (Vörös et al. 1997). 
A medencékben hemipelágikus mészkő képződött (Felsőörsi Mészkő), melybe a 
vulkáni tevékenység megindulását jelezve vékony tufasávok, majd a ladinban 
vastagabb tufarétegek iktatódtak be (Buchensteini Formáció). A kiemelt 
helyzetben maradt anisusi platformok (a Tagyoni illetve a Megyehegyi Formáció) 
felett, bár azoknál nagyobb területen, a ladinban is kabonátos platformok 
alakultak ki (Budaörsi Dolomit), amelyek a relatív tengerszintemelkedés megtor¬ 
panása idején a medencék felé terjeszkedtek (progradáltak), míg a transz- 
gressziós szakaszokban területük lecsökkent (Budai & Haas 1997). A karni 
kezdetén a vulkáni tufák lerakódása megszűnt, de a pelágikus mészkőképződés 
a medencékben tovább folytatódott. Ezt a jellegzetes vékonyréteges, szürke 
mészkövet sorolják a Füredi Mészkő Formációba és - a jelenlegi értelmezés 
szerint - ennek peremi, a platformok előterében képződött kifejlődését nevezik 
Berekhegyi Mészkő Tagozatnak. A Berekhegyi Mészkő kitűnően tanulmányoz¬ 
ható rétegsorát tárja fel Hajmáskér közelében, a 8. műút É-i oldalán lévő kis 
kőfejtő, melynek alapszelvényként való kijelölésére Szabó Imre tett javaslatot, aki 
a szelvény rövid leírását is elkészítette (Szabó 1990). 

Az elmúlt években elsősorban a terület szekvencia-sztratigráfiai elemzése 
irányította a szerzők figyelmét a medencék és platformok határövezetében 
képződött lejtőüledékekre, mivel ezek értékes információkkal szolgálhatnak a 
tengerszintváltozásokhoz kötődő folyamatokról. A szelvény részletes felvétele, 
szed/imentológiai és őslénytani vizsgálata igazolta a viszonylag kis vastagságú 
rétegsor jelentőségét a platformok és a medencék kapcsolatának értelmezését 
illetően, hiszen a medencefáciestől kezdve a lejtőlábi fáciesen át, egészen a 
kiépülő platformig terjedő vizsgálatok alapján a platform előrenyomulásának 
teljes folyamata rekonstruálhatóvá vált. Ilyen progradációs sor - hazai feltártsági 
viszonyaink mellett - ritka, és eddig sehol nem dokumentált. A vékonycsiszolatos 
vizsgálatokkal rendkívül fontos információkat nyertünk az egykori lejtőhöz 
kapcsolódó platformok jellegéről, élővilágáról is. A késő-iadin-kora-karni 
platformokról, a zátonyok élővilágáról ugyanis eddig nagyon keveset tudtunk a 
platformkarbonátok teljes dolomitosodása miatt. Ezek az eredmények indokol¬ 
ják, hogy a szelvény vizsgálatának eredményeiről külön közleményben adjunk 
számot. 

Kutatási előzmények 

A „berekhegyi mészkő" önálló rétegtani egységként történő bevezetése LaczkÓ 
(1911) nevéhez fűződik. „A tridentínus mész fedőjében a Böckh-féle füredi mész világos 
és kevésbbé szaruköves padjai következnek, a melyeken azután az Őrhegy északkeleti 
nyúlványán talált csengő brachiopodás mészkőlapok, a berekhegyi meszek következnek" 
(pp. 47-48). Leírása szerint a világosszürke, vékonyrétegzett, „kissé szaruköves", 
„ripacsos" „berekhegyi pala" a vele „petrográfiai rokonságot" mutató pados füredi 
mészkőből fejlődik ki „a rétegek megvékonyodása s a márgatartalom megszaporodása 
által" (p. 48). Jellemző ősmaradványai között brachiopoda és echinoidea 
maradványokat említett. A fedőben konkordánsan települő dolomitot felté¬ 
telesen a „raibli" dolomitokhoz sorolta (p. 48), abban „csöves algakimállásokat" 
említett (p. 60). A „berekhegyi mészkő" területi elterjedése LaczkÓ szerint a 
Litéri-vonaltól északra lévő pikkelyben a sólyi Jáksomától DNY felé, az Őr- 
hegy-Berek-hegy vonulatában a sólyi fenyvesig követhető (p. 47, 60), míg a 
veszprémi törés északi oldalán Kádártától ÉK felé, a Hamarászó-völgyig 
nyomozható (p. 66). 

A „berekhegyi mészkő" rétegtani besorolása a későbbi kutatások során 
lényegesen nem változott, a szerzők többsége (már aki egyáltalán elkülönítette) a 
„füredi mészkő" fölött önálló egységként vagy annak felső szakaszaként 
értelmezte. A felső-ladin-alsó-karni litosztratigráfiai egységek definíciójának, 
laterális elterjedésének és egymáshoz viszonyított kapcsolatának megítélése 
tekintetében a következő néhány fontosabb megállapításra kívánjuk felhívni a 
figyelmet: 

- A Balaton-felvidéken Böckh (1872, pp. 95-96) által definiált „füredi mészkő" 
- a szerző eredeti leírása szerint - nincs kifejlődve a Litéri-vonaltól É-ra lévő 
pikkelyben és a déli pikkelyben a Megye-hegytől ÉK-re, ti. a Veszprémi-fennsíkon 
(p. 94,96,101, 123). 

- Ldczy (1913) részletesen ismertette az általa szűkebben értelmezett felső-ladin 
„füredi mészkő" (pp. 120-123) és a fedőjében települő alsó-karni márgaközös 
mészkő (pp. 124—167) biológiai felépítését és települési helyzetét kifejlődési 
területenként (ez a kettő együtt felel meg a BöCKH-féle és a mai értelmezés 
szerinti Füredi Mészkőnek), a „berekhegyi mészkő" elnevezést azonban egyetlen 
egyszer sem használta. Felhívta ugyanakkor a figyelmet arra, hogy a felsőörsi 
Forrás-hegy szelvényében a vörös „tridentinuszos mészkő" és az alsó-karni dolo¬ 
mit között települő világosszürke mészkövet korábban tévesen sorolták a „füredi 
mészkőhöz", az valójában a „tridentinuszos mészkő" felső szakaszát alkotja. 

- Szabó (1978) a Berekhegyi mészkő jellemzésénél LaczkÓ (1911) leírását vette 
alapul. 

- Rajncsák (in Detre et al. 1979, Peregi & Raincsák 1983) megállapítása szerint 
Kádárta környékén sem a „berekhegyi", sem a „füredi mészkő" nincs kifejlődve, 
az alsó-karni dolomit (=Budaörsi Dolomit F.) közvetlenül a tufás-márgás felső- 
ladin rétegsor (=Buchensteini F.) fölött települ. 

- Szabó (in Bence et al. 1987, pp. 41-42) részletes leírásában a „berekhegyi 
mészkövet" a Füredi Mészkő Formációba sorolta Hajmáskér és Sóly térségében, 
és a felső-ladin (feltételesen alsó-karni) emeletbe helyezte. 

- Budai (1988, pp. 58-70) és Budai & Dosztály (1990, p. 64, 68, és 1. táblázat) 
újabb biosztratigráfiai adatok alapján az alsó-karniba sorolta a Füredi Mészkő 
Formációt, és annak márgaközös- táblás felső szakaszát azonosította (tagozatként 
elkülönítve) a Berekhegyi Mészkővel. 

- Szabó (1990) a Berekhegyi Mészkövet önálló formációként írta le a 
képződmény általa javasolt alapszelvényében. A 8-as műút bevágásától a 
kőfejtőig ábrázolt szelvény és a mellékelt szöveg között azonban több 
ellentmondás mutatkozik, pl. a szelvény kb. 1 m vastag Füredi Mészkövet (felső- 
ladin) ábrázol a Nemesvámosi Formáció (középső-ladín) és a Berekhegyi Mészkő 
(felső-ladin-alsó-karni) között, a leírás szerint azonban a Berekhegyi Mészkő 
közvetlenül a Nemesvámosi Mészkőre települ. 

- Csillag (1991), később Haas (1993) a Budaörsi Dolomit ladin-alsó-karni 
progradációs nyelvét Kádártai Dolomit Tagozat néven javasolta elkülöníteni. 

- Budai (1993, pp. 56-58) a Füredi Mészkő Formáció jellemzésénél már 
említette a Berekhegyi Tagozat „medenceperemi jellegeit" Sóly és Hajmáskér 
környékén, és az abban található allodapikus karbonát-törmeléket a közeli 
platformról származtatta. A később született szekvencia sztratigráfiai elemzések 
szerint (Budai & Haas 1997, pp. 326-327, valamint Haas & Budai 1997, p. 18) a 
Berekhegyi Mészkő gradált, allodapikus mészkő és márga váltakozásából álló 
rétegsora a „budaörsi platform" ladin végi progradálásának kezdetét jelző, 
periplatform üledék (HST). 

A fentiekben felsorolt korábbi és újabb megfigyeléseket összegezve a 
következők szerint határozhatjuk meg a Berekhegyi Mészkő Tagozatot, mint 
Önálló litosztratigráfiai egységet. A Berekhegyi Mészkő a Déli-Bakony felső-ladin 
és alsó-karni medenceüledékeinek platformközeli fáciese. Fokozatosan fejlődik ki 
a fekü Buchensteini Formáció Nemesvámosi Tagozatának felső, világosszürke 
változatából, míg a fedő Budaörsi Dolomit viszonylag hirtelen váltja fel. Vékony¬ 
rétegzett, világosszürke mészkő és sötétszürke márga ciklusos váltakozása 
alkotja. A mészkőrétegek gyakran gradáltak, felszínük általában egyenetlen. Az 
alsó, többnyire bioturbált réteglapokon a durva, karbonátanyagú lito- és bio- 
klasztok kipreperálódnak, gyakoriak az 1-2 cm átmérőjű féregjáratok. A felső, 
márgás réteglapokon elvétve ammonites lenyomatok, szenesedett növény¬ 
maradványok fordulnak elő. 

A Berekhegyi Mészkő típusterülete a Veszprémi-fennsík, ahol felszínen Sóly és 
Hajmáskér környékén ismert a 8-as műút bevágásaiban és a környező kőfej¬ 
tőkben. Vastagsága 6-10 méter. Elterjedési területétől ÉK-re és DNY-ra a Budaörsi 
Dolomit közvetlenül települ a Buchensteini Formáció (gyakran dolomitosodott) 
Nemesvámosi Tagozatára. 


A vizsgált szelvény helyzete és litosztratigráfiai besorolása 

A vizsgált szelvény Hajmáskértől D-re 2 km-re, a 8-as műút és a Hajmáskér felé 
vezető bekötőút kereszteződésétől Ny felé kb. 500 m-re található, egy idő¬ 
szakosan művelt kőfejtőben. A szelvény helyét és földtani környezetét az 1. ábra 
mutatja. A 2. ábrán a szelvény rétegtani helyzetét mutatjuk be a 8-as út bevágása 

1. ábra. A vizsgált szelvény földrajzi helyzete és földtani környezete. Jelmagyarázat: 1. Berekhegyi 
Mészkő; 2. feltolódás; 3. horizontális vető; 4. a vizsgált rétegsor helye; 5. a 2. ábrán bemutatott szelvény 
nyomvonala. Rövidítések: 'T 2 - Iszkahegyi Mészkő; m T 2 - Megyehegyi Dolomit; b T 2 - Buchensteini 
Formáció; b \T 3 - Budaörsi Dolomit, Kádártai Tagozat; *Q h - alluvium 

Fig. 1 Location andgeological setting ofthe studied section. Legend: 1 Berekhegy Limestone; 2 overthust ; 3 stike- 
slip fault; 4 location of the studied succession; 5 location of section presented in Fig. 2. Abbreviations:'T 2 - 
Iszkahegy Limestone; m T 2 - Megyehegy Dolomité; b T 2 - Buchenstein Formation; b AT 3 - Budaörs Dolomité, 
Kádárta Member; fQ h - alluvial deposits 


és a kőfejtő között szerkesztett szevényen, melynek nyomvonalát az 1. ábrán 
tüntettük fel. 

A kőfejtőben feltárt rétegsor (3. ábra) legalsó szakasza néhány deciméteres tufa- 
és tufit-betelepüléseket tartalmazó, szürke, gumós, helyenként kovás mészkő. A 
rétegsornak ez a szakasza a Buchensteini Formáció, Nemesvámosi Tagozatába 
sorolható (2. ábra). 

Erre települ az a mintegy 6 m vastagságú, vékonyréteges, barnásszürke 
mészkő, illetve felsőbb részén dolomit rétegsor, melyet a Berekhegyi Mészkő 
Tagozatba sorolunk (2. ábra). Munkánk elsősorban e rétegek vizsgálatára irányult. 
A rétegsor alsó, mészkő összetételű szakasza 10—15 cm vastag, allodapikus mész¬ 
kő rétegekből épül fel. A rétegek oszályozott rétegzettsége (gradáció) makro¬ 
szkóposán is jól látható, A rétegsor felső, mintegy 3 m-es szakasza dolomit 
összetételű, de kőzetszerkezetét és szövetét illetően a mészkő szakaszhoz hasonló 
jellegeket mutat. 

A vékonyréteges szakasz fölött vastagpados dolomit jelenik meg, amit a 
Budaörsi Dolomit Formációba sorolhatunk be (2. ábra). 

4 1 V y V | 5 6 A 7 1—r 

20 m 

2. ábra A vizsgált rétegsor rétegtani helyzetét bemutató dőlésirányú szelvény (Haas & Budai 1997 
alapján). Jelmagyarázat: 1. vastagpados dolomit; 2, gumós, vékonyréteges mészkő; 3. vékonyréteges 
dolomit; 4. tufa, tufit; 5. márga; 6. a vizsgált rétegsor helye; 7. kőfejtő 

Fig. 2 Dip section showing stratigraphic setting of the studied succession (location of the section is in Fig. 1). 
Legend: 1 thick-bedded dolomité; 2 nodular, thin-bedded limestone; 3 thin-bedded dolomité; 4 tuff, tuffite; 5 mari; 
6 location of the studied succession; 7 quarry 


A rétegsor litológiai- és mikrofácies-jellegei 

A vizsgált szelvény litológiai jellegeit a 4. ábra mutatja. A 6 m vastagságú 
rétegsor alsó 3 m-es szakaszát (1-34. réteg) vékonyréteges, világos barnásszürke 
mészkő építi fel és 10 cm vastagságú márgabetelepülés zárja. E fölött (35-53. 
réteg) világosszürke közepes rétegvastagságú és vékonyréteges dolomit, meszes 
dolomit következik, melynek kőzetszerkezeti jellegei azonban nem térnek el 
jelentősen az alsó szakaszétól. E szakasz felett egyenetlen réteghatárral vastag¬ 
pados, likacsos dolomit települ, melyet a kőfejtő 2-2,5 m vastagságban tár fel. 

Az alsó szakaszt felépítő rétegeket hullámos, agyagos rétegfelszínek választják 
el egymástól. Esetenként világosan látható, hogy eróziós felszínekről van szó, 
csatorna-szerű bemélyedésekkel, melyeket olykor apró kavics méretű lito- 
klasztokat is tartalmazó kalkarenit grainstone tölt ki. Egyes rétegekben szabad 
szemmel is megfigyelhető a gradáció, a grainstone felett finomabb kalkarenites 
packstone-wackestone, majd a réteg tetején agyagos mudstone-wackestone 
jelenik meg (5. ábra). 

A kőzetminták oldási maradékának vizsgálata szerint a rétegsor alsó 22 rétege 
kovásodott váztöredékekben gazdag. Egyes mintákban víztiszta, alig koptatott 
kvarc kristályokat figyeltünk meg, melyek valószínűleg vulkáni eredetűek. 

3. ábra A Berekhegyi Tagozat rétegei a vizsgált kőfejtőben (fotó: Lénárd T.) 


Fig. 3 Layers of the Berekhegy Member in the studied quarry 

A vékonycsiszolatos vizsgálatok szerint az egyes rétegek centiméteres, vagy 
csupán néhány milliméteres, sajátos mikrofáciessel jellemezhető mikroréte- 
gekből épülnek fel, melyeket gyakran eróziós felszínek választanak el egymástól. 
Ezt szemléltetik a 6. ábrán bemutatott rajzok, melyeket közvetlenül a vékony- 
csiszolatokról készítettünk, eredetileg fóliára. Mivel tehát az egyes rétegek álta¬ 
lában nem jellemezhetők egyetlen mikrofácies típussal, a mikrofáciesek tábláza¬ 
tos dokumentálását úgy oldottuk meg, hogy a réteget reprezentáló orientált 
csiszolatban elkülönített mikrorétegek típusa mellett (betűk jelölik a táblázat fej¬ 
lécében), a mikrorétegek sorrendjét (alulról felfelé növekvő sorszámokkal) is 
megadtuk (4. ábra). 

A csiszolatos vizsgálatok alapján a következő mikrofácies-típusokat különí¬ 
tettük el: 

5. ábra Allodapikus 
mészkő rétegek. Az 
alsó réteg alsó ré¬ 
szén a bioklasztos 
durva kalkarenitben 
finom rudit méretű 
litokiasztok is megfi¬ 
gyelhetők. A mérce 
hossza 4 cm 

Fig. 5 Allodapíc lime- 
stone layers. In the 
hasal part of the lower 
layer fine lithoclasts 
are visible in coarse 
bioclastic calcarenite. 
Length of scale-bar is 
4 cm 



|_J litoklaszt 

6. ábra Példák a mikrofácies típusok vékonycsiszolatokban megfigyelt kapcsolatára, A számok a 
rétegek számát mutatják, melyekből a csiszolat készült 


Fig. 6 Examples fór relations of the microfacies types in thin-sedions , Numbers show the number of layers where 
the samples were taken from 


<— 4. ábra A vizsgált rétegsor litológiai jelegei, szöveti típusok (A-G, leírásuk a szövegben), bioklaszt 
típusok, CaO/MgO tartalom. Jelmagyarázat: 1. mészkő; 2. dolomit; 3. agyagos mészkő és dolomit; 4. 
márga; 5. likacsok; 6. breccsa; 7. mészkő gumó; 8. tűzkő gumó; 9. normál gradáció; 10. fordított 
gradáció 

Fig. 4 Lithology of the studied succession, texture-types (A-G, descriptions in the text), types of btoclasts, 
CaO/MgO content. Legend: 1 limestone; 2 dolomité; 3 argillaceous liemstone/dolomite; 4 mari, 5 vugs; 6 breccia; 
7 limestone nodules ; 8 chert nodules; 9 grading; 10 reverse grading 










































































































































































734 


Földtani Közlöny 130/4 


A-típus: bio- és litoklasztos wacke- 
stone (7. ábra). Mikrit, mikropátit 
mátrixban arenit, olykor finom rudit 
méretű bio- és litoklasztok. Jellemző 
bioklaszt elemek: mollusca héjtöredék, 
echinodermata váztöredék, ostracoda 
teknő, valamint mikrobiális bekérge- 
zések töredéke. 

B-típus: litoklasztos grainstone ( 8. 
ábra). Finom arenittől finom ruditig 
terjedő méretű lito- és bioklasztokat, 
olykor mikrobiális kéreggel körülvett 
összetett szemcséket tartmaz. A lito¬ 
klasztok különböző szöveti típusokat 
képviselnek, melyek uralkodóan plat¬ 
formról származtathatók, gyakran 
telepes és bekérgező szervezetek töre¬ 
dékeit tartalmazzák. Jellemző bio- 
klasztok: „mikroproblematikumok", 
mésszivacs töredék, zöldalga töredék, 
mollusca héjtöredék, echinodermata 
váztöredék, koprolit. 

C-típus: bioklasztos, peloidos közép¬ 
szemcsés kalkarenit, grainstone (9. 
ábra). Apró litoklasztokat is tartal¬ 
mazhat. A peloidok részben mikro¬ 
biális bekérgezések töredékei. Jellemző 
bioklasztok: echinodermata vázele¬ 
mek, kagyló héjtöredékek, csigák, 
Tubiphytes-ek, valamint kevés szivacs¬ 
tű és vékonyhéjú kagyló töredék 
(filamentum). 

D-típus: Peloidos finom kalkarenit, 
grainstone (10. ábra). A peloidok rész¬ 
ben mikrobiális bekérgezések töre¬ 
dékei, apró Tubiphytes csomók. Olykor 
vékonyhéjú kagylók (filamentumok) 
töredékei is előfordulnak. 

E-típus: Filamentumos, peloidos 
wackestone (11. és 22. ábra). Általában 
közepes vagy nagy mennyiségű fila¬ 
mentum töredéket tartalmaz. Ritkán 
radiolária utáni moldok is megfigyel¬ 
hetők e típusban. 

A részleges, szelektív, olykor csak 
egyes mikrorétegeket érintő dolomi- 



7. ábra A platformról származó apró, bekérge- 
zett szemcséket tartalmazó bioklasztos wacke¬ 
stone A míkrofácies-típus. 1. sz réteg. N=13x 


Fig. 7 Bioclastic wackestone containing coated grains 
of platform origin, Microfacies type A. Layer No. 1 
M-13x 



8. ábra Litoklasztos, bioklasztos grainstone. B 
típusú mikrofácies. 5. sz. réteg. N=13x 


Fig. 8 Lithoclastic, bioclastic grainstone , Microfacies 
type B. Layer No. 5 M=13x 

tosodás már az alsó szakasz felsőbb 
részén megjelenik (a 25. rétegtől felfelé, 
lásd 12. ábra). 

A szelvény felső szakaszának alsóbb 
részén (35-48. réteg) a dolomitosodás 
az eredeti szöveti jellegeket szinte 
teljesen eltüntette. Itt a jellemző szövet 
a finomkristályos, homogén, többnyire 
idiotópos dolopátit (G-típus). A dolo- 
mitkristályok belseje barnás, zárvá- 
nyos. Megjegyzést érdemel, hogy a 
rétegsornak e szakaszán jelennek meg 
a legvastagabb (25-30 cm) rétegek. Ez 
arra utal, hogy a dolomitosodás előtti 
szövet is eltérő lehetett a szelvény alsó 
részén ismert típusoktól. 

A felső szakasz felsőbb részén a 
dolomitosodás többnyire nem tüntette 
el teljesen az eredeti szöveü elemeket, 
és a rétegen belüli mikrorétegzettség is 
felismerhető (F-típus, lásd 13. ábra). 
Több esetben az eredeti kőzettípus is 
megállapítható volt, az A-, B- és C- 
mikrofácies-típust lehetett azonosítani. 

A vékonyréteges szakaszra települő 
vastagpados dolomit eredeti szövete 
nem állapítható meg egyértelműen, 
annyi azonban látszik, hogy jórészt 
nagyobb méretű, biogén alkotóele¬ 
mekből állhatott. 

Ősmaradványok 

A kőfejtőben feltárt Berekhegyi 
Mészkő makrofosszíliákban szegény. 
Az allodapikus mészkő-rétegek felső 
részén brachiopoda teknőket és ammo- 
nites töredékeket figyeltünk meg. Az 
oldási maradékból is rendkívül kevés 
ősmaradvány került elő, azok is csupán 
a mészkő szakaszból (4. ábra). Első¬ 
sorban echinodermata töredékek, 
brachiopodák (egy- és kétteknős példá¬ 
nyok), ammonites, csiga és kagyló 
kőbelek valamint limonitosodott radio- 



9. ábra Bioklasztos, peloidos grainstone. C 
típusú mikrofácies. 10. sz. réteg. N=13x 

Fig. 9 Bioclastic, peloidal grainstone. Microfaaes 
type C. layer No. 10 M=13x 



10. ábra Peloidos, bioklasztos grainstone. D 
típusú mikrofácies. 13. sz. réteg. N=25x 


Fig. 10 Peloidal, bioclastic grainstone. Microfacies 
type D. Layer No. 13 M= 25x 

láriák említhetők. A radioláriák közül 
biosztratigráfiai jelentősége csupán a 7. 
és 22. rétegből előkerült példányoknak 
van. Vékonycsiszolatos vizsgálattal 
azonban (a nem dolomitosodott kőze¬ 
tekben) rendkívül gazdag mikrofauna- 
és flóra-együttes volt kimutatható, 
melynek rétegenkénti eloszlását a 24. 
és a 25. ábra mutatja. 

Foraminifera metszetek a réteg¬ 
sorban végig megfigyelhetők, előfor¬ 
dulásuk a pontszerű mintavételnek 
megfelelően szórványos, de követ¬ 
kezetes. A platformokról származó 
„mikroproblematikumok" helyenként 
tömegesen, kőzetalkotó mennyiségben 
vannak jelen. 

A foraminifera faunában mind a 
medencében élt, mind a közeli plat¬ 
formokról áthalmozott foraminifera 
társulások alakjai megtalálhatók (I-I1I. 
tábla). A 14. ábrán szereplő medence, 
illetve platform jelölések csak a leggya- 



11. ábra Filamentumos, peloidos wackestone. E 
típusú mikrofácies. 17. sz. réteg. N«= 13x 


Fig. 11 Filamentum-bearing peloidal wackestone. 
Microfaáes type E. Layer No. 17 M-13x 



12. ábra Filamentumos, peloidos wackestone, a 
mátrix kezdődő dolomitosodásával. E típusú 
mikrofácies. 27. sz. réteg. N=25x 

Fig. 12 Filamentum-bearing peloidal wackestone 
loith incipient dolomitization of the mátrix. 
Microfaáes type E. Layer No. 27 M=25x 

koribb és legjellemzőbb alakokra vo¬ 
natkoznak, mert a legtöbb foraminifera 
nemzetség többféle élőhelyen is meg¬ 
jelenhet. Az Ophthalmidium fajok 
például lehetnek zátonylakók, zátony¬ 
előtéri lejtő fáciesekben is előfordul¬ 
nak, de leggyakrabban medenceüle¬ 
dékekben jelennek meg. A durva 
agglutinált Reophax-félék a medencék 
belső, mélyebb vízi élettereiben jellem¬ 
zők (pl. a Zlambachi Márgában), de 
típusos lagúnaüledékekben is elő¬ 
fordulnak (pl. a Wettersteini Mészkő¬ 
ben). A foraminiferák házanyagát 
tekintve, az agglutináltakkal szemben a 
mészvázú formák vannak túlsúlyban a 
vizsgált szelvényben. 

A foraminifera-társulások összetéte¬ 
lében nem figyelhetők meg élesen 
elhatárolódó szakaszok a rétegsoron 

belül, de folyamatos változás - külö¬ 
nösen a mészkő szakasz felső részén - 
kimutatható. Biosztratigráfiai szem¬ 
pontból a medencében élt alakok 
jelentősége nagyobb. Ezek közül az 
alsóbb rétegekben az Ophthalmidium 
exiguum Koehn-Zaninetti; Reophax 
rudis Kristan-Tollmann; Kriptoseptida 
klebelsbergi (Oberhauser); Gaudryínella 
sp, vannak jelen. A 8. rétegtől felfelé fo¬ 
kozatosan jelenik meg az Ophthalmidi¬ 
um plectospirus (Oravecz-Scheffer), a 
vékonyfalú Nodosaria és Lenticulina 
fajokból álló együttes, majd a 11. és a 
12. rétegben az Austrocolomia cordevolica 
Oberhauser és a Turriglomina carnica 
(Dager). Sztratigráfiailag fontos adat a 
Paralingulma ploechíngeri (Oberhauser) 
és a Meandrospirella planispira Oravecz- 
Scheffer megjelenése a 14., illetve 15. 
rétegben, majd az ezeket közvetlenül 
követő Turriglomina magna (Urosevic) 
és az Austrocolomia marschalli 
Oberhauser a 17., valamint az Ophthal¬ 
midium carintum Leischner a 18. 
rétegben. Ugyancsak fontos adat a 
Schmidita inflata FUCHS és a Triadodiscus 
eomesozoicus (Oberhauser) fellépése a 23. rétegben. A mészkő szakasz legfelső 
rétegei elsősorban allochton platform eredetű formákat tartalmaznak: 
Agglutisolenia sp., Pilaminella gemerica Salaj. 

A „mikroproblematikum" csoportba összevont, feltehetően alga eredetű 
maradványok (IV-VII. tábla) többsége kifejezetten zátonykörnyezetben élt, és 
átülepítéssel kerülhetett felhalmozódási helyére. A rétegsorban kimutatott 
maradványok közül Senowbari-Daryan (1984) szerint a következők jellemzők a 
központi zátonytestre: Koivaella permiensis CHUVASHOV; Ladinella porata Ott; 
Panormidella aggregata Senowbari-Daryan; Tubiphytes carinlhiacus Flügel. A 
zátonyközeli háttérlagúnákban, valamint a zátonyelőtéri lejtőkön is élő típusok 
közül gyakoriak a Tubiphytes obscurus Maslov, rikábbak a Messopotamella angulata 
és a Bacinella maradványok. 



13. ábra Dolomitosodon szövet, a kép jobb felső 
részén bekérgezett szemcsék ismerhetők fel. F 
típusú mikrofácies. 28. sz réteg. N=25x 

Fig. 13 Dolomitized texture, coated grains are 
recognisable in the right upper part of the picture. 
Microfacies type F. hayer No. 28 M=25x 


Kronosztratigráfiai értékelés 

A kőfejtőben feltárt Berekhegyi Mészkő kronosztratigráfiai értékelésénél a 
közvetlen feküt képező, tufa-beltelepülésekkel tagolt gumós mészkő ammonites- 
és radiolária maradványaira, továbbá a rétegsor két rétegéből előkerült rádió- 

14. ábra A rétegsor alsó (mészkő) szakaszának foraminifera faunája 
Fig. 14 Foraminifera fauna ofthe lower (limestone) part ofthe succession 

15. ábra Mikroproblematikumok a rétegsor alsó szakaszán 
Fig. 15 Microproblematica in the lower part of the succession 

16. ábra A részletesen vizsgált 
rétegsor közvetlen feküjéből 
előkerült Celtites epolensis 
(Mojsisovics). N=2x. (Fotó: 
Vörös A.) 

Fig. 16 Celtites epolensis 
(Mojsisovics) uras found in the 
footwall of the measured section. 
M=Zx. (Photo: A. Vörös) 


láriákra, valamint a foraminifera-együttesre és kisebb mértékben a mikro- 
problematikumokra támaszkodhatunk. 

A Buchensteini Formáció legfelső részét képviselő tufás rétegekben, a 
Berekhegyi Mészkő bázisa alatt alig egy méterre talált ammonitesek Vörös (1998) 
szerint a Celtites epolensis (Mojsisovics) fajhoz sorolandók (16. ábra), ennek alapján 
a rétegsor a felső-longobard Regoledanus Zónába tartozik. 

A radioláriák közül a vizsgált szelvény 7. rétegében talált Muelleritortis sp. (Vili. 
tábla, 1-3. kép) szintén a longobard alemeletet jelzi. A 22. rétegből Muelleritortis 
bosniensis is előkerült (VIII. tábla, 4. kép), amely a faj leírói (Kozur & Mostler 1996) 
szerint a felső-longobard alsó szakaszán fordul elő. A felső-longobard besorolás 
mellett szól az a tény is, hogy a Tíitortis genus két példánya (VIII. tábla, 5, 6. kép ) 
is előkerült ebből a rétegből. 

A foraminifera-fauna biosztratigráfiai értékelését illetően, a kimutatott taxonok 
eddig ismert rétegtani elterjedését figyelembe véve, a következő megállapí¬ 
tásokat tehetjük: 

1. A meghatározott taxonok többsége mind a hazai, mind a Tethys régió egyéb 
területein feldolgozott mikrofaunákban a karni emelet alsó szakaszából ismert: 
Turriglomina carnica (Dager); T. magna (Urosevic); Austrocolomia marschalli 
Oberhauser; Meandrospirella planispira (Oravecz-Scheffer); Schmidita inflata 
Fuchs; Triadodiscus eomesozoicus (Oberhauser), stb. 

2. Hiányzik ugyanakkor a Gsollbergella spiroloculiformis (Oravecz-Scheffer), 
amely az eddigi ismereteink szerint a legkülönbözőbb alsó-karni fáciesekben 
előfordul (pl.: a Füredi Mészkő mélyvízi, Meandrospirella-s, Nodosaria-s bio- 
mikritjében; a Veszprémi Márga Duostomína-s, Lamelliconus-os, erősebb 
vízmozgás mellett lerakodott rétegeiben; vagy a Wettersteini Mészkő különféle 
zátonyközeli platformfácieseiben). 

3. Hiányoznak az alsó-karni felső szakaszában gyakori Lamelliconus- 
Variostoma-Duostomina dominanciájú társulások, tehát ennél mindenképpen 
idősebbek lehetnek a vizsgált rétegek. 

A mikroproblematikum csoportba tartozó maradványok kronosztratigráfiai 
jelentősége kisebb. Az autochton előfordulások ladin, karni, sőt, ennél fiatalabb 

triász zátonykörnyezetekből egyaránt ismertek (pl. a wettersteini zátonyokból 
Ott 1967; a Mürztali Alpok karni zátonyképződményeiből Flügel et al. 1978; a 
szicíliai felső-triász zátonyokból Senowbari-Daryan 1984, az Edericsi Mészkőből 
Oraveczné Scheffer 1987; az alsó-hegyi Wettersteini Mészkőből pedig Bérczi- 
Makk 1996 szerint). 

A fentieket összefoglalva az állapítható meg, hogy a medencébe előrenyomuló 
platform lejtőfáciését képviselő Berekhegyi Mészkő közvetlen feküje bizonyosan 
legfelső ladin (felső-longobard - Regoledanus Zóna), míg a Berekhegyi Mészkő, 
a vizsgált szelvényben felső-longobard vagy legalsó-karni korú. A Budaörsi 
Dolomit 2. progradációját képviselő vastagpados dolomit már minden való¬ 
színűség szerint alsó-karni. Ennél pontosabb kormeghatározás egyrészt azért 
nem tehető, mert a ladin/karni határ pontos definícióját célzó kutatások a 
típusterületen jelenleg is folyamatban vannak (Broglio Loriga et al. 1999), más¬ 
részt a progradáló platform lejtőfáciese a határkérdések megválaszolására nem 
tekinthető ideálisnak. 

A korábbi rétegtani besorolások a „berekhegyi mészkő" elnevezést kiter¬ 
jesztették a Balaton-felvidéki Füredi Mészkő felső, márgaközös, táblás szakaszára 
is (Budai 1993). A biosztratigráfiai vizsgálatok szerint a s. str. Berekhegyi Mészkő 
- amit a hajmáskéri szelvény is képvisel - valamivel idősebb (Regoledanus, illetve 
Daxatina cf. canadensis Alzóna, Broglio Loriga et al. 1999 javaslata szerint), mint 
az egykori medence belsejében lerakodott Füredi Mészkő felső szakasza (Aon 
Zóna, Budai & Dosztály 1990 szerint). Ez az időbeli csúszás a platform, illetve az 
előtéri lejtő viszonylag lassú progradációjával magyarázható. 


Fáciesértelmezés, üledékképződési modell 

A mikroszkópos vizsgálatok eredményeként elkülönített mikrofácies- 
típusok képződését Brandner & Resch (1981), továbbá Henrich (1982, 1983) 
munkáinak figyelembevételével, a következőképpen értelmezzük: 

Az A-típus bio- és litoklasztos wackestone kifejlődése platformelőtéri lejtőn 
lerakodott, többé-kevésbé konszolidálódott üledék megrogyásával, törmelék¬ 
folyással keletkezett. A szemcsék méretét is figyelembe véve disztális debritként 
értelmezhető, amely a lejtőt övező belső törmelékpalást külsőbb részén halmo¬ 
zódhatott fel. 

A B-típus többnyire határozott eróziós rétegfelszín felett megjelenő, lito¬ 
klasztos grainstone kifejlődése proximális turbidit. Nagy sűrűségű zagyárból 
rakódhatott le a lejtőlábi övben, a külső törmelékpalást belsőbb részén. 

A C-típus bioklasztos, peloidos kalkarenitje ugyancsak zagyárból ülepedhetett 
ki, de a külső törmelékpalást külsőbb részén. 

A D-típus peloidos finom kalkarenitje disztális turbidit, amely kis sűrűségű 
zagyárból a külső törmelékpalást legkülső részén rakódhatott le. 

Az E-típus filamentumos peloidos wackestone kifejlődése medencefáciest 
képvisel. A medence belsőbb részén, illetve a lejtőlábi övben a zagyárak közti 
nyugodt szakaszokban lerakodott, hemipelágikus üledék. 

belső platform platformperem előtéri lejtő lejtő láb medence 

in ner platform platform margin foreslope toe-of-slope basin 


háttér lagúna homok zátony zátony tető 
backreef fagoon sand shoal reefflat 


zátony front Tubiphytes foltzéíonyok 
reef front Tubiphytes patch reefs 


i 


törmelékpalást 
siope aprón 

proxímat d/sí a/ 



17. ábra A platformperem és az ahhoz kapcsolódó előtéri lejtő üledékképződési modellje 
Fig. 17 Deposilional modelfor the platform margin and the related foreslope 

A vizsgált szelvény alsó szakaszán turbidit, esetenként disztális debrit 
váltakozik autochton medencefáciessel. Ez azt jelenti, hogy az üledékképződés a 
lejtőlábi övben, illetve olyan platformközeli medencében folyt, melybe a 
környező platformokon képződött karbonátüledék turbiditáramokkal, vagy 
üledékfolyással rendszeresen átülepedett. A rétegződést meghatározó egye¬ 
netlen rétegfelszínek olyan eróziós felületek, melyeket a nyugodt szakaszokban 
lerakódó, kissé agyagos medenceüledéken átrobogó zagyárak hoztak létre. Egy- 
egy, határozott eróziós felszínnel elválasztott rétegen belül azonban több 
turbiditciklust is megfigyeltünk. Ezek többnyire kis sűrűségű, a forrásterülettől 
jelentős távolságra eljutott zagyárakból ülepedtek ki (nagyon disztális 
turbiditek), melyek az aljzatukat alig erodálták. 

A dolomitosodott szakasz legalsó, vastagabb padjai valószínűleg bioklasztos- 
litoklasztos proximálisabb lejtőfáciesek. A dolomitosodott szakasz felsőbb, 
vékonyréteges része a mészkő szakaszéhoz hasonló fáciesű lehetett, tehát 
uralkodóan a külső üledékpalást turbidites üledékei alkothatták. Erre progradál 
az a vastagpados dolomit, ami durva bioklasztos proximális lejtő- és 
platformperemi fáciest képviselhet. 

Az allodapikus mészkőben lévő bioklasztok és a litoklasztok alapján a lejtőhöz 
csatlakozó platform jellegeire nézve is vonhatunk le következtetéseket. A 
platform peremén a mikroproblematikumok csoportjába sorolt bekérgező 
szervezetek hoztak létre szilárd, a hullámverésnek ellenálló, zátonyszerű 
építményt. A lejtő lábánál elsősorban e szervezetek maradványai halmozódtak 
fel, de kisebb mértékben a platform lejtőjén kialakult Tubiphytes-foltzátonyokról 
és a platform belsejének védett környezetéből is átülepedtek homokméretű 
szemcsék. 

A zátonyeredetű törmelékben a mikroproblematikumok dominanciája, a mész- 
szivacs maradványokkal együtt wettersteini-típusű zátonyperemes platformra 
utal, ezért a platform és az ahhoz csatlakozó előtéri lejtő szedimentációs 
modelljének felvázolásánál (17. ábra) elsősorban Brandner & Resch (1981), 
valamint Henrich (1982, 1983), a klasszikus „wettersteini platformokra" 
vonatkozó munkáit vettük alapul. 

A „budaörsi platform" peremét szegélyező zátony elsősorban a mikro- 

problematikum csoportba sorolt algákból, alárendelten mész-szivacsokból 
állhatott, de az analógiák szerint codiacea algák és korallok megléte is 
feltételezhető. A zátonyt Tubiphytesek és egyéb bekérgező szervezetek 
szilárdíthatták. így a hullámzásnak ellenálló perem jöhetett létre, mögötte védett 
zátonytető övvel, melyet ugyancsak bekérgezők uralhattak, mész-szivacsokkal és 
Hydrozoákkal. A platform belsejének - valószínűleg mészhomokdombokkal 
elzárt - lagúnáját Dasycladacea zöldalga- és jellegzetes foraminifera-együttes 
népesíthette be. Nem meglepő, hogy a lejtőtől viszonylag távoli lagúnából kevés 
ősmaradvány került a vizsgált lejtőlábi üledékekbe. Az uralkodóan algákból álló 
zátonytest nem emelkedhetett ki jelentősen környezetéből, az előtéri lejtő felső 
része sem lehetett meredek, 5-8° körüli lejtés feltételezhető. Az itt kialakult 
Tubiphytes-foltzátonyok (Tubiphytes obscurum ) jelentős menyiségű bioklasztot 
szolgáltattak a lejtőről kiinduló zagyáraknak. A lejtő hajlásszöge a medence felé 
fokozatosan csökkent, a vizsgált szelvény által képviselt disztális debrit- 
kalciturbidit felhalmozódási öv lejtése 2-3° lehetett csupán. A lejtőláb bizonyosan 
a jól átvilágított öv alatt volt, ahol a vízmélység 100 m körüli lehetett. Ha ezekkel 
az adatokkal számolunk a platform pereme 1,5-2 km-re lehetett a vizsgált 
lejtőlábi szelvénytől. 


Dolomitosodás 

A felső részén dolomitosodott kőzetekből felépülő szelvény a dolomitosodás 
jellege szempontjából is fontos adatokat adott. Mivel a minták részletesebb 
geokémiai, izotópgeokémiai vizsgálata még folyamatban van, csupán néhány, 
fontosnak vélt, de előzetesnek tekinthető következtetés levonására szorítkozunk. 

Tény, hogy az eddigi megfigyelések szerint a „budaörsi platform" üledékei 
teljes mértékben dolomitosodottak. Ugyanakkor a vizsgált lejtőfácies alsó része 
nem, illetve csupán nyomokban, felső része viszont, egy éles márgás határfelület 
fölött, gyakorlatilag teljesen dolomitosodott (4, ábra). 

Mivel az alsó szakaszon (1-34. réteg) a bio- és litoklasztok általában nem 
dolomitosodtak, a platform (pontosabban a kiasztok anyagában képviselt 
platformperemi zónák) dolomitosodása a szemcsék áthalmozódása után 
történhetett, és mivel az áthalmozás előtt már konszolidálódott üledékből álló 
litoklasztok is gyakoriak, a korai diagenezis utáni dolomitosodás valószínű¬ 
síthető. 

A platform dolomitosodását a lejtőn keresztüli fluidumáramlással magyarázó 
modellek nem látszanak alkalmazhatónak. Brandner & Resch (1981) például a 
wettersteini-típusú platformok dolomitosodását a lagúnában besűrűsödött és 
megnövekedett Mg/Ca arányú tengervíznek a medencébe való visszaáramlásával 
magyarázta. Ez azonban a fluidumnak a lejtőüledékeken való átáramlását is 
feltételezi, ami - a berekhegyi szelvény esetében - a rétegsor alsó szakaszának 
dolomitosodását is eredményezte volna. A stabil szén és oxigén izotópos vizsgá¬ 
latok eddigi eredményei is a fedő felőli dolomitosdást látszanak igazolni (Demény 
A. szóbeli közlés). 

A Dolomitokban végzett részletes petrográfiai és geokémiai vizsgálatok alapján 

Blendinger (1997) a Schlern és a Cassiani Dolomit durva kristályos dolomitjainak 
képződését kétféle mechanizmussal magyarázta: az ún. visszaszivárgásos 
modellel, amely a fiatalabb (késő-karni) Dürrenstein Dolomit képződése során 
működött, de amely a feküben lévő idősebb platformmészkő felsőbb részének 
dolomitosodását is okozhatta, illetve a mély betemetődéses modellel, amit a késő¬ 
triász-jura riftesedéshez kötődő termális konvekcióhoz kapcsolt. Az utóbbi 
modell a mi esetünkben aligha alkalmazható, az előzőhöz hasonló mechanizmus 
azonban elképzelhető, hiszen a lejtőlábi rétegsor fedőjében fiatalabb, dolomito- 
sodott platformkarbonátok találhatók. A Dolomitokban végzett megfigyelések 
szerint a dolomitosodás frontja nagyon éles lehet. A dolomitosodott kőzetek és a 
szinte dolomitmentes mészkövek között olykor csak néhány dm a távolság 
(Blendinger 1997). A határt még élesebbé teheti a fluidumok átszivárgását gátló 
vízzáró réteg, ezt feltételezzük a vizsgált szelvény esetében is (34. réteget záró 
márga). 


Fácieskapcsolatok, szekvencia-rétegtani értelmezés 

A fácieselemzésnél leírtak alapján kétségtelen, hogy a „budaörsi platform" a 
wettersteini-típusú platformok közé sorolható. A névadó Wettersteini-hegység az 
Északi-Mészkőalpok nyugati részén, Innsbrucktól ÉNy-ra helyezkedik el. A 
ladin-alsó-karni wetterseini-típusú platformok - a hozzájuk kapcsolódó előtéri 
lejtő fáciesekkel - azonban végig követhetők a Tethys európai selfjén az Északi- 
Mészkőalpoktól (Rosellini et al. 1980; Brandner & Resch 1981, Henrich 1982, 
1983; Lobitzer et al. 1990, RüFfer & Zamparelli 1997) a Belső Nyugati Kárpátokig 
(Bystricky 1972; Mello 1975; Kovács et al. 1989; Lobitzer et al. 1990; Michalik et 
al. 1993), továbbá az északi peremről később levált Tiszai egységben is (Bleahu et 
al. 1994). Számos, részletesen vizsgált szelvényben kimutatták a Wettersteini 
Formáció késő-longobard-kora-juli progradációját a Reiflingi Mészkő-Partnachi 
Márga típusú medencefáciesek fölé (Brandner & Resch 1981; Henrich 1983; 
Rüffer & Zamparelli 1997; Michalik et al. 1993). 

A Dolomitokban a ladin platformfáciest a Marmolada és a Latemar Mészkő, 
illetve a Sciliar (Schlern) Dolomit képviseli. A platformok biogén alkotóelemei 
(Tubiphytes-ek és más mikroproblematikumok, mészszivacsok, korallok, 
Dasycladaceae algák, stb.) nem térnek el számottevően a wettersteini-típusú 
platformokétól, de előtéri lejtőjük meredekebb lehetett, amit egyebek mellett a 
lejtőlábi megabreccsa törmelékkúpok is jeleznek. A platformfejlődést azonban a 
késő-ladinban csúcspontjára jutó tektonikai aktivitás és vulkanizmus jelentősen 
befolyásolhatta a Déli-Alpokban (Bosellini 1991). A késő-ladinban a platformok 
jelentős része szárazra került, és vulkáni eredetű anyaggal borítódott el (Bosellini 
1991, DE Zanche et al. 1993, Blendinger 1997), majd a ladin legvégén a heves 
vulkanizmus lecsengése után, illetve egy transzgressziós szakaszt követően a 
karni kezdetén indult meg a „cassiani platformok" progradációja, terjeszkedése a 
sziliciklasztos üledékkel (San Cassiano Formáció) feltöltődő medence rovására. 

A szerkezetfejlődési-ősföldrajzi rekonstrukciók szerint (Haas et al. 1995) a 
triászban a Dunántúli-középhegység területe az Északi-Mészkőalpok Ny-i része 

és a Déli-Alpok között helyezkedett el. Ez a köztes ősföldrajzi helyzet tükröződik 
a ladin-alsó-karni platformok, lejtők és medencék jellegeiben is. A riftesedéshez 
kapcsolódó tektonikai mozgások intenzívebbek voltak a Déli-Alpokban, ami ott 
meredekebb lejtők (és megabreccsás lejtőlábi fáciesek) kialakulásához vezetett. 
Bár a ladin végi vulkanizmus nyomai a Balaton-felvidéki medenceüledékek 
tufitos betelepüléseiben egyértelműen kimutathatók, és a tufaszórásnak 
bizonyára volt némi hatása a platformfejlődésre is, ez azonban jóval gyengébb 
lehetett, mint a Déli-Alpokban (Budai 1992). A Dunántúli-középhegységben tehát 
mind az extenziós tektonika, mind a vulkanizmus hatása kisebb lehetett a 
platformok fejlődésére, ezért látszik hangsúlyosabbnak az európai peremre 
jellemző fáciesekkel való rokonság. 

A platformfejlődést meghatározó tényezők hasonlósága tükröződik az 
üledékes szekvenciákban is. Az Északi-Mészkőalpokban a longobard/juli határon 
induló legalsó-karni szekvencia magasvízi egységéhez kötődik a „wettersteini 
platformok" progradációja (Rüffer & Zühlke 1995, Rüffer & Zamparelli 1997). A 
Dolomitokban a „cassiani platform" 1. progradációja figyelhető meg a karni 
kezdetén (De Zanche et al. 1993). Ezek a platform-progradációk szekvencia- 
sztratigráfiailag is korrelálhatok a „budaörsi platform" 2. progradációjával (Budai 
& Haas 1997, Haas & Budai, 1997, 1999). 


Következtetések 

1. A Füredi Mészkő Formáció Berekhegyi Mészkő Tagozata kis hajlásszögű 
platformelőtéri lejtő lábánál, a lejtőlábi törmelékpaláston gravitációs átülepítéssel 
felhalmozódott üledékből áll. Anyaga a „budaörsi platform" peremén kialakult, 
főként a „mikroproblematikum" csoportba sorolt algákból és mész-szivacsokból 
felépült zátonyokról származik. 

2. A vizsgált rétegsor kora a közvetlen feküben talált ammonitesek és radio- 
láriák, továbbá a gazdag foraminifera fauna alapján késő-longobard-kora-juli. Ez 
tehát a „budaörsi platform" 2. progradációjának kora, amely jól korrelálható az 
alpi területek számos platformjának előrenyomulásával. 

3. Az átülepített ősmaradványok alapján megállapítható, hogy a lejtőhöz 
kapcsolódó „budaörsi platform" a wettersteini-típusú zátonyperemes platformok 
közé sorolható. Korábban e platformnak csak a Dasycladaceae-s szubtidális belső 
platform és algaszőnyeges árapálysíksági fáciesei voltak ismertek a Dunántúli¬ 
középhegységben a Budaörsi Dolomitból. 

4. A Berekhegyi Mészkőhöz hasonló, kis hajlásszögű lejtő lábánál lerakodott 
disztális debrit és turbidit rétegsorok a wettersteini-típusú platformok előtéri 
lejtőin is ismertek az Északi-Mészkőalpokban és a Belső-Nyugati-Kárpátokban. A 
Déli-Alpok hasonló korú platformjai esetében az intenzívebb tektonikai 
mozgások meredekebb előtéri lejtők kialakulását eredményezték. 

Táblamagyarázat - Explanation of Plates 


I, tábla - Pia te I. 

1. Triadodiscus eomesozoicus (Oberhauser), 23. sz. réteg N=50x 

2. Duostomina cf turbóidén Kristan-Tollmann, 20. sz. réteg N=50x 

3. Turrigiomina cf. magna (Urosevic), 17, sz. réteg N=125x 

4. Earlandinita elongata Salaj, 16. sz. réteg N = 50x 

5. Endotebanella sp., 20. sz. réteg N=50x 

6. Endothyranella sp,, 21. sz. réteg N=50x 

7. Reophax? sp., 14. sz. réteg N=50x 

8. Schmidita cf. inflata Fuchs, 23, sz. réteg N=50x 

9. Opthalmidium sp., 6. sz. réteg N=50x 

10. Diplotremina cf. persublima (Kristan-Tollmann), 6. sz. réteg N=50x 

11. Gheorgiana cf. vujisici (Urosevic & Gazdéicki), 24. sz. réteg N=50x 

12. Agathammina iranica (Koehn-Zaninetti et al.), 31. sz. réteg N=50x 

13. Ophthalmidium cf. exíguum Koehn-Zaninetti et al. 

II tábla - Plate II 

1. Ophthalmidium plectospirus Oravecz-Scheffer, 8. sz. réteg N=125x 

2. Ophthalmidium plectospirus Oravecz-Scheffer, 17. sz. réteg N=125x 

3. Tolypammina gregaria Wendt, 22. sz. réteg N=50x 

4. Turrigiomina carnica (Dager), 12. sz. réteg N = 125 

5. Earlandinita ? sp., 13. sz. réteg N=50x 

6. Turrigiomina magna (Urosevic), 17. sz. réteg N = 50x 

7. Agathammina iranica Koehn-Zaninetti et al., 1. sz. réteg N=125x 

8. Paraophthalmidium cf. carpathicum Sámuel & Borza, 6. sz. réteg N=125x 

9. Earlandinita oberhausen Salaj, 15. sz. réteg N=50x 

10. Paralingulina ploechingeri (Oberhauser), 15. sz. réteg N=50x 

11. Gaudryinellal sp., 6. sz. réteg N = 125x 

12. E ndotriada tyrrhenia Vachard et al., 24. sz. réteg N= 125x 

13. Kriptoseptida klebelsbergi (Oberhauser), 5. sz. réteg N=50x 

14. Diplotremina persublima (Kristan-Tollmann), 34. sz. réteg N=50x 

15. Agglutisolenia sp., 3. sz. réteg N=50x 

16. Pílamindla ex. gr. gemerica-kuthani (Salaj), 25. sz. réteg N = 125x 

17. Meandrospirella planispira (Oravecz-Scheffer), 16. sz. réteg N=125x 

III. tábla - Plate III 

1. Reophax cf. rudis Kristan-Tollmann, 1. sz. réteg N=50x 

2. Reophax? sp., 29. sz. réteg N=50x 

3. Reophax cf. rudis Kristan-Tollmann, 9. sz. réteg N=50x 

4. Reophax cf. rudis Kristan-Tollmann, 8. sz, réteg N=50x 

5. Austrocolomia marschalli Oberhauser, 17. sz. réteg N=125x 

6. Austrocolomia sp., 34. sz. réteg N=125x 

7. Austrocolomia cf. cordevolica Oberhauser 

8. Nodosaria ordinata Trifonova, 11. sz. réteg N=125x, 1. sz. réteg N=125x 

9. Ophthalmidium plectospirus Oravecz-Scheffer, 13. sz. réteg N-125x 

10. Ophthalmidium plectospirus Oravecz-Scheffer, 12. sz. réteg N=125x 

11. Ophthalmidium plectospirus Oravecz-Scheffer, 17. sz. réteg N=125x 

12. Palaeolituonella meridionalis (Luperto), 1. sz. réteg N=50x 

IV tábla - Plate IV 

1. Pycnoporidium sp., 5. sz. réteg N=25x 

2. „Tubiphytes” gracilis Schefer & Senowbari-Daryan, 10. sz. réteg N=50x 

3. Echinodermata lemezen Cyanophyta kéreg, 34. sz. réteg N=50x 

4. Cyanopyta-s bekérgezés, 31. sz. réteg N=25x 

5. Tubiphytes carinthiacus Flügel, 14. sz. réteg N= 13x 

6. Cyanopyta-s bekérgezés, 5. sz. réteg N=25x 

7. Sphinctozoa 20. sz. réteg N=25x 

8. Koivaella permiensis Chuvaskov, 3. sz. réteg N=50x 

V tábla - Plate V 

1. Colospongia catenulata Ott, Palaeolituonella meridionalis (Luperto), 1. sz. réteg N=25x 

2. Tubiphytes obscurus Maslov, 16. sz. réteg N=50x 

3. Messopotamella angulata Dragastan et. al., 24. sz. réteg N=25 

4. Echinoidea lemezek, 17. sz. réteg N=50x 

5. Dasycladacea töredék, 6. sz. réteg N=50x 

6. Tubiphytes obscurus Maslov, 6. sz. réteg N=50 

7. Panormidella aggregata Senowbari-Daryan, 26. sz. réteg N=50x 

VI. tábla - Plate VI 

1. Messopotamella angulata Dragastan et al., 22. sz. réteg lM=25x 

2. Messopotamella angulata Dragastan et al., 6. sz. réteg N=25x 

3. Porostromata „alga", 4. sz. réteg N=25x 

4. Ladinélla porata Ott, 30. sz. réteg N=50x 

5. Ladinélla porata Ott, 20. sz. réteg N=50x 

6. Kékalgával bekérgezett szivacs töredék, Bacinella ordinata Pantic, 14. sz. réteg N=13x 

7. Tubiphytes obscurus Maslov, 26. sz. réteg N=50x 

VII. tábla - Plate VII 

1. Cyanophyta-s bekérgezés, 15. sz. réteg N=13x 

2. Sphinctozoa ?, 29. sz. réteg N=50x 

3. Panormidella aggregata Senowbari-Daryan, 4. sz. réteg N=25x 

4. Tubiphytes obscurus Maslov, 29. sz. réteg N=25x 

5. Kékalgás, Tubíphytes-es bevonat, 13. sz. réteg N=25x 

6. Tubiphytes obscurus Maslov, 21. sz. réteg N=50x 

7. Tubiphytes carinthiacus Flügel, 34. sz. réteg N=50x 

VIII. tábla - Plate VIII 

1. Muelleritortis sp., 7. sz réteg N=200x 

2. Muelleritortis Sp., 7. sz réteg N=180x 

3. Muelleritortis sp., 7. sz réteg N=260x 

4. Muelleritortis bosniensis Kozur & Mostler, 22. sz. réteg N=260x 

5. Tritortis sp., 22. sz. réteg N=180x 

6. Tritortis sp., 22. sz. réteg N=200x 


Haas J. et al: A „budaörsi platform" előtéri lejtőfáciese Veszprém környékén 

I. tábla - Plate I 




11 

II. tábla - 


Plate II 


17 


Haas ]. et ai: A „budaörsi platform" előtéri lejtőfáciese Veszprém környékén 

III. tábla - Plate III 


9 


11 

IV tábla - Plate IV 



7 


Haas J. et al.: A „budaörsi platform" előtéri lejtűfáciese Veszprém környékén 

V. tábla - Plate V 



6 

VI. tábla - Plate VI 


6 


7 


Haas ]. et al.: A „budaörsi platform" előtéri lejtőfáciese Veszprém környékén 


VII. tábla - Plate VII 

VIII. tábla - Plate VIII 



5 




Földtani Közlöny 130/4, 759-774 (2000) Budapest 


Hírek, ismertetések 

Mészáros Miklós 

(1927-2000) 

Kolozsvárott született 1927. szeptember 12-én. 

Alsó-, közép- és felsőfokú tanulmányait is e nagy- 
multú iskolavárosban végezte. 1950-ben kapott 
geológus diplomát a Babes-Bolyai Tudomány- 
egyetemen. Negyedéves korában már gyakornok 
volt; amikor végzett, tanársegéd lett a Földtani- 
Őslénytani Tanszéken. Közben másfél évig gimná¬ 
ziumban is tanított. 

1951-1954 között a nagyhírű Korobkov paleonto¬ 
lógus professzor aspiránsa volt Leningrádban. 

Disszertációját („Az Erdélyi-medence molluszkái") 

1954-ben megvédve a földtani és ásványtani 
tudományok kandidátusa lett. Ekkor a Babes-Bolyai 
Egyetem docensévé nevezték ki. 1976-ban, már akadémiai doktorként, nyilvános 
rendes egyetemi tanár lett. Rétegtan, negyedkor-földtan, ősföldrajz, ős¬ 
környezettan és nannoplankton tantárgyakat adott elő (az utóbbit is, úttörő 
módon önálló tantárgyként). Egyetemi jegyzetei jelentek meg rétegtan, 
negyedkor-földtan, Románia földtana és nannoplankton tárgykörben. Földrajz 
szakos hallgatók számára magyar nyelvű földtan jegyzetet is írt. 1990 óta 
képezett doktoranduszokat. Számtalan terepgyakorlatot és szakmai kirándulást 
vezetett, nagy odaadással; magyarázatai még a kultúrtörténetre is kiterjedtek. 
Volt dékánhelyettes, majd dékán is. Tudatában volt annak, hogy nem teheti 
mindig azt, amit szeretne, de mindig igyekezett megtenni mindent, amit az adott 
körülmények között lehetett, mások tetszését sosem keresve. A tanszékvezetéstől 
visszavonulva, 1994-től tanácsadó professzorként dolgozott tovább. 1996-ig a 
Shell Románia Exploration tanácsadó geológusa volt az Erdélyi-medence 
mélyfúrásos kőolajkutatási munkálataiban. 1999-ben a Román Tudományos 
Akadémia tagjává választották. 

Mészáros Miklós tudományos munkássága túlnyomórészt a harmadidőszaki, 
előbb a paleogén, majd a neogén üledékes képződmények vizsgálatára irányult. 
Ezen belül először a puhatestűekkel, majd a nannoplanktonokkal foglalkozott 
behatóan. A nannoplankton-kutatást és annak gyakorlati rétegtani alkalmazását 
ő vezette be Romániában, és e téren is iskolát alkotott. 

Két monográfiája és hét egyéb könyve jelent meg (köztük három magyar 
nyelven). Mintegy 200 szakcikke jelent meg Romániában és 60 külföldön, 
Spanyolországtól Japánig. Több mint 200 földtudományi ismeretterjesztő és 
tudománytörténeti cikket írt, jórészt magyarul. Köztük sok foglalkozik a nagy 
erdélyi magyar geológusok életével és munkásságával. Élete utolsó évében 
kétszer is tartózkodott hosszabb ideig Budapesten (professzori ösztöndíjjal), és 

terjedelmes „Rétegtan és történeti földtan" magyar nyelvű könyvének kéziratán 
dolgozott. Ezt már fegyelmezett és sportos életvitele ellenére sem tudta befejezni: 
a második szívinfarktus megakadályozta benne, 2000. augusztus 22-én. 

Oroszlánrésze volt abban, hogy valamilyen formában és módon mindvégig élt 
a magyar nyelvű földtudományi oktatás a kolozsvári tudományegyetemen 
(amely az utóbbi években újra fellendülőben van). 

Főbb tisztségei otthon és külföldön: Románia Földtani Társulata kolozsvári 
szervezetének elnöke, a Romániai Paleontológusok Társaságának elnöke, az 
IUGS Rétegtani Bizottsága Paleogén Albizottságának tagja, az International 
Nannoplankton Association (London) alapító tagja és abban románia 
képviselője. A Magyarhoni Földtani Társulatnak külföldi tagja. 

Számos nemzetközi tudományos konferencián és kongresszuson vett részt 
(New Delhi 1964, Bratislava 1968, Párizs 1968, Budapest 1969 és 1993, Moszkva 
1984, Kyoto 1992, Koppenhága 1993). Az idén Görögországba készült. 

Felesége 1950 óta, fél évszázadon át volt mindenben társa és támasza. Fia, 
leánya és két felnőtt unokája mellett számtalan magyar és román anyanyelvű 
tanítványa, különféle nemzetiségű tisztelője, barátja és kollégája gyászolja. 

Dudich Endre 


Tokaji-hegységi tanösvények kirándulásvezető-füzetei 

Havassy András - Kiss Gábor 

A Földtani Örökségünk Egyesület Debreceni Területi Csoportja új kirándulás- 
vezető-füzet sorozat kiadását kezdte meg. A Komlóskai „telér" tanösvényt 
bemutató első kötet a múlt év augusztusában, a Pusztafalu és Füzérradvány 
között húzódó „Kormos-Bába" tanösvényt ismertető második kötet idén 
februárban jelent meg. 

A füzetek színes, fényképeket illetve térképet tartalmazó borítóval, kis, terepi 
használatra alkalmas (A/5-ös) méretben készültek. A 38 illetve 44 oldalas 
kiadványok felépítése hasonló: a tanösvény bejárásával kapcsolatos általános 
információkat (az útvonal hossza, jelzése, a bejárás időtartama, nehézségi fok 
stb.) követően az egyes állomások, majd a környék egyéb látnivalói kerülnek 
bemutatásra. A füzet végén egy rövid idegen nyelvű ismertető is helyet kapott, 
végül a szállás- és étkezési lehetőségekről tájékozódhatnak a látogatók. 

A füzetek kiadását a helyi önkormányzatok és vállalkozók támogatták. Az 
értékesítésből származó bevételeket a helyi önkormányzatok - az Egyesülettel 
kötött megállapodás alapján - a tanösvény fenntartására fordítják. 

A Komlóskai „telér" tanösvény kirándulásvezető-füzet a Komlőskai-medence 
természeti és kultúrtörténeti értékeit mutatja be. A 9 km-es útvonal első felében. 


Hírek, ismertetések 

a Bolhás- és a Szkalka-hegy földtudományi értékeivel ismerkedhetnek meg a 
látogatók. 

A Komlóskai-medence egyes földtani képződményei a medence aljzatát 
képező savanyú piroxénandezit illetve a riolittufa vulkáni utóműködések 
következtében történt elváltozása során képződtek. Ilyenek a Bolhás-hegy alján 
megfigyelhető „lekerekedett kőzettömbök", amelyeket a pépérit repedés¬ 
hálózatán feltörő forróvizes oldatok alakítottak ki, A riolittufa elbontásával 
keletkezett, a Magyarországon először Komlóskán felfedezett és kitermelt 
bentonit. A hajdani bányászati tevékenység nyomai és helyenként a szállítási 
útvonal jól megfigyelhető a tanösvény mentén. A Komlóskai-medence jellegzetes 
képződményei a telérek, melyek közül a tanösvény többet is bemutat. A vulkáni 
összletben jellemző hidrokvarcit telér mellett hangsúlyozott szerepet kap a 
terület különleges, országos jelentőségű földtani értéke, a kakit telér, melynek 
helyi védetté nyilvánítását kezdeményezzük. A felszínalaktani értékek közül 
bemutatásra kerülnek a Szkalka típusos krioplanációs tornyai és a fagy okozta 
aprózódás során keletkezett törmelék különböző felhalmozódásos formái. 
Hasonló sziklaformákkal találkozhatunk a Pusztavár-hegy oldalában is. A 
tanösvény egyik állomásán hazánk leggyakoribb talajtípusával, az agyag- 
bemosódásos barna erdőtalajjal ismerkedhetünk meg, a kirándulásvezető¬ 
füzetben elhelyezett rajzos ábra segítségével. A természetvédelmi értékelés során 
ez bizonyult hazánk egyik legtípusosabb agyagbemosódásos barna erdőtalaj 
szelvényének, ezért helyi védetté nyilvánítását kezdeményezzük. 

A földtudományi értékek mellett a medence kultúrtörténeti {tájház, várrom) és 
növénytani érdekességei (a Pusztavár változatos növénytársulásai) is bemu¬ 
tatásra kerülnek. 

A tanösvény útvonalán kívül eső látnivalók ajánlott programként szerepelnek. 
A földtudományi érdeklődésű látogatók számára mindenképpen felkeresésre 
érdemes a medence kiemelkedő jelentőségű vízföldtani értéke a Bánya (Táró)- 
forrás, amely a vulkáni hegységben egyedülálló édesvízi mészkő kiválásról neve¬ 
zetes. A forrás helyi védetté nyilvánítására remélhetőleg a közeljövőben sor kerül. 

A „Kormos-Bába" tanösvény kirándulásvezető-füzete a Hegyköz északi 
peremén elhelyezkedő Kormos- és Bába-hegy természeti és kultúrtörténeti 
értékeit mutatja be. Akik kellő erőt éreznek lábaikban, azoknak a kirándulás- 
vezető-füzet a Pusztafalu és Füzérradvány között húzódó alapútvonalat ajánlja, 
mely 13 km hosszú és 13 állomást foglal magába. A kisebb lelkesedéssel bíró, 
kényelmesebb turisták egy rövidebb, 10 állomást bemutató körutat is választ¬ 
hatnak, mely Füzérkajata érintésével tér vissza a pusztafalui kiindulóponthoz. 

A Bába-hegy D-i oldalán, az erdészeti út bevágásában a szarmata korszakban 
lezajlott változatos kőzetképződési folyamatokkal ismerkedhetünk meg. A 
tengeri környezetben lerakodott gömbös elválású, zöldesszürke agyagra sárgás 
színű, nagy mésztartalmú tufit rakódott. A rétegsort a kevés horzsakövet 
tartalmazó, fehér színű, nem rétegzett portufa zárja, amely ártufaként 
keletkezett. A portufában előforduló világosbarna foltok a puha kőzetben a 
gyökérsavak révén megindult talajképződésre utalnak. A közeli másik 
feltárásban a pleisztocén krioplanációs folyamatok során képződött durva 
kőzettörmelék tanulmányozható. A Bába-hegy kilátópontjáról szép kilátás nyílik 

a füzéri Várhegy vulkáni kürtőkitöltésére és a bonyolult vulkáni szerkezetű Milic- 
hegycsoportra, 

A Korom-hegy limnokvarcitjában nagy mennyiségben fordulnak elő külön¬ 
böző növényi maradványok, leggyakrabban nád és sás, amelyek a szarmata 
korszak dús, vízi és part menti vegetációjának bizonyítékai. A Korom-hegy 
legjelentősebb ásványkincse a minőségi porcelántermékek előállítására használt, 
vasoxid mentes, fehér színű, jól formálható illites nemesagyag. Az 1820-as 
években felfedezett nemfémes ásványi nyersanyag kitermelésére itt létesítették 
hazánk egyetlen illites nemesagyag bányáját. A bánya működő részében - 
előzetes bejelentkezés esetén - megismerkedhetünk a hegy szerkezetével és az 
alkalmazott bányászati technológiával. A tanösvény állomása a század első 
felében létesített és az 50-es években felhagyott bányajáratoknál került 
kialakításra. A hegy tetőszintjében az omlasztásos bányászati technológia 
következtében hatalmas méretű berogyásokkal találkozhatunk. 

Füzérradvány belterületén egy 40 méter hosszú feltárásban tanulmányoz¬ 
hatjuk a Hegyköz legjellegzetesebb kőzetét, a horzsaköves riolit ártufát. A 
Fövenyes-kútnál a források természetvédelmi jelentősége kerül bemutatásra. 

A földtudományi értékek mellett természetesen ebben a kirándulásvezető¬ 
füzetben is bemutatásra kerülnek a kultúrtörténeti (pl. hagyományos táj¬ 
használat és tájszerkezet) és növénytani (pl. a törmelékes hegylejtők extrazonális 
növénytársulásai) érdekességek, látnivalók. A tanösvényen kívül a közeli 
Telkibánya, Hollóháza és a Kemence-patak völgye még számtalan látnivalót kínál 
a környéket felkeresők számára. 

Reményeink szerint a kirándulásvezető-füzetek eredményesen járulnak hozzá 
a látogatók környezeti tudatának fejlődéséhez, s így földtudományi értékeink 
védelméhez. 


Alapszelvények helyreállítása 

A Magyarhoni Földtani Társulat tagságának - ezen belül is elsősorban az 
egyetemi ifjúság áldozatos munkájának köszönhetően - sikerrel teljesítettük a 
MFT 1999-ben elnyert „A kiemelkedő tudományos és közművelődési jelentőségű 
Zirci-medencei triász-kréta alapszelvényeinek helyreállítása" KAC pályázatában 
foglaltakat. Az Olaszfalu melletti Eperkés-hegy Hosszú-árkán, a Nagy- 
letakarításon és a Tetői szelvényen, valamint a zirci Márvány-bányában az alábbi 
munkákra került sor: bozótirtás, törmelékeltávolítás, vegyszeres gyomirtás. 
Emellett elkészült a tágabb térség földtani fejlődéstörténetéről röviden 
tájékoztató tábla szövege, valamint a tájékoztató táblák is. Ezzel a lépéssel, 
reményeink szerint, fordulat következett be az utóbbi évtizedben egyre 
kétségbeejtőbb helyzetbe került fontos földtani alapszelvényeink sorsában. 

A munka résztvevői voltak; ErŐss Anita, Varga Zsuzsa, Ferencz Gyöngyvér, 
Bendő Zsolt, Máté László, Mizák József, Molnár Szabolcs, Németh Péter, Szigeti 
Tamás, Tímár Zsolt, Varga Roland, továbbá a Veszprémi Egyetemről besegített 
még Raucsik Béla és az általa toborzott kis csapat. 


Császár Géza 

Folytatást ígérő sikeres magyar részvétel a 
2. Horvát Földtani Kongresszuson 


Öt évvel a függetlenné vált Horvátországnak az Isztrián megrendezett első 
nemzetközi geológiai kongresszusa után a 2000. év napfényes májusában délen 
találkoztak ennek a szomszédos térségnek a geológusai. A Dalmácia világhírű 
Raguzáját (a mai Dubrovnikot) még a koraközépkorban alapító, ókori görög 
eredetű Cavtat - ez a tiszta vizű tengeröblök melletti, elragadó, hajdani halászte¬ 
lepülés - adott otthont nagy konferenciák tartására is épült szállodájában a 2. 
Horvát Földtani Kongresszusnak. 

A részvételi számadatok és a találkozó szakmai anyagainak tanúsága szerint a 
technikai előkészítés az előző konferenciához sok tekintetben hasonló vagy jobb, 
de a nemzetközi jelenlét észrevehetően mérsékeltebb volt. Hangsúlyt fektetett a 
jelenlétre (a hazai specialisták mellett) a közvetlen szomszédos Szlovénia, Bosz¬ 
nia-Hercegovina és Magyarország. Jelen voltak rajtuk kívül (egyes előadások 
esetében, társszerzőként) néhány olaszországi, ausztriai és egy-két más európai 
kutatóhely szakemberei is. Az előadások több, mint nyolcszáz (!) oldalas kötetét 
valamennyi résztvevő kézhez kapta az érkezéskor. A kongresszus előtt és után 
2-2 napos tanulmányutak, közben pedig (választható programként) egy-egy- 
napos kirándulások tették jobban érthetővé a rétegtan, a fejlődéstörténet vagy az 
alkalmazott földtan egyes érdekes és jellemző kérdéseit. Ezek az utak (Zágrábban 
kezdve vagy végződve) jól kiválasztott megállókkal mutatták be a „munkaterüle¬ 
tet" - egészen a mára gondosan újjáépített Dubrovnikig, sőt a természetvédelem 
alatt álló híres Mijét szigetéig vagy a horvátországi partszakaszt délen lezáró 
magas Konavle vidékéig nyúlóan. „Szűk keresztmetszet" ezen a konferencián a 
hatvannál is több poszter egyidejű elhelyezése körül mutatkozott. 

Magyarország jelenlétét a Brezsnyánszky Károlynak biztosított egyik elnökségi 
hellyel és az első napi ülésszakba illesztett előadásával emelték ki a rendezők. Az 
ezeréves (és időnként „újrafölfedezett") szomszédság tényéből adódó kölcsö¬ 
nösen fontos szerepet hangsúlyozta a MAFI igazgatója, a határmenti együtt¬ 
működés különböző mai lehetőségeire is utaló előadásában. 

Werner Janoschek, az osztrák partnerintézet igazgatója (a Bécsi-medencétől a 
Dunakanyarig elvégzett kutatásoknak, a DANREG néven ismert közös munká¬ 
nak egyik vezetője) jelenlétében a munkaközösség egyik hazai tagja, Halmai 
János igazgatóhelyettes ismertette a térképsorozatot mint a határmenti közös 
szakmai tevékenység látványos és hasznos példáját. (Ennek bemutatását 
tanulságos térképes poszteren is láthatták a következő napon a résztvevők.) 

A földtani szekció előadásai között volt hallható a dél-dunántúli mórágyi- 
hegységi gránitterület harmadidőszaki fedőképződményeinek kutatási eredmé¬ 
nyeiről Chikán Géza földtani térképezési főosztályvezető előadása. Harmadnap 
került bemutatásra a Dél-Dunántúl és a szomszédos horvátországi területek föld¬ 
tani térképezési munkáiban régóta időszerű, egyeztetett szerkesztést célzó 
(szintén angol nyelvű) poszter, ennek szerzője is Chikán Géza. 

Megemlítendők (részben a magyar-szlovén-horvát társszerzős előadás, rész¬ 
ben az előadásból készült, kiállított poszter okán) Márton Ernőnek (ELGI) az 
Alpok-Adria munkaközösség támogatásával elvégzett isztriai paleomágneses 
vizsgálatai. Jól szerkesztett térképes-szelvényes poszteren tanulmányozhatták az 
érdeklődők Koloszár László és Marsi István (mindkettő MÁFI), a Mórágyi-rög 
löszös sorozatainak párhuzamosítását célzó kutatásainak eredményeit i. 

A Földtani Intézet egy másik munkaterülete a Múzeum. Ennek újrarendezett 
kiállításaira Papp Péter (MÁFI) színes és megfelelően didaktikus összeállítású 
anyaga hívta fel a résztvevők figyelmét, annyira, hogy a szerző (harmadik 
díjával) a kongresszus legjobb külföldi poszterének járó elismerést vihette haza. 

Részletesebb forrásként a MÁFI Könyvtárában az olvasóteremben használható 
lesz az előadáskötet és a kirándulásvezető is: Igor Vlahovic & Ranko Biondic 
(Editors) 2000a, Second Croatian Geological Congress, Zbornik Proceedings, 
Zagreb, Institute of Geology, 862 p., illetve 2000b, Second Croatian Geological 
Congress, Excursion Guide-book, Zagreb, Institute of Geology, 92 p. 

Papp Péter 


Az Erdélyi Magyar Műszaki Tudományos Társaság 
Bányász-Kohász-Földtan Konferenciája, 
Kolozsvár, 2000. március 17-19. 


A konferenciát az Erdélyi Magyar Műszaki Tudományos Társaság (EMT) 
rendezte 2000. március 17-19. között. Ez a társaság 1990. januárjában alakult 
Kolozsváron. Célja a romániai magyar műszaki értelmiség összefogása. Több 
szakosztálya közül egyik a Bányászati és Kohászati Szakosztály. Ez a szakosztály 
1999-ben Szovátafürdőn rendezte az 1. Bányász-Kohász-Földtan Konferenciát. 
Az idei immár a 2. ilyen tárgyú konferencia volt és programjában a földtan már 
túlszárnyalta a másik két témakört. A részvevők megkapták a konferencia 
kiadványát, amely a kirándulásvezetőt, a programot és az absztraktokat 
tartalmazta. 

A földtani szekció fő szervezője Wanek Ferenc volt. Aktív részt vállalt a magyar 
nemzetiségű földtan hallgatók általa vezetett egyesülete, a GEKKO is. A 
konferencia színhelye Kolozsvár kertes házakkal beépített külső kerületében a 
Református Egyház korszerűen berendezett, néhány éve épített Bethlen Kata 
Diakóniai Központja volt. Itt volt a szállásunk is. Március 18-án voltak a 
konferencia előadásai, este a fogadás. Március 19-én vasárnap kirándulást 
rendeztek Torda és Torockó környékére. 

Március 18-án délelőtt 5 plenáris előadás hangzott el, ezek között volt 
Brezsnyánszky Károly előadása a földtani szolgálat szerepéről Magyarországon 
és Dudich Endre ismertetése a magyar földtudományi szakemberek világ- 
találkozóiról (1996-2000). Délután párhuzamos szekcióülések folytak. 

A Bányász szakosztály programjában hangzott el Pataki Attila előadása a 
magyarországi bauxitbányászat helyzetéről, 

A Kohász szakosztályban Szőcs Katalin (Kolozsvár) az erdélyi öntödei 
kötőanyagok (kaolinos agyag, bentonit) lelőhelyeit, ásványos összetételét és 
technológiai tulajdonságait ismertette. 

A Földtan szakosztályban az előadásokat - nagy számuk miatt - három 
párhuzamos szekcióba kellett beosztani (zárójelben az előadások száma): 

Ásvány-kőzettan (12) 

Gazdaság- és környezetföldtan (12) 

Szerkezeti földtan - rétegtan (11). 

Bemutattak ezen kívül 5 földtani tárgyú posztert is. 

Az Ásvány-kőzettan szekcióban az első előadást Viczián István tartotta a 
füzérradványi illit ásványtani kutatásának történetéről. Ez az ásvány tekinthető a 
nemzetközileg legjobban ismert magyar agyagásványnak. 

A helybeli szakemberek két előadással szerepeltek. Hadnagy Árpád az 1875- 
ben Mezőzsadányban (Temes m.) hullott meteorit egykori lehullási helyét kereste 
fel, és gyűjtött talajmintákat. Mosonyi Emília a Keleti-Kárpátok metamorf 
területein végzett munkálatokat ismertette. 

A további előadások nagy részét a budapesti egyetem hallgatói tartották. Ezek 
közül csak néhányat említek: 

Kovács Kis Viktória (Dódony István tanítványa) a tűzkő kovaásványain 
megkezdett elektronmikroszkópos vizsgálatokról számolt be (kristályos és 
rendezetlen kvarc, moganit). Németh Péter (szintén Dódony István tanítványa) a 
polgárdi Kőszárhegyről rendellenes vezuviánokat írt le. 

Harangi Szabolcs tanítványai (Badics B. és mások) a Holdvilág-árok 
piroklasztitjainak eddiginél sokkal részletesebb vulkanológiai feldolgozását 
kezdték meg, többek között ignimbritet találtak. 

Szabó Csaba taníványai főként a dunántúli bazalt vulkanizmus zárványainak 
vizsgálatával foglalkoztak. Közülük Báli Enikő szentbékkállai ultrabázisos xeno- 
litok szilikátolvadék csomóinak részletes mikroszondás vizsgálatát végezte el. 

A helybeli hallgatókat Papucs András képviselte, aki Gál Judittal közösen egy 
Pányik környékén tartott GEKKO-s tábor ásványtani eredményeiről számolt be. 
A metamorf képződményekben oxidációs foszfát- (evansit) és szulfát-ásványokat 
(gipsz, copiapit, bilinit), a paleogén-miocén üledékekben oolitos limonitot, 
glaukonitot, szideritet és cölesztint találtak. 

A Gazdaság- és környezetföldtan szekcióban Miklós György (Kolozsvár) a 
Hátszegi-medencében található bauxitot ismertette. Puj (Púi) község mellett 
Ponor-Ohaba területén már ismert jelentős mennyiségű áthalmozott bauxit, 
amelynek feküje felső-jura-alsó-kréta, fedője felső-kréta homokkő, vagy semmi. 
Most egy további, hasonló felépítésű zónában folyik a kutatás. Pápay László 
(Szeged) a nyugat-dunántúli pliocén alginiteket és a rezi fúrással feltárt kösseni 
olajpalát ismertette. 

Kimondottan környezetföldtani témakörbe tartoznak a miskolci Szabó Imre és 
tanítványai hulladéklerakók altalajával, szigetelésével és a szennyeződés 
terjedésének modellezésével kapcsolatos tanulmányai, amelyekről 3 előadás 
számolt be. Tóth Erzsébet (ELTE, Weiszburg Tamás tanítványa) az azbeszt-kérdés 

hazai állásával foglalkozott. Hangsúlyozta, hogy a krizotü-azbeszt nem, vagy alig 
káros anyag. Kitley Gábor (ELTE) a Százhalombattáról származó V és Ni 
szennyezés megkötődését vizsgálta Csepel-szigeti talajokban. 

A Szerkezeti földtan-rétéglán szekcióban Rálisch Lászlóné a Közép-dunántúli 
szerkezeti egység felépítésével foglalkozott. Mészáros Miklós professzor 
(Kolozsvár) olajtársaságoknak készített, igen jelentős munkáit ismertette az 
Erdélyi-medence őslénytani (nannoplankton) és szerkezetföldtani viszonyairól. 
Kiderült, hogy a bádeni előtti harmadidőszaki rétegek nagy területen hiányoz¬ 
nak az Erdélyi-medence aljzatából. A szerkezetet a bádeni utáni időben nagyrészt 
a sótömzsök mozgása határozta meg. Wanek Ferenc és tanítványa, Albert István 
kagylósrák (ostracoda) vizsgálatokról számolt be az Erdélyi-medencében. 

A MÁFI Medenceanalízis projektjének (Nádor Annamária et al.) a Körös¬ 
medence negyedidőszaki feltöltődési ciklusaival foglalkozó munkáját Kercsmár 
Zsolt ismertette. Unger Zoltán (MÁFI) fraktál-modell alkalmazását mutatta be 
töredezett kőzetek leírására. Magyar Imre és Cserepes Lászlóné (MÓL) a Pannon¬ 
medence késő-miocén ősföldrajzi fejlődéstörténetét feldolgozó térképsorozatot 
készítettek. 

A poszterek között volt Pál Molnár Elemér (Szeged) erdélyi tárgyú munkája 
a ditrói szienit-masszívum ultrabázisos kőzeteiről. Chikán Géza és szerzőtársai a 
magyar-horvát határmenti rétegtani egyeztetést mutatták be. 

A konferencia mind technikailag, mind szakmailag korszerű, jól szervezett 
volt, ami párosult az Erdélyben hagyományos baráti légkörrel. A magyarországi 
részvétel népes és magas szintű volt, ami azt mutatja, hogy itthon megvan a 
készség az erdélyi magyarnyelvű szakmai tevékenység támogatására. Különösen 
örvendetes volt az egyetemi ifjúság aktív szereplése mind Kolozsvárról, mind a 
budapesti Eötvös Loránd Tudományegyetemről. A jövőre nézve szükségesnek 
látszik az EMT-n belül a Bányász-Kohász-Földtan Szakosztály mind szélesebb 
körben való kiépítése az erdélyi szakemberek között, mert ez biztosíthatja a 
további konferenciák sikeres megrendezését is. 

A jövő terveivel kapcsolatban egy múltbeli irodalmi eseményt szeretnék 
idézni: „A közönség udvarias, figyelmes és kissé tartózkodó. Azzal az átöröklött 
gőggel vizsgáztat, hogy övé volt az első erdélyi magyar nyomda, az első magyar 
színház, az első magyar operabemutató, s az első magyar Shakespeare-előadás. 
Mindenben résztvesz, de ritkán lelkesedik. ... Nagyon mélyről ítél, veszedelmes 
biztonsággal céloz." E tapasztalatokat Cs. Szabó László író és kultúrtörténész 
szerezte az 1941-es könyvnapon, amelyen Németh Lászlóval, Márai Sándorral, 
Móricz Zsigmonddal és Veres Péterrel együtt tartottak felolvasást műveikből a 
kolozsvári közönség előtt (Cs. Szabó L.: Kárpát kebelében. Könyves Kálmán 
Kiadó, Budapest, 1994, 162. old.). Ilyen öntudatot és ilyen színvonalt kívánunk 
kolozsvári magyar szaktársainknak a jövőben megrendezendő földtani tárgyú 
konferenciáikra is! 


Viczián István 

A Magyarhoni Földtani Társulat 2000. március 22-én 
megválasztott tisztségviselői 


Elnökség 


Elnök: 

Társelnökök: 


Brezsnyánszky Károly 


Főtitkár: 

Titkár: 


Dudich Endre 
Somfai Attila 
Császár Géza 
Hámor Tamás 


Az Ellenőrző Bizottság elnöke: Erdélyi Gáborné 
tagjai: Csilling László 
Jámbor Áron 


A Fegyelmi és Etikai Bizottság elnöke: Kecskeméti Tibor 


Báldi Tamás 
Vitális György 


Választmány 24 választott tagja 

Árkai Péter, Buda György, Budai Tamás, Császár Géza, Demény Attila, Földessy 
János, Földvári Mária, Galácz András, Haas János, Hably Lilla, Halmai János, 
Jocháné Edelényi Emőke, Kázmér Miklós, Kleb Béla, Knauer József, Komióssy 
György, Magyar Imre, Mindszenty Andrea, Pap Sándor, Pogácsás György, Somfai 
Attila, Szederkényi Tibor, Vörös Attila, Weiszburg Tamás 

Póttagok: Chikán Géza, Kozák Miklós, Gyarmati Pál, Maros Gyula 

A választmánynak tagja még a jelenleg 25 fő tiszteleti tag: 

Alföldi László, Báldi Tamás. Bárdossy György, Bérczi István, Csíky Gábor, 
Dank Viktor, Dudich Endre, Géczy Barnabás, Hámor Géza, Jámbor Áron, Juhász 
András, Juhász Árpád, Kecskeméti Tibor, Kéri János, Kertész Pál, Kiss János, 
Kovács Endre, Körössy László, Nemecz Ernő, Némedi Varga Zoltán, Székyné Fux 
Vilma, Tardy János, Végh Sándorné, Vitális György, Zelenka Tibor 

Fentieken kívül hivatalból a Választmány tagjai még a területi szervezetek és 
szakosztályok elnökei. 

Alföldi Területi Szervezet 
Elnök: Pap Sándor 
Titkár: Révész István 

Körzeti titkár (Debrecen) Mikó Lajos 

Körzeti titkár (Szeged-Szolnok) Szanyi János 

Vezetőségi tagok: CsiCSELY György, Kiss Balázs, SzÓNOKY Miklós, 
Tatár Andrásné. 

Budapesti Területi Szervezet 
Elnök: Müller Pál 
Titkár: Palotás Klára 

Vezetőségi tagok: Budai Tamás, Csillag Gábor, Fodor László, 
Kázmér Miklós, Vörös Attila. 

Póttagok: Juhász György, Sztanó Orsolya. 

Dél-Dunántúli Területi Szervezet 
Elnök: Benkovics István 
Titkár: Hámos Gábor 

Vezetőségi tagok: Csicsák József, Gombor László, Horváth Zsolt, 

Konrád Gyula, Máthé Zoltán, Sütő Zoltánná, Vágó Zoltán. 

Észak-Magyarországi Területi Szervezet 
Elnök: Egeker Frigyes 
Titkár: Kiss Péter 

Vezetőségi tagok: Deák János, Földessy János, Józsa Gábor, Madai László, 
Mádai Ferenc, Somfai Attila, Szepessy András. 

Közép- és Észak-Dunántúli Területi Szervezet 
Elnök: Kneifel Ferenc 
Titkár: Oláh Ibolya 

Vezetőségi tagok: Baross Gábor, Erdélyi Tibor, Farkas Sándorné, 

Futó János, Hegedűsné Koncz Margit, Ivancsics Jenő, 

Knauer József, Kozma Gábor, Makrai László, Pataki Attila, 

R. Szabó István, Szilágyi Tibor, Tóth Kálmán. 

Agyagásványtani Szakosztály 
Elnök: Viczlán István 
Titkár: Németh Tibor 

Vezetőségi tagok: Földvári Mária, Raucsik Béla, Szendrei Géza. 

Általános Földtani Szakosztály 
Elnök: Kovács Sándor 
Titkár: Fodor László 

Vezetőségi tagok: Budai Tamás, Haas János, Harangi Szabolcs, 

Juhász Györgyi, Konrád Gyula. 

Ásványtan-Geokémiai Szakosztály 
Elnök: Papp Gábor 
Titkár: Tóth Erzsébet 

Vezetőségi tagok: Molnár Ferenc, Pósfai Mihály, Szabó Csaba, 

Viczlán István, Weiszburg Tamás. 

Póttagok: Buda György, Dódony István. 

Geomatematikai és Számítástechnikai Szakosztály 
Tiszteletbeli elnök: Bárdossy György 
Elnök: Geiger János 
Titkár: Unger Zoltán 

Vezetőségi tagok: Füst Antal, Kurgyis Péter, Lukács Andrea, 

Somos László, Szanyi János. 

Mérnökgeológiai és Környezetföldtani Szakosztály 
Elnök: Gálos Miklós 
Titkár: Puzder Tamás 

Vezetőségi tagok: Cserny Tibor, Greschik Gyula, Horváth Zsolt, 

Juhász József, Kleb Béla, Kürti István, Mindszenty Andrea, 
Paxl Tamás, Scharek Péter, Scheuer Gyula, Török Ákos. 

Oktatási és Közművelődési Szakosztály 
Elnök: Püspöki Zoltán 
Titkár: Csámer Árpád 
Felsőoktatási csoportvezető: 

Közoktatási csoportvezető: 

Koordinátorok: 

Sajtó- és médiafelelős: 

Oktatáspolitikai szakértők: 

Regionális csoportvezetők: 

Alföldi csoport 

Felsőoktatási csoportvezető: 

Közoktatási csoportvezető: 

Budapesti csoport 

Felsőoktatási csoportvezető: 

Közoktatási csoportvezető: 

Dél-dunántúli csoport 

Felsőoktatási csoportvezető: 

Közoktatási csoportvezető: 

Észak-magyarországi csoport 

Felsőoktatási csoportvezető: 

Közoktatási csoportvezető: 

Közép- és Észak-dunántúli csoport 
Felsőoktatási csoportvezető: 

Közoktatási csoportvezető: 


Szónoky Miklós 
Egeresi Julianna 

Szakmány György 
Havassy András 

Konrád Gyula 
Piros Hajnalka 

Dávid Árpád 
Pető Anna 

Futó János 

Knauerné Gellai Mária 


Szakmány György 
Filep Miklós 
Szónoki Miklós 
Kaszap András 
Bodnár Erika 
Cserpák Gyula 
Kaszap András 
FiLEp Miklós 

Őslénytani, Rétegtani Szakosztály 
Elnök: Pálfy József 
Titkár: Dulai Alfréd 

Vezetőségi tagok: FóZY István, GaláCZ András, Hably Lilla, Magyar Imre, 
Vörös Attila. 

Tudománytörténeti Szakosztály 
Elnök: Dudich Endre 
Titkár Hála József 

Vezetőségi tagok: Bidló Gábor, Dobos Irma, Kecskeméti Tibor, 

Papp Péter, Póka Teréz, Székyné Fux Vilma, Vitális György. 
Póttag: Tóth Álmos 

Elnökségi Állandó Bizottságok: 

Fegyelmi és Etikai Bizottság: 

Elnök: Kecskeméti Tibor (a Közgyűlés választotta) 

Tagok: Báldi Tamás (az Elnökség választotta) 

Vitális György (a Választmány választotta) 

Földtani Közlöny Szerkesztő Bizottsága: 

Elnök: Brezsnyánszky Károly (Alapszabály szerint) 

Tagok: Árkai Péter, Császár Géza (főszerkesztő), Cserny Tibor, 

Greschik Gyula, Fodor László, Jocháné Edelényi Emőke, 
Kázmér Miklós, Kecskeméti Tibor, Mindszewty Andrea, 

Némedi Varga Zoltán, Papp Péter, Viczián István, Vörös Attila. 

Alapszabály és Ügyrendi Bizottság: 

Elnök: Kanuer József 

Tagok: Hámor Tamás, Csicsely György, Jocháné Edelényi Emőke, 

Mádai Ferenc, Szilágyi Tibor, Vágó Zoltán, Weiszburg Tamás. 

Gazdasági Bizottság: 

Elnök: Somfai Attila 

Tagok: Baksa Csaba, Földessy János, Zimmermann Katalin. 

Nemzetközi Kapcsolatok Bizottsága: 

Elnök: Dudich Endre 

Tágok: Hámor Tamás, Juhász Györgyi, Scharek Péter, Weiszburg Tamás. 

Euro-geológus cím Nemzeti Ajánló Bizottsága: 

Elnök: Somfai Attila 
Titkár: Scharek Péter 

Tagok: Greschik Gyula, Kleb Béla, Szaióki István. 

Jubiláló tagtársaink 

Tisztelettel és szeretettel köszöntjük Társulatunk azon tagjait, akik a 2000. év 
első felében ünnepelték 80., 75., illetve 70. születésnapjukat. Köszönjük 
Társulatunk és szakmánk érdekében végzett munkájukat, és kívánunk további jó 
erőt, egészséget és jó szerencsét. 


80 éves 



Szebényi Lajos 
(1920. máj. 13.) 


75 éves 



Posgay Károly 
(1925. ápr. 26.) 


Brezsnyánszky Károly 
az MFT elnöke 



Nemecz Ernő 
(1920. aug. 23.) 



Géczy Barnabás 
(1925. aug. 21) 


772 


Földtani Közlöny 130/4 


70 éves 




Juhász András 
(1930. márc, 10.) 


Morvái Gusztáv 
(1930. márc. 18.) 




VÉGH Sándor 
(1930. ápr. 10.) 


Faller Gusztáv 
(1930. aug. 22.) 

Könyvismertetés 


Különleges könyvcsemegével örvendeztette meg a millennium évében szakmánkat a Miskolci 
Egyetem Bányamérnöki Kara amikor kiadta dr. Zsámboki László szerkesztésében a 

Magyar Bányamérnökök 1876-1999. 

című könyvet. 


A könyv "közreadója" a Miskolci Egyetem Bányamérnöki Kara, támogatói a tapolcai székhelyű 
Bakonyi Bauxitbánya Kft. és az Országos Magyar Bányászati és Kohászati Egyesület, összeállítója 

Szendi Attila volt. 


A 324 oldalas (A/6 formátumú) 10 fejezetből álló 
könyv előszavában dr. Kovács Ferenc ME 
Bányamérnöki Kar dékánja, mint közreadó és 
dr. Fazekas János pedig a támogatók nevében 
köszöntik az Olvasót a második évezred utolsó 
évében ezzel a könyvvel, amelyben a 265 éves 
ősi selmeci-soproni-miskolci Alma Mater utóbbi 
124 évében a Bányamérnöki Karon oklevelet 
(„bányász" oklevelet) szerzett egykori diákjainak 
nevét gyűjtötte össze az egyetem levéltára. A 
könyvben nevek sorakoznak hosszú, tömött sor¬ 
ban, de remélik, hogy az olvasókban a könyv 
lapozgatása közben személyes vagy irodalmi 
emlékek fognak gyűlni, s föl-föl fog tárulni egy- 
egy bányamérnök-életűt, életmű, amely része 
volt a hazai bányászat sikerekben is bővelkedő 
elmúlt századának. 

A bevezetőben sok új ismeretanyagot olvas¬ 
hatunk dr. Zsámboki László tollából a bánya¬ 
mérnök képzésről 1735-től napjainkig, az Alma 
Materünk történetéről. 

A könyvben évek szerint, alfabetikus sorrend¬ 
ben szerepel az 5433 hallgató neve és mellette 
feltüntetve a 18 szak neve is. 

A könyv tartalmazza azon bányamérnökök 
nevét is akik az MTA tagjai, a Kossuth-, Állami-, 
és Széchenyi díj kitüntetésben részesültek. 

A könyv értékét emeli, hogy ez évben búcsúz¬ 
tunk a nyalka egyessel kezdődő évszámtól. Ezer 
évig állt évszámaink élén kihúzott derékkal, 
egyenesen, most pedig egy lehajtott fejű, meg¬ 
görbült hátú számmal kezdjük az évszám írását. 
Bízom azonban abban, hogy a talpán biztosan 
álló szám erőt ad szakmánknak is, igaz utoljára 
írtuk le 1999. december 31-én az ME Bánya¬ 
mérnöki Kar nevet. 2000. január 1-től már az ME 
Műszaki Földtudományi Karon kapják meg 
diplomájukat a végzős hallgatók. 


De ezen sorok írója bízik abban, hogy a 
következő évszázadban is szeretett hivatásunkat 
nagyon sokan fogják folytatni és a Levéltár a 
következő évszázadokban is megörvendezteti 
hasonló kiadvánnyal nemcsak az egyetemes 
magyar bányászati és földtudományi szak¬ 
területeken dolgozó mérnök társadalmat. 

A szerkesztő munkáját külön kiemeli, hogy 
hiánypótló ismeretanyagot ad az Olvasó kezébe 
és naprakészségét bizonyítja, hogy a könyvben 
az 1999-es évben végzett hallgatók, kitüntetettek 
nevét is tartalmazza az ízléses kiállítású (fekete 
és zöld kötésben) könyv. 

A könyvet ajánlom nemcsak az Alma Materben 
végzett mérnök kollégák részére, hanem minda¬ 
zoknak akik ezen szaktudományok után érdek¬ 
lődnek. 

A recenzesnek egy apró kritikai észrevétele van. 
A címben zárójelben fel kellett volna tüntetni, 
hogy „(Selmec, Sopron, Miskolc)". 

A könyv megrendelhető/megvásárolható 1000,- 
Ft-os áron a ME Levéltárában, az OMBKE Tit¬ 
kárságán és a Bakonyi Bauxitbánya Kft-nél. 
Postai szállítás esetén a postaköltség a megren¬ 
delőt terheli. 

Dr, Horn János 
(a könyvben 1586. sz. alatt szereplő bol, 
bol=olajmérnök szak) 


Útmutató a Földtani Közlöny szerzői számára 


A Földtani Közlöny — a Magyarhoni Földtani Társulat hivatalos szakfolyóirata — csak eredeti, új 
tudományos eredményeket tartalmazó (magyar, ill. idegen nyelven még meg nem jelent) közleményeket 
fogad el 

Elsődleges cél a ha 2 ai földdel foglalkozó, vagy ahhoz kapcsolódó tárgyú cikkek megjelentetése. A 
kézirat lehet: értekezés, rövid közlemény, vitairat, fórum, szemle, rövid hír, könyvismertetés stb. Vitairat 
a vitatott cikk megjelenésétől számított hat hónapon belül küldhető be. Ez esetben a vitatott cikk szerzője 
lehetőséget kap arra, hogy válasza a vitázó cikkel együtt jelenjék meg. Az értekezések maximális 
összesített terjedelme 25 nyomdai oldal (szöveg, ábra, táblázat, fénykép, tábla). Ezt meghaladó értekezés 
csak abban az esetben közölhető, ha a szerző a töbletolda] költségének 130%-os térítésére kötelezettséget 
vállal. A tömör fogalmazás és az állításokat alátámasztó adatszolgáltatás alapkövetelmény. A folyóirat 
nyelve magyar és angol. A közlésre szánt cikk bármelyik nyelven benyújtható, minden esetben magyat 
és angol nyelvű összefoglalással. Az angol változat vagy összefoglalás elkészítése a szerző feladata. Más 
idegen nyelven történő megjelentetéshez a Szerkesztőbizottság hozzájárulása szükséges. 

A kéziratot (szöveg, ábra, táblázat, fénykép, tábla) digitális formában — lemezen vagy hálózaton ke¬ 
resztül — kell benyújtani, emellett a technikai szerkesztőhöz 3 nyomtatott példányt is meg kell 
küldeni. Fia a szerző nem tudja biztosítani a digitális formát a kézirat elfogadásáról a Szerkesztő- 
bizottság javaslata alapján a Társulat Elnöksége dönt, tekintettel annak költségvonzatára. Jelenleg IBM- 
kompatibilis személyi számítógépen bármely szövegszerkesztőből ASCII kódban (DOS Text Only) 
kimentett változat nyújtható be, de elsősorban a Word változatok használata javasolt (.rtf formátumban). 

A Szerkesztőbizottság három lektort jelöl ki. A felkért lektoroknak 3 hét áll rendelkezésre a lekto¬ 
rálásra, A harmadik lektor egy pozitív és egy negatív vélemény, ill. valamelyik lektor visszautasító 
válasza esetén kapja meg a kéziratot. A szerzőtől a Szerkesztőbizottság a lektorálás után 1 hónapon belül 
várja a javított változatot. Amennyiben a lektor kéri, átdolgozás után újra megtekintheti a cikket, s ha 
kívánja, pár sorban közzéteheti szakmai észrevételeit a cikkel kapcsolatban. Abban az esetben, ha a 
szerzői javítás után megkapott cikkel kapcsolatban a lektor 3 héten belül nem nyilvánít véleményt, úgy 
tekintjük, hogy a cikket abban a formájában elfogadta. Mindazonáltal a Szerkesztőbizottság fenn-tartja 
magának a jogot, hogy kisebb változtatás esetén 2 hónapon, nagy átdolgozás esetén 6 hónapon túl 
beérkező cikkek megjelentetését visszautasítsa. 

A kézirat részei (kötelező, javasolt): 

g, A téma kifejtése — megfelelő alcím alatt 

h, Diszkusszió 

i, Eredmények, következtetések 

j, Köszönetnyilvánítás 

k, Hivatkozott irodalom 

l, Ábra-, táblázat- és fényképmagyarázatok 

m, Ábrák, táblázatok és fényképtáblák 

A Közlöny nem alkalmaz az alcímek esetében sem decimális, sem abc-s megjelölést. Az alcímek nem 
lehetnek három fokozatnál nagyobbak. Lábjegyzetek használata kerülendő, amennyiben mégis 
elkerülhetetlen, a szöveg végén sorszámozva ún. végjegyzetként jelenik meg. 

A cikk szövegében hivatkozások az alábbiak szerint történjenek: 

Radócz (1974), ill. (Radócz 1974) 

Galácz & Vörös (1972), ill. (Galácz & Vörös 1972) 

Kubovics et al, (1987), ill. (Kubovics et al. 1987) 

(Galácz & Vörös 1972; Radócz 1974,1982; Kubovics et al. 1987) 

(Radócz 1974, p. 15.) 

Az illusztrációs anyagot (ábra, táblázat, fénykép, tábla) a tükörméretbe (130x196) álló, vagy fekvő 
helyzetben beilleszthető méretben kell elkészíteni. Az illusztrációs anyagon a vonalvastagság ne legyen 
0,3 pontnál kisebb, a betűméret ne legyen 6 pontnál kisebb. A digitális ábrákat, táblákat cdr, .tif, .eps, 
,wmf kiterjesztésekkel, illetve, a tördelő programba történő beilleszthetőség miatt az Excel táblázatokat 
word táblázatokká konvertált formában, az Excel ábrákat CorelDraw formátumban tudjuk elfogadni. 

A Földtani Közlöny feltünteti a cikk beérkezési és elfogadási idejét is. A késedelmes szerzői javítás 
esetén a második (utolsó) beérkezés is feltüntetésre kerül. 

Az előírásoknak meg nem felelő kéziratokat a technikai szerkesztő a szerzőnek, több szerző esetén 
az első szerzőnek visszaküldi. 

A kéziratokat a következő címre kérjük beküldeni: Piros Olga 1443 Budapest, Pf. 106. 

